
Partea | 


Tânjirea după Dumnezeu 


Sufletul meu tânjeşte după Domnul şi cu lacrimi îl caut. 


Cum aş putea să nu Te caut? Tu m-ai găsit mai întâi şi mi-ai dat 
desfătarea Sfântului Tău Duh, şi sufletul meu Te-a iubit. 


Tu vezi, Doamne, întristarea mea şi lacrimile... Dacă nu m-ai fi atras 
prin iubirea Ta, nu Te-aş căuta aşa cum Te caut. Dar Duhul Tău mi-a dat să Te 
cunosc şi sufletul meu se bucură că Tu eşti Dumnezeul şi Domnul meu şi până la 
lacrimi tânjesc după Tine. 


Sufletul meu tânjeşte după Dumnezeu şi îl caută cu lacrimi. 


Milostive Doamne, Tu vezi căderea şi întristarea mea, dar cu smerenie cer 
mila Ta: revarsă asupra mea, a păcătosului, harul Sfântului Tău Duh. 
Amintirea lui atrage mintea să găsească iarăşi milostivirea Ta. 


Doamne, dă-mi duhul smereniei Tale, ca să nu pierd iarăşi harul Tău şi 
să nu plâng în hohote după el, cum plângea Adam după rai şi după Dumnezeu. 


In primul an al vieţii mele în mănăstire sufletul meu a cunoscut pe 
Domnul prin Duhul Sfânt. 


Mult ne iubeşte Domnul; ştiu aceasta de la Duhul Sfânt pe Care mi L-a dat 
Domnul prin singură milostivirea Lui. 


Sunt un om bătrân şi mă pregătesc de moarte, şi scriu adevărul de 
dragul norodului. Duhul lui Hristos, pe Care mi L-a dat Domnul, vrea 
mântuirea tuturor, ca toţi să cunoască pe Dumnezeu. 


Domnul a dat tâlharului raiul; tot aşa va da raiul şi oricărui păcătos. 
Pentru păcatele mele sunt mai rău decât un câine râios, dar m-am rugat lui 
Dumnezeu să mi le ierte, şi mi-a dat nu numai iertarea, dar şi Duhul Lui, şi în 
Duhul Sfânt am cunoscut pe Dumnezeu. 


Vezi iubirea lui Dumnezeu faţă de noi? Şi cine ar putea descrie 
milostivirea Sa? 


O, fraţii mei, cad în genunchi şi vă rog: credeţi în Dumnezeu, credeţi 
că Duhul Sfânt Cel ce dă mărturie despre EI în toate bisericile şi în sufletul 
meu. 


Duhul Sfânt este iubire; şi această iubire se revarsă în toate sufletele 
sfinte care sunt la Dumnezeu, şi acelaşi Duh Sfânt este pe pământ în sufletele 
care iubesc pe Dumnezeu. 


In Duhul Sfânt, toate cerurile văd pământul şi aud rugăciunile noastre şi 
le duc la Dumnezeu. 


Domnul este milostiv; sufletul meu ştie aceasta, dar nu poate să o 
descrie. El este foarte blând şi smerit, şi atunci când sufletul îl vede, se 
preschimbă în întregime în iubire de Dumnezeu şi aproapele şi se face el 
însuşi blând şi smerit. Dar dacă omul pierde harul, atunci va plânge ca Adam 
la izgonirea din rai. El hohotea şi întreaga pustie auzea suspinul său; lacrimile 
lui erau amare de întristare şi ani mulţi le-a vărsat el. 


Tot aşa şi sufletul care a cunoscut harul lui Dumnezeu, atunci când îl 
pierde, tânjeşte după Dumnezeu şi spune: „Sufletul meu tânţeşte după 
Dumnezeu şi îl caut cu lacrimi”. 


Sunt un mare păcătos, dar am văzut marea iubire şi milostivire a 
Domnului faţă de mine. 


În anii când eram flăcău mă rugam pentru cei ce mă ocărau; spuneam: 
„Doamne, nu le socoti lor păcatele lor față de mine”. Dar, deşi iubeam să mă 
rog, totuşi n-am scăpat de păcat. Domnul însă nu şi-a adus aminte de păcatele 
mele şi mi-a dat să iubesc oamenii, şi sufletul meu doreşte ca lumea întreagă să 


se mântuiască şi să fie în împărăţia cerurilor, să vadă slava Domnului şi să se 
desfă-teze de iubirea lui Dumnezeu. 


Judec după mine însumi: dacă Domnul m-a iubit atât, aceasta înseamnă 
că pe toţi păcătoşii EI îi iubeşte ca şi pe mine. 


O, iubire a Domnului! N-am putere să o descriu, căci e nemăsurat de 
mare şi minunată. 


Harul lui Dumnezeu dă putere de a iubi pe Cel iubit; şi sufletul e 
neîncetat atras spre rugăciune şi nu poate uita pe Domnul nici măcar pentru o 
secundă. 


Iubitorule de oameni, Doamne, cum n-ai uitat pe robul Tău păcătos, ci 
cu milostivire Te-ai uitat la mine din slava Ta şi în chip neînțeles mi Te-ai arătat 
mie? 


Te-am supărat şi întristat totdeauna, dar Tu, Doamne, pentru o mică 
schimbare mi-ai dat să cunosc marea Ta milostivire şi nemăsurata Ia 
bunătate. 


Privirea Ta liniștită şi blândă a atras sufletul meu. 
Ce să-i dau în schimb, Doamne, sau ce laudă să-Ţi cânt? 


Tu dai harul Tău, ca sufletul să se aprindă neîncetat de iubire şi să nu 
cunoască odihnă nici ziua, nici noaptea de la iubirea lui Dumnezeu. 


Amintirea Ta încălzește sufletul meu; nicăieri pe pământ el nu-şi găseşte 
odihnă afară de Tine. De aceea Te caut cu lacrimi şi iarăşi Te pierd, şi iarăși 
mintea mea vrea să se desfete de Tine, dar Tu nu-Ţi arăţi Faţa Ta, pe Care 
sufletul meu o dorește ziua şi noaptea. 


Doamne, dă-mi să Te iubesc numai pe Tine. 


Tu m-ai zidit, Tu m-ai luminat prin Sfântul Botez, Tu mi-ai iertat 
păcatele şi mi-ai dat împărtăşirea Preacuratului Tău Trup şi Sânge; dă-mi şi 
puterea de-a rămâne totdeauna întru Tine. 


Doamne, dă-ne pocăinţa lui Adam şi sfânta Ta smerenie. 


Tânjeşte sufletul meu pe pământ şi doreşte cerul. 


Domnul a venit pe pământ ca să ne ridice acolo unde sade EI, 
Preacurata Sa Maică, Care I-a slujit pe pământ spre mântuirea noastră, ucenicii 
Lui şi cei ce au urmat Domnului. 


Acolo ne cheamă Domnul cu toate păcatele noastre. 


Acolo vom vedea pe Sfinţii Apostoli care sunt întru slavă pentru că au vestit 
Evanghelia; acolo vom vedea pe sfinţii proroci, şi pe sfinţiţii ierarhi — învățătorii 
Bisericii; acolo vom vedea pe cuvioşii care s-au nevoit în posturi să-şi 
smerească sufletul; acolo sunt proslăviţi nebunii pentru Hristos, căci ei au biruit 
lumea. 


Acolo vor fi proslăviţi toţi câţi s-au biruit pe ei înşişi, câţi s-au rugat 
pentru întreaga lume şi câţi au purtat întristarea întregii lumi, căci au fost 
plini de iubirea lui Hristos, iar iubirea nu rabdă să piară nici măcar un singur 
suflet. 


Acolo vrea să se veselească şi sufletul meu, dar nimic necurat nu intră 
aici unde se intră prin mari întristări, cu duh înfrânt şi cu multe lacrimi; numai 
copiii care au păzit harul Sfântului Botez intră aici fără întristări, şi acolo prin 
Sfântul Duh cunosc pe Domnul. 


Sufletul meu tânjeşte totdeauna după Dumnezeu şi se roagă ziua şi 
noaptea, căci numele Domnului e dulce_şi desfătător pentru sufletul care se 
roagă şi aprinde sufletul de iubire pentru Dumnezeu. 


Mult am trăit pe pământ şi am văzut şi am auzit multe. Am auzit multă 
Muzică, şi ea a desfătat sufletul meu. Şi m-am gândit: dacă această muzică e atât 
de desfătată, cum va desfăta sufletul cântarea cerească, unde prin Duhul Sfânt 
Domnul este slăvit pentru pătimirile Lui? 


Sufletul trăieşte mult pe pământ şi iubeşte frumuseţea pământului; 
iubeşte cerul şi soarele, iubeşte grădinile frumoase, marea şi râurile, pădurile 
şi câmpiile; iubeşte sufletul şi muzica şi toate aceste lucruri pământeşti desfă- 
tează sufletul. Dar când cunoaşte pe Domnul nostru lisus Hristos, atunci nu 
mai vrea să vadă nimic pământesc. 


Am văzut împărați ai pământului în slava lor şi am prețuit acest lucru, 
dar când sufletul cunoaşte pe Domnul, atunci va socoti puţin lucru toată slava 
împăraţilor; sufletul tânjeşte atunci neîncetat după Domnul şi, nesăturat, ziua 
şi noaptea, doreşte să vadă pe Cel Nevăzut, să pipăie pe Cel Nepipăit. 


Dacă sufletul tău îl cunoaşte, Duhul Sfânt îți va da să înţelegi cum învaţă 
EI sufletul să cunoască pe Domnul şi ce dulceaţă e în aceasta. 


Milostive Doamne, luminează noroadele Tale ca să Te cunoască pe Tine, 
să cunoască cum ne iubeşti Tu pe noi. 


Minunate sunt lucrurile Domnului: din pământ l-a alcătuit pe om și 
acestei țărani i-a dat să-L cunoască prin Duhul Sfânt, aşa încât omul spune: 
„Domnul meu şi Dumnezeul meu”; şi spune aceasta din plinătatea credinţei şi 
iubirii. 


Ce lucru mai mare mai poate căuta sufletul pe pământ? 


Mare minune: dintr-o dată sufletul cunoaşte pe Ziditorul Lui şi iubirea 
Lui. 


Când sufletul vede pe Domnul, cât de blând şi smerit este, atunci se 
smerește şi pe sine însuşi până la sfârşit şi nu mai doreşte nimic cum doreşte 
smerenia lui Hristos; şi cât timp va trăi sufletul pe pământ, nu va înceta să do- 
rească şi să caute această smerenie neînțeleasă pe care n-o poate uita. 


Doamne, cât de mult îl iubeşti Tu pe om! 


Milostive Doamne, dă harul Tău tuturor noroadelor pământului, ca ele să 
Te cunoască pe Tine, căci fără Duhul Tău Cel Sfânt omul nu poate să Te 
cunoască şi să înțeleagă iubirea Ta. 


Doamne, trimite peste noi pe Duhul Tău Cel Sfânt, căci Tu şi toate ale 
Tale se cunosc numai prin Sfântul Duh, pe Care L-ai dat la început lui Adam, 
apoi sfinților proroci şi pe urmă creştinilor. 


Doamne, dă tuturor noroadelor Tale să înţeleagă iubirea Ta şi dulceaţa 
Duhului Sfânt, ca oamenii să uite durerea pământului şi să lase tot răul, să se 
alipească de Tine prin iubire şi să trăiască în pace, făcând voia Ta spre slava Ta. 


Doamne, învredniceşte-ne de darurile Sfântului Duh, ca să cunoaştem 
slava Ta şi să trăim pe pământ în pace şi iubire, ca să nu mai fie nici ură, nici 
război, nici duşmani, ci să împărătească numai iubirea şi să nu mai fie nevoie 
nici de armate, nici de închisori şi să fie uşor de trăit pentru toți pe pământ. 


Mă rog Ție, Milostive Doamne, dă tuturor noroadelor pământului să Te 
cunoască prin Duhul Sfânt. 


Cum mi-ai dat mie, păcătosului, să Te cunosc prin Duhul Sfânt, aşa dă şi 
tuturor noroadelor pământului să Te cunoască şi să Te laude ziua şi noaptea. 


Știu, Doamne, că Tu iubeşti oamenii Tăi, dar oamenii nu înţeleg 
iubirea Ta, şi pe pământ toate noroadele se vânzolesc iar gândurile lor sunt ca 
norii mânaţi de vânt în toate părțile. 


Oamenii Te-au uitat pe Tine, Făcătorul lor, şi caută libertatea lor 
neînţelegând că Tu eşti milostiv şi-i iubeşti pe păcătoşii care se pocăiesc şi le dai 
harul Sfântului Tău Duh. 


Doamne, Doamne, dă puterea harului Tău tuturor noroadelor, ca să Te 
cunoască prin Sfântul Duh şi să Te laude cu bucurie, aşa cum mie, necuratului 
şi ticălosului,mi-ai dat bucuria doririi Tale şi sufletul meu e atras spre iubirea 
Ta ziua şi noaptea, nesăturat. 


O, nemăsurată e milostivirea lui Dumnezeu față de noi! 


Mulţi bogaţi şi puternici ar da mult să vadă pe Domnul sau pe Preacurata 
Lui Maică, dar nu bogăției i Se arată Dumnezeu, ci sufletului smerit. 


Și la ce bun banii? Spiridon cel Mare a prefăcut un şarpe în aur, şi noi n- 
avem nevoie de nimic afară de Domnul: în EI este plinătatea vieţii. 


Dacă Domnul nu ne-a dat să cunoaştem multe din întocmirile acestei 
lumi, aceasta înseamnă că n-avem nevoie; nu putem cunoaște cu mintea toată 
făptura. 


Dar însuşi Făcătorul cerului şi al pământului şi a toată făptura ne-a dat 
să-L cunoaştem prin Duhul Sfânt. în Ace- laşi Duh Sfânt cunoaştem pe Maica 
lui Dumnezeu, pe îngeri şi pe sfinţi, şi sufletul nostru arde de iubire pentru ei. 


Dar cine nu iubeşte pe vrăjmaşi, acela nu poate cunoaște pe Domnul, nici 
dulceaţa Duhului Sfânt. 


Duhul Sfânt ne învaţă să iubim pe vrăjmaşi până într-atât încât sufletului 
să-i fie milă de ei ca de propriii copii. 


Sunt oameni care doresc vrăjmaşilor lor sau duşmanilor Bisericii pierire 
ŞI chinuri în focul iadului. Ei gândesc aşa pentru că n-au învăţat de la Duhul 
Sfânt iubirea lui Dumnezeu, căci cel ce a învăţat aceasta va vărsa lacrimi 
pentru întreaga lume. 


Tu zici: „Cutare e un criminal şi e bine să ardă în focul iadului”. Dar te 
întreb: „Dacă Dumnezeu ţi-ar da un loc bun în rai şi de acolo ai vedea arzând 
în foc pe cel căruia 1-ai dorit chinurile iadului, nu-ţi va fi milă de el, oricine ar 
fi, chiar dacă e un duşman al Biserici?” 


Sau vei avea şi tu o inimă de fier? Dar în rai nu e nevoie de fier. Acolo e 
nevoie de smerenie şi de iubirea lui Hris-tos, care are grija de toți. 


Cine nu iubeşte pe vrăjmaşi n-are în el harul lui Dumnezeu. 


Milostive Doamne, învaţă-ne prin Duhul Tău Cel Sfânt să-i iubim pe 
vrăjmaşi şi să ne rugăm pentru ei cu lacrimi. 


Doamne, dă Duhul Sfânt pe pământ ca toate noroadele să Te cunoască şi 
să înveţe iubirea Ta. 


Doamne, aşa cum Te-ai rugat pentru vrăjmaşi, aşa învaţă-ne şi pe noi 
prin Duhul Sfânt să-i iubim pe vrăjmaşi. 


Doamne, toate noroadele sunt zidirea mâinilor Tale; întoarce-le de la ură 
ŞI rău spre pocăință, ca să cunoască toate iubirea Ta. 


Doamne, Tu ai poruncit să-i iubim pe vrăjmaşi, dar aceasta este greu 
pentru noi păcătoşii, dacă nu e cu noi harul Tău. 


Doamne, revarsă pe pământ harul Tău; dă tuturor noroadelor pământului 
să cunoască iubirea Ta, să cunoască că Tu ne iubeşti ca o mamă şi mai mult 
chiar decât o mamă, fiindcă o mamă îşi poate uita copilul, dar Tu nu uiţi 
niciodată, căci Tu iubeşti nemăsurat zidirea Ta şi iubirea nu poate uita. 


Milostive Doamne, întru bogăţia mile: Tale, mântuieşte toate noroadele! 


Bisericii noastre Ortodoxe i s-a dat prin Duhul Sfânt să înţeleagă tainele 
lui Dumnezeu, şi ea este tare prin cugetul ei sfânt şi răbdarea ei. 


Sufletul ortodox e învăţat de har să se alhpească cu tărie de Domnul şi de 
Preacurata Lui Maică, şi duhul nostru se veseleşte văzând pe Dumnezeu pe 
care-L cunoaşte. 


Dar Dumnezeu este cunoscut numai prin Duhul Sfânt, şi cel ce în 
mândria sa vrea să cunoască pe Făcătorul cu mintea sa, acela e orb şi nebun. 


Cu mintea noastră nu putem cunoaşte nici măcar cum s-a făcut soarele; 
şi atunci când cerem lui Dumnezeu să ne spună cum s-a făcut soarele, primim 
în suflet acest răspuns limpede: „Smereşte-te şi vei cunoaşte nu numai soarele, 
ci şi pe Făcătorul lui”. 


Dar când sufletul cunoaşte pe Domnul, el uită de bucurie soarele şi 
întreaga zidire şi lasă grija pentru cunoaşterea pământească. 


Dumnezeu îşi descoperă tainele Sale sufletului smerit. 


Toată viaţa lor sfinți s-au smerit şi au luptat cu mândria. Şi eu mă 
smeresc ziua şi noaptea şi, cu toate acestea, nu m-am smerit cum trebuie. Dar 
prin Duhul Sfânt sufletul meu a cunoscut smerenia lui Hristos, pe care ne-a 
poruncit să o învăţăm de la EI, şi sufletul meu e atras spre EI neîncetat. 


O, smerema lui Hristos! Ea dă sufletului o bucurie de nedescris în 
Dumnezeu şi din iubirea lui Dumnezeu sufletul uită şi pământ, şi cer, şi toată 
dorinţa lui se avântă spre Dumnezeu. 


O, smerenia lui Hristos! Cât de dulce şi plăcută este ea. Dar se găseşte 
numai în îngeri şi în sufletele sfinţilor. Noi însă trebuie să ne socotim mai răi 
decât toţi, şi atunci Domnul ne va da şi nouă să cunoaştem smerenia lui 
Hristos prin Duhul Sfânt. 


Domnul, slava Lui şi toate cele cerești se cunosc numai prin Duhul Sfânt. 

Domnul ne-a dat Duhul Sfânt şi noi am învăţat cântările Domnului, iar 
de dulceaţa iubirii lui Dumnezeu uităm pământul. 


Iubirea lui Dumnezeu e arzătoare şi nu ne îngăduie să ne mai aducem 
aminte de pământ. 


“Cine a încercat-o o caută neobosit ziua şi noaptea şi este atras spre ea. 
Ea se pierde însă de noi pentru mândrie şi înfumurare, pentru duşmănirea şi 
osândirea fratelui, pentru pizmă; ne lasă şi pentru un gând desfrânat, ca şi 
pentru alipirea de cele pământeşti; pentru toate acestea harul pleacă şi atunci, 
pustiit şi abătut, sufletul tânjeşte după Dumnezeu cum tânjea părintele nostru 
Adam la izgonirea din rai. 


Cu lacrimi Adam striga către Dumnezeu aşa: „Sufletul meu tânjeşte 
după Tine, Doamne, şi cu lacrimi Te caut. Vezi întristarea mea şi luminează 
întunericul meu, ca sufletul meu să se veselească din nou.” 


„Nu Te pot uita. Cum Te-aş putea uita? Privirea Ta liniştită şi blândă a 
atras sufletul meu şi duhul meu se bucura în rai unde vedea faţa Ta. Cum aş 
putea uita raiul unde mă veselea iubirea Tatălui Ceresc?” 


Dacă lumea ar cunoaşte puterea cuvântului lui Hristos: „învăţaţi de la 
Mine smerenia şi blândeţea”, atunci lumea întreagă ar lăsa toate celelalte 
ştiinţe şi învățături şi ar învăţa numai această ştiinţă cerească. 


Oamenii nu cunosc puterea smereniei lui Hristos şi de aceea sunt atraşi 
spre cele pământeşti. Dar omul nu poate cunoaşte puterea acestui cuvânt al lui 
Hristos fără Duhul Sfânt; dar cine a cunoscut-o, acela n-ar mai lăsa această 
ştiinţă, chiar dacă ar avea ca bogăţie toate împărățile pământului. 


Doamne, dă-mi smerenia Ta, ca să se sălășluiască întru mine iubirea Ta şi 
să fie vie întru mine sfântă frica Ta. 


Grea este viaţa fără iubirea de Dumnezeu; sufletul este întunecat şi 
posomorât, dar când vine iubirea, bucuria sufletului e cu neputinţă de descris. 


Sufletul meu însetează să câştige smerenia lui Hristos şi tânjeşte după ea ziua şi 
noaptea, şi uneori urlu strigând: 


„Sufletul meu tânjeşte după Tine şi cu lacrimi Te caut!” 

Doamne, cum iubeşti Tu zidirea Ta! Sufletul vede în chip nevăzut harul Tău şi 
întru frică şi iubire îți mulţumeşte cucernic. 


Fraţii mei dragi, cu lacrimi scriu aceste rânduri. 


Când sufletul cunoaşte pe Domnul prin Duhul Sfânt, în fiecare minut este 
cuprins de neîncetată uimire înaintea milostivirii lui Dumnezeu, a măreției şi 
atotputerniciei Lui. Dar dacă sufletul n-a câştigat încă smerenia, ci numai 
năzuieşte spre ea, vor fi în el schimbări: după o vreme va fi în luptă cu 
gândurile şi nu-va avea odihnă, dar uneori va primi slobozenie de gânduri şi va 
vedea pe Domnul şi va înţelege iubirea Lui. De aceea şi zice Domnul: „învăţaţi 
de la Mine blândețea şi smerenia şi veţi găsi odihnă sufletelor voastre” [Mt 11, 
29]. 


Și dacă omul nu învaţă smerenia, iubirea şi nerăutatea, Domnul nu-i va 
da să-L cunoască. Dar sufletul care a cunoscut pe Domnul prin Duhul Sfânt, 
acela e rănit de iubirea Lui şi nu-L poate uita, ci, ca un bolnav care-şi aduce 
aminte mereu de boala lui, aşa şi sufletul care iubeşte pe Domnul îşi aduce 
întotdeauna aminte de EI şi de iubirea Lui pentru întreg neamul omenesc. 


Ce-ţi voi da în schimb, Doamne? 


Tu, Cel Milostiv, ai înviat sufletul meu din păcate şi mi-ai dat să cunosc 
mila Ta faţă de mine, inima mea a fost fermecată de Tine şi neîncetat atrasă spre 
Tine, Lumina mea. 


Ce-ţi voi da în schimb, Doamne? 


Tu ai înviat sufletul meu ca să Te iubesc pe Tine şi pe aproapele meu şi mi-ai 
dat lacrimi ca să mă rog pentru întreaga lume. 


Fericit sufletul care a cunoscut pe Făcătorul lui şi s-a îndrăgostit de EI, 
căci s-a odihnit întru EI cu odihnă desăvârşită. 


Domnul e nemăsurat de milostiv. 


Sufletul meu cunoaşte milostivirea Lui față de mine, şi eu scriu despre 
ea cu nădejdea că măcar un singur suflet se va îndrăgosti de Domnul şi se va 
aprinde pentru EI cu jarul pocăinţei. 

Dacă Domnul nu mi-ar fi dat să cunosc mila Sa prin Duhul Sfânt, aş fi 
deznădăjduit din pricina mulţimii păcatelor mele, dar acum El a fermecat 
sufletul meu, şi el s-a îndrăgostit de EI şi uită tot ce-i pământesc. 


Doamne, smereşte inima mea, ca să fie întotdeauna plăcută Ţie. 


Inţelegeţi, voi, toate noroadele pământului, cât de mult vă iubeşte Domnul 
ŞI cu câtă milostivire vă cheamă la EI: 


„Veniţi la Mine şi vă voi odihni pe voi.” 
„Vă voi odihni şi pe pământ şi în cer, şi veţi vedea slava Mea.” 


„Acum nu puteţi înţelege aceasta, dar Duhul Sfânt vă va da să înţelegeţi 
iubirea Mea pentru vo.” 


„Nu zăboviţi, veniţi la Mine. Cu dor vă aştept pe voi ca pe nişte copii 
dragi. Eu vă voi da pacea Mea şi voi vă veţi bucura și bucuria voastră va fi 
veşnică.” 


Fraţii mei dragi, cu lacrimi scriu aceste rânduri. 


Când sufletul cunoaşte pe Domnul prin Duhul Sfânt, în fiecare minut el 
se minunează neîncetat înaintea milostivirii lui Dumnezeu, a măreției şi 
atotputerniciei Lui, şi Domnul însuşi învaţă sufletul prin harul Său milostiv, ca o 
mamă copilul ei preaiubit, gânduri bune şi smerite şi-i dă simţământul 
prezenţei şi al apropierii Lui. Şi în smerenie sufletul vede pe Domnul fără nici 
un fel de gânduri. 


Domnul îl iubeşte pe om şi harul Lui va fi în Biserică până în vremea 
înfricoşatei Judecăţi, aşa cum a fost în vremurile trecute. 


Domnul îl iubeşte pe om şi, deși I-a alcătuit din ţărână, l-a împodobit prin 
Duhul Sfânt. 


Prin Duhul Sfânt este cunoscut Domnul şi tot prin Duhul Sfânt este iubit 
Domnul, dar fără Duhul Sfânt omul nu este decât pământ păcătos. 


Domnul își creşte copiii Săi prin Duhul Sfânt, îi hrăneşte cu Preacuratul 
Lui Trup şi Sânge, şi toţi cei ce urmează Domnului se fac asemenea Domnului, 
Tatăl lor. 


13 


Duhul Sfânt ne-a înrudit cu Domnul şi să ştii că dacă simţi în tine o pace 
dumnezeiască şi o iubire pentru toţi oamenii, sufletul tău s-a asemănat 
Domnului. 


Harul dumnezeiesc ne-a învăţat aceasta şi sufletul ştie când se 
îmbogăţeşte de har; dar când pierde harul, sufletul simte deopotrivă apropierea 
vrăjmaşului. 


înainte nu ştiam aceasta, dar acum, când am pierdut harul, acest lucru mi se 
face vădit din experienţă. 


Pentru aceasta, fraților, cu toate puterile voastre păziţi pacea 
dumnezeiască dată nouă în dar şi, când cineva ne va supăra, să-l iubim, chiar 
dacă aceasta nu este uşor, şi Domnul, văzând osteneala noastră, ne va ajuta cu 
harul Lui. 


Aşa grăiesc Sfinţii Părinţi, şi experienţa multor ani arată că osteneala e de 
neapărată trebuinţă. 


Harul Sfântului Duh face încă de pe pământ pe tot omul asemenea 
Domnului lisus Hristos. 


Cine este în Duhul Sfânt, acela e asemenea Domnului încă de pe pământ, 
dar cine nu se pocăieşte şi nu crede, acela se aseamănă vrăjmaşului. 


Domnul ne-a învrednicit să fum asemenea Lui. Și ştii cât de blând şi de 
smerit este Domnul! Dacă L-ai vedea, bucuria ta ar fi atât de mare că ai vrea să-i 
spui: „Doamne, mă topesc de harul Tău!” Dar în acel minut nu vei putea spune 
nici măcar un singur cuvânt despre Dumnezeu, căci sufletul tău e schimbat de 
îmbelşugarea Sfântului Duh. Așa şi Cuviosul Serafim din Sarov, când L-a 
văzut pe Domnul, n-a putut vorbi. 


Domnul ne porunceşte să-L iubim din toată inima şi din tot sufletul, dar 
cum € cu putinţă să-L iubim pe Cel pe care nu L-am văzut niciodată şi cum să 
învăţăm această iubire? Domnul Se face cunoscut după lucrarea Lui în suflet. 
Când Domnul îl cercetează, sufletul ştie că a fost un Oaspete drag şi, când a 
plecat, atunci sufletul tânjeşte după EI şi îl caută cu lacrimi: „Unde eşti Tu, 
lumina mea? Unde eşti Tu, bucuria mea? Trecerea Ta a lăsat o bună-mireasmă 
în sufletul meu, dar Tu nu eşti aici şi sufletul meu tânjeşte după Tine, şi inima 

mea e abătută şi bolnavă, şi nimic nu mă mai veseleşte, pentru că am întristat 
pe Domnul şi EI S-a ascuns de mine”. 


Dacă am fi simpli ca nişte copii, Domnul ne-ar arăta raiul şi L-am vedea 
în slava heruvimilor şi a serafimilor, a tuturor puterilor cereşti şi a sfinţilor, dar 
noi n-avem smerenie şi de aceea ne chinuim pe noi înşine şi pe cei ce trăiesc 
împreună cu noi. 


Ce bucurie pentru noi că Domnul nu numai că ne iartă păcatele noastre, 
dar Se şi face cunoscut pe Sine sufletului, de îndată ce el se smereşte. Fiecare, 
chiar şi ultimul sărman, se poate smeri şi cunoaşte pe Domnul prin Duhul 
Sfânt. Pentru a cunoaşte pe Domnul nu e nevoie nici de bani, nici de averi, ci 
numai de smerenie. Domnul Se dă în dar pe Sine însuși numai pentru 
milostivirea Sa. Odinioară nu ştiam aceasta, dar acum în fiecare zi şi în 
fiecare ceas văd limpede în fiece minut milostivirea lui Dumnezeu. Domnul dă 
pacea Sa chiar şi în somn, dar fără Dumnezeu nu e pace în suflet. 


Din pricina mândriei minţii lor Domnul nu Se face cunoscut multora, 
dar cu toate acestea ei cred că ştiu multe. Dar ce este ştiinţa lor dacă nu cunosc 
pe Domnul, dacă nu cunosc harul Sfântului Duh, dacă nu ştiu cum vine şi de ce 
se pierde? 


Să ne smerim , fraților, şi Domnul ne va arăta toate, aşa cum un tată 
iubitor arată totul copiilor lui. 


Priveşte cu mintea ce se lucrează în sufletul tău. Dacă se află în el nu 
mult har, atunci în suflet este pace și simţi iubire faţă de toți; dacă se află mai 
mult har, atunci în suflet e lumină şi o mare bucurie; iar dacă se află şi mai mult 
har, atunci şi trupul simte harul Sfântului Duh. 


Nu e amărăciune mai mare ca pierderea harului. Atunci sufletul tânjeşte 
după Dumnezeu. Și cu ce aş putea asemă-na această tânjire? O asemăn 
plânsului unei mame care şi-a pierdut singurul ei fiu preaiubit şi strigă: „Unde 
eşti, copilul meu preaiubit, unde eşti bucuria mea?” 


Aşa, şi mai mult încă, tânjeşte sufletul după Domnul când pierde harul 
şi dulceaţa iubirii dumnezeieșşti. 

„Unde eşti Tu, milostivul meu Dumnezeu? Unde eşti Tu, Lumină 
neînserată? Pentru ce te ascunzi de mine şi nu mai văd faţa Ia blândă şi 
luminoasă?” 


Rare sunt sufletele care Te cunosc şi puţini oamenii cu care se poate 
vorbi despre Tine: cei mai mulți oameni se vor mântui prin credință. Dar aşa 
cum Tu însuţi ai spus Apostolului Toma: „Tu M-ai văzut şi M-ai pipăit, dar feri- 
Ciţi cei ce n-au văzut şi au crezut” |In 20, 29], tot aşa nu toţi simt Duhul Sfânt, 
dar cei ce se tem de Domnul şi păzesc poruncile Lui se vor mântui toţi, căci 
Domnul ne iubeşte nemărginit de mult şi eu n-aş fi putut cunoaşte această 
iubire, dacă nu m-ar fi învăţat Duhul Sfânt Cel ce învaţă tot binele. 


Inima mea s-a îndrăgostit de Tine, Doamne, şi de aceea tânjesc după 
Tine şi cu lacrimi Te caut. 


Tu ai împodobit cerul cu stele, văzduhul cu nori, pământul cu mări, 
râuri şi grădini înverzite în care cântă păsări, dar sufletul meu s-a îndrăgostit 
de Tine şi nu mai vrea să privească această lume, cu toată frumuseţea ei. 


Numai pe Tine Te dorește sufletul meu, Doamne. Privirea Ta liniştită şi 
blândă nu o pot uita şi cu lacrimi Te rog: „Vino şi Te sălăşluiește întru mine şi 
curăţeşte-mă de toată întinăciunea. Tu vezi din înălțimea sfintei Tale slave 
cum tânjeşte sufletul meu după Tine; nu mă lăsa pe mine, robul Tău; auzi-mă 
când strig Ție ca Prorocul David: „Miluieşte-mă, Dumnezeule, după mare mila 
Ta” [Ps 50,1]. 


Sfinţilor Apostoli, voi aţi propovăduit întregului pământ: „Cunoașteţi 
iubirea lui Dumnezeu!”. Sufletul meu păcătos a cunoscut şi el această iubire 
prin Duhul Sfânt, dar am pierdut acest Duh şi tânjesc după EI. Vă rog, rugaţi pe 
Domnul să-mi dea înapoi darul Duhului Sfânt, pe Care sufletul meu îl 
cunoaşte, şi mă voi ruga pentru toată lumea ca să vină pacea pe pământ. 


Sfinților toţi, rugaţi pe Domnul Dumnezeu pentru mine. Voi vedeţi slava 
Domnului în cer, căci pe pământ L-aţi iubit pe Dumnezeu din tot sufletul şi din 
tot cugetul vostru; voi aţi biruit lumea prin puterea harului pe care vi l-a dat 
Dumnezeu pentru smerema voastră; voi aţi îndurat toate întristările pentru 
iubirea lui Dumnezeu, şi duhul meu arde de nerăbdare să vă vadă, să vadă cum 
vedeţi slava Domnului. Ziua şi noaptea tânjeşte sufletul meu după Domnul şi 
doreşte să se îndulcească de iubirea Lui. 

„Stareţii” [„bătrânii iscusiţi”] buni sunt smeriţi şi la caracter asemenea 
lui Hristos. Prin viaţa lor ei dau un exemplu viu. Au dobândit pacea şi, 
asemenea pomului vieţii din rai, au săturat pe mulți din roadele lor, cu roade 
ale acestei păci. 


Pomul vieţii care este în mijlocul raiului e Hristos. Acum de el se pot 
apropia toţi şi toată lumea poate să mănânce şi să se sature din el prin Duhul 
Sfânt. 


Când povăţuitori buni nu sunt, trebuie să ne predăm voii lui Dumnezeu 
întru smerenie şi atunci Domnul ne va înţelepţi prin harul Său, căci e cu 
neputinţă de spus în cuvânt cât de mult ne iubeşte Domnul şi mintea nu poate 
înţelege aceasta; numai prin Duhul Sfânt e cunoscută iubirea lui Dumnezeu, de 
minte ea nu este cunoscută. 


Unii discută în contradictoriu despre credinţă şi discuţiile [controversele] 
lor sunt fără sfârşit, dar nu e nevoite să ne sfădim, ci numai să ne rugăm lui 
Dumnezeu şi Maicii Domnului, şi atunci Domnul ne va lumina fără discuţii şi 
îndată ne va lumina. 


Mulţi au studiat toate credinţele [religiile], dar adevărata credinţă nu au 
cunoscut-o astfel, aşa cum trebuie, dar celui ce se va ruga lui Dumnezeu cu 
smerenie să-l lumineze, Domnul îi va face cunoscut cât de mult îl iubeşte El pe 
om. 


Oamenii mândri cred că înţeleg totul cu mintea lor, dar Dumnezeu nu le 
dă aceasta. 


Dar noi îl cunoaştem pe Domnul: EI ni S-a arătat prin Duhul Sfânt, şi 
sufletul îl cunoaşte, şi de atunci se bucură, se veseleşte şi se odihneşte, şi în 
aceasta stă viaţa noastră sfântă. 


Domnul a zis: „Acolo unde sunt Eu, acolo va fi şi slujitorul Meu şi va 
vedea slava Mea” [In 12, 26]. Dar oamenii nu înţeleg Scriptura; ea este ca 
pecetluită. Dar când Duhul Sfânt ne învaţă, totul va fi înţeles şi sufletul se va 
simţi ca în cer, căci acelaşi Duh Sfânt este şi în cer, şi pe pământ, şi în Sfânta 
Scriptură, şi în sufletele care iubesc pe Dumnezeu. Dar fără Duhul Sfânt 
oamenii rătăcesc şi, deşi învaţă neîncetat, nu pot să-L cunoască pe Dumnezeu 
şi n-au cunoscut odihna în EI. 

Cine a cunoscut iubirea lui Dumnezeu, acela iubeşte lumea întreagă şi 
niciodată nu murmură pentru soarta lui, căci ştie că o întristare vremelnică 
pentru Dumnezeu duce la bucuria veşnică. 


Sufletul nesmerit, care nu se predă pe sine voii lui Dumnezeu, nu poate 
cunoaşte nimic, ci trece numai de la un gând la altul, şi astfel nu se roagă 
niciodată cu minte curată şi nu slăveşte lucrurile mari ale lui Dumnezeu. 


Sufletul care s-a predat cu smerenie voii lui Dumnezeu îl vede nevăzut în 
fiecare secundă, dar tot acest lucru e cu neputinţă de exprimat pentru sufletul 
însuşi, şi el nu poate povesti despre aceasta, ci numai prin experienţă cunoaște 
milostivirea lui Dumnezeu şi ştie când Domnul este cu el. Sufletul ce s-a 
predat Lui e ca un copil mic care-şi primeşte zilnic hrana lui fără să ştie de unde 
vine această hrană; așa şi sufletul se simte bine cu Dumnezeu, dar nu poate 
lămuri cum se întâmplă aceasta. 


Doamne, luminează norodul Tău prin Duhul Tău Cel Sfânt ca toţi să 
cunoască iubirea Ta. 


Domnul ne insuflă gândul să ne rugăm pentru oameni şi tot El ne dă 
puterea pentru această rugăciune și răsplăteşte sufletului pentru aceasta. Așa e 
mila Domnului faţă de noi. 


În copilărie iubeam lumea şi frumuseţea ei. lubeam pomii şi grădinile 
înverzite, iubeam câmpiile şi toată lumea lui Dumnezeu: cât de frumos este ea 
alcătuită. îmi plăcea să privesc strălucirea norilor, să-i văd trecând în înălțimile 
azurii. Dar de când am cunoscut pe Domnul meu şi El a robit sufletul meu, 
totul s-a schimbat în sufletul meu şi nu mai vreau să privesc la această lume, 
căci sufletul meu este neîncetat atras spre acea lume în care trăieşte Domnul. 
Ca o pasăre în colivie aşa se chinuie sufletul meu pe pământ. Aşa cum 
pasărea doreşte să zboare din colivia ei strâmtă spre tufişurile dese, aşa este 
aprins şi sufletul meu de dorinţa de a vedea din nou pe Domnul, căci El a atras 
sufletul meu şi acesta tânjeşte după EI şi strigă: 


Unde eşti Tu, Lumina mea? Vezi că Te caut cu lacrimi. Dacă nu mi Te-ai 
fi arătat, n-aş fi putut să Te caut astfel. Dar Tu însuţi m-ai găsit pe mine, 
păcătosul, şi mi-ai dat să cunosc iubirea Ta. Tu mi-ai dat să văd că iubirea Ta 
pentru noi Te-a dus pe cruce şi că ai murit pentru noi în chinuri. Tu mi-ai dat să 
cunosc că iubirea Ta Te-a pogorât din cer pe pământ şi până la iad, ca noi să 
vedem slava Ta. 

Tu Te-ai îndurat de mine şi mi-ai arătat Faţa Ta şi acum sufletul meu 
e atras de Tine, Doamne, şi în nimic nu-şi găseşte odihnă, nici ziua nici 
noaptea, şi plânge ca un copil ce şi-a pierdut mama. 


Dar şi copilul îşi uită mama, şi mama îşi uită copilul când Te văd pe 
Tine. Văzându-Te pe Tine, sufletul uită lumea întreagă. Aşa este atras sufletul 
meu spre Tine şi tânjeşte după Tine şi nu mai vrea să vadă frumuseţea acestei 
lumi. 


Când sufletul cunoaşte în Duhul Sfânt pe Maica Domnului, când în 
Duhul Sfânt el se face rudenie cu apostolii, prorocii, sfinţiţii ierarhi, cuvioşiu şi 
cu toţi sfinţii şi drepţii, atunci el este atras nestăvilit în această altă lume şi nu se 
poate opri, ci tânjeşte, se chinuie, plânge şi nu se poate smulge din rugăciune, 
şi chiar dacă trupul e neputincios şi vrea să se întindă pe pat, chiar şi atunci 
când este întins pe el, sufletul lui se avântă spre Domnul şi în împărăția 
sfinţilor. 


Bătrâneţea a venit, trupul a slăbit şi vrea să se întindă pe pat, dar duhul 
nu stă întins - el se avântă spre Dumnezeu, Tatăl său, rudenia lui cerească. El 
ne-a făcut rudenii ale Sale prin Preacuratul Lui Trup şi Sânge şi prin Duhul 
Sfânt; ne-a dat să cunoaştem ce anume e viaţa veșnică, în parte ştim: Duhul 
Sfânt e viaţa veşnică. Sufletul trăieşte în iubirea lui Dumnezeu, în smerenia şi 
blândeţea Duhului Sfânt. Dar Duhului Sfânt trebuie să-l dăm un loc mai mare 
în sufletul nostru, ca EI să fie viu întru el şi sufletul să-L simtă pipăit. 


Cine rămâne pe pământ prin Duhul Sfânt în iubirea lui Dumnezeu, 
acela va fi şi sus împreună cu Domnul, căci iubirea nu poate să piară. Dar să 
nu ne amăgim în gânduri deştepte, să ne smerim pe noi înşine după cuvântul 
Domnului: „Fiţi ca şi copiii, căci a lor este împărăţia lui Dumnezeu” [Mt 18, 
3]. 


Vai mie, căci după ce am cunoscut pe Domnulprin Duhul Sfânt, îl pierd 
şi nu pot să-L am în deplinătate, deşi văd mila lui Dumnezeu cu mine. 


Domnul ne iubeşte atât de mult, încât noi înşine nu ne putem iubi pe noi 
înşine aşa; dar când sufletul e în întristare, el crede că Dumnezeu I-a uitat şi că 
nici măcar nu mai vrea să se uite la el, şi atunci suferă şi se chinuie. 


Dar nu este aşa, fraţilor. Domnul ne iubeşte fără sfârşit, ne dă harul 
Duhului Sfânt şi ne mângâie, Domnul nu vrea ca sufletul să fie în mâhnire şi 

nedumerire despre mântuirea lui. Crede deci cu tărie că suferim numai câtă 
vreme nu ne-am smerit; dar de» îndată ce ne smerim, întristările noastre iau 
sfârşit, căci pentru smerenia lui Duhul lui Dumnezeu dă de ştire sufletului că 
se mântuieşte. 


Mare este slava Domnului că ne iubeşte atât de mult, şi această iubire se 
face cunoscută prin Duhul Sfânt. 


Sufletul meu tânjeşte după Domnul şi îl caut cu lacrimi. 


Cum aş putea să nu-L caut? El mi S-a arătat prin Duhul Sfânt şi inima mea 
s-a îndrăgostit de El. El a atras sufletul meu şi acesta tânjeşte după EI. 


Sufletul se aseamănă unei mirese, iar Domnul - Mirelui; şi ei se iubesc mult unul 
pe altul şi suspină unul după altul. În iubirea Lui, Domnul tânjeşte după suflet 
şi se mâhneşte dacă acesta n-are loc în el pentru Duhul Sfânt; dar sufletul care 
a cunoscut pe Domnul tânjeşte după EI, căci în El e viaţa şi bucuria lui. 


Viaţa în păcate e moartea sufletului, dar iubirea lui Dumnezeu e raiul 
desfătărilor în care trăia înainte de cădere părintele nostru Adam. 


„Adame, părintele nostru, spune-ne cum iubea sufletul tău pe 
Dumnezeu în rai?” 


A cunoaşte acest lucru e cu neputinţă şi abia sufletul care a gustat iubirea 
lui Dumnezeu îl poate înţelege întrucâtva. 


Dar Maica Domnului, cum iubea Fa pe Domnul Fiul E1? 


Nimeni dintre oameni nu poate şti aceasta decât numai Ea însăşi. Dar 
Duhul lui Dumnezeu ne învaţă iubirea. Şi în Ea a fost şi este acelaşi Duh al lui 
Dumnezeu, Care este Iubire, şi de aceea cine cunoaște pe Duhul Sfânt poate 
înţelege în parte şi iubirea ei. 


Ce fericiţi suntem noi creştinii: ce Dumnezeu avem! 


Vrednici de plâns sunt oamenii care nu cunosc pe Dumnezeu. Ei nu văd 
lumina veşnică şi după moarte merg în întunericul cel veşnic. Noi ştim despre 
aceasta, pentru că în Biserică Duhul Sfânt descoperă sfinţilor ce este în cer 
ŞI ce este în iad. 

Oameni nenorociţi şi rătăciţi! Ei nu pot şti care e adevărata bucurie. Se 
veselesc uneori şi râd, dar râsul şi veselia lor se prefac în plâns şi întristare. 


Dar bucuria noastră e Hristos. Prin pătimirile Lui EI ne-a scris în cartea 
Vieţii, şi în împărăţia cerurilor vom fi veșnic împreună cu Dumnezeu, vom 
vedea slava Lui şi ne vom îndulci de ea. 


Bucuria noastră e Duhul Sfânt. Cât e de dulce şi de drag! EI dă mărturie 
sufletului de mântuirea lui. 


O, fraţilor, vă rog şi vă implor în numele milostivirii lui Dumnezeu, 
credeţi în Evanghelie şi în mărturia Sfintei Biserici şi veţi gusta încă de aici, de 
pe pământ, fericirea raiului, căci împărăţia lui Dumnezeu este înăuntrul nostru 
[Le17, 21]; iubirea lui Dumnezeu dă sufletului raiul. Mulţi prinți şi vlădici şi- 
au părăsit scaunele lor după ce au cunoscut iubirea lui Dumnezeu. Și lucrul e 
de înţeles, pentru că iubirea lui Dumnezeu e aprinsă; prin harul Sfântului Duh, 
ea îndulceşte sufletul până la lacrimi şi nimic pământesc nu se poate asemăna 
CI; 


Cele pământeşti pot fi cunoscute prin mintea omenească, dar Domnul și 
toate cele cereşti se cunosc numai prin Duhul Sfânt şi nu pot fi cunoscute 
numai cu mintea simplă. 


Cine a cunoscut pe Dumnezeu prin Duhul Sfânt, acela uită pământul ca 
ŞI cum n-ar mai fi, dar după rugăciune îşi ridică ochii şi îl vede din nou. 


Fraţilor, în împărăţia cerurilor sfinţii văd slava lui Dumnezeu, noi însă să 
ne smerim şi Domnul ne va iubi şi ne va da pe pământ tot ce e de folos pentru 
suflet şi trup, şi ne va descoperi toate tainele. 


Oamenii s-au alipit cu sufletul lor de agonisirea bunurilor pământeşti și 
au pierdut iubirea lui Dumnezeu, de aceea nu este pace pe pământ. Mulţi vor să 
cunoască, de pildă, cum s-a alcătuit soarele, dar uită să cunoască pe Dumnezeu. 
Domnul însă nu ne-a vorbit despre soare, ci ne-a descoperit despre Tatăl şi 
împărăția cerurilor. El a spus că în împărăţia Tatălui Său drepţii vor străluci ca 
soarele [Mt 13, 43]; şi Scriptura spune că Domnul va fi Lumina în rai [Ap 21, 
23; 22, 5] şi Lumina Domnului va fi în sufletul, în mintea și în trupul sfinţilor. 


Trăim pe pământ şi nu-L vedem pe Dumnezeu şi nu-L putem vedea. Dar 
dacă Duhul Sfânt vine în sufletul nostru, atunci îl vedem pe Dumnezeu aşa 

cum L-a văzut Sfântul Arhidiacon Ştefan. Prin Duhul Sfânt, sufletul şi mintea 
recunosc îndată că acesta este Domnul. Aşa a recunoscut prin Duhul Sfânt 
Sfântul Simeon pe Domnul în micul prunc [adus la templul; tot aşa a 
recunoscut pe Domnul prin Duhul Sfânt şi Sfântul loan Botezătorul şi a trimis 
poporul la El. Dar, fără Duhul Sfânt, nimeni nu poate cunoaște pe Dumnezeu, 
nici şti cât de mult ne iubeşte. Şi, deşi citim că EI ne-a iubit şi a pătimit din 
iubire pentru noi, noi ne gândim la aceste lucruri cu mintea, fără a înţelege şi cu 
sufletul nostru, aşa cum se cuvine această iubire a lui Hristos; dar, atunci când 
ne învaţă Duhul Sfânt, înțelegem în chip limpede şi simțit această iubire şi ne 
facem asemenea Domnului. 


Milostive Doamne, învaţă-ne pe noi toţi prin Duhul Tău Cel Sfânt să 
trăim după voia Ta, ca toţi să Te cunoaștem în Lumina Ta pe Tine, adevăratul 
Dumnezeul nostru, fiindcă fără Lumina Ta nu putem înţelege plinătatea iubirii 
Tale. Luminează-ne prin harul Tău şi el va aprinde inimile noastre de iubire 
pentru Tine. 


Cuvânt despre rugăciune 


Cine iubeşte pe Domnul, acela îşi aduce aminte întotdeauna de EI, iar 
aducerea-aminte de Dumnezeu naşte rugăciunea. Dar, dacă nu-ţi vei aduce 
aminte, atunci nu te vei mai ruga, iar fără rugăciune sufletul nu va rămâne în 
dragostea lui Dumnezeu, căci prin rugăciune vine harul / Duhului Sfânt. Prin 
rugăciune se păzeşte omul de păcat, fiindcă, rugându-se, mintea e ocupată de 
Dumnezeu şi cu duh smerit stă înaintea Feţei Domnului, pe Care-L cunoaşte 
sufletul ce se roagă. 


Fireşte, începătorul are nevoie de o călăuză, căci până se dă harul 
Sfântului Duh, sufletul are mare luptă cu vrăjmaşii şi nu-şi poate da seama 
dacă vrăjmaşul îi aduce dulceaţa sa. Poate deosebi aceasta numai cel ce a gustat 
el însuşi din experienţă harul Duhului Sfânt. Cine a gustat Duhul Sfânt 
recunoaşte apoi harul după gust. 

Cine vrea să se îndeletnicească cu rugăciunea fără o călăuză şi îşi 
închipuie în mândria lui că poate să o înveţe singur după cărți şi nu se va duce 
la un „stareţ” [,„bătrân iscusit”], acela a căzut deja pe jumătate în înşelare. Dar 
pe cel smerit Domnul îl va ajuta şi, chiar dacă nu găseşte un povăţuitor 
experimentat, dar va merge la duhovnicul lui, oricare ar fi el, Dumnezeu îl va 
ocroti pentru smerenia lui. 


Gândeşte-te că în duhovnic viază Duhul Sfânt, şi el îţi va spune ce trebuie 
să faci. Dar dacă îţi spui: „Duhovnicul vieţuieşte în nepăsare, cum poate via în 
el Duhul Sfânt?”, pentru un astfel de gând vei suferi silnic şi Domnul te va 
smeri ŞI, negreşit, vei cădea în înșelare. 


Rugăciunea se dă celui ce se roagă, cum se spune în Scripturi; dar 
rugăciunea pe care o săvârşim numai din obişnuinţă, fără zdrobire de inimă 
pentru păcate, nu este plăcută Domnului. 


Intrerup pentru o vreme cuvântul despre rugăciune. 


Sufletul meu tânjeşte după Domnul şi îl caut fierbinte, şi sufletul meu nu 
suferă să se gândească la altceva. 


Sufletul meu tânjeşte după Domnul Cel Viu, şi duhul meu se avântă spre 
EI ca spre Tatăl Ceresc şi o rudenie. Domnul ne înrudeşte cu EI prin Duhul 
Sfânt. Domnul este drag inimii - e bucuria, veselia şi nădejdea noastră tare. 


Bunule Doamne, caută cu milă la zidirea Ta şi arată-Te oamenilor prin 
Duhul Sfânt aşa cum Te-ai arătat robului Tău. 


Bucură, Doamne, cu venirea Sfântului Tău Duh tot sufletul cel întristat. 
Fă, Doamne, ca toţi oamenii care se roagă Ție să cunoască pe Duhul Sfânt. 


Oamenilor, să ne smerim toţi pentru Domnul şi pentru împărăţia 
cerurilor. Să ne smerim şi Domnul ne va face cunoscută puterea rugăciunii lui 
lisus. Să ne smerim şi însuşi Duhul lui Dumnezeu va învăţa sufletul. 


Omule, învaţă smerenia lui Hristos şi Domnul îţi va da să guști dulceaţa 
rugăciunii. Dacă vrei rugăciunea curată, atunci fii smerit, înfrânat, 
mărturiseşte-te cu sinceritate, şi rugăciunea te va iubi. Fii ascultător, supune-te 
cu bună conştunţă stăpânirilor rânduite, fii mulţumit de toate şi atunci inima 
ta se va curaţi de gândurile deșarte. Adu-ţi aminte că Domnul te vede şi teme- 

te să nu întristezi cumva pe fratele tău; nu-l judeca şi nu-l dispreţui nici măcar 
cu o privire, şi Duhul Sfânt te va iubi şi te va ajuta EI însuși întru toate. 


Duhul Sfânt se aseamănă unei mame pline de dragoste. O mamă își 
iubeşte copilul şi-i este milă de el, tot aşa şi Duhului Sfânt îi este milă de noi, 
ne iartă, ne vindecă, ne povăţuieşte şi ne bucură; Duhul Sfânt se face cunoscut 
în rugăciunea smerită. 


Cine iubeşte pe vrăjmaşi va cunoaşte degrabă pe Domnul prin Duhul 
Sfânt, dar despre cel ce nu-i iubeşte, nu vreau să scriu, ci îl plâng, căci se 
chinuie pe sine însuşi şi pe alţii şi nu cunoaşte pe Domnul. 


Sufletul care iubeşte pe Domnul nu poate să nu se roage, căci este atras 
spre EI prin harul pe care I-a cunoscut în rugăciune. 


Pentru rugăciune ne sunt date bisericile; în biserici slujbele se 
săvârşesc după cărţi. Dacă biserica şi cărțile nu le ai totdeauna cu tine, 
rugăciunea lăuntrică însă e oricând şi oriunde cu tine. în biserici se săvârşesc 
dumnezeieştile slujbe şi viază Duhul Sfânt, dar cea mai bună biserică a lui 
Dumnezeu e sufletul, şi pentru cine se roagă în sufletul său, pentru acela 
lumea întreagă se face biserică; dar aceasta nu este pentru toţi. 


Mulţi se roagă cu buzele şi le place să se roage după cărţi, şi acesta e un 
lucru bun, iar Domnul primeşte rugăciunea şi-i miluieşte. Dar dacă cineva se 
roagă Domnului şi se gândeşte la altceva, rugăciunea unuia ca acesta Domnul n- 
o ascultă. 


Cine se roagă din obişnuinţă, în acela nu sunt schimbări în rugăciune, 
dar cine se roagă din inimă în acela sunt multe schimbări în rugăciune, e o 
luptă cu vrăjmaşul, o luptă cu sine însuşi, cu patimile, o luptă cu oamenii şi în 
toate acestea trebuie să fie curajos. 


Cere sfat celor experimentați, dacă-i găseşti, şi roagă cu smerenie pe 
Domnul, şi pentru smerenia ta Domnul îţi va da înţelegere. 


Dacă rugăciunea noastră e plăcută Domnului, Duhul lui Dumnezeu dă 
mărturie de aceasta în suflet; EI este drag şi liniştit; dar odinioară nu ştiam 
dacă rugăciunea mea era primită sau nu la Domnul, şi după ce anume poate fi 
recunoscut acest lucru. 

Întristările şi primejdiile i-au învăţat pe mulţi să se roage. Într-o zi 
vine la mine în magazie un soldat; se ducea la Salonic. Sufletul meu 1-a îndrăgit 
şi I-am spus: „Roagă-te Domnului ca întristările să ţi se împuţineze!” Dar el mi-a 
zis: „Ştiu să mă rog. Am învăţat în război, când eram pe front. L-am rugat cu 
tărie pe Domnul să mă lase în viaţă. Gloanţele plouau, obuzele explodau și 
puţini au scăpat cu viaţă. Am luat parte la multe lupte, şi Domnul m-a păzit”. 
în acest timp mi-a arătat cum se ruga şi după mişcarea trupului său se vedea 
limpede că era cu totul cufundat în Dumnezeu. 


Multora le place să citească cărţi bune, şi acesta e un lucru bun, dar să 
te rogi e mai bine decât toate, însă cine citeşte cărți proaste sau gazete e lovit de 
foame sufletească; sufletul lui flămânzeşte pentru că hrana sufletului şi 
desfătările lui sunt în Dumnezeu. în Dumnezeu e şi viaţă, şi bucurie, şi veselie, 
şi Domnul ne iubeşte nespus, şi această iubire e cunoscută prin Duhul Sfânt. 


Dacă mintea ta vrea să se roage în inimă şi nu poate, atunci rosteşte 
rugăciunea cu buzele şi ţine-ţi mintea în cuvintele rugăciunii, cum spune 
Scara. Cu timpul Domnul îţi va da rugăciunea inimii fără gânduri şi te vei ruga 
cu uşurinţă. Unii şi-au vătămat inima, pentru că şi-au silit mintea să lucreze 
rugăciunea în inimă şi de aceea n-au mai putut-o rosti nici măcar cu buzele. Tu 
însă cunoşti rânduiala vieţii duhovniceşti: darurile sunt date de la Dumnezeu 
doar sufletului simplu, smerit şi ascultător. Celui ascultător şi înfrânat în toate - 
în hrană, cuvinte şi mişcări - Domnul însuşi îi va da rugăciunea şi ea se va 
săvârşi cu uşurinţă în inimă. 


Rugăciunea neîncetată vine din iubire, dar se pierde pentru osândiri, 
vorbe deşarte şi neînfrânare. Cine iubeşte pe Domnul, acela poate cugeta la El 
ziua şi noaptea, pentru că nici un lucru nu te poate împiedica să iubeşti pe 
Dumnezeu. Apostolii iubeau pe Domnul şi lumea nu-i împiedica, deşi ei îşi 
aduceau aminte de lume, se rugau pentru ea şi propovăduiau. E adevărat că 
Sfântului Arsenie cel Mare i s-a zis: „Fugi de oameni!”, dar chiar şi în pustie 
Duhul lui Dumnezeu ne învaţă să ne rugăm pentru oameni şi pentru lumea 
întreagă. 


În lumea aceasta fiecare îşi are ascultarea lui: unul € împărat, altul 
patriarh, altul bucătar, fierar sau învăţător, dar Domnul îi iubeşte pe toţi, şi cine 
iubeşte mai mult pe Dumnezeu, acela va avea plată mai multă. Domnul ne-a 
dat porunca de a iubi pe Dumnezeu din toată inima, din tot cugetul şi din tot 

sufletul [Mt 22, 37]. Dar cum poţi să-L iubeşti fără să te rogi? De aceea, mintea 
şi inima omului trebuie să fie întotdeauna libere pentru rugăciune. 


Când iubeşti pe cineva, vrei să te gândeşti la el, să vorbeşti despre el, să 
fii împreună cu el. Dar pe Domnul sufletul îl iubește ca pe Tatăl şi Ziditorul lui 
şi stă înaintea Lui cu frică şi iubire: cu frică, pentru că este Domnul; cu iubire, 
pentru că sufletul îl cunoaşte ca pe un Tată; EI este foarte milostiv şi harul Său e 
mai dulce decât toate. 


ȘI eu am cunoscut că e uşor să te rogi, pentru că harul lui Dumnezeu ne 
ajută. în mila Sa Domnul ne iubeşte şi ne dă să vorbim cu EI prin rugăciune, să 
ne căim şi să-l mulţumim. 


N-am putere să scriu cât de mult ne iubeşte Domnul. Această iubire e 
cunoscută prin Duhul Sfânt, iar pe Duhul Sfânt îl cunoaşte sufletul ce se roagă. 


Unii zic că de la rugăciune vine înşelarea. E o greşeală însă. înşelarea 
vine de la rânduiala-de-sine [idioritmie], iar nu de la rugăciune. Toţi sfinţii s- 
au rugat mult şi îndeamnă şi pe alţii la rugăciune. Rugăciunea este cel mai bun 
lucru pentru suflet. Prin rugăciune se ajunge la Dumnezeu; prin rugăciune 
dobândim smerenie, răbdare şi tot lucrul bun. Cine vorbeşte împotriva 
rugăciunii, acela n-a gustat în chip vădit niciodată ca să vadă cât de bun este 
Domnul şi cât de mult ne iubeşte. De la Dumnezeu nu vine ceva rău. Toţi 
Sfinţii s-au rugat neîncetat; ei nu rămâneau nici o secundă fără rugăciune. 


Sufletul care a pierdut smerenia, pierde o dată cu harul şi iubirea faţă de 
Dumnezeu, şi atunci rugăciunea fierbinte se stinge; dar când sufletul are 
odihnă dinspre patimi şi-şi agoniseşte smerenie, atunci Domnul îi dă harul Său 
şi el se roagă pentru vrăjmaşi ca pentru sine însuşi şi se roagă cu lacrimi 
fierbinţi pentru întreaga lume. 

Despre smerenie 


Acum sunt puţini „stareţi” [bătrâni iscusiţi”] care să cunoască iubirea 
Domnului pentru noi şi să cunoască lupta cu vrăjmaşii şi că, pentru a-i birui, e 
nevoie de smerenia lui Hristos. 


Domnul iubeşte atât de mult pe om, încât îi dă darurile Sfântului Duh, 
dar până când sufletul se învaţă să păstreze harul, se chinuie mult. 


În primul an după ce am primit pe Duhul Sfânt, gândeam: „Domnul mi- 
a iertat păcatele: harul dă mărturie de aceasta; de ce mai am nevoie?”. Dar nu 
trebuie să gândim aşa. Chiar dacă păcatele ne-au fost iertate, toată viaţa trebuie 
să ne aducem aminte de ele şi să ne întristăm, ca să păzim zdrobirea [inimii]. 
N-am făcut aşa şi am încetat zdrobirea şi mult am fost hărțuit de demoni. Eram 
nedumerit de ce se făcea cu mine şi-mi spuneam: „Sufletul meu cunoaşte pe 
Domnul şi iubirea Lui. Cum de-mi vin gânduri rele?” Dar Domnului i S-a făcut 
milă de mine şi m-a învăţat El însuşi cum trebuie să mă smeresc: „Ţine mintea 
ta în iad şi nu deznădăjduit” Şi prin aceasta vrăjmaşii sunt biruiţi. Dar de 
îndată ce las mintea mea să iasă din foc, gândurile rele câştigă din nou putere. 


Cel ce, asemenea mie, a pierdut harul, e bine să lupte curajos cu 
demonii. Cunoaşte că tu însuţi eşti vinovat: ai căzut în mândrie şi slavă 
deşartă, şi Domnul îți dă să cunoşti cu milostivire ce înseamnă să fii în 
Duhul Sfânt şi ce înseamnă să fi în luptă cu demonii. Astfel sufletul învaţă prin 
experienţă vătămările mândriei şi fuge de slava deşartă, de laudele oamenilor şi 
de gânduri. Atunci sufletul începe să se vindece şi să înveţe să păstreze harul. 
Cum să înţelegem dacă sufletul e sănătos sau bolnav? Sufletul bolnav se 
mândreşte, dar sufletul sănătos iubeşte smerenia, aşa cum l-a învăţat Duhul 
Sfânt, şi dacă nu o cunoaşte încă, se socoteşte pe sine mai rău decât toţi. 


Chiar dacă Domnul l-ar înălța la cer în fiecare zi şi i-ar arăta toată slava 
cerească în care se află EI, şi iubirea serafimilor, a heruvimilor şi a tuturor 
sfinților, chiar şi atunci, învăţat de experienţă, sufletul smerit va spune: „Lu, 

Doamne, îmi arăţi slava Ta pentru că iubeşti zidirea Ta; mie însă dă-mi mai 
degrabă plâns şi puterea de a-Ţi mulţumi. Ție i se cuvine slavă în cer şi pe 
pământ, mie însă mi se cuvine să plâng pentru păcatele mele”. Altfel nu vei păzi 
harul Duhului Sfânt pe care ţi-l dă Domnul după mila Sa. 


Domnului 1 s-a făcut mare milă de mine şi mi-a dat să înţeleg că trebuie 
să plâng toată viaţa. Aceasta este calea Domnului. ŞI iată, acum scriu din milă 
faţă de oamenii care, asemenea mie, sunt mândri şi din această pricină se 
chinuie. Scriu ca ei să înveţe smerenia şi să-şi găsească odihna în Dumnezeu. 


Unii zic că aceasta a fost cândva, de demult, dar că acum toate acestea 
s-au învechit; dar la Domnul, nimic nu trece niciodată, numai noi ne 
schimbăm, ne facem răi şi astfel pierdem harul; dar celui ce cere Domnul îi dă 
toate [Mt 7, 7-8], nu pentru că am merita aceasta, ci pentru că El este milostiv 
ŞI ne iubeşte. 


Scriu aceasta pentru că sufletul meu cunoaște pe Domnul. 


Mare lucru bun este a învăţa smerenia lui Hristos; cu ea viaţa e uşoară 
ŞI bucuroasă şi toate se fac dragi inimii. Numai celor smeriţi li Se arată pe Sine 
Domnul prin Duhui Sfânt dar, dacă nu ne smerim, nu vom vedea pe Dum- 
nezeu. Smerema e lumina în care putem vedea Lumina-Dumnezeu, după cum 
se cântă: „întru lumina Ta vom vedea Lumina” [Ps 35,10]. 


Domnul m-a învăţat să ţin mintea în iad şi să nu dez-nădăjduiesc şi aşa 
sufletul meu se smereşte, dar aceasta nu este încă adevărata smerenie, care e 
de nedescris. Când sufletul vine la Domnul, se înfricoşează, dar când vede pe 
Domnul, atunci se bucură nespus de frumuseţea slavei Lui, iar iubirea lui 
Dumnezeu şi dulceața Duhului Sfânt îl fac să uite cu desăvârşire pământul. Aşa 
este raiul Domnului. Toţi vor fi în iubire şi de la smerenia lui Hristos toţi vor fi 
bucuroşi să-i vadă pe ceilalți mai presus decât ei înşişi. Smerenia lui Hristos 
sălăşluieşte în cei mici: ei sunt bucuroşi că sunt mici. Aşa mi-a dat să înţeleg 
Domnul. 


Rugaţi-vă pentru mine toţi sfinţii, ca sufletul meu să înveţe smerenia lui 
Hristos; sufletul meu însetează după ea, dar nu o poate avea și cu lacrimi o 
caut, ca un copil mic ce s-a pierdut de mama lui: 

„Unde eşti Tu, Domnul meu? Te-ai ascuns de sufletul meu şi cu lacrimi 
Te caut. 


Doamne, dă-mi puterea de a mă smeri înaintea măreției Tale. 


Doamne, Ţie Ţi se cuvine slavă în cer şi pe pământ, mie însă, micuţei Tale 
zidiri, dăruieşte-mi smeritul Tău Duh. 


Mă rog bunătății Tale, Doamne, priveşte asupra mea din înălțimea 
slavei Tale şi dă-mi puterea de a Te slăvi ziua şi noaptea, căci sufletul meu s-a 
îndrăgostit de Tine prin Duhul Tău Cel Sfânt şi tânjesc după Tine şi cu lacrimi 
Te caut. 


Doamne, dă-ne Duhul Sfânt; prin El Te vom slăvi ziua şi noaptea, căci 
dacă trupul nostru e neputincios, Duhul Tău e vioi, El dă sufletului puterea de a 
Te sluji cu râvnă şi întăreşte mintea în iubirea Ta şi o odihneşte întru Tine cu o 
odihnă desăvârşită şi nu mai vrea să se gândească la nimic altceva decât la 
iubirea Ta. 


Milostive Doamne, duhul meu neputincios nu poate ajunge la Tine, de 
aceea Te chem ca şi regele Avgar: Vino şi tămăduieşte-mi rănile gândurilor 
mele păcătoase, şi Te voi lăuda ziua şi noaptea şi Te voi propovădui 
oamenilor, ca toate noroadele să ştie că Tu, Doamne, ca şi odinioară, săvârşeşti 
minuni, ierți păcate, sfinţeşti şi dai viaţă.” 


E o mare deosebire între omul simplu care a cunoscut pe Domnul prin 
Duhul Sfânt, şi omul, chiar foarte mare, care n-a cunoscut harul Sfântului Duh. 


E o mare deosebire între a crede numai că Dumnezeu există cunoscându- 
L din natură sau din Scripturi, şi a cunoaşte pe Domnul prin Duhul Sfânt. 


În cel ce a cunoscut pe Domnul prin Duhul Sfânt, duhul arde ziua şi 
noaptea de iubire pentru Dumnezeu şi sufletul lui nu se poate să se alipească 
de nimic pământesc. 


Sufletul care n-a făcut experienţa dulceţii Duhului Sfânt se bucură de 
slava deşartă a acestei lumi, de bogății sau de putere; dar sufletul care L-a 
cunoscut pe Domnul prin Duhul Sfânt, tânjeşte numai după Domnul, iar 
bogăţiile şi slava lumii nu înseamnă nimic pentru el. 

Sufletul care a gustat Duhul Sfânt îl deosebeşte după gust; căci scris 
este: „Gustaţi şi vedeţi că bun este Domnul” [Ps 33, 9]. David a cunoscut 
aceasta din experienţă, dar şi acum Domnul dă robilor Lui să cunoască din 
experienţă harul Lui şi îi va învăţa aceasta pe robii Săi până la sfârşitul 
veacurilor. 


Cine a cunoscut pe Dumnezeu prin Duhul Sfânt, acela a învăţat de la El 
smerenia, s-a asemănat învățătorului său, Hristos Fiul lui Dumnezeu, şi a 
ajuns asemenea Lui. 


„Doamne, dă-ne darul sfintei Tale smerenii! 


Doamne, dă-ne în dar smeritul Tău Duh Sfânt, căci ai venit să 
mântuiești pe oameni şi să-i înalţi la cer ca să vadă slava Ta.” 


O, smerenie a lui Hristos! Te cunosc dar nu te pot dobândi. Roadele tale 
sunt dulci, căci nu sunt pământești. 


Când sufletul e abătut, cum să se aprindă în el foc, ca el să ardă de 
iubire în tot ceasul? Acest foc este la Dumnezeu și Domnul a venit pe pământ 
ca să ne dea acest foc al harului Duhului Sfânt, şi cine învaţă smerenia acesta 
îl are, căci Domnul dă celui smerit harul Său. 


De multe osteneli şi de multe lacrimi e nevoie pentru a ţine duhul smerit 
al lui Hristos, dar fără el se stinge în suflet lumina vieţii şi el moare. Trupul 
poate fi veştejit repede prin post, dar nu e deloc uşor ca sufletul să se sme- 
rească aşa ca el să rămână mereu smerit, şi nu e cu putință degrabă. Măria 
Egipteanca a luptat şaptesprezece ani cu patimile ca şi cu nişte fiare sălbatice şi 
abia după aceea a găsit odihnă, măcar că îşi uscase repede trupul, fiindcă în 
pustie n-avea nimic cu ce să se hrănească. 


Noi ne-am împietrit cu totul şi nu înţelegem ce e smerenia sau iubirea lui 
Hristos. E drept că această smerenie şi această iubire nu se cunosc decât prin 
harul Duhului Sfânt, dar noi nu credem că e cu putinţă să-l atragem la noi. 
Pentru aceasta e nevoie ca noi să-l dorim din tot sufletul. Dar cum să doresc 
ceea ce n-am cunoscut? Puţină cunoaştere avem noi toţi şi Duhul Sfânt mişcă 
fiecare suflet să caute pe Dumnezeu. 


O, cum trebuie rugat Domnul ca EI să dea sufletului smerit pe Duhul 
Sfânt! Sufletul smerit are o mare odihnă, dar sufletul mândru se chinuie pe sine 


30 


însuşi. Omul mândru nu cunoaşte iubirea lui Dumnezeu și e departe de Dum- 
nezeu. Se făleşte pentru că e bogat sau învăţat sau slăvit, dar nu cunoaşte, 
nenorocitul, sărăcia şi căderea sa, pentru că nu cunoaşte pe Dumnezeu. Dar pe 
cel ce luptă împotriva mândriei Domnul îl ajută să biruie această patimă. 


Domnul a zis: „învăţaţi de la Mine că sunt blând şi smerit cu inima” 
[Mt 11, 29]. Spre aceasta tânjeşte sufletul meu ziua şi noaptea şi îl rog pe 
Dumnezeu, pe toți sfinții din cer şi pe voi toţi, care cunoaşteţi smerenia lui 
Hristos: Rugaţi-vă pentru mine ca să se pogoare asupra mea duhul smereniei lui 
Hristos pe care sufletul meu îl doreşte cu la-crimi! Nu pot să nu-l doresc, 
pentru că sufletul meu I-a cunoscut prin Duhul Sfânt; dar am pierdut acest dar 
ŞI, de aceea, sufletul meu tânjeşte până la lacrimi. 


Stăpâne mult milostive, dă-ne duh smerit ca sufletele noastre să-şi 
găsească odihna în Tine! 


Preasfântă Maică a Domnului, dobândeşte-ne, Milostivă, un duh smerit. 


Sfinţilor toţi, voi vieţuiţi în ceruri şi vedeţi slava Domnului şi duhul vostru 
se bucură - rugaţi-vă ca şi noi să fim împreună cu voi. Sufletul meu năzuieşte şi 
el să vadă pe Domnul şi tânjeşte după EI în smerenie, ca unul nevrednic de 
acest bine. 


Milostive Doamne, învaţă-ne prin Duhul Sfânt smerenia Ta. 


Mândria nu lasă sufletul să o apuce pe calea credinţei. Necredinciosului 
îi dau acest sfat: Să zică: „Doamne, dacă exişti, luminează-mă şi-Ţi voi sluji 
din toată inima şi din tot sufletul”. Şi pentru acest gând smerit şi dispoziţie de a 
sluji lui Dumnezeu, Domnul îl va lumina negreşit. Dar să nu spună: „Dacă 
exişti, pedepseşte-mă”, căci dacă vine pedeapsa se poate să nu ai puterea de a 
mulțumi lui Dumnezeu şi să aduci pocăință. 


Când Domnul te luminează, atunci sufletul tău simte pe Domnul; simte 
că Domnul I-a iertat şi îl iubeşte şi cunoşti aceasta din experienţă, şi harul 
Duhului Sfânt va da mărturie în sufletul tău de mântuirea ta şi atunci vei voi 
să strigi tare lumii întregi: „Cât de mult ne iubeşte Domnul!” 


Până când nu L-a cunoscut pe Domnul, Apostolul Pavel L-a prigonit, dar 
când L-a cunoscut, a străbătut lumea întreagă propovăduind pe Hristos. 

Dacă Domnul nu ne face cunoscut prin Duhul Sfânt cât de mult ne 
iubeşte, omul nu poate să o ştie, căci e cu neputinţă pentru mintea 
pământească să înţeleagă din ştiinţă ce fel de iubire are Domnul pentru 
oameni. 


Dar ca să te mântuieşti trebuie să te smereşti, pentru că omul mândru, 
chiar dacă ar fi băgat cu de-a sila în rai, nu şi-ar găsi acolo odihna, ar fi 
nemulţumit şi ar spune: „De ce nu sunt pe primul loc?” Dar sufletul smerit e 
plin de iubire şi nu caută întâietăţi, ci doreşte binele pentru toţi şi se 
mulţumeşte cu orice. 


Cel stăpânit de slavă deşartă sau se înspăimântă de demoni, sau se 
aseamănă lor; dar nu trebuie să ne înspăimântăm de demoni, ci de slava deşartă 
șI trufie, căci prin ele se pierde harul. 


Cine vorbeşte cu demonii îşi întinează mintea, dar mintea celui ce 
rămâne în rugăciune e luminată de Domnul. 


Domnul ne iubește mult, dar noi toţi cădem pentru că nu avem 
smerenie. Pentru a păstra smerenia, trebuie să omoram trupul şi să primim 
Duhul lui Hristos [Rm 8,13]. 


Sfințu au dus lupte crâncene cu demonii şi i-au biruit prin smerenie, 
rugăciune şi post. 


Cine s-a smerit pe sine însuși, acela 1-a biruit pe vrăjmaşi. 
Ce trebuie făcut pentru a avea pace în suflet şi în trup? 


Pentru aceasta trebuie să iubeşti pe toţi oamenii ca pe tine însuţi şi să fii 
gata de moarte în fiecare ceas. Când sufletul îşi aduce aminte de moarte, el 
ajunge la smerenie şi se predă cu totul voii lui Dumnezeu şi doreşte să fie în 
pace cu toţi şi să iubească pe toţi oamenii. 


Când pacea lui Hristos vine în suflet, atunci el este bucuros să şadă ca 
lov pe gunoi şi să-i vadă pe ceilalți în slavă; atunci sufletul se bucuros că e 
mai rău decât toţi. Taina acestei smerenii a lui Hristos e mare şi cu neputinţă 
de dezvăluit. Din iubire sufletul doreşte fiecărui om mai mult bine decât 

pentru sine însuşi şi se bucură când vede că alţii stau mai bine decât el şi se 
întristează când îi vede că sunt chinuiţi. 


Rugaţi-vă pentru mine toţi sfinţii şi toate noroadele, ca să vină la mine 
sfânta smerenie a lui Hristos. 


Domnul iubeşte pe oameni, dar îngăduie întristări, ca oamenii să-şi 
cunoască neputinţa şi să se smerească şi, pentru smerenia lor, să primească pe 
Duhul Sfânt, iar cu Duhul Sfânt toate sunt bune, toate sunt pline de bucurie, 
toate sunt frumoase. 


Dacă cineva e chinuit mult de sărăcie şi de boală şi nu se smereşte, se 
chinuie fără folos. Dar cine se smereşte,, acela va fi mulţumit de soarta lui, 
oricare ar fi ea, pentru că Domnul e bogăţia şi bucuria lui, și toţi oamenii vor fi 
uimiţi de frumuseţea sufletului său. 


Tu zici: „Viaţa mea e tare amară”. Dar eu îţi voi spune sau mai degrabă 
Domnul însuşi îţi spune: „Smereşte-te şi vei vedea că nenorocirile tale se vor 
preface în odihnă aşa încât te vei minuna şi vei spune: „De ce mă chinuiam şi 
întristam atât altădată?””. 


Acum însă te bucuri pentru că te-ai smerit şi harul lui Dumnezeu a venit; 
acum, chiar dacă ai şedea singur în sărăcie, bucuria nu te va părăsi, pentru că ai 
în suflet pacea despre care a zis Domnul: „Pacea Mea dau vouă” //n 14,27]. Aş.i 
fiecărui suflet smerit Domnul îi dă pace. 


Sufletul celui smerit e ca marea: dacă arunci o piatră în mare, ea tulbură 
pentru un minut faţa apelor, după care se scufundă în adâncuri. 


Aşa se cufundă şi întristările în inima celui smerit, căci puterea 
Domnului e cu el. 


Unde locuieşti tu, suflet smerit? Cine viază întru tine? Şi cu ce te-aş putea 
asemăna? 


Tu arzi limpede ca soarele, dar nu te mistui şi încălzeşti pe toţi cu 
căldura ta. 


AL tău este pământul celor blânzi, după cuvântul Domnului. 

Tu eşti asemenea unei grădini în floare în mijlocul căreia e o 
preafrumoasă casă în care îi place Domnului să locuiască. 


Pe tine te iubesc cerul şi pământul. 

Pe tine te iubesc sfinţii apostoli, prorocii, sfinţii ierarhi şi cuvioşii. 
Pe tine te iubesc îngerii, serafimii şi heruvimii. 

Pe tine te iubeşte, în smerenia ei, Preacurata Maică a Domnului. 
Pe tine te iubeşte şi de tine se bucură Domnul. 


Sufletului mândru nu Se arată Domnul. Chiar dacă ar învăţa toate cărțile, 
sufletul mândru nu va cunoaşte niciodată pe Domnul, fiindcă mândna lui nu 
lasă loc în el pentru harul Sfântului Duh, iar Dumnezeu e cunoscut numai prin 
Duhul Sfânt. 


Luminaţi prin Botez, oamenii cred în Dumnezeu, dar sunt unii care îl 
şi cunosc. E bine să crezi în Dumnezeu, dar să cunoşti pe Dumnezeu, iată 
fericirea. Desigur, şi cei ce cred sunt fericiţi, după cum a zis Domnul 
Apostolului Toma: „Pentru că M-ai văzut şi M-ai pipăit, crezi, dar fericiţi cei 
ce n-au văzut şi au crezut” [In 20, 29]. 


Dacă vom fi smeriţi, atunci după iubirea Lui, Domnul ne va face 
cunoscute toate, ne va descoperi toate tainele, dar vai nouă dacă nu ne smerim, 
ne mândrim Şi, căzând în slava deşartă, ne golim şi ne chinuim şi pe noi înşine 
ŞI pe ceilalți. 


Deşi e milostiv, pentru mândrie Domnul lasă sufletul să flămânzească 
ŞI nu-i dă harul câtă vreme n-a învăţat smerema. Aş fi pierit de păcate şi de 
multă vreme aş fi fost în iad, dacă n-ar fi avut milă de mine Domnul şi 
Preacurata Născătoare de Dumnezeu. O, cât de blând şi paşnic e glasul Lui, 
glas ceresc cum pe pământ nu auzim niciodată. ŞI iată, acum scriu cu lacrimi 
despre Domnul Cel Milostiv ca despre propriul meu Tată. Dulce este 
sufletului să fie împreună cu Domnul; această fericire Adam a gustat-o în rai, 
când vedea pe Domnul față către faţă”, dar sufletul nostru simte şi el că EI este 
cu noi, aşa cum a făgăduit: „lată, Eu sunt cu voi în toate zilele până la sfârşitul 
veacurilor” [Mt 28, 20]. 

Domnul este cu noi. Ce-am putea dori mai mult? Domnul l-a zidit pe om 
ca el să trăiască veşnic în EI şi să fie fericit, ca noi să fim cu EI şi în El. Domnul 
vrea să fie EI însuşi cu noi şi în noi. Domnul e bucuria şi veselia noastră; dar 
când, prin mândrie, ne depărtăm de Domnul, atunci ne predăm pe noi înşine 
chinului: jalea, urâtul şi gândurile rele ne sfâşie. 


Doamne, îndreptează-ne cum îndreptează pruncii ei o mamă iubitoare. 
Dă fiecărui suflet să cunoască bucuria venirii Tale şi puterea ajutorului Tău. 
Răcoreşte sufletele chinuite din poporul Tău şi învaţă-ne pe noi toţi să Te 
cunoaştem prin Duhul Sfânt. Se chinuie pe pământ sufletul omenesc, Doamne, 
şI prin minte nu se poate întări întru Tine cu mintea, pentru că nu Te cunoaşte 
pe Tine şi bunătatea Ta. Mintea noastră e întunecată de grijile pământeşti şi nu 
putem simţi plinătatea iubirii Tale. Lumi-nează-ne Tu! Toate sunt cu putinţă 
milostivirii Tale. Tu ai zis în Sfânta Ta Evanghelie „că morţii vor auzi glasul 
Fiului Omului şi vor învia” //n 5, 25]. Fă acum așa ca sufletele noastre moarte să 
audă glasul Tău şi să învie în bucurie. 


Zi, Doamne, lumii: „lertate sunt vouă, tuturor, păcatele voastre” /M/ 9, 
2; Le 5, 20] şi iertate vor fi. 


Sfinţeşte-ne, Doamne, şi toţi se vor sfinți prin Duhul Sfânt, şi toate 
noroadele Tale Te vor slăvi pe pământ şi voia Ta va fi pe pământ ca şi în cer, 
căci la Tine toate sunt cu putință. 


Omul mândru se teme de reproşuri, dar cel smerit nicidecum. Cine a 
dobândit smerenia lui Hristos doreşte totdeauna să i se facă reproşuri, primeşte 
cu bucurie ocările şi se întristează când este lăudat. Dar aceasta nu este decât 
primul început al smereniei. Când sufletul cunoaşte prin Duhul Sfânt cât de 
blând şi smerit e Domnul, atunci se vede pe sine însuşi mai rău decât toţi 
păcătoşii şi se bucură să stea pe gunoaie în zdrenţe ca lov şi să vadă pe oameni 
în Duhul Sfânt strălucitori şi asemenea lui Hristos. 


Dă, Milostive Doamne, tuturor să guste smerenia lui Hristos care e de 
nedescris şi atunci sufletul nu va mai dori nimic, ci va trăi veşnic în smerenie, 
iubire şi blândeţe. 


Sufletul meu tânjeşte după Tine, Doamne: Tu Ţi-ai ascuns faţa Ta de la 
mine şi eu m-am tulburat, şi sufletul meu doreşte de moarte să Te vadă din 
nou, pentru că Tu ai atras sufletul meu. Dacă Tu, Doamne, nu m-ai fi atras 
prin harul Tău, n-aş fi putut să tânjesc aşa după Tine, nici să Te caut cu lacrimi. 


35 


Cum va căuta şi ce va căuta cel ce n-a cunoscut și n-a pierdut? 


Când trăiam în lume, deşi mă gândeam la Tine, nu o făceam întotdeauna, dar 
acum duhul meu arde până la lacrimi de dorinţa de a Te vedea pe Tine, 
Lumina mea. 


Tu m-ai învăţat prin milostivirea Ia. Te-ai ascuns de la mine, ca 
sufletul meu să înveţe smerenia, pentru că fără smerenie harul nu poate fi 
păstrat şi atunci urâtul chinuie rău sufletul. Dar când sufletul a învăţat 
smerenia, arunci nici urâtul, nici întristarea nu se apropie de suflet, pentru că 
Duhul lui Dumnezeu îl bucură şi veseleşte. 


Mi-e milă de sărmanii oameni care nu cunosc pe Dumnezeu. Ei sunt 
mândri că zboară, dar nu e nimic uimitor în aceasta: şi păsările zboară şi 
slăvesc pe Dumnezeu. Dar omul, zidirea lui Dumnezeu, lasă pe Ziditorul lui. 
Dar gân-deşte-te cum vei sta înaintea lui Dumnezeu la înfricoşata Sa Judecată? 
Unde vei fugi şi unde te vei ascunde de Faţa lui Dumnezeu? 


Mă rog mult lui Dumnezeu pentru voi, ca toţi să vă mântuiţi şi să vă 
bucuraţi veşnic împreună cu îngerii şi sfinții. ŞI vă rog: pocăiţi-vă şi smeriţi-vă, 
bucuraţi pe Domnul Care vă aşteaptă cu dor şi milă. Sufletului pe care-L 
iubeşte. 


Domnul îi dă întristare pentru norod, ca el să se roage cu lacrimi; și 
sufletul meu e bolnav şi se roagă mult pentru voi. Slavă Domnului şi milostivirii 
Sale, pentru că nouă, robilor Lui păcătoşi, ni Se arată prin Duhul Sfânt, şi 
sufletul îl cunoaşte mai bine decât pe propriul lui tată, pentru că pe tatăl nostru 
îl vedem în afara noastră, dar Duhul Sfânt pătrunde tot sufletul, precum şi 
mintea şi trupul. 


Fericit sufletul smerit; îl iubeşte pe el Domnul. 


Pe sfinţii cei smeriţi îi fericesc tot cerul şi pământul, şi Domnul le dă 
slava de a fi împreună cu EI: „Unde voi fi Eu, acolo va fi sluga Mea” [In 12, 26]. 


Maica Domnului e mai presus decât toţi în smerenie, de aceca o fericesc 
pe ea toate neamurile pe pământ şi îi slujesc toate puterile cerești; şi pe această 
Maică a Sa Domnul ne-a dat-o spre apărare şi ajutor. 

Nimic nu e mai bun decât a vieţui în smerenie şi iubire; atunci în suflet 
va fi mare pace şi el nu se va ridica deasupra fratelui. Dacă vom iubi pe 
vrăjmaşi, atunci mândria nu va avea loc în suflet, căci în iubirea lui Hristos nu 
este ridicare deasupra. Mândria mistuie ca un foc tot ce-i bun, dar smerenia lui 
Hristos e de nedescris şi dulce. Dacă oamenii ar şti aceasta, tot pământul ar 
învăţa această ştiinţă. Toată viaţa, zi şi noapte o învăţ, dar nu pot să-i dau de cap. 
Sufletul meu se gândeşte mereu: n-am atins încă ceea ce doresc şi nu pot avea 
odihnă, dar cu smerenie vă rog, fraţilor, care cunoaşteţi iubirea lui Hristos: 
Rugaţi-vă pentru mine, ca să fiu izbăvit de duhul mândriei şi să se sălășlu-iască 
întru mine smerenia lui Hristos. 


Sunt multe feluri de smerenie. Unul e ascultător şi se învinuieşte pe 
sine însuși întru toate; şi aceasta e smerenie. Un altul se căieşte pentru păcatele 
sale şi se socoteşte nemernic înaintea lui Dumnezeu; şi aceasta e smerenie. Dar 
alta e smerenia celui ce a cunoscut pe Domnul prin Duhul Sfânt; cunoaşterea şi 
gustul celui ce a cunoscut pe Domnul prin Duhul Sfânt sunt altele. 


Când prin Duhul Sfânt sufletul vede cât de blând şi smerit e Domnul, 
atunci se smereşte pe sine până la capăt. Şi această smerenie e cu totul 
deosebită şi nimeni nu o poate descrie. Dacă oamenii ar cunoaște prin Duhul 
Sfânt ce fel de Domn avem, s-ar schimba cu toţii: bogaţii ar dis-preţui 
bogăţiile lor, savanții ştiinţa lor, ocârmuitorii slava şi puterea lor, şi toţi s-ar 
smeri şi ar trăi în mare pace şi iubire, şi mare bucurie ar fi pe pământ. 


Când sufletul se predă voii lui Dumnezeu, atunci în minte nu mai e 
nimic afară de Dumnezeu şi sufletul stă înaintea lui Dumnezeu cu mintea 
curată. 


O, Doamne, învaţă-ne prin Duhul Tău Cel Sfânt să fim ascultători şi 
înfrânați. Dă-ne duhul pocăinţei lui Adam şi lacrimi pentru păcatele noastre. 
Dă-ne să Te slăvim şi să-Ţi mulţumim în veci. Tu ne-ai dat Preacuratul Tău 
Trup şi Sânge, ca noi să trăim veşnic împreună cu Tine şi să fim acolo unde eşti 
Tu, şi să vedem slava Ta [In 6,53-58; 17,24]. 


Doamne, dă noroadelor întregului pământ să cunoască cât de mult ne 
iubeşti şi ce viață minunată dai celor ce cred întru Tine. 

Despre pace 


Toţi oamenii vor să aibă pacea, dar nu ştiu cum să ajungă la ea. Paisie 
cel Mare s-a mâniat şi I-a rugat pe Domnul să-l izbăvească de mânie. Domnul 
i S-a arătat şi i-a zis: „Paisie, dacă nu vrei să te mânii, nu dori nimic, nu judeca pe 
nimeni, nu uri pe nimeni, şi nu te vei mai mânia”. 


Astfel, orice om, dacă-și taie voia lui înaintea lui Dumnezeu şi a 
oamenilor, va avea totdeauna pace în suflet, dar cel căruia îi place să-şi facă 
voia sa, nu va avea pace niciodată. 


Sufletul care s-a predat pe sine voii lui Dumnezeu îndură cu uşurinţă 
orice întristare şi orice boală, pentru că, atunci şi când e bolnav, el se roagă şi 
vede pe Dumnezeu: „Doamne, 'Tu vezi boala mea. Ştii că sunt păcătos şi nepu- 
tincios. Ajută-mă să îndur totul şi să-Ţi mulţumesc bunătăţii Tale”. Și Domnul 
alină boala și sufletul simte ajutorul dumnezeiesc şi stă înaintea lui Dumnezeu 
vesel şi mulţumitor. 


Dacă te loveşte orice fel de nenorocire, gândeşte-te: „Domnul vede 
inima mea, şi dacă îi e pe plac, totul va merge bine atât pentru mine, cât şi 
pentru ceilalți”, şi astfel sufletul tău va avea întotdeauna pace. Dar dacă omul 
va începe să murmure: „Aceasta n-ar trebui să fie aşa... aceasta nu e bine”, 
nu va avea niciodată pace în suflet, chiar dacă ar posti şi s-ar ruga mult. 


Apostolii au avut o mare predare voii lui Dumnezeu; aşa se păstrează 
pacea. Tot așa şi toţi marii sfinți au îndurat toate întristările predându-se voii lui 
Dumnezeu. 


Domnul ne iubeşte şi de aceea nu ne putem teme de nimic, afară de 
păcat, pentru că prin păcat se pierde harul şi fără harul lui Dumnezeu vrăjmaşul 
vânează sufletul, aşa cum vântul sau fumul mână o frunză uscată. 


Trebuie să ne aducem aminte cu tărie că vrăjmaşii înşişi au căzut prin 
mândrie, că ei se străduiesc mereu să ne împingă pe aceeaşi cale şi că pe mulți 

i-au înşelat. Dar Domnul a zis: „învăţaţi de la Mine blândeţea şi smerenia şi 
veţi afla odihnă sufletelor voastre” [Mt 11, 29]. 


Milostive Doamne, dă-ne pacea Ta, cum ai dat pace sfinților Tăi Apostoli 
zicând: „Pacea Mea dau vouă” [In 14,27]. 


Doamne, dă-ne nouă să ne desfătăm de pacea Ta. Sfinţii Apostoli au 
primit pacea Ta şi au revărsat-o asupra întregii lumi şi, mântuind noroade, n-au 
pierdut pacea şi ea nu s-a împuţinat în ei. 


Slavă Domnului şi milostivirii Lui, că mult ne iubeşte şi ne dă pacea Lui şi 
harul Sfântului Duh. 


Cum să păstrăm pacea sufletului în mijlocul ispitelor în zilele noastre? 


Judecând după Scriptură şi după caracterul oamenilor din vremurile 
noastre, trăim vremurile de pe urmă şi, cu toate acestea, trebuie să păstrăm 
pacea sufletului, fără de care nu este mântuire, cum a spus un mare rugător al 
pământului rusesc: Cuviosul Serafim din Sarov. în timpul vieţii Cuviosului 
Serafim, Domnul a păzit Rusia pentru rugăciunile lui. După el, a fost un alt 
stâlp care s-a ridicat de la pământ la cer: Părintele Ioan din Kronştadt. Să ne 
oprim puţin asupra lui, căci el a trăit în vremea noastră şi l-am văzut rugându-se 
cum nu i-am văzut pe alţii. 


Îmi aduc aminte cum, după Liturghie, când i s-a adus calul şi trăsura şi 
s-a urcat să şadă în ea, norodul I-a înconjurat cerându-i binecuvântarea şi 
chiar într-o asemenea înghesuială sufletul lui rămânea neîncetat în Dumnezeu 
şi în mijlocul unei asemenea mulţimi nu era împrăștiat și nu-și pierdea pacea 
sufletească. Cum a ajuns însă la aceasta? lată întrebarea noastră. 


A ajuns la aceasta şi nu era împrăștiat, pentru că iubea norodul şi nu 
înceta rugându-se pentru el Domnului: 


„Doamne, dă pacea Ta poporului Tău.” 


„Doamne, dă robilor 'Tăi Duhul Tău Cel Sfânt ca EI să încălzească inima 
lor cu iubirea Ta şi să-i povăţuiască la tot adevărul şi binele.” 


„Doamne, vreau ca pacea Ta să fie în tot poporul Tău, pe care l-ai iubit 
fără preget şi L-ai dat pe Unul-Născut Fiul Tău ca să mântuiască lumea //n 
3,16].” 

„Doamne, dă-le lor harul Tău ca în pace şi iubire să Te cunoască şi să Te 
iubească pe Tine şi să spună ca Apostolii pe Muntele Tabor: „Bine este nouă să 
fim împreună cu Line” [Mt 17,4.” 


Astfel, rugându-se neîncetat pentru norod, el își păstra pacea sufletului, 
noi însă o pierdem, pentru că nu este în noi iubire pentru norod. 


Sfinţii Apostoli şi toți sfinții doreau mântuirea norodului şi, stând în 
mijlocul oamenilor, se rugau fierbinte pentru ei. Duhul Sfânt le dădea puterea 
de a iubi norodul; şi noi, dacă nu vom iubi pe fratele nostru, nu vom putea 
avea pace. 


E bine ca fiecare să cugete la aceasta. 


Slavă Domnului că nu ne-a lăsat orfani, ci ne-a dat pe pământ pe Duhul 
Sfânt [In 14,15-18]. Duhul Sfânt învaţă sufletul o negrăită iubire pentru norod 
şi milă pentru toţi cei rătăciţi. Domnului i-a fost milă de cei rătăciţi şi a trimis 
pe Fiul Său Unul-Născut ca să-i mântuiască; iar Duhul Sfânt învaţă aceeaşi 
milă pentru cei rătăciţi care merg în iad. Dar cine n-a primit pe Duhul Sfânt, 
acela nu vrea să se roage pentru vrăjmaşi. 


Cuviosul Paisie cel Mare se ruga pentru unul dintre ucenicii lui care se 
lepădase de Hristos şi, pe când se ruga, i S-a arătat Domnul şi 1-a zis: „Pentru 
cine te rogi, Paisie? 


Nu ştii că el s-a lepădat de Mine?” Dar cuviosul continua să-i fie milă 
pentru ucenicul său, şi atunci Domnul i-a zis: „Paisie, prin iubirea ta te-ai 
asemănat Mie”. 


Aşa se dobândeşte pacea, altă cale decât aceasta nu este. 


Dacă cineva se roagă mult şi posteşte, dar n-are iubire pentru vrăjmaşi, 
nu poate avea pace sufletească. Nici eu n-aş putea vorbi despre ea, dacă Duhul 
Sfânt nu m-ar fi învăţat această iubire. 


Sufletul păcătos, robit patimilor, nu poate avea pace, nici să se bucure 
de Domnul, chiar dacă ar avea toate bogățiile pământului şi chiar dacă ar 
împărați peste lumea întreagă. Dacă un împărat, veselindu-se împreună cu 
prinții lui şi şezând pe tronul său în toată slava sa, ar primi dintr-o dată 

vestea: „împărate, într-un ceas vei murt”, sufletul lui s-ar tulbura şi ar tremura 
de frică, şi şi-ar vedea toată neputinţa sa. 


Dar câți săraci sunt a căror bogăţie este numai iubirea de Dumnezeu și 
care, dacă li s-ar spune: „într-un ceas vei muri”, ar răspunde cu pace: „Fie voia 
Domnului. Slavă lui Dumnezeu că şi-a adus aminte de mine şi vrea să mă ia 
acolo unde a intrat cel dintâi tâlharul cel bun”? 


Sunt săraci care n-au frică de moarte, ci o întâmpină cu pace, asemenea 
dreptului Simeon, care a cântat: „Acum slobozește, Stăpâne, pe robul Tău după 
cuvântul Tău în pace” /Le 2, 29]. 


Ce pace era în sufletul dreptului Simeon pot înțelege numai cei care 
poartă în sufletul lor pacea lui Dumnezeu sau au avut într-o oarecare măsură 
experienţa ei. Despre această pace a zis Domnul ucenicilor Săi: „Pacea Mea dau 
vouă” /In 14, 27]. Cine o are, acela merge în pace spre viaţa veşnică şi spune: 
„Slavă Ție, Doamne, că vin acum la Tine şi voi vedea veşnic faţa Ta în pace şi 
iubire. Privirea Ta liniştită şi blândă a atras sufletul Meu şi el tânjeşte după 


Tine”. 


Pe fratele trebuie să-l dojenim cu blândeţe şi cu iubire. Pacea se pierde 
dacă sufletul e cuprins de slava deşartă, dacă te ridici deasupra fratelui tău, 
dacă judeci pe cineva, dacă vei mustra pe fratele tău fără blândeţe şi iubire, dacă 
vei mânca mult sau te vei ruga cu moliciune - pentru toate acestea se pierde 
pacea. 


Dacă ne facem obicei să ne rugăm din toată inima pentru vrăjmași şi să-i 
iubim, pacea va rămâne totdeauna în sufletele noastre. Dar dacă dispreţuim pe 
fratele nostru sau dacă-l judecăm, mintea noastră se întunecă şi pierdem 
pacea şi îndrăzneala la Dumnezeu. 


Sufletul nu poate avea pace dacă nu va cugeta la legea lui Dumnezeu ziua 
şi noaptea [Ps 1, 2], căci această lege e scrisă de Duhul Sfânt; dar din Scriptură 
Duhul Sfânt trece în suflet şi sufletul simte în el o dulceaţă plăcută şi nu mai 
vrea să iubească cele pământeşti, pentru că iubirea celor pământeşti pustieşte 
sufletul şi atunci el cade în urât şi nepăsare şi nu mai vrea să se roage lui 
Dumnezeu. Vrăjmaşul însă, văzând că sufletul nu mai e în Dumnezeu, îl 
zdruncină şi îi seamănă lhber în minte ce vrea el, gonește sufletul de la un 
gând la altul şi astfel acesta îşi pierde toată ziua în această neorânduială şi nu 
poate vedea curat pe Domnul. 

Cine poartă întru sine pacea Duhului Sfânt, acela revarsă această pace 
asupra celorlalți, şi cine poartă întru sine duhul răului, acela revarsă acest rău şi 
asupra celorlalți. 


Intrebare: Cum îşi poate păstra pacea sufletului un şef, atunci când 
oamenii lui sunt neascultători? 


E un lucru anevoios şi foarte trist pentru un şef dacă oamenii lui nu-l 
ascultă, dar pentru a-şi păstra pacea, el trebuie să-şi aducă aminte că, chiar 
dacă oamenii lui sunt neascultători, totuşi Domnul îi iubeşte şi a murit în chi- 
nuri pentru mântuirea lor. De aceea, el trebuie să se roage din inimă pentru ei, 
şi atunci Domnul va da celui ce se roagă rugăciune și el va cunoaşte din 
experienţă cum mintea care se roagă are îndrăznire către Dumnezeu şi iubire. Şi 
chiar dacă eşti un om păcătos, Domnul îţi va da să gușşti roadele rugăciunii, iar 
dacă îţi vei face obicei să te rogi aşa pentru subordonați, atunci în sufletul tău 
va fi mare pace şi iubire. 


Întrebare: Cum îşi poate păstra pacea sufletului un subordonat atunci 
când şeful lui e un om arţăgos şi rău? 


Omul arțăgos îndură el însuşi un mare chin de la duhul cel rău. El îndură 
acest chin din pricina mândriei lui. Subordonatul, oricine ar fi, trebuie să ştie 
aceasta şi să se roage pentru sufletul chinuit al şefului său, şi atunci Domnul, 
văzând răbdarea lui, îi va da lui [subordonatului] iertarea păcatelor şi 
rugăciunea neîncetată. E mare lucru în faţa lui Dumnezeu să te rogi pentru cei 
ce te ocărăsc şi te mâhnesc; pentru aceasta Domnul îţi va da harul Lui, şi vei 
cunoaşte pe Domnul prin Duhul Sfânt şi atunci vei îndura cu bucurie toate 
întristările pentru EI, şi Domnul îţi va da să iubeşti lumea întreagă şi vei dori 
fierbinte binele pentru toţi oamenii şi te vei ruga pentru toţi ca pentru sufletul tău. 


Domnul a poruncit: „lubiţi pe vrăjmaşi” [Mt 5, 44], şi cine iubeşte pe 
vrăjmaşi se aseamănă Domnului; dar a iubi pe vrăjmașşi e cu putință numai 
prin harul Duhului Sfânt şi, de aceea, de îndată ce te supără cineva, roagă-te lui 
Dumnezeu pentru el şi atunci îți vei păstra în sufletul tău pacea şi harul lui 
Dumnezeu. Dacă însă vei murmura împotriva şefului tău şi-l vei înjura, vei 
ajunge tu însuţi arțăgos ca şi el şi se va împlini pentru tine cuvântul proro-cului 
David: „Cu cel ales, ales vei fi şi cu cel îndărătnic te vei îndărătnici” [Ps 17, 
29]. 

Astfel e greu pentru un începător să-şi păstreze pacea dacă stareţul său 
are un caracter urât. A trăi cu un astfel de stareţ este o mare cruce pentru un 
începător; el trebuie să ajungă să se roage pentru stareţ şi atunci îşi va păstra 
pacea sufletească şi trupească. 


Dar dacă eşti şef şi trebuie să judeci pe cineva pentru faptele lui rele, 
roagă-te ca Domnul să-ţi dea o inimă milostivă, pe care o iubeşte Domnul, şi 
atunci îl vei judeca cu dreptate; dar dacă vei judeca numai după fapte, atunci vei 
greşi şi nu vei plăcea Domnului. 


Trebuie să-l judeci pentru ca omul să se îndrepte, şi trebuie să-ţi fie 
milă de orice suflet, de orice făptură şi de toată zidirea lui Dumnezeu, şi să şi ai 
întru toate conştiinţa curată, şi atunci în sufletul şi mintea ta va fi multă pace. 
Vom trăi în pace şi iubire, şi atunci Domnul ne va asculta şi ne va da tot ceea ce 
i-am cerut de folos. 


Duhul Sfânt e în iubire. Aşa grăieşte Scriptura şi arată experienţa. 


E cu neputinţă ca sufletul să aibă pace dacă nu vom cere cu toată puterea 
de la Domnul să iubim pe toţi oamenii. Domnul ştia că, dacă nu vom iubi pe 
vrăjmaşii noştri, nu va fi pace în suflet, şi de aceea ne-a dat porunca: „Iubiţi pe 
vrăjmaşii voştri”. Dacă nu-i vom iubi pe vrăjmaşi, atunci sufletul va avea uneori 
o anume odihnă, dar dacă-i iubim pe vrăjmaşi, pacea rămâne în suflet ziua şi 
noaptea. 


Veghează în sufletul tău la pacea harului Duhului Sfânt; nu o pierde 
pentru lucruri mărunte. Dacă dai pace fratelui tău, Domnul îţi va da neasemănat 
de mult, dar dacă întristezi pe fratele tău, atunci negreşit întristarea se va abate 
degrabă şi asupra sufletului tău. 


Dacă îți vine un gând spurcat, alungă-l de îndată, şi atunci îţi vei 
păstra pacea sufletului tău, dar dacă-l primeşti, sufletul tău va pierde iubirea 
de Dumnezeu şi nu vei avea îndrăzneală în rugăciune. 


Dacă îţi tai voia proprie, ai biruit pe vrăjmaşul şi vei câştiga drept 
cunună pacea sufletului, dar dacă îţi faci voia ta, eşti deja biruit de vrăjmaș şi 
urâtul va chinui sufletul tău. 

Cine are patima iubirii de avuţii nu poate iubi pe Dumnezeu şi pe aproapele; 
mintea şi inima unui asemenea om sunt necontenit preocupate de bogății şi nu 
este în el duh de căință şi zdrobire pentru păcate, şi sufletul lui nu poate 
cunoaște dulceaţa păcii lui Hristos. 


Sufletul care a cunoscut pe Domnul vrea să-L vadă întotdeauna întru sine, 
căci E] vine în suflet în tihnă, dă sufletului pace şi dă mărturie de mântuirea lui 
fără cuvinte. 


Dacă împărații şi conducătorii popoarelor ar cunoaște iubirea lui 
Dumnezeu, n-ar mai face niciodată războaie. Războiul este trimis pentru 
păcate şi nu pentru iubire. Domnul ne-a făcut din iubire şi ne-a poruncit să 
trăim în iubire şi să-L slăvim. 


Dacă mai-marii ar păzi poruncile Domnului iar poporul i-ar asculta cu 
smerenie, mare pace şi veselie ar fi pe pământ, dar dim pricina iubirii de 
stăpânire şi a neascultării celor mândri, toată lumea se chinuie. 


Mă rog Ţie, Milostive Doamne, dă întregului norod, de la Adam și până 
la sfârşitul veacurilor, să Te cunoască că eşti bun şi milostiv, ca toate 
noroadele să se desfete de pacea Ta şi să vadă toate lumina Feţei Tale. Privirea 
Ta e liniştită şi blândă şi ea atrage sufletul. 


Despre har 


N-am adus în mănăstire decât păcatele mele şi nu ştiu de ce Domnul 
mi-a dăruit, pe când eram încă tânăr începător, atât de mult har al Sfântului 
Duh, că sufletul şi trupul meu erau pline de har, şi harul era ca la mucenici, şi 
trupul meu dorea să sufere pentru Hristos. 


Nu cerusem de la Domnul pe Duhul Sfânt: mici nu ştiam că este Duh 
Sfânt, cum vine şi ce lucrează El în suflet, dar acum scriu cu bucurie despre 
aceasta. 

O, Duhule Sfinte, drag eşti Tu sufletului! Nu e cu putinţă să Te descriu, 
dar sufletul cunoaşte venirea Ta şi Tu dai pace minţii şi dulceaţă inimii. 


Domnul spune: „învăţaţi de la Mine că sunt blând şi smerit cu inima şi 
veţi afla odihnă sufletelor voastre” /Mr 11, 19]. Aceasta o spune Domnul 
despre Duhul Sfânt: căci numai în Duhul Sfânt îşi găseşte sufletul odihna desă- 
vârşită. 


Fericiţi suntem noi, creștinii ortodocși, pentru că mult ne iubeşte 
Domnul şi ne dă harul Duhului Sfânt şi în Duhul Sfânt ne dă să vedem slava 
Lui. Dar ca să păstrăm harul, trebuie să iubim pe vrăjmaşi şi să mulţumim lui 
Dumnezeu pentru toate întristările. 


Domnul a chemat la pocăință un suflet păcătos, şi acest suflet s-a 
întors spre Domnul, şi EI I-a primit cu mi-lostivire şi i S-a arătat lui. Domnul e 
foarte milostiv, smerit şi blând. După mulţimea bunătăţii Lui, EI nu şi-a adus 
aminte de păcatele sufletului, şi sufletul L-a iubit până la capăt şi se avântă 
spre El cum zboară pasărea din colivia ei strâmtă spre tufişurile înverzite. 


Sufletul acestui om a cunoscut pe Dumnezeu, un Dumnezeu milostiv, 
mărinimos şi dulce, şi L-a iubit până la sfârșit şi după mulţimea dogorii 
iubirii € atras nesăturat spre EI, pentru că harul Domnului e nesfârşit de dulce şi 
el încălzeşte mintea, inima şi tot trupul neputincios. 


Și dintr-o dată sufletul pierde acest har al Domnului; şi atunci el se 
gândeşte: „Lrebuie să fi întristat pe Stăpânul. Voi cere mila Lui, poate îmi va 
da din nou acest har, pentru că sufletul meu nu mai dorește nimic din această 
lume decât pe Domnul”. Iubirea Domnului e atât de arzătoare încât o dată ce a 
gustat-o, sufletul nu mai doreşte nimic altceva, şi dacă o pierde sau dacă harul 
slăbeşte, ce fel de rugăciuni nu va înălța atunci sufletul către Dumnezeu do- 
rind să afle din nou harul Lui. Astfel, Cuviosul Serafim din Sarov a stat în 
genunchi pe o stâncă, zi şi noapte, vreme de trei ani de zile, rugând pe 
Dumnezeu să aibă milă de el, păcătosul, pentru că sufletul lui cunoscuse pe 
Domnul şi gustase harul Lui şi L-a iubit până la sfârşit. 


Sufletul care a cunoscut pe Domnul e atras spre El de iubire, şi 
dogoarea acestei iubiri nu-i îngăduie să-L uite nici ziua, nici noaptea, nici 
măcar pentru o singură secundă. lar dacă noi iubim atât de puţin pe Domnul şi 
sufletul nostru năzuieşte atât de arzător spre El, atunci cine va descrie 
plinătatea iubirii Maicii Domnului pentru Fiul și Dumnezeul ei? „Spune-ne, 

Preacurată, cum îl iubeai pe Fiul şi Domnul Tău şi care au fost rugăciunile Tale 
când Fiul Tău s-a înălţat la cer?” 


Nu putem înţelege aceasta. 


Domnul iubeşte sufletul fericit care păzeşte curăţia sufletească şi 
trupească şi-i dă harul Duhului Sfânt, şi acest har leagă sufletul să iubească pe 
Dumnezeu atât, încât din pricina dulceţei Duhului Sfânt el nu se mai poate 
rupe de Dumnezeu și nesăturat năzuieşte spre El, pentru că iubirea lui 
Dumnezeu nu are sfârşit; deşi cunosc un om pe care Domnul Cel Milostiv l-a 
cercetat cu harul Său şi, dacă l-ar fi întrebat pe el Domnul: „Vrei să-ţi dau un 
har mai mare?”, sufletul care e neputincios în trup ar fi spus: „Doamne, Tu 
vezi că dacă e mai mare, nu-l sufăr şi mor!”. Omul nu poate să poarte plinătatea 
harului; aşa pe Tabor, ucenicii lui Hristos au căzut cu faţa la pământ din 
pricina slavei Domnului. 


În fiecare zi, hrănim trupul nostru şi respirăm aer ca el să trăiască. Dar 
pentru suflet avem nevoie de Domnul şi de harul Duhului Sfânt, fără de care 
sufletul moare. Aşa cum soarele încălzeşte şi învie florile câmpului şi ele se 
întorc spre el, aşa şi sufletul care iubeşte pe Domnul este atras spre EI şi-şi 
găseşte fericirea în El, şi în marea lui bucurie vrea ca în toți oamenii să fie aceeaşi 
fericire. Domnul ne-a făcut ca să locuim veşnic în cer împreună cu El în 
iubire. 


Slavă Domnului şi milostivirii Sale! El ne-a iubit atât de mult, încât ne-a 
dat pe Duhul Sfânt, Care ne învaţă tot binele şi ne dă puterea de a birui păcatul. 
După mulţimea milostivirii Sale, Domnul ne dă harul şi noi trebuie să-l 
păstrăm cu tărie ca să nu-l pierdem, fiindcă fără har omul e orb duhovnicește. 
Orb este cel ce adună comori în această lume: aceasta înseamnă că sufletul lui 
nu cunoaşte pe Duhul Sfânt, nu ştie cât e de dulce şi de aceea e înrobit 
pământului. 


Dar cine a cunoscut dulceaţa Duhului Sfânt, acela ştie că ea întrece 
neasemănat toate şi nu mai poate fi înrobit de nimic pe pământ. E înrobit 
numai de iubirea Domnului, îşi găseşte odihna în Dumnezeu şi se bucură şi 
plânge pentru oameni, că n-au cunoscut toți pe Domnul şi îi este milă de ei. 

Când sufletul este în Duhul Sfânt, el este plin şi nu mai tânjeşte după cele 
cerești, pentru că împărăţia cerurilor este înăuntrul nostru [Le 17, 21], fundcă 
Domnul a venit şi s-a sălăşluit întru noi [In 14, 23]. Dar dacă sufletul pierde 
harul, atunci el tânjeşte după cele cereşti şi cu lacrimi îl caută pe Domnul. 


Înainte de a fi atins de har, omul trăieşte gândind că totul e bine şi în 
bună rânduială în sufletul lui; dar când harul îl cercetează şi locuieşte în el, 
atunci se vede pe sine cu totul altfel, iar când harul îl părăseşte din nou, numai 
atunci îşi dă seama în ce mare nenorocire se găseşte. 


Un fiu de împărat a plecat departe la vânătoare şi, pierzându-se în 
codrul des, nu s-a mai putut întoarce la palatul său. Multe lacrimi a vărsat 
căutând calea, dar nu a găsit-o. Pierdut în codrul sălbatic, el tânțea după 
împăratul, tatăl lui, şi după împărăteasa, maica lui, după fraţii şi surorile lui. 
Cum să trăiască el, fiul de împărat, într-un codru sălbatic şi des? Hohotea cu 
amar, gândindu-se la viaţa sa de altădată în palatul tatălui său şi suspina cu 
putere după mama sa. 


Aşa, şi mai mult încă, se întristează şi tânjeşte sufletul atunci când 
pierde harul. 


Când preafrumosul Iosif a fost vândut rob egiptenilor de fraţii săi într-o 
țară străină îndepărtată, el plângea nemângâiat după tatăl său; şi când a văzut 
mormântul Rahi-lei, mama lui, a hohotit cu amar şi a zis: „Mama mea, vezi oare 
că sunt dus în robie într-o ţară îndepărtată?” 


Aşa, şi mai mult încă, se chinuie şi tânjeşte sufletul care a pierdut 
harul Duhului Sfânt şi a fost dus în robie de gândurile cele rele. 


Dar cine nu cunoaşte harul, acela nici nu-l caută. Și aşa, lumea s-a 
alipit de pământ şi oamenii nu ştiu că nimic de pe pământ nu poate înlocui 
dulceaţa Duhului Sfânt. 


Cocoşul de la ţară trăieşte într-o mică ogradă mulţumit cu soarta lui. 
Dar vulturul care zboară în înălțimi şi vede de sus depărtările azurii, cunoaște 
multe ţări, a văzut păduri şi câmpii, râuri şi munţi, mări şi oraşe; dacă însă îi tai 
aripile şi-l pui să trăiască împreună cu cocoșul în ograda de la ţară, cât de 
mult îi vor lipsi cerul albastru şi stâncile pustii! 

Aşa şi sufletul, când este părăsit de harul pe care l-a cunoscut, e 
nemângâiat în nimic şi nu-și găseşte odihna. 


Domnul „nu ne-a lăsat orfani”, ca o mamă iubitoare care nu-şi lasă 
orfani copiii, ci ne-a dat Mângâietor pe Duhul Sfânt [In 14,16-18] şi El ne 
atrage nesăturat să iubim pe Dumnezeu şi să tânjim după EI, şi cu lacrimi îl 
caut ziua şi noaptea. 


O, cât de rău îi este sufletului când pierde harul şi în-drăznirea; atunci în 
plânsul inimii strigă după Dumnezeu: „Când voi vedea iarăşi pe Domnul şi mă 
voi desfăta de pacea şi iubirea Lui?” 


De ce te tângui, suflete al meu, şi verşi lacrimi? Sau ai uitat ce a făcut 
Domnul pentru tine, cel vrednic de toată pedeapsa? 


Nu, n-am uitat ce mare milă a revărsat asupra mea Domnul şi-mi aduc 
aminte de dulceaţa harului Duhului Sfânt şi cunosc iubirea Domnului şi cât de 
dulce este ea sufletului și trupului. 


De ce lăcrimezi, suflete, dacă cunoşti pe Stăpânul şi negrăita Lui 
milostivire față de tine? Ce mai vrei de la Stăpânul, Care ţi-a arătat o milă atât 
de mare? 


Sufletul meu vrea să nu mai piardă nicicând harul Domnului, căci dulceaţa 
Lui atrage sufletul meu să iubească neîncetat pe Ziditorul lui. 


Când harul se împuţinează în suflet, atunci el cere iarăşi de la Domnul 
mila pe care a cunoscut-o. Atunci sufletul se frământă pentru că îl chinuie 
gândurile rele şi caută ocrotire la Domnul, Ziditorul său, şi-L roagă să-i dea duh 
smerit, ca harul să nu mai părăsească sufletul, ci să-i dea puterea de-a iubi 
neîncetat pe Tatăl său Cel Ceresc. 


Domnul îşi retrage adeseori harul Lui de la suflet şi prin aceasta 
povăţuieşte cu milostivire şi înţelepciune sufletul, pentru care în mari chinuri 
şi-a întins braţele pe cruce, ca el să fie smerit. El lasă sufletul să-şi arate 
alege- rea lhberă în lupta cu vrăjmaşii noştri, dar prin el însuşi sufletul e lipsit 
de putere pentru a-i birui şi, de aceea, sufletul meu e trist şi tânjeşte după 
Domnul şi îl caută cu lacrimi. 

Doamne, Tu vezi cât de neputincios e sufletul meu fără harul Tău, şi că 
nu are nicăieri odihnă. Tu, dulceaţa noastră, Tatăl nostru Cel Ceresc, dă-ne 
puterea de a Te iubi, dă-ne frica Ta sfântă, aşa cum tremură şi Te iubesc heru- 
VIimil. 


Tu, Lumina noastră, luminează sufletul ca el să Te iubească nesăturat. 
Tu retragi harul Tău de la mine, pentru că sufletul meu nu rămâne totdeauna în 
smerenie, dar Tu vezi cât sunt de trist şi cum Te rog; „Dă-mi mie smeritul Duh 
Sfânt”. 


Prin el însuşi omul este lpsit de puterea de a împlini poruncile lui 
Dumnezeu, de aceea s-a zis: „Cereţi şi vi se va da” /Mr 7, 7]. Dacă nu cerem, 
ne chinuim pe noi înşine şi ne lipsim de harul Duhului Sfânt; fără har însă, 
sufletul se tulbură mult, pentru că nu înţelege voia lui Dumnezeu. 


Pentru a avea harul, omul trebuie să fie înfrânat în toate: în mișcări, în 
cuvinte, în priviri, în gânduri, în hrană. Şi oricui se înfrânează îi vine în ajutor 
învăţătura din cuvântul lui Dumnezeu, care spune: „Nu numai cu pâine va trăi 
omul, ci şi cu tot cuvântul ce iese din gura lui Dumnezev”. 


Cuvioasa Măria Egipteanca a luat de la Sfântul Zosima numai puţină 
linte cu degetul şi a zis: „îmi e de ajuns aceasta, cu harul lui Dumnezeu”. 
Trebuie să te obișnuiești să mănânci cât mai puţin cu putinţă, dar aceasta cu 
judecată, atât cât îți îngăduie munca ta. Măsura înfrânării trebuie să fie aceea ca 
după masă să dorim să ne rugăm. 


Domnul ne iubeşte mai mult decât iubeşte o mamă pe copiii ei şi ne dă 
în dar harul Duhului Sfânt, dar noi trebuie să-l păzim cu tărie, pentru că nu e 
nenorocire mai mare decât faptul de a-l pierde. Când sufletul pierde harul, el 
se mâhnește tare şi se gândeşte: „Trebuie că l-am întristat pe Stăpânul”. în 
aceste minute de întristare, sufletul e ca şi cum a căzut din cer pe pământ şi 
vede toate întristările de pe pământ. Ah! Cum roagă atunci sufletul pe Domnul 
să-i dea din nou harul Său. Această tânjire după Dumnezeu nu poate fi descrisă. 
Sufletul care a gustat dulceaţa Duhului Sfânt n-o poate uita; el însetează ziua 
şI noaptea şi se avântă nesăturat spre Dumnezeu. Cine va descrie dogoarea 
iubirii sale pentru Dumnezeu pe Care sufletul I-a cunoscut ca Părintele său 
Ceresc? Sufletul nu va avea nici un minut de răgaz pe pământ, până când 
Domnul nu-i va da harul Său. 

Sufletul care a pierdut harul tânjeşte după Stăpânul şi plânge ca Adam 
după izgonirea din rai. Şi nimeni nu-l poate mângâia atunci afară de Dumnezeu. 
Lacrimile lui Adam erau mari şi ele udau ca nişte pârâiaşe faţa, pieptul şi pă- 
mântul de sub picioarele lui, şi suspinele lui erau adânci şi puternice ca foalele 
unei fierării: „Doamne, Doamne - se tânguia el - ridică-mă iarăşi în rai!” 


Sufletul lui Adam era desăvârşit în iubirea lui Dumnezeu şi cunoştea 
toată dulceaţa raiului, dar era încă lipsit de experienţă, de aceea el n-a depărtat 
ispita Evei, cum a depărtat ispita soţiei sale mult încercatul Iov [lov 2, 9-10]. 


Ce vrei tu, suflete al meu, şi pentru ce te întristezi şi verşi lacrimi? 


Sunt întristat pe Stăpânul, că e atât de multă vreme de când nu L-am 
văzut şi nimeni nu mângâie plânsul meu după El. El mi-a dat să cunosc 
mila Lui şi aş vrea ca El să rămână totdeauna întru mine. 


Când nu l-a văzut de multă vreme, mama plânge după fiul iubit şi 
spune: „Unde eşti tu, copilul meu preaiubit?” Dar iubirea de mamă nu e nimic 
față de iubirea lui Dumnezeu, atât de mare şi de nesăturată este. Când sufletul 
este plin de iubirea lui Dumnezeu, atunci de bucuria măsurată se întristează şi 
se roagă cu lacrimi pentru toată lumea, ca toţi oamenii să cunoască pe Stăpânul 
şi Tatăl lor ceresc, şi nu cunoaşte odihnă şi nici nu vrea odihnă câtă vreme nu 
se desfată toţi de harul iubiru Lui. 


Sufletul meu tânjeşte după Tine şi nu Te poate găsi. Tu vezi, Doamne, 
cât de atras este el şi plânge căutând harul Tău. A fost voia Ta să mi-l dai şi tot 
voia Ta a fost să-l iei de la mine. Când nu-l cunoşteam, nu-l puteam cere aşa. 
Și cum puteam cere ceea ce nu cunoşteam? Dar mă rog Ţie şi îl cer, pentru că 
sufletul meu Te-a cunoscut şi s-a îndulcit de Duhul Tău Cel Sfânt şi Te-a iubit 
pe Tine, Ziditorul lui. 


Tu ai dat harul Tău Sfinţilor Tăi şi ei Te-au iubit până la capăt şi au 
disprețuit cele lumeşti, pentru că dulceaţa iubirii Tale nu mai lasă loc pentru a 
iubi pământul şi frumuseţea acestei lumi, pentru că ele nu sunt nimic faţă de 
harul Tău. 


O, cât de neputincios e sufletul meu şi n-are putere să zboare spre 
Domnul şi să stea înaintea Lui cu smerenie şi să plângă ziua şi noaptea. 
Sufletul care a cunoscut pe Dumnezeu, Ziditorul şi Tatăl său Ceresc, nu mai 
poate avea odihnă pe pământ. Şi sufletul se gândeşte: 

„Când mă voi arăta Domnului, mă voi ruga milostivirii Lui pentru tot 
neamul cel creştinesc.” Dar, în acelaşi timp, se gândeşte: „Când voi vedea Faţa 
Lui iubită, de bucurie nu voi putea spune nimic, pentru că de multă iubire omul 
nu poate grăi nimic.” 


ŞI iarăşi se gândeşte: „Mă voi ruga pentru întreg neamul omenesc, ca toţi 
oamenii să se întoarcă la Domnul şi să-şi afle odihna întru EI, pentru că iubirea 
lui Dumnezeu vrea ca toți să se mântuiască.” 


Păstraţi harul lui Dumnezeu: cu el viaţa e uşoară, totul se lucrează bine, 
după Dumnezeu, totul e plin de dragoste şi bucurie, sufletul are odihnă în 
Dumnezeu şi merge ca printr-o grădină minunată în care trăieşte Domnul şi 
Maica Domnului. Lipsit de har, omul nu e decât pământ păcătos, dar cu harul 
lui Dumnezeu omul se aseamănă după minte îngerilor. îngerii slujesc lui 
Dumnezeu şi îl iubesc prin mintea lor; tot așa şi omul e după minte ca un 
înger. 


Fericiţi cei care ziua şi noaptea se îngrijesc să placă Domnului ca să se 
facă vrednici de iubirea Lui; ei cunosc prin experienţă şi simt harul Duhului 
Sfânt. 


Harul nu vine aşa încât sufletul să nu-l cunoască şi, când pierde harul, 
sufletul tânjeşte cu putere după el şi-l caută cu lacrimi. Dacă nişte părinţi şi-ar 
pierde copilul preaiubit, cum l-ar mai căuta peste tot ca să-l găsească! Dar 
sufletul care iubeşte pe Dumnezeu îl caută pe Domnul cu mult mai multă 
nelinişte şi putere, aşa încât nu-şi poate aduce aminte nici de părinţi, nici de cei 
dragi. 


Slavă Domnului că ne dă să înţelegem venirea harului şi ne învaţă să 
cunoaştem pentru ce vine harul şi pentru ce se pierde. Sufletul celui ce păzeşte 
toate poruncile va simţi întotdeauna harul, chiar dacă e puţin. Dar el se pierde 
uşor pentru slava deşartă, pentru un singur gând de mândrie. Putem să postim 
mult, să ne rugăm mult, să facem mult bine, dar dacă pentru aceasta vom 
cădea în slavă deşartă, vom fi asemenea unui chimval care răsună, dar înă- 
untru € gol [Co 13, 1]. Slava deşartă face sufletul gol pe dinăuntru şi e nevoie 
de multă experienţă şi de o îndelungată luptă pentru a o birui. în mănăstire am 
cunoscut din experienţă şi din Scripturi vătămarea slavei deșarte, şi acum, 

ziua şi noaptea, cer de la Domnul smerenia lui Hris-tos. Aceasta e o ştiinţă mare 
şi neîncetată. 


Războiul nostru e şi crud, şi greu, şi totodată simplu. Dacă sufletul 
iubeşte smerenia, el sfărâmă toate cursele vrăjmașilor noştri şi ia toate 
întăriturile lor. în lupta noastră duhovnicească trebuie să ne uităm de asemenea 
cu grijă să nu ne lipsească muniţiile şi proviziile. Muniţiile sunt această 
smerenie a noastră, iar proviziile sunt harul dumnezeiesc; dacă le pierdem, 
duşmanii ne biruiesc. 


Războiul e crâncen, dar numai pentru cei mândri: pentru cei smeriţi, 
dimpotrivă, el este ușor, pentru că ei îl iubesc pe Domnul, iar EI le dă o armă 
puternică: harul Duhului Sfânt, de care vrăjmaşii noştri se tem, fiindcă îi arde 
cu focul lui. 


lată o cale scurtă şi uşoară spre mântuire: Fii ascultător, înfrânat, nu 
osândi, păzeşte-ţi mintea şi inima de gândurile cele rele şi gândește că toţi 
oamenii sunt buni şi Domnul îi iubeşte. Pentru acest gând smerit, harul 
Duhului Sfânt va via întru tine şi vei zice: „Milostiv este Domnul!” 


Dar dacă osândești, murmuri şi-ţi place să-ţi faci voia, atunci chiar dacă 
te rogi mult, sufletul tău sărăcește şi spui: „Domnul m-a uitat”. Dar nu 
Domnul te-a uitat pe tine, ci tu ai uitat că trebuie să te smereşti, şi pentru 
aceasta harul lui Dumnezeu nu viază în sufletul tău; el intră însă cu uşurinţă în 
sufletul smerit şi îi dă pacea şi odihna în Dumnezeu. Maica Domnului a fost 
mai smerită decât toţi şi de aceea o preamăresc cerul şi pământul; şi oricine se 
smereşte va fi preamărit de Dumnezeu şi va vedea slava Domnului. 


Duhul Sfânt este dulce şi plăcut pentru suflet şi trup. El ne dă să 
cunoaştem iubirea lui Dumnezeu, şi iubirea aceasta este de la Duhul Sfânt. 


Lucru minunat: prin Duhul Sfânt omul cunoaşte pe Domnul, Ziditorul 
lui; şi fericiți cei ce slujesc Lui, pentru că Ela zis: „Acolo unde sunt Eu, va fi şi 
slujitorul Meu” şi „va vedea slava Mea” [In 12, 26; 17, 24]. 


Dacă încă aici pe pământ e aşa, cu cât mai mult îl iubesc pe Domnul şi- 
L slăvesc în Duhul Sfânt sfinţi în ceruri; şi iubirea aceasta e de negrăit. 


Sufletul care a cunoscut pe Duhul Sfânt înţelege ce scriu. 

Pentru ce însă ne iubeşte atât de mult Domnul? Toţi suntem păcătoşi 
[Rm 3, 23], iar „lumea întreagă în rău zace”, cum spune loan Teologul [In 
5,19]. Pentru ce ne iubeşte deci? 


Domnul însuşi este numai iubire [cf. In 4,8]. 


Aşa cum soarele încălzeşte tot pământul, aşa şi harul Duhului Sfânt 
încălzeşte sufletul să iubească pe Domnul, iar el tânjeşte după EI şi-L caută cu 
lacrimi. 


Cum să nu te caut? Tu te-ai arătat în chip neînțeles sufletului meu şi l-ai 
înrobit cu iubirea Ta, şi harul Duhului Sfânt a desfătat sufletul meu şi e cu 
neputinţă pentru el să-l uite. 


Cum să uităm pe Domnul, când El este în noi? Apostolul a propovăduit 
noroadelor zicând: „Până când Hristos va lua chip întru voi” [Ga 4,19]. 


O, dacă ar cunoaşte toată lumea pe Hristos şi cât de mult ne iubeşte şi 
cât de dulce e această iubire şi cum toate puterile cerești se hrănesc din ea şi 
cum toate viază prin Duhul Sfânt şi cum este preamărit Domnul pentru 
pătimirile Lui şi cum îl slăvesc toţi sfinţii! Și slava aceasta nu va avea sfârşit. 


Domnul Se bucură de sufletul ce se pocăieşte întru smerenie şi îi dă 
harul Duhului Sfânt. Ştiu cum un frate sub ascultare a primit pe Duhul Sfânt 
după şase luni de mănăstire; alții L-au primit după zece ani, iar alţii au trăit 
patruzeci de ani şi chiar mai mult, înainte de a cunoaște harul. Dar nimeni n-a 
putut ţine acest har, pentru că nu suntem smeriţi. 


Cuviosul Serafim |din Sarov] avea douăzeci şi şapte de ani când a văzut 
pe Domnul; şi sufletul său I-a îndrăgit într-atât pe Dumnezeu, că s-a schimbat 
cu totul de la dulceaţa Duhului Sfânt; mai târziu, înțelegând că acest har nu mai 
era cu el, s-a dus în pustie şi a stat vreme de trei ani pe o stâncă rugându-se: 
„Dumnezeule, milostiv fii mie, păcătosului!” 


Sufletul care a cunoscut pe Dumnezeu prin Duhul Sfânt se avântă spre EI; 
amintirea Lui îl atrage cu putere şi el uită lumea, iar când îşi aduce din nou 
aminte de lume, doreşte fierbinte acelaşi har pentru toţi şi se roagă pentru 
întreaga lume. Duhul Sfânt însuşi îl atrage să se roage ca toți oamenii să se 
pocăiască şi să cunoască pe Dumnezeu, cât de milostiv este. 

Să ne smerim, fraţilor, şi Domnul ne va iubi. Că Domnul ne iubeşte, o 
ştim după harul pe care Domnul îl dă sufletului. Când harul e în suflet, fie şi 
numai puţin, atunci sufletul iubeşte pe Domnul şi pe aproapele şi are pace în- 
tru sine. Dar este o iubire încă şi mai mare, şi atunci su- flerul uită lumea 
întreagă. 


Fericit cel ce nu pierde harul lui Dumnezeu, ci se înalță din putere în 
putere. Eu însă am pierdut harul, dar Domnul a avut multă milă de mine şi, mi-a 
dat să gust un har încă şi mai mare, după singură milostivirea Sa. 


Neputincios este sufletul! Lipsiţi de harul dumnezeiesc, suntem asemenea 
dobitoacelor, dar prin har, omul e mare la Dumnezeu. 


Oamenii pun mare preţ pe ştiinţele pământești sau pe cunoștința 
împăraţilor pământeşti şi se bucură dacă sunt împreună cu ei, dar lucrul cu 
adevărat mare e a cunoaște pe Domnul şi voia Sa. 


Din toate puterile voastre, fraţilor, smeriţi sufletele voastre, ca Domnul să 
le iubească şi să le dea mila Sa. Dar el nu va rămâne în noi dacă nu-i vom iubi 
pe vrăjmaşi. 


Prin Duhul Sfânt sufletul meu a cunoscut pe Domnul şi de aceea îmi este 
uşor şi plăcut să mă gândesc Ia EI şi la lucrurile lui Dumnezeu; dar fără Duhul 
Sfânt sufletul e mort, chiar dacă ar avea toată ştiinţa lumii. 


Dacă oamenii ar şti că există o ştiinţă duhovnicească, ar lepăda toate 
ştiinţele şi tehnicile lor, şi ar vedea numai pe Domnul. Frumuseţea Lui 
înrobeşte sufletul şi acesta este atras spre EI, doreşte să fie veşnic împreună cu 
EI şi nu mai vrea nimic altceva. EI se uită la toate împărăţiile pământului ca la 
nişte nori care trec pe cer. 


Domnul a zis: „Eu sunt în Tatăl şi Tatăl este în Mine” şi: „voi în Mine şi 
Eu în vor” [In 14, 20]. Sufletul nostru simte că Domnul este în noi, şi de aceea 
nu-L poate uita nici măcar un minut. 


Ce milă! Domnul vrea ca noi să fim în El şi în Tatăl. 


Dar ce am făcut pentru Tine, Doamne, sau cu ce Ţi-am plăcut, ca Tu să 
vrei să fii în noi şi noi să fim întru Tine? Prin păcatele noastre noi te-am țintuit 
pe cruce şi Tu vrei ca noi să fim cu Tine? Cât de mare e mila Ta, şi eu o văd 

revărsându-se peste mine. Sunt vrednic de iad şi de toate chinurile, dar Tu mi- 
al dat harul Duhului Sfânt. 


lar dacă Tu mi-ai dat mie, păcătosului, să Te cunosc prin Duhul Sfânt, 
atunci Te rog, Doamne, dă tuturor noroadelor să Te cunoască pe Tine. 


Partea II 


Despre voia lui Dumnezeu şi libertate 


Mare bine este să te predai voii lui Dumnezeu. Atunci în suflet este 
numai Domnul şi nu alte gânduri, şi el se roagă lui Dumnezeu cu minte curată 
şi simte iubirea lui Dumnezeu, chiar dacă s-ar chinui cu trupul. 


Când sufletul s-a predat cu totul voii lui Dumnezeu, Domnul însuși 
începe să-l călăuzească şi sufletul este învăţat în chip nemijlocit de Dumnezeu, 
în vreme ce înainte era povăţuit de învăţători şi de Scripturi. Dar rareori se 
întâmplă ca învățătorul sufletului să fie Domnul însuşi prin harul Duhului 
Sfânt, şi puţini sunt cei ce cunosc aceasta; numai cei ce viețuiesc după voia lui 
Dumnezeu. 


Omul mândru nu vrea să vieţuiască după voia lui Dumnezeu: îi place să 
se conducă el însuşi şi nu înţelege că omul nu are destulă minte ca să se 
conducă pe sine însuşi, fără Dumnezeu. Şi eu, când trăiam în lume şi nu cunoş- 
team încă pe Domnul şi Duhul Său Cel Sfânt, nu ştiam cât de mult ne iubeşte 
Domnul şi mă încredeam în mintea mea proprie. Dar când, prin Duhul Sfânt, am 
cunoscut pe Domnul nostru lisus Hristos, Fiul lui Dumnezeu, atunci sufletul 
meu s-a predat lui Dumnezeu şi de atunci primesc toate întristările care vin 
asupra mea şi zic: „Domnul se uită la mine, de ce să mă tem?” Dar înainte nu 
puteam trăi aşa. 

Pentru cel ce s-a predat voii lui Dumnezeu viaţa e mult mai uşoară, pentru 
că şi atunci când e în boală, în sărăcie şi în prigoană, el gândește aşa: „Aşa i-a 
plăcut lui Dumnezeu, iar eu trebuie să îndur aceasta pentru păcatele mele”. 


lată că de mulţi ani bolesc de dureri de cap, greu de îndurat dar 
folositoare, pentru că prin boală sufletul se smereşte. Sufletul meu vrea fierbinte 
să se roage şi să facă priveghere, dar boala mă împiedică, fiindcă trupul bolnav 
are nevoie de liniște şi odihnă; şi L-am rugat mult pe Domnul să mă vindece, dar 
EI nu m-a ascultat. înseamnă că lucrul nu-mi este de folos. 


Dar iată ce s-a întâmplat cu mine altă dată, când Domnul m-a ascultat 
degrabă şi m-a izbăvit. într-o zi de praznic s-a dat la trapeză pește; şi mâncând, 
am înghițit un os de peşte care a rămas prins în piept. Am chemat pe Sfântul 
Mare Mucenic Pantelimon cerându-i să mă vindece, pentru că nici doctorul nu 
putea scoate osul din piept. Și când am spus: „Vindecă-mă”, am primit în suflet 
răspunsul: „leşi din trapeză, respiră adânc şi osul va ieşi cu sânge”. Am făcut 
aşa: am ieşit, am respirat adânc, am tuşit şi un os mare de pește a ţâşnit afară cu 
sânge. Şi am înţeles că dacă Domnul nu mă vindecă de durerile mele de cap, 
înseamnă că e de folos pentru sufletul meu să bolesc astfel. 


Lucrul cel mai preţios pe lume e să cunoaştem pe Dumnezeu şi să 
înţelegem, măcar în parte, voia Lui. 


Sufletul care a cunoscut pe Dumnezeu trebuie să se predea întru toate voii 
lui Dumnezeu şi să trăiască înaintea Lui în frică şi în iubire: în iubire, pentru 
că Domnul este Iubire; în frică, pentru că trebuie să ne temem să nu întristăm 
pe Dumnezeu prin vreun gând rău. 


O, Doamne, fă ca prin puterea harului Sfântului Duh să vieţuim după 
sfânta Ta voie. 


Când harul e cu noi, mintea noastră e puternică; dar când pierdem harul, 
atunci vedem neputința noastră; vedem că fără Dumnezeu nu putem nici măcar 
gândi ceva bun. 


Milostive Dumnezeule, Tu ştii neputinţa noastră. Mă rog Ţie: dă-mi 
duh smerit pentru că, după milostivirea Ta, Tu dai sufletului smerit puterea de a 
vieţui după voia Ta şi-i descoperi toate tainele Tale, dându-i să cunoască cât 
de nesfârşit ne iubeşti. 

Cum ştii dacă vieţuieşti după voia lui Dumnezeu? 


Iată un semn: dacă te întristezi pentru un lucru oarecare, înseamnă că nu 
te-ai predat pe deplin voii lui Dumnezeu, chiar dacă ţie ţi se pare că vieţuieşti 
după voia Lui. 


Cine vieţuieşte după voia lui Dumnezeu, acela nu se îngrijeşte de nimic. 


Și dacă are nevoie de vreun lucru, se predă pe sine însuşi şi lucrul de 
care are nevoie lui Dumnezeu. Şi chiar dacă nu-l dobândeşte, rămâne la fel de 
liniştit, ca şi cum l-ar avea. 


Sufletul care s-a predat voii lui Dumnezeu nu se teme de nimic: nici de 
furtună, nici de tâlhari, de nimic. Şi orice i s-ar întâmpla, el spune: „Aşa i-a 
plăcut lui Dumnezeu”. Dacă e bolnav, gândeşte: „înseamnă că am nevoie de 
boală, altfel Dumnezeu nu mi-ar fi trimis-o”. 


ȘI aşa se păstrează pacea în suflet şi în trup. 


Cine-şi face griji pentru sine însuşi, acela nu se poate preda pe sine voii 
lui Dumnezeu astfel ca sufletul lui să aibă pace în Dumnezeu. 


Dar sufletul smerit se predă vou lui Dumnezeu şi vieţuieşte înaintea Lui cu frică 
şi iubire: cu frică, ca să nu întristeze cu nimic pe Dumnezeu; cu iubire, căci 
sufletul ştie cât de mult ne iubește Domnul. 


Lucrul cel mai bun este să te predai voii lui Dumnezeu şi să înduri 
întristările cu nădejde. Iar Domnul, văzând întristarea noastră, nu ne va da 
niciodată peste puterile noastre. 


Dar dacă întristările noastre ne par mari, aceasta înseamnă că nu ne-am 
predat încă voii lui Dumnezeu. 


Sufletul s-a predat pe sine voii lui Dumnezeu întru toate şi se odihneşte 
în EI, pentru că ştie din experienţă şi din Sfânta Scriptură că mult ne iubeşte 
Domnul şi veghează asupra sufletelor noastre, ca toate să se facă vii prin harul 
Său în pace şi iubire. 


Cine s-a predat pe sine voii lui Dumnezeu, acela nu se întristează de 
nimic, chiar dacă ar fi bolnav, sărac şi prigonit. Sufletul ştie că Domnul poartă 
grijă de noi cu milostivire. De lucrurile Domnului dă mărturie Duhul Sfânt, pe 

Care sufletul îl cunoaşte. Dar cei mândri şi neascultători nu vor să se predea 
voii lui Dumnezeu, fiindcă le place să-şi facă voia lor, lucru atât de vătămător 
pentru suflet. 


Marele Pimen zicea: „Voia noastră este zid de aramă între noi şi 
Dumnezeu şi nu ne lasă să ne apropiem de EI sau să vedem mila Lui”. 


Intotdeauna trebuie să cerem de la Domnul pacea sufletului ca să 
împlinim mai uşor poruncile Domnului; fiindcă Domnul iubeşte pe cei ce se 

străduiesc să împlinească voia Lui şi astfel ei află mare odihnă în Dumnezeu. 


Cel ce împlineşte voia lui Dumnezeu e mulţumit de toate, chiar dacă e 
sărac, bolnav sau se chinuie, pentru că îl veseleşte harul Domnului. Dar cel 
nemulțumit de soarta lui, care murmură pentru boala lui sau pentru cel care l-a 
supărat, acela e bine să ştie că în el se află un duh de mândrie care a luat de la el 
mulţumirea față de Dumnezeu. 


Chiar dacă e aşa, nu te mâhni, ci străduieşte-te cu tărie să-ţi pui nădejdea 
în Dumnezeu şi cere de la El duh smerit; şi atunci când vine la tine smeritul 
Duh al lui Dumnezeu, îl vei iubi şi-ţi vei găsi odihna, chiar de vei avea în- 
tristări. 


Sufletul care are smerenie îşi aduce aminte întotdeauna de Dumnezeu şi 
gândeşte aşa: „Dumnezeu m-a făcut, a pătimit pentru Mine, îmi iartă păcatele şi 
mă mângâie, mă hrăneşte şi poartă de grijă de mine. De ce să-mi fac atunci griji 
sau de ce să mă tem, chiar dacă m-ar ameninţa moartea?” 


Domnul povăţuieşte orice suflet care se predă pe sine voii lui 
Dumnezeu, fiindcă EI a zis: „Cheamă-Mă în ziua necazului şi te voi izbăvi, şi tu 
Mă vei preamărr” [Ps 49,16]. 


Orice suflet tulburat de ceva trebuie să întrebe pe Domnul, şi Domnul îl 
va povăţul. Și aceasta mai cu seamă în ceas de nenorocire şi tulburare; de 
obicei, însă, trebuie discutat cu duhovnicul, fiindcă acest lucru înseamnă 
smerenie. 


Bun lucru e a ne învăţa să vieţuim după voia lui Dumnezeu. Atunci 
sufletul rămâne neîncetat în Dumnezeu şi are mare odihnă; şi din această 
bucurie omul se roagă ca tot sufletul să cunoască pe Domnul; să cunoască cât 

de mult ne iubește şi cu câtă bogăţie ne dă Duhul Sfânt Care veseleşte sufletul 
în Dumnezeu. 


Și atunci sufletul e în întregime drag, pentru că e în întregime al lui 
Dumnezeu. 


Domnul Cel Milostiv îl povăţuieşte pe om că trebuie să îndure întristănile 
cu mulțumire. în toată viața mea n-am murmurat o singură dată pentru 
întristări, ci le-am primit pe toate din mâinile lui Dumnezeu ca pe un leac 
mântuitor şi am mulțumit întotdeauna lui Dumnezeu, şi de aceea Dumnezeu 
mi-a dat să îndur cu uşurinţă toate întristările. 


Toţi oamenii pe pământ îndură inevitabil întristări şi, deşi întristările pe 
care ni le trimite Domnul nu sunt mari, pentru oameni ele par de neîndurat și 
îi întristează, şi aceasta pentru că nu vor să-şi smerească sufletul, nici să se 
predea voi lui Dumnezeu. 


Dar pe cei ce s-au predat voii lui Dumnezeu, Domnul însuşi îi călăuzeşte 
cu harul Său, şi ei îndură totul cu bărbăţie pentru Dumnezeu, pe Care-L iubesc 
Şi împreună cu Care vor fi preamăriţi în veci. 


Pe pământ nimeni nu poate scăpa de întristări, dar cel ce s-a predat voii 
lui Dumnezeu, le îndură cu uşurinţă. El vede întristănile, dar nădăjduieşte în 
Domnul, şi întristările trec. 


Când Maica Domnului stătea la picioarele crucii, întristarea ei era 
necuprins de mare, pentru că ea îl iubea pe Fiul ei mai mult decât îşi poate 
închipui cineva. Și noi ştim că cine iubeşte mult, acela şi suferă mult. După firea 
omenească, Maica Domnului n-ar fi putut îndura întristarea, dar ea s-a predat 
pe sine voii lui Dumnezeu şi Duhul Sfânt a întărit-o şi i-a dat puterea de a îndura 
această întristare. 


Și mai apoi, după înălțarea Domnului, Ea s-a făcut pentru tot poporul lui 
Dumnezeu mare mângâiere în întristări. 


Domnul a dat pe pământ pe Duhul Sfânt şi cel în care Acesta viază simte 
în el raiul. 

Vei zice poate: „De ce nu este şi în mine un asemenea har?” Pentru că nu te-ai 
predat voii lui Dumnezeu, ci trăieşti după voia ta. 


Priveşte pe cel ce-şi iubeşte voia sa proprie; n-are niciodată pace în 
suflet şi e mereu nemulţumit: „Asta nu e aşa, asta nu e bine”. Dar cel ce s-a 
predat pe sine însuşi în chip desăvârşit voii lui Dumnezeu, acela are rugăciunea 
curată în sufletul lui, iubeşte pe Domnul, şi toate ale lui sunt dragi şi plăcute. 


Așa s-a predat lui Dumnezeu Preasfânta Fecioară: „lată roaba Ta. Fie mie 
după cuvântul tău!” [Le 1, 38]. Dacă am spune şi noi aşa: „lată robii Tăi, 
Doamne. Fie nouă după cuvântul Tău”, cele spuse de Domnul şi scrise de 
Duhul Sfânt în Evanghelie ar rămâne în sufletele noastre şi atunci lumea întreagă 
s-ar umple de iubirea lui Dumnezeu şi cât de minunată ar fi viaţa pe întregul 
pământ. Dar, deşi cuvintele Domnului se aud de atâtea veacuri în întreaga lu- 
me, oamenii nu le înțeleg şi nu vor să le primească. Dar cine trăiește după voia 
lui Dumnezeu, acela va fi preamărit în cer şi pe pământ. 


Cine s-a predat pe sine voii lui Dumnezeu nu se preocupă numai de 
Dumnezeu. Harul lui Dumnezeu îl ajută să rămână întotdeauna în rugăciune. 
Chiar dacă lucrează sau vorbeşte, sufletul lui e preocupat de Dumnezeu, pentru 
că s-a predat pe sine voii lui Dumnezeu şi pentru aceasta Domnul îl are în 
purtarea Sa de grijă. 


O tradiţie spune că, în drum spre Egipt, Sfânta Familie a întâlnit un 
tâlhar, dar acesta nu le-a făcut nici un rău, ci, văzând Pruncul, a spus că dacă 
Dumnezeu S-ar întrupa, n-ar fi mai frumos decât pruncul acesta; şi i-a lăsat să 
meargă în pace. 


Lucru uimitor: un tâlhar, care de obicei ca o fiară nu cruţă pe nimeni, nu 
a necăjit, nici nu a supărat Sfânta Familie. La vederea Pruncului şi a blândei 
Sale Maici, sufletul tâlharului s-a înmuiat şi a fost atins de harul lui Dumnezeu. 


Aşa s-a întâmplat şi cu fiarele sălbatice care la vederea sfinţilor mucenici 
sau a bărbaţilor cuvioşi se făceau blânde şi nu le făceau rău. Chiar şi demonii se 
tem de sufletul blând şi smerit, care-i biruie prin ascultare şi rugăciune. 


Alt lucru uimitor: tâlharului 1 s-a făcut milă de Domnul-Prunc, dar 
arhiereii şi bătrânii L-au predat lui Pilat să-L răstignească. Și aceasta pentru că 
ei nu se rugau şi nu cereau de la Domnul să-i povăţuiască ce şi cum să lucreze. 

Astfel, adeseori ocârmuitorii şi oamenii mari vor binele, dar nu ştiu unde 
este; nu ştiu că este în Dumnezeu şi că li se dă de la Dumnezeu. 


Intotdeauna trebuie să ne rugăm ca Domnul să ne po-văţuiască ce anume 
trebuie să facem, şi Domnul nu ne va lăsa să rătăcim. 


Adam n-a avut înţelepciunea să întrebe pe Domnul despre rodul pe care i 
l-a dat Eva, şi pentru aceasta a pierdut raiul. 


David n-a întrebat pe Domnul: „Este bine oare să iau pe femeia lui 
Urie?” şi a căzut în păcatul uciderii şi al preacurviei. 


Aşa şi toţi sfinţii care au păcătuit, au păcătuit pentru că n-au chemat pe 
Domnul să-i ajute şi să-i povăţuiască. Cuviosul Serafim din Sarov zicea: „Când 
vorbeam după mintea mea, se întâmpla să greşesc”. 


Dar sunt şi greşeli fără păcat care vin din nedesăvârşirea noastră; le 
vedem chiar şi la Maica Domnului. în Evanghelie se spune că atunci când a 
părăsit Ierusalimul împreună cu Iosif, ea credea că Fiul ei mergea cu rudele sau 
cunoscuţii... Şi abia la capătul a trei zile de căutări L-au găsit în templu 
vorbind cu cărturarii [Le 2,44]. 


Astfel, numai Domnul ştie toate, noi însă, oricine am fi, trebuie să ne 
rugăm lui Dumnezeu să ne povăţuiască şi să întrebăm pe părintele duhovnicesc, 
ca să nu greşim. 


A 


Duhul lui Dumnezeu povăţuieşte pe toţi în chip deosebit: unul se 
linişteşte [vieţuieşte în isihie] în singurătate, în pustie, altul se roagă pentru 
oameni; altul e chemat să păstorească turma cuvântătoare a lui Hristos; altuia i 
s-a dat să propovăduiască sau să mângâie pe cei ce suferă; altul slujeşte pe 
aproapele din munca sau averea lui - toate acestea sunt daruri ale Duhului Sfânt 


ŞI toate sunt date în grade diferite: unuia treizeci, altuia şaizeci, altuia o sută 
[Mc 4, 20]. 


Dacă ne-am iubi unu pe alţii întru simplitatea inimii, atunci Domnul ne- 
ar arăta prin Duhul Sfânt multe lucruri minunate şi ne-ar descoperi mari taine. 


Dumnezeu - o iubire de care nu te poţi sătura... 

Mintea mea s-a oprit în Dumnezeu şi am încetat să scriu... 


Cât de limpede îmi este că Domnul ne conduce. Fără El n-am putea nici 
măcar gândi binele; de aceea trebuie să ne predăm cu smerenie voii lui 
Dumnezeu, fiindcă Domnul ne călăuzeşte. 


Toţi ne chinuim pe pământ şi căutăm libertatea, dar puţini sunt cei ce 
ştiu în ce anume stă libertatea şi unde se găseşte ea. 


Și eu doresc libertatea şi o caut zi şi noapte. Am înţeles că ea este la 
Dumnezeu şi e dată de Dumnezeu inimilor smerite care s-au pocăit şi şi-au 
tăiat voia proprie înaintea Lui. Celor ce se pocăiesc Domnul le dă pacea Lui şi 
libertatea de a-L iubi. Şi nu e nimic mai bun pe lume decât a iubi pe 
Dumnezeu şi pe aproapele. în aceasta îşi găseşte sufletul odihna şi bucuria. 


Noroade ale pământului, cad în genunchi înaintea voastră şi vă rog cu 
lacrimi: „Veniţi la Hristos! Eu cunosc iubirea Lui pentru voi. O cunosc şi de 
aceea strig întregului pământ. Dacă nu cunoşti ceva, cum vei vorbi despre 
aceasta?” 


Vei întreba, poate: „Dar cum putem cunoaşte pe Dumnezeu?” Eu, însă, 
spun că vedem pe Domnul prin Duhul Sfânt. Şi tu, dacă te smereşti, atunci şi 
ție Duhul Sfânt îți va arăta pe Domnul nostru; şi atunci şi tu vei voi să strigi 
despre EI întregului pământ. 


Sunt bătrân şi aştept moartea, şi scriu adevărul din dragoste pentru 
norod, pentru care se întristează sufletul meu. Dacă aş putea ajuta fie şi numai 
un singur suflet să se mântuiască, şi pentru aceasta voi mulţumi lui Dumnezeu, 
dar inima mea suferă pentru întreaga lume şi mă rog şi vărs lacrimi pentru 
întreaga lume, ca toţi să se pocăiască şi să cunoască pe Dumnezeu şi să trăiască 
în iubire şi să se desfete de libertate în Dumnezeu. 


Voi, toți oamenii de pe pământ, rugaţi-vă şi plângeţi pentru păcatele voastre, 
ca Domnul să vi le ierte. Unde este iertarea păcatelor, acolo e şi o conştiinţă 
liberă şi iubire, chiar dacă una mică. 


Domnul nu vrea moartea păcătosului //z 18, 32], iar celui ce se 
pocăieşte îi dă în dar harul Duhului Sfânt. EI dă sufletului pacea şi libertatea de a 

fi cu mintea şi inima în Dumnezeu. Când Duhul Sfânt ne iartă păcatele, atunci 
sufletul primeşte libertatea de a se ruga lui Dumnezeu cu mintea curată; atunci 
el vede liber pe Dumnezeu şi rămâne întru EI în odihnă şi bucurie. Aceasta e 
adevărata libertate. Dar fără Dumnezeu nu poate fi libertate, pentru că 
vrăjmaşii tulbură sufletul prin gândurile cele rele. 


Voi spune adevărul în fața lumii întregi: sunt un ticălos înaintea lui 
Dumnezeu şi aş fi deznădăjduit de mântuirea mea dacă Dumnezeu nu mi-ar fi 
dat harul Sfântului Său Duh. Și Duhul Sfânt m-a învăţat şi de aceea scriu de- 
spre Dumnezeu fără osteneală, pentru că El mă atrage să scriu. 


Mi-e milă şi plâng şi suspin pentru oameni. Mulţi gândesc: „Am făcut 
multe păcate: am ucis, am zburdat, am siluit, am defăimat, am desfrânat şi am 
făcut multe alte lucruri”, şi de rușine nu vin la pocăință. Dar ei uită că înaintea 
lui Dumnezeu toate păcatele lor sunt ca o picătură de apă în mare. 


O, frațu mei din tot pământul, căiţi-vă până când mai e vreme! Dumnezeu 
aşteaptă cu milostivire pocăința noastră. ŞI tot cerul, toţi sfinţii aşteaptă această 
pocăință. Aşa cum Dumnezeu este iubire [1, In 4, 8], aşa şi Duhul Sfânt în sfinţi 
e iubire. Cere iertare, şi Dumnezeu te va ierta. Şi când vei primi iertarea 
păcatelor, atunci în sufletul tău va fi bucurie şi veselie, şi harul Duhului Sfânt 
va intra în sufletul tău şi vei zice: „lată adevărata libertate; ea este în 
Dumnezeu şi de la Dumnezeu”. 


Harul lui Dumnezeu nu desființează libertatea, ci o ajută numai să 
împlinească poruncile lui Dumnezeu. Adam era în har, dar voia lui nu era 
desfiinţată. La fel şi îngeri rămân în Duhul Sfânt, dar voia lor liberă nu este 
desfiinţată. 


Mulţi oameni nu cunosc calea mântuirii, rătăcesc în întuneric şi nu văd 
Lumina Adevărului. Dar El a fost, este şi va fi, şi pe toţi îi cheamă cu milostivire 
la Sine: „Veniţi la Mine toţi cei osteniţi şi împovăraţi, cunoaşteţi-Mă şi Eu vă voi 
da odihna şi libertatea”. 


lată adevărata libertate: când suntem în Dumnezeu, înainte însă nu 
ştiam aceasta. Până la douăzeci şi şapte de ani credeam numai că Dumnezeu 
există, dar nu-L cunoşteam, dar de când sufletul meu L-a cunoscut prin Duhul 
Sfânt, el se topeşte de dogoarea doririi Lui; şi acum cu inimă fierbinte îl caut 
ziua şi noaptea. 

Domnul vrea ca noi să ne iubim unii pe alţii; în aceasta stă libertatea: în 
iubirea de Dumnezeu şi de aproapele. în aceasta e şi libertatea şi egalitatea. în 
rangurile pământeşti nu poate fi egalitate, dar acest lucru nu contează pentru 
suflet. Nu se poate ca fiecare să fie împărat sau prinţ; nu se poate ca fiecare să 
fie patriarh sau egumen sau în-tâi-stătător;, dar în oricare rang e cu putinţă să 
iubeşti pe Dumnezeu şi să fii bineplăcut Lui şi numai aceasta contează. Şi cine 
iubeşte mai mult pe Dumnezeu pe pământ, acela va avea mai multă slavă în 
împărăție. Cine iubeşte mai mult, acela se avântă cu tărie spre Dumnezeu, acela 
va fi aproape de El. Fiecare va fi preamărit pe măsura iubirii lui. Și am înţeles 
că iubirea este felurită după tăria ei. 


Cineva se teme de Dumnezeu ca să nu-L supere cu ceva - aceasta e întâia 
iubire. Cineva are mintea curată de gânduri - aceasta e cea de-a doua iubire, mai 
mare decât prima. Cineva are în chip simţit harul în sufletul său - aceasta e a treia 
iubire, încă mai mare. Cea de-a patra şi desăvârşita iubire de Dumnezeu e 
atunci când cineva are harul Duhului Sfânt în suflet şi în trup. Trupul unuia ca 
acesta se sfințeşte şi după moarte se va preface în sfinte moaşte. Aşa a fost la 
marii sfinți mucenici, la proroci şi la cuvioşi. Cine a ajuns la această măsură 
rămâne neatins de iubirea trupească. EI se poate culca liber cu o fată, fără a 
încerca faţă de ea nici un fel de dorinţă. Iubirea lui Dumnezeu e mai puternică 
decât iubirea de fată spre care este atrasă toată lumea, afară de cel ce are harul 
lui Dumnezeu în deplinătate; pentru că dulceaţa Duhului Sfânt renaşte omul 
întreg şi-l învaţă să iubească pe Dumnezeu în deplinătate. Pentru deplinătatea 
iubirii dumnezeieşti, sufletul rămâne neatins de lume; chiar dacă omul 
trăieşte pe pământ în mijlocul altora, din iubirea lui pentru Dumnezeu el uită 
tot ce este în lume. Nenorocirea noastră stă în aceea că, din pricina mândriei 
minţii noastre, nu stăruim în acest har şi el părăseşte sufletul, şi sufletul îl 
caută plângând şi suspinând, şi zice: „Sufletul meu tânjeşte după Domnul”. 


64 


Despre pocăință 


Sufletul meu Te-a cunoscut, Doamne, şi eu scriu despre mila Ta 
norodului Tău. 


Noroadelor, nu vă întristaţi că trăiţi în osteneli. Luptaţi numai cu păcatul 
ŞI cereţi ajutor de la Dumnezeu, iar EI vi-l va da, pentru că e milostiv şi ne 
iubeşte. 


Noroadelor, cu lacrimi scriu aceste rânduri. Sufletul meu vrea ca voi să 
cunoaşteţi pe Domnul şi să vedeţi mila şi slava Lui. Am șaptezeci şi doi de ani; 
curând voi muri şi scriu despre mila Domnului, pe care Domnul mi-a dat să o 
cunosc prin Duhul Sfânt; şi Duhul Sfânt m-a învăţat să iubesc norodul. V-aş 
pune pe un munte înalt, ca de pe vârful lui să puteţi vedea faţa blândă şi 
milostivă a Domnului şi inimile voastre să salte de bucurie. Vă spun adevărul: 
nu ştiu nimic bun în mine însumi și în mine sunt multe păcate, dar harul 
Duhului Sfânt mi-a şters mulțime de păcate şi ştiu că celor ce luptă cu păcatul 
Domnul le dă nu numai iertarea, dar şi harul Duhului Sfânt, care bucură su- 
fletul şi-i dă o pace dulce şi adâncă. 


Doamne, Tu iubeşti zidirea Ta; şi cine poate înţelege iubirea Ta sau 
gusta dulceaţa ei, dacă nu o înveţi Tu însuţi prin Duhul Tău Cel Sfânt? 


Te rog, Doamne, revarsă peste oameni harul Duhului Sfânt ca ei să 
cunoască iubirea Ta. încălzeşte inimile abătute ale oamenilor ca ei să Te 
slăvească în bucurie uitând întristările pământului. 


Mângâietorule bunule, cu lacrimi Te rog: mângâie inimile întristate ale 
oamenilor. Dă noroadelor să audă dulcele Tău glas: „lertate sunt păcatele 
voastre”. Da, Doamne, stă în puterea Ta să faci minuni şi nu e minune mai mare 
decât a-i iubi pe păcătoşi în căderea lor. Să iubeşti un sfânt e uşor, căci el este 
vrednic de ea. Da, Doamne, ascultă rugăciunea pământului. Toate noroadele 

sunt întristate; toate sunt abătute în păcat; toate sunt lipsite de harul Tău și 
trăiesc în întuneric. 


O, noroadelor, să chemăm la Domnul tot pământul şi auzită va fi 
rugăciunea noastră, pentru că Domnul se bucură de căința oamenilor; şi toate 
puterile cerești ne aşteaptă, ca şi noi să ne bucurăm de dulceaţa iubirii lui 
Dumnezeu şi să vedem frumuseţea feţei Lui. 


Când oamenii păzesc frica de Dumnezeu, atunci e lesnicios şi desfătat 
lucru a trăi pe pământ. Dar acum norodul a ajuns să trăiască după voia şi 
mintea lui şi a lăsat poruncile sfinte; el crede că-şi află bucuria pe pământ fără 
Domnul, neştiind că numai Domnul e bucuria noastră şi numai în Domnul se 
veseleşte sufletul omului. El încălzeşte sufletul aşa cum soarele încălzeşte 
florile câmpului, şi cum vântul le leagănă şi le dă viaţă. Domnul ne-a dat toate, 
ca noi să-L slăvim. Dar lumea nu înţelege aceasta. Şi cum ar putea înţelege 
ceea ce n-a văzut, nici n-a gustat? Chiar eu, când eram în lume, credeam că 
aceasta e fericirea pe pământ: să fiu sănătos, frumos, bogat şi iubit de ceilalți. 
Și mă mândream în deşert de acestea. Dar când L-am cunoscut pe Domnul 
prin Duhul Sfânt, atunci m-am deprins să privesc toată fericirea lumii ca un 
fum purtat de vânt. Însă harul Duhului Sfânt bucură şi veseleşte sufletul, iar el 
într-o adâncă pace vede pe Domnul şi uită pământul. 


Doamne, întoarce oamenii Tăi spre Tine, ca toţi să cunoască iubirea Ta şi 
să vadă în Duhul Sfânt faţa Ta blândă; ca toți să se desfăteze încă de pe pământ 
de această vedere şi, văzându-Te cum ești, să se facă asemenea ie [1 In 3,2]. 


Slavă Domnului că ne-a dat pocăinţa, iar prin pocăință noi toţi ne 
mântuim, fără excepţie. Nu se mântuiesc numai cei ce nu vor să se pocălască, 
şi în aceasta văd deznădejdea lor şi plâng mult, fiindu-mi milă de ei. Ei nu cu- 
nosc prin Duhul Sfânt cât de mare e milostivirea lui Dumnezeu. Dar dacă 
fiecare suflet ar cunoaște pe Domnul şi ar şti cât de mult ne iubeşte, atunci 
nimeni n-ar mai deznă-dăjdui şi nici n-ar mai murmura vreodată. 


Orice suflet care şi-a pierdut pacea trebuie să se pocăiască şi Domnul îi 
va ierta păcatele, iar atunci bucuria şi pacea vor fi în suflet; şi nu e nevoie de 
alte mărturii, pentru că Duhul însuşi dă mărturie că păcatele au fost iertate. lată 
un semn al iertării păcatelor: dacă urăști păcatul înseamnă că Domnul ţi-a iertat 
păcatele tale. 

Ce mai aşteptăm? Ca din înălțimea cerurilor să ni se cânte un cânt 
ceresc? Dar în cer totul viază prin Duhul Sfânt, şi pe pământ Domnul ne-a dat 
Acelaşi Duh Sfânt, în bisericile lui Dumnezeu slujbele sunt săvârşite prin Du- 
hul Sfânt; în pustii, în munţi şi în peşteri, toţi nevoitorii lui Hristos viază prin 
Duhul Sfânt; şi dacă-L. vom păstra, vom fi liberi de tot întunericul, şi viaţa 
veşnică va fi în sufletele noastre. 


Dacă toți oamenii s-ar pocăi şi ar păzi poruncile lui Dumnezeu, atunci 
ar fi raiul pe pământ, fiindcă „împărăţia lui Dumnezeu este înăuntrul nostru” 
[Le 17, 21]. împărăția lui Dumnezeu e Duhul Sfânt, iar Duhul Sfânt în cer şi 
pe pământ Acelaşi este. 


Celui ce se căiește Domnul îi dă raiul şi împărăţia veşnică, împreună 
cu El. După mulțimea milostivirii Sale, El nu-şi mai aduce aminte de păcatele 
noastre, cum nu şi-a adus aminte pe cruce de cele ale tâlharului răstignit 
împreună cu EI. 


Mare e milostivirea Ta, Doamne; şi cine poate să-Ți mulțumească cum se 
cuvine pentru că ne-ai dat pe pământ pe Duhul Sfânt? 


Mare e dreptatea Ta, Doamne. Tu ai făgăduit Apostolilor Tăr: „Nu vă 
vol lăsa orfani” //n 14, 18]; şi acum noi trăim această milostivire, şi sufletul 
nostru simte că Domnul ne iubeşte. lar cine nu simte, e bine ca acela să se po- 
căiască şi să trăiască după voia lui Dumnezeu şi atunci Domnul îi va da harul 
Lui, care va călăuzi sufletul său. Dar dacă vezi un om care păcătuieşte şi nu ţi-e 
milă de el, harul te părăseşte. 


Ni s-a poruncit să iubim, dar iubirii lui Hristos îi este milă de toţi 
oamenii, şi Duhul Sfânt învaţă sufletul să împlinească poruncile lui Dumnezeu 
ŞI-i dă puterea să facă binele. 


Duhule Sfinte, nu ne lăsa! Când ești cu noi, sufletul simte prezenţa Ta 
ŞI îşi găseşte fericirea în Dumnezeu, căci Tu îi dai să iubească cu înflăcărare pe 
Dumnezeu. 


Atât de mult i-a iubit pe oameni Domnul, că 1-a sfințit prin Duhul Sfânt 
şI i-a făcut asemenea Lui. Domnul e milostiv, iar Duhul Sfânt ne dă puterea de 
a fi milostivi. Fraţilor, să ne smerim şi prin pocăință vom dobândi o inimă 
plină de milă, şi atunci vom vedea slava Domnului, care se face cunoscută 
sufletului şi minţii prin harul Duhului Sfânt. 

Cine se pocăieşte cu adevărat e gata să sufere toate necazurile: foame şi 
golătate, frig şi căldură, boală şi sărăcie, dispreţ şi prigoană, nedreptate şi 
defăimare, fiindcă sufletul se avântă spre Domnul şi nu se mai grijeşte de cele 
pământeşti, ci se roagă lui Dumnezeu cu minte curată. 


Dar cel alipit de averi şi de bani, acela nu va putea avea niciodată mintea 
curată în Dumnezeu, fiindcă în adâncul sufletului său sade grija: ce să facă cu 
aceşti bani? Şi dacă nu se pocăieşte sincer şi nu se va întrista pentru că L-a 
întristat pe Dumnezeu, va şi muri în patimi fără să fi cunoscut pe Dumnezeu. 


Când ţi se ia ceea ce ai, dă tu acel lucru, pentru că iubirea dumnezeiască 
nu poate refuza nimic; dar cine n-a cunoscut iubirea, acela nu poate fi milostiv, 
pentru că în sufletul lui nu e bucuria Duhului Sfânt. 


Dacă prin patimile Lui Domnul Cel Milostiv ne-a dat pe pământ pe 
Duhul Sfânt de la Tatăl, ba ne-a dat însuşi Trupul şi Sângele Lui, e limpede că 
EI ne va da şi toate cele de care avem nevoie. Să ne predăm voii lui Dumnezeu şi 
atunci vom vedea purtarea de grijă |pronia] a lui Dumnezeu şi Domnul ne va 
da şi ceea ce nu aşteptăm. Dar cine nu se predă voii lui Dumnezeu, acela nu va 
putea vedea niciodată purtarea de grijă |pronia] a lui Dumnezeu faţă de noi. 


Să nu ne întristăm de pierderea averilor noastre: acesta e un lucru 
neînsemnat. Tatăl meu după trup m-a învăţat aceasta. Când se întâmpla o 
nenorocire în casă, el rămânea liniştit. După ce casa noastră a ars oamenii 
spuneau: „Ivan Petrovici, ţi-a ars gospodăria”, dar el răspundea: „Dă 
Dumnezeu, şi mi-o voi pune pe picioare”. într-o zi mergeam la ogorul nostru şi 
eu i-am spus: „Uite, ne-au furat snopii de grâu”, dar el mi-a răspuns: „Ei şi? 
Fiule, Domnul a făcut să rodească pentru noi bucate din destul, dar cine fură 
înseamnă că are nevoie de ele”. Mi s-a întâmplat să-i spun: „Dai mult de 
pomană, dar iată acolo oamenii trăiesc mai bine decât noi şi dau mai puţin”, 
iar el mi-a răspuns: „Lasă, fiule, Domnul ne va da ce ne trebuie!” Şi Domnul 
n-a înşelat nădejdea lui. 


Celui milostiv, Domnul îi iartă îndată păcatele. Omul milostiv nu-şi 
aduce aminte de rău. Chiar dacă e ocărât sau i se ia ce-i al lui, el rămâne liniştit, 
căci cunoaşte milostivirea Domnului; și de mila Domnului nimeni dintre 
oameni nu se poate lipsi, pentru că ca este sus, este la Dumnezeu. 

Toţi oamenii feciorelnici şi smeriţi, ascultători şi înfrânaţi şi care se 
călesc pentru păcatele lor, sunt înălțaţi la cer, văd pe Domnul nostru lisus 
Hristos întru slavă şi aud cântul heruvimilor şi uită de pământ. Dar noi, pe 
pământ, suntem răscoliţi ca praful pe care-l ridică vântul şi mintea noastră se 
lipeşte de cele pământești. 


Neputincios este duhul meu! Ca o candelă pâlpâitoare, el se stinge la cea 
mai mică suflare de vânt; dar duhul sfinţilor ardea în flăcări ca rugul ce ardea 
ŞI nu se mistuia, şi ei nu se temeau de vânt. Cine-mi va da o asemenea dogoare, 
ca să nu cunosc odihnă de la dragostea lui Dumnezeu nici ziua, nici noaptea? 


Arzătoare e iubirea Domnului. Pentru ca, sfinții au îndurat toate 
întristările şi au dobândit puterea de a face minuni. Vindecau bolnavi, înviau 
morții, mergeau pe ape, erau ridicaţi în văzduh la vremea rugăciunii; eu însă 
vreau să învăţ doar smerenia şi iubirea lui Hristos, ca să nu supăr pe nimeni, 
ci să mă rog pentru toţi oamenii ca pentru mine însumi. 


Vai, mie! Scriu despre iubirea lui Dumnezeu, dar eu însumi iubesc puţin 
pe Dumnezeu şi de aceea plâng mult şi mă întristez ca Adam când a fost izgonit 
din rai şi suspin şi strig: „Miiuieşte-mă, Dumnezeule, pe mine, zidirea Ta 
căzută”. 


De câte ori nu mi-ai dat harul Tău, şi eu nu l-am păzit din pricina slavei 
deşarte din sufletul meu; dar sufletul meu Te cunoaşte pe Tine, Ziditorul şi 
Dumnezeul meu, şi de aceea Te caut suspinând, aşa cum suspina Iosif după 
tatăl său, lacob, la mormântul maicii sale, când a fost dus rob în Egipt. 


„Le-am întristat cu păcatele mele, şi Tu pleci de la mine, iar sufletul meu 
tânjeşte după Tine.” 


„Duhule Sfinte, nu mă lăsa. Când Tu pleci de la mine, gândurile rele se 
apropie de mine și sufletul meu tânjește după Tine cu multe lacrimi.” 


„Preasfântă Stăpână, Născătoare de Dumnezeu, Tu vezi mâhnirea mea: 
am întristat pe Domnul şi El m-a părăsit. Dar rog bunătatea ta: Mântuieşte-mă 
pe mine, făptura căzută a lui Dumnezeu, mântuiește-mă pe mine, robul Tău.” 


Dacă gândeşti rău despre oameni, aceasta înseamnă că un duh rău 
viază în tine şi îţi insuflă gânduri rele împotriva oamenilor. Şi dacă cineva nu 

se pocăieşte şi moare fără să fi iertat fratelui său, sufletul lui se va pogori acolo 
unde sălăşluieşte duhul rău care-i stăpâneşte sufletul. 


Asta e legea pentru noi: dacă ierţi, aceasta înseamnă că Domnul te-a 
iertat; dar dacă nu ierți fratelui tău, înseamnă că păcatul tău rămâne cu tine. 


Domnul vrea ca noi să iubim pe aproapele; şi dacă tu gândeşti despre el 
că Domnul îl iubeşte, aceasta înseamnă că iubirea Domnului e cu tine; şi dacă 
crezi că Domnul iubeşte mult făptura Sa şi ţi-e milă de întreaga zidire şi-i 
iubeşti pe vrăjmaşii tăi, iar pe tine însuţi te socoteşti mai rău decât toţi, aceasta 
înseamnă că e cu tine un mare har al Duhului Sfânt. 


Cine poartă în sine pe Duhul Sfânt, chiar dacă nu mult, acela se 
întristează pentru toţi oamenii ziua şi noaptea, şi în inima lui îi este milă de 
orice zidire a lui Dumnezeu şi mai cu seamă de oamenii care nu-L cunosc pe 
Dumnezeu sau se împotrivesc Lui şi care, pentru aceasta, merg în focul 
chinurilor. El se roagă pentru ei ziua şi noaptea, mai mult decât pentru sine 
însuşi, ca toţi să se pocăiască şi să cunoască pe Domnul. 


Hristos S-a rugat pentru cei ce-L răstigneau: „Părinte, iartă-i că nu ştiu ce 
fac” [Le 23, 34]. Arhidiaconul Ştefan se ruga pentru cei ce-l omorau cu pietre, 
ca Domnul să nu le socotească păcatul acesta [FA 7, 60]. Şi noi, dacă vrem să 
păstrăm harul, trebuie să ne rugăm pentru vrăjmaşi. Dacă nu ţi-e milă de 
păcătosul care se va chinui în foc, aceasta înseamnă că nu este întru tine harul 
Duhului Sfânt, ci în tine viază un duh rău; şi câtă vreme eşti încă în viaţă, 
sileşte-te prin pocăință să te eliberezi de el. 


Despre cunoaşterea lui Dumnezeu 


Atât de mult ne-a iubit pe noi Tatăl, încât ne-a dat pe Fiul Său [In 3, 6]; 
dar şi Fiul însuşi a voit aceasta şi S-a întrupat şi a vieţuit cu noi pe pământ. Atât 
Sfinţi Apostoli, cât şi o mulțime de oameni au văzut pe Domnul în trup, dar nu 
toți L-au cunoscut ca pe Domnul; dar mie, mult păcătosului, mi s-a dat să 
cunosc prin Duhul Sfânt că Iisus Hristos e Dumnezeu [1 Co 12,3]. 

Domnul îl iubeşte pe om şi i Se arată cum EI însuși vrea. Și când vede 
pe Domnul, sufletul se bucură cu smerenie de Stăpânul Cel milostiv şi nu mai 
poate iubi nimic altceva cum iubeşte pe Ziditorul său; chiar dacă vede toate şi 
iubeşte pe toţi, dar mai mult decât orice iubeşte pe Domnul. 


Sufletul cunoaşte această iubire, dar nu o poate reda în cuvinte: ea este 
cunoscută numai prin Duhul Sfânt, pe care îl dă Domnul. 


Sufletul vede dintr-o dată pe Domnul şi-L recunoaşte. 
Cine putea descrie această bucurie şi veselie? 


Domnul este recunoscut în Duhul Sfânt, iar Duhul Sfânt rămâne în omul 
întreg; în suflet, în minte şi în trup. 


Aşa este cunoscut Dumnezeu atât în cer, cât şi pe pământ. 


în nemărginita Sa milostivire, Domnul mi-a dat acest har, mie, păcătosului, și 
va da oamenilor să cunoască pe Dumnezeu şi să se întoarcă la EI. 


Scriu în numele milostivirii lui Dumnezeu. Da, acesta este adevărul. 
Martorul meu este însuşi Domnul. 


Domnul ne iubeşte ca pe propriii Săi copii şi ne iubeşte mai mult decât 
iubeşte o mamă, căci o mamă îşi poate uita copilul, dar Domnul nu ne uită 
niciodată. Și dacă Domnul însuşi n-ar fi dat Duhul Sfânt poporului ortodox şi 
marilor noştri păstori, n-am fi putut şti cât de mult ne iubeşte El. 


Slavă Domnului şi marii Lui milostiviri, că unor oameni păcătoşi EI le dă 
harul Duhului Sfânt. Bogaţii şi împărații nu cunosc pe Domnul, dar noi, nişte 
monahi şi păstoriţi sărmani, îl cunoaştem pe Domnul prin Duhul Sfânt. 


Pentru a cunoaşte pe Domnul n-avem nevoie nici de bogății, nici de 
învăţătură, ci e nevoie să fim ascultători şi înfrânaţi, să avem duh smerit şi să-l 
iubim pe aproapele, şi Domnul va iubi un asemenea suflet şi Se va arăta pe 
Sine însuși sufletului şi îl va învăţa iubirea şi smerenia, şi-i va da tot ceea ce are 
nevoie pentru a-şi găsi odihna în Dumnezeu. 


Oricât am învăţa, e cu neputinţă să cunoaştem pe Domnul dacă nu vom 
vieţui după poruncile Lui, pentru că nu prin ştiinţă, ci prin Duhul Sfânt se face 
cunoscut Domnul. Mulţi filozofi şi savanţi au ajuns la credinţa că Dumnezeu 

există, dar nu L-au cunoscut pe Dumnezeu. Şi noi, monahii, învăţăm ziua şi 
noaptea Legea Domnului, dar nu toţi ajung să-L cunoască, chiar dacă cred în 
El. 


A crede că Dumnezeu există e un lucru, dar a-L cunoaşte pe Dumnezeu 
e altceva. lată o taină: există suflete care au cunoscut pe Domnul; există suflete 
care nu L-au cunoscut, dar cred în EI; şi, în sfârşit, există oameni care nu numai 
că n-au cunoscut pe Dumnezeu, dar care nici măcar nu cred în EI, şi printre 
aceştia din urmă există mulţi oameni învăţaţi. 


La necredinţă se ajunge din mândrie. Omul mândru vrea să cunoască 
toate prin mintea şi prin ştiinţa lui, dar nu-i este dat să cunoască pe Dumnezeu, 
pentru că Domnul nu Se descoperă decât sufletelor smerite. Sufletelor smerite 
Domnul le face cunoscute lucrurile Sale, care sunt de neînțeles pentru mintea 
noastră, dar se descoperă prin Duhul Sfânt. Numai cu mintea omul nu poate 
cunoaşte decât cele pământeşti şi pe acestea numai în parte, dar Dumnezeu şi 
toate cele cereşti nu se cunosc decât prin Duhul Sfânt. 


Unii se ostenesc toată viaţa lor să cunoască ce este pe soare sau pe lună 
sau aiurea, dar aceasta nu e de folos pentru sufletul lor. Dar dacă ne vom 
strădui să cunoaştem ce este înăuntrul inimii omului, iată ce vom vedea: în su- 
fletul unui sfânt - împărăţia cerurilor, iar în sufletul unui păcătos - întuneric şi 
chin. Şi e de folos să ştim aceasta, pentru că vom locui veşnic fie în împărăție, 
fie în chinuri. 


Cel leneş la rugăciune cercetează cu nesaţ tot ce vede pe pământ şi în 
cer, dar cum este Domnul nu ştie şi nici nu se străduieşte să cunoască, iar 
când aude învăţătura despre Dumnezeu, el spune: 


„Cum e cu putinţă a cunoaşte pe Dumnezeu? Şi tu de unde îl cunoşti?” 


Îţi voi spune: „Duhul Sfânt dă mărturie despre Dumnezeu [l In 5, 6]. EI îl 
cunoaşte şi ne învaţă şi pe nor”. 


„Dar oare Duhul se vede?” 


Apostolii L-au văzut pogorând în chip de limbi de foc, dar noi îl simţim 
în noi. Este mai dulce decât tot ce-i pământesc. Pe EI L-au gustat prorocii şi au 
vorbit norodului, şi norodul le dădea ascultare. Sfinţii Apostoli au primit pe 
Duhul Sfânt şi au propovăduit oamenilor mântuirea nete-mându-se de nimic, 

fiindcă Duhul lui Dumnezeu îi întărea. Guvernatorului care-l amenința cu 
răstignirea dacă va mai propovădui, Apostolul Andrei 1-a spus: 


„Dacă m-aş teme de cruce, n-aş mai propovădui-o.” 


Așa şi toţi ceilalți apostoli şi apoi mucenicii şi, mai apoi, sfinţii cuvioşi 
mergeau cu bucurie la chinuri şi suferință. Şi toate acestea pentru că Duhul 
Sfânt e bun şi dulce şi el atrage sufletul să iubească pe Domnul şi din pricina 
dulceţii Duhului Sfânt sufletul nu se teme de suferinţe. 


Mulţi sfinţi mucenici au cunoscut în suferințe pe Domnul şi ajutorul Lui. 
Mulţi monahi săvârşesc mari nevoinţe şi suferă aspre osteneli pentru Domnul; 
ŞI ei au cunoscut pe Domnul şi se tem să nu fie biruiţi în patimile lor şi se 
roagă pentru întreaga lume şi harul lui Dumnezeu îi învaţă să iubească pe 
vrăjmaşi, pentru că cine nu iubeşte pe vrăjmaşi nu poate să cunoască pe 
Domnul, Care a murit pe cruce pentru vrăjmaşi, ne-a dat pildă în El însuşi şi 
ne-a dat porunca de a-i iubi pe vrăjmași [Mt 5,44]. 


Domnul este iubire şi ne-a poruncit să ne iubim unii pe alţii [In 13, 34] 
ŞI să-i iubim pe vrăjmaşi; Duhul Sfânt ne învaţă această iubire [1 In 4,12-13]. 


Sufletul care n-a cunoscut pe Duhul Sfânt nu înţelege cum e cu putinţă a-i iubi 
pe vrăjmaşi şi nu primește aceasta; dar Domnul are milă de toţi şi cine vrea să 
fie cu Domnul, acela trebuie să-i iubească pe vrăjmaşi. 


Cine a cunoscut pe Domnul prin Duhul Sfânt, acela se face asemenea 
Domnului, după cum a zis loan Teologul: „Vom fi asemenea Lui, fiindcă îl vom 
vedea aşa cum este” [1 In 3,2] şi vom vedea slava Lui [In 17,24]. 


Tu zici că mulți oameni suferă de tot felul de nenorociri şi de la oamenii 
răi; dar eu te rog: smerește-te sub mâna cea tare a lui Dumnezeu şi atunci harul 
te va învăţa şi tu însuţi vei voi să suferi pentru iubirea Domnului. lată ce te 
învaţă Duhul Sfânt pe Care L-am cunoscut în Biserică. 


Dar cine-i ocărăşte pe oamenii răi şi nu se roagă pentru ei, acela nu va 
cunoaşte niciodată harul lui Dumnezeu. 


Dacă vrei să ştii cât de mult ne iubește Domnul, urăște păcatul şi 
gândurile rele şi roagă-te din adâncul inimii ziua şi noaptea, şi atunci Domnul 
îți va da harul Lui şi vei cunoaşte pe Domnul prin Duhul Sfânt, iar după 

moarte, când vei ajunge în rai, şi acolo vei cunoaşte pe Domnul prin Duhul 
Sfânt, aşa cum L-ai cunoscut pe pământ. 


În cer şi pe pământ Domnul este cunoscut numai prin Duhul Sfânt şi nu 
din ştiinţă. Chiar şi pruncii care n-au învăţat încă nimic îl cunosc pe Domnul 
prin Duhul Sfânt [Mt 11, 2]. Sfântul loan Botezătorul a simţit încă pe când 
era în pântecele marcii lui venirea Domnului [Le 1,14]. Simeon Stâlpnicul de 
pe Muntele Minunat [24 mai] era un băiat de şapte ani atunci când i S-a arătat 
Domnul şi el L-a cunoscut. Cuviosul Serafim era în puterea vârstei [27 de ani] 
când Domnul i S-a arătat în vremea Liturghiei. lar [dreptul] Simeon era la 
adânci bătrâneţi atunci când L-a cunoscut pe Domnul şi L-a luat în braţele sale 
[Le 2,24-25]. 


Astfel, Domnul Se potriveşte nouă ca să mângâie orice suflet. 


Iubirea Domnului se face cunoscută nu altfel decât prin Duhul Sfânt; dar 
un suflet paşnic care-şi păzeşte conştiinţa curată cunoaşte din făpturi pe 
Dumnezeu, că El a făcut cerul şi pământul. Şi aceasta e o lucrare a harului, 
chiar dacă una mică; lipsită însă de har, mintea noastră nu poate cunoaşte pe 
Dumnezeu, ci este neîncetat atrasă spre cele pământești: spre bogății, spre 
slavă, spre desfătări. 


Ca şi iubirea lui lisus Hristos, tot aşa şi pătimirile Lui au fost prea mari 
ca noi să le putem pricepe, pentru că iubim prea puţin pe Domnul. Dar cine 
iubeşte mult, acela poate înţelege mult şi din pătimirile Domnului. Iubirea este 
mică, este mijlocie, dar este şi desăvârşită, şi cu cât mai desăvârşită e iubirea, 
cu atât mai desăvârşită e şi cunoştinţa. 


Îndeobşte, fiecare dintre noi poate înțelege despre Dumnezeu atât cât i-a 
făcut cunoscut harul Duhului Sfânt, căci cum am putea gândi sau judeca despre 
ceea ce n-am văzut sau n-am auzit şi nu cunoaştem? lată, sfinţii zic că ei au 
văzut pe Dumnezeu; dar sunt oameni care zic că Dumnezeu nu există. Este 
limpede că ei vorbesc aşa pentru că n-au cunoscut pe Dumnezeu, dar aceasta 
nu înseamnă deloc că EI nu există. 


Sfinţii vorbesc despre ceea ce au văzut şi au cunoscut aievea. Ei nu 
vorbesc despre ceva ce n-au văzut. Nu spun, de pildă, că au văzut un cal lung de 
un kilometru sau un vapor de zece kilometri - ceea ce nici nu există. Şi eu cred că 
dacă Dumnezeu n-ar exista, nu s-ar mai pomeni despre El pe pământ; dar 

oamenii vor să trăiască după voia lor şi de aceea zic că Dumnezeu nu există, 
ŞI prin aceasta demonstrează că El există. 


Chiar şi la păgâni sufletul simţea că Dumnezeu există, deşi ei nu ştiau 
cum să cinstească pe adevăratul Dumnezeu [Rm 1, 21]. Dar Duhul Sfânt i-a 
învăţat pe sfinţii proroci, apoi pe apostoli, apoi pe sfinţii părinţi şi episcopi, şi 
aşa credința cea adevărată a ajuns până la noi. Şi noi L-am cunoscut pe Domnul 
prin Duhul Sfânt şi, când L-am cunoscut, sufletul nostru s-a întărit întru EI. 


Sufletul care a cunoscut pe Domnul simte în chip nevăzut prezența 
Făcătorului său şi rămâne în El foarte liniştit şi bucuros. Şi cu ce s-ar putea 
asemăna această bucurie? Este asemenea celei pe care o simte un fiu iubit care 
se întoarce după o lungă despărţire dintr-o ţară îndepărtată în casa sa 
părintească şi vorbeşte pe săturate cu tatăl său, cu iubita lui mamă, cu frații şi 
surorile lui dragi. 


Oamenilor, făpturi ale lui Dumnezeu, cunoaşteţi pe Făcătorul! EI ne 
iubeşte. Cunoaşteţi iubirea lui Hristos şi trăiţi în pace şi aşa bucuraţi-L pe 
Domnul. EI îi aşteaptă la Sine milostiv pe toți. 


Întoarceţi-vă la Dumnezeu toate noroadele pământului şi înălţaţi spre EI 
rugăciunile voastre şi rugăciunea întregului pământ va urca la cer ca un nor 
preafrumos, liniştit, luminat de soare, şi atunci toate cerurile se vor bucura şi 
vor cânta un cânt de slavă Domnului pentru pătimirile Lui prin care ne-a 
mântuit. 


Cunoașteţi, noroadelor, că am fost zidiţi pentru slava lui Dumnezeu în 
ceruri, şi nu vă alipiţi de pământ, fiindcă Dumnezeu este Tatăl nostru şi ne 
iubeşte ca pe nişte copii dragi. 


Domnul Cel Milostiv a dat pe pământ pe Duhul Sfânt şi prin Duhul 
Sfânt s-a întărit Sfânta Biserică. 


Duhul Sfânt nu ne-a descoperit numai cele pământeşti, ci şi cele cereşti. 


Prin Duhul Sfânt am cunoscut iubirea Domnului. lubirea Domnului e 
arzătoare. Plini de iubire, Sfinţii Apostoli au străbătut lumea întreagă şi duhul 
lor ardea ca toţi oamenii să-L. cunoască pe Domnul. 

Prin Duhul Sfânt se desfătau cei iubiţi ai lui Dumnezeu - prorocii - şi de 
aceea cuvântul lor era puternic şi plăcut, pentru că orice suflet vrea să audă 
cuvântul Domnului. 


O, minune! Chiar şi pe mine, care sunt un mare păcătos, Domnul nu m-a 
disprețuit, ci mi-a dat să-L cunosc prin Duhul Sfânt. 


Dă-mi, Doamne, duh smerit, ca să-Ți mulţumesc pururea pentru că ai 
trimis pe pământ pe Duhul Sfânt. Eu îmi aduc aminte de EI. EI însuşi mă ajută 
să-mi aduc aminte de El. 


Duhule Sfinte! împărate mare! Ce-Ţi voi da în schimb eu - pământ 
păcătos? Tu mi-ai descoperit taine de nepătruns. Tu mi-ai dat să cunosc cât de 
nemăsurat ne iubeşte El. 


Este cu neputinţă de tâlcuit cât de mult ne iubeşte Domnul; această 
iubire se face cunoscută numai prin Duhul Sfânt şi atunci sufletul simte 
această iubire în chip neînțeles. Domnul este prin fire bun şi milostiv, blând şi 
iubitor, şi bunătatea Lui nu poate fi descrisă, dar sufletul simte fără cuvinte 
această iubire şi doreşte să rămână pururea într-o asemenea tihnă. 


EI a zis: „Nu vă voi lăsa orfani” [In 14,18], şi noi vedem că, într-adevăr, nu 
ne-a părăsit, ci ne-a dat pe Duhul Sfânt. 


Duhul Sfânt dă sufletului cunoştinţa în chip nevăzut. în Duhul Sfânt 
sufletul îşi află odihna. Duhul Sfânt veseleşte sufletul şi-i dă bucurie pe pământ. 
Ce fel de bucurie şi ce veselie vor fi însă în ceruri? Prin Duhul Sfânt învăţăm 
să cunoaștem iubirea lui Dumnezeu, dar acolo ea va fi desăvârşită. Sunt un 
om neputincios! Am cunoscut iubirea lui Dumnezeu în desăvârşirea ei, dar nu 
pot să o am, şi sufletul meu plânge în fiecare zi şi gândesc mereu: „N-am ajuns 
încă la ceea ce caută sufletul meu”. 


Când Duhul Sfânt S-a pogorât peste Apostoli, atunci ei au cunoscut din 
experienţă ce este iubirea lui Dumnezeu şi iubirea de oameni. 


„Copiii mei, sufăr până ce Hristos va lua chip în voi”, zice Apostolul 
[Ga 4,19]. 


O, cât de bucuros aş fi dacă toate noroadele ar cunoaște pe Domnul! 

Doamne, dă-le Tu însuţi să Te cunoască prin Duhul Sfânt, aşa cum ai 
dat apostolilor Tăi pe Duhul Sfânt şi ei Te-au cunoscut pe Tine, aşa dă tuturor 
oamenilor să Te cunoască prin Duhul Tău Cel Sfânt. 


Despre iubire 


Sufletul meu însetează după Dumnezeul Cel Viu. Sufletul meu caută 
iarăşi să se sature de dulceaţa Domnului. O, nepătrunsă mila Domnului: din 
țărână l-a zidit Domnul pe om şi a suflat în nările lui suflare de viaţă [Fe 2, 7], 
şi sufletul omului a ajuns înrudit cu Dumnezeu. 


Atât de mult a iubit Domnul zidirea Sa, că a dat omului pe Duhul Sfânt, 
iar omul a cunoscut pe Ziditorul său şi iubeşte pe Domnul lui. 


Duhul Sfânt e iubire şi dulceaţă sufletului, minţii şi trupului; dar când 
sufletul pierde harul sau când harul se împuţinează, atunci sufletul va căuta 
iarăşi pe Duhul Sfânt cu lacrimi, tânjeşte după Dumnezeu şi zice: 


„Sufletul meu tânjeşte după Domnul şi-L caut cu lacrimi. Cum să nu Te 
caut, Doamne? Tu însuţi m-ai aflat întâi şi mi-ai dat dulceaţa Duhului Sfânt; şi 
acum sufletul meu tânjeşte după Tine. Inima mea s-a îndrăgostit de Tine şi mă 
rog Ție: Dă-mi să rămân până la sfârşit în iubirea Ta; dă-mi pentru iubirea Ta 
să îndur toate întristările şi bolile.” 


Frică şi cutremur cuprind sufletul meu când vreau să scriu despre 
iubirea lui Dumnezeu. 


Sufletul meu e sărman şi n-are putere să descrie iubirea Domnului. 


Şi sufletul e cuprins de spaimă, dar, în acelaşi timp, năzuieşte să scrie 
măcar un cuvânt despre iubirea lui Hristos. 

A scrie aceasta istoveşte duhul meu, dar mă sileşte iubirea. 
Omule - neputincioasă făptură. 


Când harul e în noi, duhul se aprinde şi se avântă spre Domnul ziua şi 
noaptea, pentru că harul leagă sufletul să-L iubească pe Dumnezeu, şi el se 
îndrăgosteşte de EI şi nu vrea să se smulgă de la El, pentru că nu poate să se 
sature de dulceaţa Sfântului Duh. 


Şi iubirea lui Dumnezeu nu are sfârşit. 


Cunosc un om pe care Domnul Cel Milostiv L-a cercetat cu harul Lui; şi 
dacă Domnul l-ar fi întrebat: „Vrei să-ți dau încă şi mai mult?”, pentru 
neputinţa trupului sufletul ar fi răspuns: „Tu vezi, Doamne, că dacă mi-ai da 
mai mult, aş muri”, pentru că omul e mărginit şi nu poate purta plinătatea 
harului. 


Astfel, pe Tabor, ucenicii lui Hristos au căzut cu faţa la pământ de slava 
Domnului. Şi nimeni nu poate pricepe cum dă Domnul sufletului harul 
Său. 


Bun eşti Tu, Doamne. Mulţumesc milei Tale: Tu ai revărsat peste mine 
Duhul Tău Cel Sfânt şi mi-ai dat să gust iubirea Ta pentru mine, mult greşitul, şi 
sufletul meu e atras spre Tine, Lumină neapropiată. 


Cine ar putea să Te cunoască, dacă Tu însuţi, Cel Milostiv, n-ai binevoi 
să Te faci cunoscut sufletului? Şi el Te-a văzut şi a cunoscut pe Ziditorul său ca 
pe un Dumnezeu bun, şi sufletul meu vrea nesăturat să fie cu Tine totdeauna, 
fundcă Tu, Cel milostiv, ai atras sufletul prin dragostea Ta, şi sufletul a 
cunoscut iubirea Ta. 


Tu vezi, Doamne, cât de neputincios şi păcătos e sufletul omului, dar Tu, 
Cel milostiv, dai sufletului puterea să Te iubească, şi sufletul se teme să nu 
piardă smerenia pe care vrăjmaşii încearcă să o ia de la el, fiindcă atunci harul 
Tău părăseşte sufletul. 


Ce să dau în schimb Domnului meu? 


Sunt un ticălos, Domnul ştie aceasta, dar îmi place să-mi smeresc sufletul 
şi să-l iubesc pe aproapele meu, chiar dacă el m-a ocărât. Neîncetat îl rog pe 
Domnul ca, El, Cel milostiv, să-mi dea iubirea de vrăjmaşi, şi prin milostivirea 

lui Dumnezeu am simţit ce este iubirea lui Dumnezeu şi iubirea aproapelui; 
ziua şi noaptea cer de la Domnul iubirea şi Domnul îmi dă lacrimi să plâng 
pentru întreaga lume. Dar dacă osândesc pe cineva sau îl privesc de sus, 
lacrimile seacă şi atunci în suflet lucrează urâtul; şi iarăşi încep să cer de la 
Domnul iertare şi, Domnul Cel milostiv mă iartă pe mine, păcătosul. 


Fraților, scriu înaintea feţei Dumnezeului meu: smeri-ţi-vă inimile 
voastre şi veţi vedea mila Domnului, şi încă de pe pământ veţi cunoaşte pe 
Ziditorul ceresc şi sufletul vostru nu va cunoaşte saturare în iubire. 


Nimeni nu poate cunoaşte de la sine ce este iubirea lui Dumnezeu, dacă 
nu-L învață Duhul Sfânt; dar în Biserica noastră iubirea lui Dumnezeu se face 
cunoscută prin Duhul Sfânt şi de aceea vorbim despre ca. 


Sufletul păcătos care nu cunoaşte pe Domnul se teme de moarte, gândind 
că Domnul nu-i va ierta păcatele sale. Dar aceasta e pentru că sufletul nu 
cunoaşte pe Domnul şi cât de mult ne iubeşte. Dacă oamenii ar şti aceasta, nici 
un singur om n-ar mai deznădăjdui, pentru că Domnul nu numai că iartă, dar 
se şi bucură de întoarcerea păcătosului. Chiar şi atunci când moartea îţi bate la 
uşă, crede cu tărie că, de îndată ce vei cere iertare, o vei şi dobândi. 


Domnul nu e ca noi. El este blând şi milostiv şi bun, şi atunci când 
sufletul îl cunoaşte, el se minunează fără sfârşit şi zice: „Ah, ce Dumnezeu 
avem!” 


Duhul Sfânt a dat Bisericii noastre să cunoască cât de mare este 
milostivirea lui Dumnezeu. 


Domnul ne iubeşte şi ne primeşte cu blândeţe, fără reproşuri, aşa cum în 
Evanghelie tatăl fiului risipitor nu i-a făcut acestuia reproşuri, ci a dat poruncă 
slujitorilor să-i dea o haină novă, să-i pună în deget un inel scump şi 
încălțăminte în picioare, să junghie viţelul cel gras şi să se veselească şi nu l-a 
învinuit [Le 15]. 


Cu câtă blândeţe şi răbdare trebuie să îndreptăm şi noi pe fratele nostru, 
ca să fie praznic în suflet pentru întoarcerea lui! 


Duhul Sfânt învaţă sufletul în chip negrăit să iubească pe oameni. 

O, fraţilor, să uităm pământul şi tot ce e pe el, pentru că el ne abate de la 
vederea Sfintei Treimi, Care e de necuprins pentru mintea noastră, dar pe Care 
sfinţii în ceruri o văd prin Duhul Sfânt. Noi însă să stăruim în rugăciune fără 
Nici o închipuire şi să cerem de la Domnul duh smerit [Ps 50,18] şi Domnul ne 
va iubi şi ne va da pe pământ tot ce e de folos pentru suflet şi trup. 


Milostive Doamne, dă harul Tău tuturor noroadelor pământului, fă ca 
ele să Te cunoască pe Tine, pentru că, fără Duhul Sfânt, omul nu poate să Te 
cunoască şi să înțeleagă iubirea Ta. 


Copilaşilor, cunoaşteţi pe Făcătorul cerului şi al pământului. 


Doamne, trimite mila Ta peste copiii acestui pământ, pe care îi iubeşti, şi 
dă-le să Te cunoască prin Duhul Sfânt. Cu lacrimi mă rog Ţic: ascultă rugăciunea 
mea pentru copiii Tăi şi dă tuturor să cunoască slava Ta prin Duhul Sfânt. 


În anii copilăriei îmi plăcea să gândesc aşa: Domnul S-a înălţat la ceruri 
şi ne aşteaptă la EI; dar pentru a fi împreună cu Domnul, trebuie să fim 
asemenea Lui sau ca nişte copii [Mt 18, 3], smeriţi şi blânzi, şi să-l slujim Lui. 
Atunci, după cuvântul Domnului: „Acolo unde sunt Eu, va fi şi slujitorul 
Meu” [In 12, 26], şi noi vom fi împreună cu EI în împărăţia cerurilor. Dar acum 
sufletul meu e mâhnit şi abătut şi nu pot să mă înalţ cu minte curată spre Dum- 
nezeu şi n-am în mine destule lacrimi ca să plâng faptele mele cele rele; 
sufletul meu e secătuit şi istovit de întunericul posomorât al vieţii acesteia... 


Ah, cine-mi va cânta cântul pe care-l iubesc din anii copilăriei despre cum 
S-a înălţat Domnul la cer şi cât de mult ne iubește şi cu cât dor ne aşteaptă la 
EI. Cu lacrimi ascult acest cânt, pentru că sufletul meu tânjeşte pe pământ. 


Ce s-a întâmplat cu mine? Cum am pierdut bucuria şi cum să o găsesc din 
nou? 


Plângeui cu mine păsări şi toate fiarele sălbatice! Plângeţi cu mine, 
păduri şi pustii! Să plângă cu mine toată zidirea lui Dumnezeu şi să mă 
mângâie în nenorocire şi întristare. 


lată ce gândeşte sufletul meu: dacă eu iubesc atât de puţin pe 
Dumnezeu şi sufletul meu tânjeşte cu atâta tărie după Domnul, cât de mare 
trebuie să fi fost întristarea Maicii lui Dumnezeu, când a rămas pe pământ după 
înălţarea Domnului? 

Ea n-a aşternut în scris întristarea sufletului Său, şi ceea ce ştim despre 
viaţa ei pe pământ e puţin, dar trebuie să ne dăm seama că nu e cu putinţă să 
înţelegem plinătatea iubirii ei pentru Fiul şi Dumnezeul ei. 


Inima Maicii Domnului, toate gândurile şi tot sufletul ei erau 
preocupate de Domnul; dar i-a mai fost dat şi altceva: ea iubea norodul şi se 
ruga fierbinte pentru oameni, pentru noii creştini, ca Domnul să ne întărească, 
ŞI pentru toată lumea, ca toţi să se mântuiască. în această rugăciune era bucuria 
şI mângâierea ei pe pământ. 


Nu înţelegem în deplinătatea ei iubirea Maicii lui Dumnezeu, dar ştim 
aceasta: 


Cu cât mai mare e iubirea, cu atât mai mari sunt şi suferinţele sufletului; 
Cu cât mai deplină e iubirea, cu atât mai deplină e cunoştinţa; 

Cu cât mai fierbinte e iubirea, cu atât mai fierbinte e rugăciunea; 

Cu cât mai desăvârşită e iubirea, cu atât mai sfântă e viaţa. 


Nimeni dintre noi nu ajunge la deplinătatea iubirii Maicii lui 
Dumnezeu; noi avem nevoie de pocăinţa lui Adam; în parte însă, aşa cum ne 
învaţă Duhul Sfânt în Biserică, înţelegem şi noi această iubire. 


„Oare nu ardea inima noastră înăuntrul nostru?” [Le 24, 32], au spus 
apostolii când S-a apropiat de ei Hristos. Aşa cunoaşte sufletul pe Stăpânul său 
ŞI-L iubeşte, şi dulceaţa iubirii Lui e arzătoare. 


In ceruri, e în toţi o singură iubire, dar pe pământ unui iubesc mai mult 
pe Domnul, alţii mai puţin, iar alții nu-L iubesc deloc. 


Sufletul plin de iubirea lui Dumnezeu uită şi cer şi pământ; duhul arde şi 
vede în chip nevăzut pe Cel Dorit, şi sufletul varsă mulţime de lacrimi dulci şi 
nu poate uita pe Domnul fie şi numai o secundă, pentru că harul lui Dumnezeu 
dă puterea de a iubi pe Cel Iubit. 


Ah, în ce slavă e Domnul şi cu ce cântări este EI preamărit în ceruri! Cât 
de dulci sunt aceste cântări care izvorăsc din iubirea lui Dumnezeul 


sl 


Cine e vrednic să audă aceste cântări cântate prin Duhul Sfânt şi în care 
este preamărit Domnul pentru pătimirile Lui, şi care va fi bucuria la auzul 
acestor cântări? 


Pe pământ, de-abia e atins sufletul de iubirea lui Dumnezeu, că dulceaţa 
Duhului Sfânt îl şi poartă spre Dumnezeul iubit şi Tatăl ceresc. 


Fraţilor preaiubiţi, să ne smerim pe noi înşine, ca să fim vrednici de 
iubirea lui Dumnezeu, ca Domnul să ne împodobească cu smerenia şi blândeţea 
Sa şi să ne facem vrednici de lăcaşurile cereşti pe care ni le-a gătit Domnul [In 
14, 2-3]. 


Domnul iubeşte pe toţi oamenii, dar încă şi mai mult îl iubeşte pe cel care 
îl caută. 


„Pe cei ce Mă caută îi iubesc, zice Domnul, şi cei ce Mă caută vor afla har” [Pr 8, 
17]. Iar cu el [cu harul] viaţa e uşoară şi bună, sufletul e vesel şi spune: 
„Domnul meu, eu sunt robul tău”. 


O mare bucurie e în aceste cuvinte: dacă Domnul e al nostru, atunci 
toate sunt ale noastre. Iată cât de bogaţi suntem! 


Mare şi necuprins e Domnul nostru, dar pentru noi El S-a micşorat ca să- 
L cunoaştem şi să-L iubim, ca din iubirea lui Dumnezeu să uităm pământul, să 
trăim în ceruri şi să vedem slava Domnului. 


Celor pe care i-a ales, Domnul le dă un har atât de mare, că în iubirea lor 
îmbrățişează tot pământul, lumea întreagă, şi sufletele lor ard de dorinţa ca toţi 
oamenii să se mântuiască şi să vadă slava Domnului. 


Domnul a spus ucenicilor Lui: „Copii, aveţi ceva de mâncare?” [In 21, 
5]. Ce mare iubire e în aceste cuvinte duioase: Domnul ne numește „copii”. Ce 
bucurie mai mare decât aceasta? 


Trebuie să cugetăm adânc asupra acestor cuvinte şi asupra suferințelor 
Domnului pentru noi pe cruce. 


Cât de mult iubește Domnul zidirea Sa! 


Şi iată că Domnul ne-a dat să vorbim despre aceasta împreună cu voi, şi 
duhul nostru se bucură că Domnul e cu noi. 

Cu smerenie vă cer: Rugaţi-vă pentru mine şi Domnul vă va răsplăti. 


Fratele R. mi-a povestit că, odată, pe când era grav bolnav, mama sa i-a 
spus tatălui său: „Cum se chinuie copilul nostru. Cu bucurie m-aş lăsa tăiată în 
bucăţi, dacă aceasta 1-ar putea fi drept ajutor şi i-ar uşura suferinţele.” 


Aşa este şi iubirea Domnului pentru oameni. EI a spus: „Nu e iubire mai 
mare decât să-şi pună cineva sufletul pentru aproapele său” [In 15,13]. 
Domnului îi era atât de mult milă de oameni, că a dorit să sufere pentru ei ca o 
mamă, şi chiar mai mult. Dar nimeni nu poate înţelege această mare iubire fără 
harul Duhului Sfânt. Scripturile vorbesc despre aceasta, dar nici Scripturile nu 
pot fi înţelese cu mintea, pentru că şi în Scriptură vorbeşte acelaşi Duh Sfânt. 


Domnul ne iubeşte atât încât vrea ca toţi oamenii să se mântuiască [| Tim 
2, 4] şi să fie veşnic împreună cu El în ceruri şi să vadă slava Lui [In 17, 24]. 
Noi nu cunoaştem această slavă în deplinătatea ei, dar prin Duhul Sfânt o 
înțelegem în parte. Cine n-a cunoscut însă pe Duhul Sfânt nu poate înţelege 
această slavă, ci crede numai în făgăduinţele Domnului şi păzește poruncile 
Lui. Dar şi ei sunt fericiţi, aşa cum a spus Domnul Apostolului Toma [In 20,29]; 
ŞI vor fi deopotrivă cu cei care au văzut încă de aici slava lui Dumnezeu. 


Dacă vrei să cunoşti pe Domnul, smereşte-te până la sfârşit, fii 
ascultător şi înfrânat în toate, iubeşte adevărul şi negreşit Domnul îţi va da 
să-L cunoşti prin Duhul Sfânt; şi atunci vei şti din experienţă ce este iubirea 
lui Dumnezeu şi ce este iubirea de oameni. Și cu cât mai desăvârşită e 
iubirea, cu atât mai desăvârşită e şi cunoştinţa. Iubirea este mică, este mijlocie, 
dar este şi mare. 


Cine se teme de păcat acela iubeşte pe Dumnezeu; cine are, străpungerea 
inimii acela iubeşte mai mult; cine are în suflet lumină şi bucurie, acela iubeşte 
încă şi mai mult; dar cine are harul în suflet şi în trup, acela are iubirea 
desăvârşită. Un astfel de har a dat Duhul Sfânt mucenicilor, şi el îi ajuta să 
îndure cu bărbăţie toate suferinţele. 


Poate vorbi cineva despre rai, cum va fi el? 


Despre rai nu poate vorbi decât cel care prin Duhul Sfânt a cunoscut pe 
Domnul şi iubirea Lui pentru noi. 

Domnul e atât de drag şi vrednic de iubit, încât din pricina iubirii Lui 
sufletul nu-şi mai poate aduce aminte de altcineva. Harul Duhului Sfânt e atât 
de dulce şi schimbă până într-atât tot omul, că el uită chiar şi de propriii lui 
părinți. 


Sufletul care a cunoscut deplin pe Domnul şi s-a desfătat de EI nu mai 
doreşte nimic altceva şi nu se mai alipeşte de nimic din cele de pe pământ şi, 
chiar dacă i s-ar pune înainte o împărăție, n-ar voi-o, pentru că iubirea lui 
Hristos e atât de dulce şi ea bucură şi veseleşte atât de mult sufletul, încât 
chiar şi o viaţă împărătească nu-l mai poate desfăta. 


Aş vrea să spun acum un cuvânt, pe cât mă luminează harul lui 
Dumnezeu, despre măsurile iubirii lui Dumnezeu. 


Când omul se teme să nu întristeze pe Dumnezeu printr-un păcat 
oarecare, aceasta e prima iubire. Când cineva are mintea curată de gânduri, 
aceasta e a doua iubire, mai mare decât prima. A treia, mai mare încă, e atunci 
când cineva are în chip simţit harul în suflet. Iar când cineva are harul Duhului 
Sfânt şi în suflet şi în trup, aceasta e iubirea desăvârşită; oasele celui ce păzeşte 
acest har vor fi sfinte moaşte, ca acelea ale mucenicilor sau ale prorocr-lor sau 
ale cuvioşilor şi ale celorlalți mari sfinţi. 


Cine rămâne în această măsură, pe acela nu-l mai înşeală iubirea fetelor, 
cu care se desfată toată lumea, căci dulceaţa iubirii dumnezeieşti face sufletul 
să uite tot ce-i pământesc. Harul Sfântului Duh atrage sufletul să iubească pe 
Domnul deplin şi în această plinătate a iubirii Domnului sufletul nu mai e atins 
de lume, deşi trăieşte pe pământ. 


Suntem mândri cu mintea şi de aceea nu putem sta în acest har şi el se 
depărtează de suflet şi atunci sufletul tânjeşte după el şi îl caută din nou cu 
lacrimi, plânge şi suspină, şi strigă către Domnul: 


„Dumnezeule, Milostive, Tu vezi cât de întristat e sufletul meu şi cum 
tânjesc după Tine!” 


N-a fost pe pământ om atât de blând şi plin de iubire ca Domnul nostru 
lisus Hristos, în EI este bucuria şi veselia noastră. Să-L iubim, iar El ne va 
duce în împărăția Lui, unde vom vedea slava Lui. 

De patruzeci de ani, iată, de când Domnul mi-a dat prin Duhul Sfânt să 
cunosc iubirea lui Dumnezeu, mă întristez pentru norodul lui Dumnezeu. 


O, fraților, nimic nu e mai bun ca iubirea lui Dumnezeu, când Domnul 
aprinde sufletul de iubire pentru Dumnezeu şi aproapele lui. 


Mare e mila Domnului: sufletul a cunoscut pe Dumnezeu, Tatăl său 
Ceresc, şi plânge şi se mâhneşte: de ce am întristat atât de mult pe Domnul? Şi 
Domnul îi dă iertarea păcatelor, şi atunci e o bucurie şi o veselie să iubească pe 
Ziditorul său şi pe aproapele, chiar şi să plângă pentru el, ca Domnul Cel 
Milostiv să 1a orice suflet Ia EI, acolo unde ne-a gătit loc prin pătimirile Sale pe 
cruce. 


Cine a cunoscut dulceaţa iubirii lui Dumnezeu, când sufletul lui e 
încălzit de har şi iubeşte pe Dumnezeu şi pe fratele lui, acela ştie în parte că 
„împărăţia cerurilor este înăuntrul nostru” [Le 17, 21]. 


Milostive Doamne, mare e iubirea Ta faţă de mine, păcătosul. Tu mi-ai dat 
să Te cunosc, Tu mi-ai dat să gust harul Tău. „Gustaţi şi vedeţi că bun este 
Domnul” [Ps 33, 9]. 


Tu mi-ai dat să gust bunătatea Ta şi mila Ta, şi sufletul meu e atras spre 
Tine nesăturat ziua şi noaptea, şi el nu poate uita pe Ziditorul său iubit, fiindcă 
Duhul Dumnezeu îi dă puterea de a iubi pe Cel iubit şi sufletul nu cunoaşte 
saturare, ci este atras necontenit spre Părintele său Ceresc. 


Fericit sufletul care iubeşte smerenia şi lacrimile şi care urăşte gândurile 
cele rele. 


Fericit sufletul care iubeşte pe fratele său, căci fratele nostru este viaţa 
noastră. 


Fericit sufletul care iubeşte pe fratele: în el viază în chip simţit Duhul 
Domnului şi îi dă pace şi bucurie, iar el plânge pentru întreaga lume. 


Sufletul meu şi-a adus aminte de iubirea Domnului şi inima mea s-a 
încălzit şi sufletul meu s-a predat unui plâns adânc, pentru că am întristat atât 
de mult pe Domnul, Ziditorul meu iubit; dar EI nu şi-a adus aminte de păcatele 

mele, şi atunci sufletul meu s-a predat unui plâns încă mai adânc, ca Domnul 
să aibă milă de fiece suflet şi să-l ia în împărăţia Sa cea cerească. 


Și sufletul meu plânge pentru întreaga lume. 


Nu pot să tac despre norodul pe care-l iubesc până la lacrimi. Nu pot să 
tac, pentru că sufletul meu se întristează mereu pentru norodul lui Dumnezeu şi 
mă rog pentru el cu lacrimi. Nu pot să nu vă destăinui, fraților, despre mila lui 
Dumnezeu şi despre vicleniile vrăjmașului. 


Patruzeci de ani s-au scurs din vremea când harul Sfântului Duh m-a 
învăţat să iubesc pe om şi toată zidirea şi mi-a descoperit viclenule vrăjmașului 
care-şi lucrează răul său în lume prin înşelăciune. 


Credeţi-mă, fraților. Scriu înaintea feţei lui Dumnezeu, Care în marea 
Lui milostivire S-a făcut cunoscut sufletului meu prin Duhul Sfânt. Dar dacă 
sufletul nu gustă pe Duhul Sfânt, nu poate cunoaşte nici pe Domnul, nici iubirea 
Lui. 


Domnul e bun şi milostiv, dar dacă nu ne-ar învăţa Duhul Sfânt, n-am 
putea spune despre iubirea Lui nimic, afară de ce spun Scripturile. Dar tu frate, 
nu te tulbura dacă nu simţi în tine iubirea lui Dumnezeu, ci cugetă despre 
Domnul că e milostiv şi înfrânează-te de la păcate, şi harul lui Dumnezeu te 
va învăţa. 


Iubirea nu se îngrijeşte de vreme şi are totdeauna putere. Unii cred că 
Domnul a suferit pentru oameni din iubire, dar cum nu găsesc această iubire în 
sufletul lor, aceasta li se pare că ar fi o poveste de demult. 


Dar când sufletul cunoaşte iubirea lui Dumnezeu prin Duhul Sfânt, 
atunci el simte lămurit că Domnul e pentru noi un Tată, cel mai apropiat, cel 
mai bun şi mai drag, şi că nu e fericire mai mare decât să iubeşti pe Dumnezeu 
din tot cugetul, din toată inima şi din tot sufletul, aşa cum a poruncit Domnul, 
şi pe aproapele tău ca pe tine însuţi [Mt 22, 37-39]. Şi când această iubire 
este în suflet, atunci toate bucură sufletul, dar când o pierde, omul nu-și mai 
găseşte odihna, se tulbură şi se supără pe ceilalţi atunci când este supărat de 
ei şi nu înţelege că el însuşi este vinovat: a pierdut iubirea lui Dumnezeu și a 
osândit sau urât pe fratele lui. 

Harul vine de la iubirea pentru fratele şi se păstrează prin iubirea pentru 
fratele; dar dacă nu iubim pe fratele, harul lui Dumnezeu nu vine în suflet. 


Dacă oamenii ar păzi poruncile lui Hristos, ar fi raiul pe pământ şi cu 
puţină osteneală toţi ar avea îndeajuns tot ce le e de neapărată trebuinţă, şi 
Duhul lui Dumnezeu ar fi viu în sufletele oamenilor, fiindcă El însuşi caută 
sufletul omului şi vrea să vieze în noi; dar dacă nu se sălăşluieşte în noi, 
aceasta e numai din pricina mândriei minţii noastre. 


Acum oamenii s-au făcut mândri şi nu se mântuiesc decât prin 
întristări şi pocăință, şi numai foarte arareori ajunge cineva la iubire. 


Marele Antonie zicea: „De acum nu mă mai tem de Domnul, ci îl 
iubesc”. El vorbea aşa pentru că în sufletul lui era un mare har al Duhului 
Sfânt, Care dă mărturie de această iubire, şi atunci sufletul nu mai poate vorbi 
altfel. Dar pe cel care n-are asemenea mare har, Sfinţii Părinţi îl învaţă 
pocăinţa, şi pocăinţa nu e departe de iubire care vine pe măsura simplităţii şi 
smereniei duhului. 


Dacă cineva gândeşte bine despre fratele, că Domnul îl iubeşte și mai cu 
seamă dacă tu însuţi gândeşti că în sufletul lui viază Duhul Sfânt, atunci eşti 
aproape de iubirea lui Dumnezeu. 


Cineva va spune poate: „El se gândeşte tot timpul la iubirea lui 
Dumnezeu”. Dar la ce altceva să te gândeşti mai mult decât la Dumnezeu? Doar 
EI ne-a zidit ca să fim veşnic împreună cu EI şi să vedem slava Lui. Cine iubeşte 
ceva, acela vrea să şi vorbească de aceasta; după care ajunge la obişnuință: dacă 
se obişnuieşte să se gândească la Dumnezeu, îl va purta întotdeauna în suflet; 
dacă se obişnuieşte să se gândească la cele ale lumii, atunci şi cu mintea va fi 
întotdeauna în aceasta. Obişnuieşte-te să te gândeşti la suferințele Domnului, 
obişnuieşte-te să cugeti la focul cel veşnic şi atunci acestea ţi se vor încrusta în 
suflet. 


La bine ne ajută Domnul, la rău, vrăjmaşii, dar aceasta atârnă şi de voia 
noastră; trebuie să ne silim spre bine, dar cu măsură şi cunoscându-ne măsura. 
Trebuie să învăţăm să ne cunoaştem sufletele, ca să ştim ce ne e de folos. 
Unuia îi este de folos să se roage mult, altuia să citească sau să scrie. E folositor 
să citeşti, dar e mai bine să te rogi fără împrăştiere, şi încă şi mai de preţ este 
plânsul; fiecăruia ce-i dă Dumnezeu. Negreşit însă atunci când te-ai sculat din 
pat, trebuie să-l mulţumeşti lui Dumnezeu, după care căieşte-te şi roagă-te 

îndeajuns; după aceasta citeşte, ca mintea ta să se odihnească; iar după aceasta 
roagă-te din nou şi munceşte. Harul vine de la tot binele, dar mai mult decât de 
la orice vine de la iubirea de frați. 


Într-o zi de Paşti, după vecernia săvârşită în biserica Acoperământului 
Maicii Domnului, mă întorceam la mine la moară. Pe drum stătea un muncitor. 
Când m-am apropiat de el, m-a rugat să-i dau un ou. Nu aveam şi m-am întors 
la mănăstire, am luat de la duhovnicul meu două ouă şi unul l-am dat 
muncitorului. El mi-a zis: „Suntem dor”. l-am dat atunci şi pe celălalt şi, când 
m-am depărtat de el, am plâns de milă pentru sărmanul norod şi mi s-a făcut 
milă de lumea întreagă şi de fiecare făptură. 


Altă dată, tot de Paşti, mergeam de la poarta principală a mănăstirii spre 
corpul nou de clădiri al Schimbării la Faţă şi văd venind în fugă în 
întâmpinarea mea un băiețel de vreo patru ani cu față veselă - harul 
dumnezeiesc veseleşte copiii. Aveam un ou şi am dat acest ou băiatului. EI s-a 
bucurat şi îndată a alergat la tatăl său să-i arate darul. Şi pentru acest lucru 
neînsemnat am primit de la Dumnezeu o mare bucurie şi am fost cuprins de 
iubire pentru fiecare zidire a lui Dumnezeu şi Duhul lui Dumnezeu s-a făcut 
simţit în suflet. Ajuns acasă la mine, de milă, pentru lume m-am rugat mult 
lui Dumnezeu cu lacrimi. 


O, Duhule Sfinte, sălăşluieşte în noi pururea, căci bine este nouă să fim 
împreună cu Tine. 


Dar nu totdeauna este atât de bine pentru suflet, fiindcă pentru mândrie 
harul se pierde, şi atunci suspin cum suspina Adam după raiul cel pierdut şi zic: 


„Unde eşti Tu, Lumina mea? Unde eşti Tu, bucuria mea? De ce m-ai 
lepădat şi se chinuie inima mea? De ce Te-ai ascuns de mine şi se întristează 
sufletul meu?” 


„Când ai venit în sufletul meu, mi-ai mistuit păcatele. Vino și acum 
iarăși în sufletul meu şi mistuie păcatele mele, care mi Te ascund aşa cum norii 
ascund soarele.” 


„Vino şi bucură-mă cu venirea Ta!” 

„De ce zăboveşti, Doamne? Vezi că sufletul meu se chinuie şi Te caută cu 
lacrimi. Unde Te-ai ascuns? lată, Lu eşti în tot locul, dar sufletul meu nu Te 
vede şi, bolnav, Te caut cu întristare.” 


Aşa Te-au căutat Preacurata Fecioară şi losif când erai mic copil. Oare 
ce gândea Fa în întristarea ei când nu I-a găsit pe Fiul ei Preaiubit? [Le 2, 48]. 


Aşa, după moartea Domnului, inima Sfinţilor Apostoli era bolnavă şi 
întristată, pentru că pierise nădejdea lor. Dar, după înviere, Domnul li S-a 
arătat şi ei L-au recunoscut şi s-au umplut de bucurie [In 20, 20]. 


Aşa Domnul Se arată şi acum sufletelor noastre şi sufletul îl recunoaște 
prin Duhul Sfânt. Simeon din Muntele Minunat era mic copil când i S-a arătat 
Domnul; înainte nu cunoştea pe Domnul, dar când i S-a arătat Domnul, el L-a 
recunoscut prin Duhul Sfânt. 


Domnul a dat pe pământ pe Duhul Sfânt şi prin Duhul Sfânt e cunoscut 
Domnul şi toate cele cereşti, dar fără Duhul Sfânt omul e pământ păcătos. 


Sufletul trebuie să iubească nesăturat pe Dumnezeu şi aşa mintea nu va 
mai fi înrobită de nimic, ci va rămâne cu toată puterea în Dumnezeu. 


Am văzut multă milă de la Dumnezeu, deşi după faptele mele ar trebui 
mai degrabă să fiu pedepsit încă de aici, de pe pământ, precum şi după moarte. 
Dar Domnul îl iubeşte pe om cum nici nu ne putem închipui. 


Fericit păcătosul care s-a întors la Dumnezeu şi L-a iubit pe El. 


Cine urăşte păcatul, acela a urcat prima treaptă a scării cereşti. Când 
gândul nu-l mai îmboldeşte spre păcat, a urcat deja pe cea de-a doua. Iar cel 
care, prin Duhul Sfânt, a cunoscut iubirea desăvârşită a lui Dumnezeu, a urcat 
pe cea de-a treia. Dar aceasta se întâmplă arareori. 


Ca să ajungem în iubirea lui Dumnezeu, trebuie să păzim tot ce a 
poruncit în Evanghelie Domnul. 


Trebuie să avem o inimă plină de milă şi nu numai să-i iubim pe oameni, 
ci să ne fie milă de fiece făptură, de tot ce a fost făcut de Dumnezeu. 


Ai văzut în pom o frunză verde şi ai rupt-o, fără să fie nevoie. Chiar dacă 
acesta nu e un păcat, totuşi mi-e milă şi pentru frunză; inimi care a învăţat să 

iubească îi este milă pentru orice făptură. Dar omul e făptura cea mare. De 
aceea, dacă vezi că s-a rătăcit şi se pierde, roagă-te pentru el şi plângi dacă poţi; 
iar dacă nu poţi, atunci suspină cel puţin pentru el înaintea lui Dumnezeu. 
Domnul iubeşte sufletul care face aşa, pentru că atunci el se aseamănă Lui. 


Aşa se ruga Cuviosul Paisie cel Mare pentru ucenicul lui care se 
lepădase de Hristos şi se căsătorise cu o evreică, ca Domnul să-l ierte. Şi 
Domnul a fost atât de bucuros de această rugăciune, că a vrut să-l mângâie EI 
însuşi pe robul Său şi i S-a arătat şi i-a zis: „Paisie, de ce te rogi pentru acesta, 
care s-a lepădat de Mine?” Dar Paisie a zis: „Doamne, Tu eşti milostiv, iartă-l!” 
Atunci Domnul i-a zis: „O, Paisie, prin iubirea ta te-ai asemănat Mie!” Atât de 
plăcută e Domnului rugăciunea pentru vrăjmaşi. 


Eu însumi sunt un mare păcătos, dar scriu despre milostivirea lui 
Dumnezeu, pe care sufletul meu a cunoscut-o pe pământ prin Duhul Sfânt. 


Sufletul nu poate avea pace dacă nu se va ruga pentru vrăjmași. Sufletul 
învăţat să se roage de harul lui Dumnezeu iubeşte şi-i este milă de fiece făptură 
şi mal cu seamă de om, pentru care Domnul a pătimit pe cruce, şi a suferit cu 
sufletul pentru noi toţi. 


Domnul m-a învăţat să iubesc pe vrăjmaşi. Fără harul lui Dumnezeu nu 
putem iubi pe vrăjmaşi, dar Duhul Sfânt ne învaţă iubirea, şi atunci ne va fi 
milă chiar şi de demoni, pentru că s-au dezlipit de bine şi au pierdut smerenia 
şi iubirea de Dumnezeu. 


Vă rog, fraților, faceţi o încercare. Dacă cineva vă ocă-răşte sau vă 
disprețuieşte sau smulge ce e al vostru, sau prigoneşte Biserica, rugaţi pe 
Domnul zicând: „Doamne, noi toţi suntem făpturile Tale. Ai milă de robii Tăi 
ŞI în-toarce-i spre pocăință!” Şi atunci vei purta în chip simţit harul în sufletul 
tău. La început sileşte inima ta să iubească pe vrăjmaşi, şi Domnul, văzând 
dorinţa ta cea bună, te va ajuta în toate, şi experienţa însăşi te va povăţui. Dar 
cine gândeşte rău de vrăjmaşi, acela n-are în el iubirea lui Dumnezeu şi nu-L 
cunoaşte pe Dumnezeu. 


Dacă te vei ruga pentru vrăjmaşi, va veni la tine pacea; iar când vei iubi 
pe vrăjmaşi, să ştii că un mare har al lui Dumnezeu viază întru tine; nu zic că 
este deja un har desăvârşit, dar e de ajuns pentru mântuire. Dacă însă îi ocă- 
răşti pe vrăjmaşii tăi, aceasta înseamnă că un duh rău viază întru tine şi aduce 

gânduri rele în inima ta; pentru că aşa cum a spus Domnul, „din inima omului 
ies gândurile bune şi gândurile rele” [Mt 15,19]. 


Omul bun gândeşte: „Tot cel ce rătăceşte de la adevăr piere” şi, de aceea, 
îi este milă de el. Dar cine n-a învăţat de la Duhul Sfânt să iubească, acela nu se 
va ruga pentru vrăjmaşi. Cine a învăţat de la Duhul Sfânt să iubească, acela se 
întristează toată viaţa pentru oamenii care nu se mântuiesc şi varsă multe 
lacrimi pentru popor, şi harul lui Dumnezeu îi dă puterea de a iubi pe vrăjmaşi. 


Dacă nu-i iubeşti, măcar nu-i ponegri şi nu-i înjura; şi acesta va fi un 
lucru bun. Dar dacă cineva îi blestemă şi-i înjură, e limpede că un duh rău viază 
în el şi, dacă nu se pocăieşte, va merge după moarte acolo unde sălăşluiesc 
duhurile cele rele. Să izbăvească Domnul orice suflet de o asemenea nenorocire! 


Înţelegeţi! E atât de simplu. Sunt vrednici de milă oamenii care nu 
cunosc pe Dumnezeu sau care se împotrivesc Lui. Inima mea suferă pentru ei 
şi lacrimi curg din ochii mei. Pentru noi şi raiul şi chinurile sunt limpezi: le 
cunoaştem prin Duhul Sfânt. Aceasta a spus-o şi Domnul: „împărăţia lui 
Dumnezeu e înăuntrul vostru” [Le 17, 22]! Așa că încă de aici începe viaţa 
veşnică; şi chinurile veşnice încep şi ele tot încă de aici. 


Pentru mândrie se pierde harul şi, împreună cu el şi iubirea de Dumnezeu 
şi îndrăzneala în rugăciune; şi atunci sufletul e chinuit de gândurile cele rele şi 
nu înţelege că trebuie să se smerească şi trebuie să iubească pe vrăjmași, fiindcă 
altfel nu poate să placă lui Dumnezeu. 


Tu zici: „Vrăjmaşii prigonesc Sfânta noastră Biserică. Cum îi voi iubi 
oare?”. Dar la aceasta eu îți voi spune: „Sufletul tău sărman n-a cunoscut pe 
Dumnezeu, n-a cunoscut cât de mult ne iubeşte şi cu cât dor aşteaptă ca toţi 
oamenii să se pocăiască şi să se mântuiască. Domnul e iubire şi El a dat pe 
pământ pe Duhul Sfânt Care învaţă sufletul să iubească pe vrăjmaşi şi să se 
roage pentru ei, ca ei să se mântuiască. Aceasta şi este iubirea. Dar dacă îi 
Judecăm după fapte, merită să fie pedepsiţi”. 


Slavă Domnului că ne iubeşte atât de mult, ne iartă păcatele şi prin Duhul 
Sfânt ne descoperă tainele Lui. 


Domnul ne-a dat porunca: „lubiţi pe vrăjmaşii voştri” [Mt 5, 44]. Dar 
cum să-i iubim când ei ne fac rău? Sau cum să-i iubim pe cei ce prigonesc 
Sfânta Biserică? 

Când Domnul mergea spre lerusalim şi samarinenii n-au vrut să-L 
primească, loan Teologul şi lacob erau gata să facă să se pogoare foc din cer şi 
să-i nimicească pentru aceasta; dar Domnul le-a spus cu milă: „N-am venit să 
pierd, ci să mântui” [Le 9, 54-56]. Aşa şi noi trebuie să avem un singur gând: 
ca toţi să se mântuiască. Sufletul să aibă milă de vrăjmaşi şi să se roage pentru 
ei, pentru că au rătăcit de la adevăr şi merg în iad. Aceasta e iubirea faţă de 
vrăjmaşi. Atunci când luda se gândea să vândă pe Domnul, Domnul i-a răspuns 
cu milă [Afr 26,50]; tot aşa şi noi trebuie să fim cu milă faţă de cei ce se rătăcesc 
ŞI se pierd, şi atunci ne vom mântui prin milostivirea lui Dumnezeu. 


Iubirea e cunoscută prin Duhul Sfânt. lar pe Duhul Sfânt sufletul îl 
recunoaşte prin pace şi dulceaţă. O, cum trebuie să-l mulţumim lui Dumnezeu 
că ne iubeşte atât de mult. Gândiţi-vă, fraţilor preaiubiţi: unui suflet păcătos 


Domnul îi dă Duhul Sfânt şi-l face să cunoască mila Lui. lar pentru a-L 
cunoaşte pe Dumnezeu nu e nevoie de bo-găţie, trebuie doar să-l iubeşti pe 
aproapele, să ai duh sme- rit, să fii înfrânat şi ascultător, şi pentru aceste fapte 
bune Domnul ne dă să-L cunoaştem. Și ce poate fi mai de preţ pe lume decât 
această cunoaştere? Să cunoşti pe Dumnezeu, să ştii cum ne iubeşte, cum ne 
înalță duhovniceşte! 


Unde găseşti un asemenea părinte care să moară pe cruce pentru 
fărădelegile copiilor? De obicei, un părinte se mâhnește şi îşi plânge fiul care 
trebuie pedepsit pentru nelegiuirile lui; dar, deşi îi e milă de fiul său, îi spune 
în acelaşi timp: „N-ai făcut bine şi eşti pedepsit după dreptate pentru faptele 
tale cele rele”. 


Domnul însă nu ne spune niciodată aceasta. Ca şi pe Apostolul Petru, EI 
ne va întreba: „Mă iubeşti tu pe Mine?” [In 21,15]. Tot aşa şi în rai va întreba 
toate noroadele: „Mă iubiţi voi pe Mine?” Şi toţi vor răspunde: „Da, Doamne, Te 
iubim. Tu ne-ai mântuit prin pătimirile Tale pe cruce şi acum ne-ai dat în dar 
împărăţia cerurilor”. 


Şi nu va fi în cer nici o ruşine, cum au fost ruşinați Adam şi Eva după 
cădere, nu va fi decât blândeţe, iubire şi smerenie. Nu o smerenie aşa cum o 
vedem acum, când ne smerim şi îndurăm reproşuri sau când ne socotim mai răi 
decât toţi; ci în toți va fi smerenia lui Hristos, care e de neînțeles pentru 
oameni, afară de cei care au cunoscut-o prin Duhul Sfânt. 

Nu pot înţelege de ce oamenii nu cer pacea de la Domnul. Doar Domnul 
ne iubeşte atât de mult, încât nu ne va refuza nimic. Odinioară nu ştiam aceasta 
şi gândeam: Se va mai griji Domnul de mine, de vreme ce L-am întristat atât de 
mult? Dar când sufletul meu s-a umplut de iubirea lui Dumnezeu şi de dulceaţa 
Duhului Sfânt, el a fost umplut atât de mult că dacă Domnul m-ar fi întrebat: 
„Vrei să-ți dau încă şi mai mult din iubirea Mea şi din harul Duhului Sfânt?”, 
sufletul meu ar fi spus: „Tu vezi, Doamne, că nu pot purta mai mult, pentru că 
aş muri”. ŞI dacă atât de necuprinsă este minunata milă a Domnului faţă de un 
păcătos, ce să mai spunem de sfinţi? Ce fel de har au ei? 


Cineva ar putea spune: „Atunci pentru ce Domnul nu mă iubește şi pe 
mine atât de mult şi nu-mi dă şi mie un asemenea har?” într-o zi un bătrân l-a 
întrebat pe Antonie cel Mare: „De ce, părinte Antonie, te osteneşti mai puţin 
decât mine, dar ai mai multă slavă ca mine?” La care Sfântul Antonie a 
răspuns: „Pentru că iubesc pe Dumnezeu mai mult decât tine”. 


Şi noi trebuie să ne gândim la aceasta şi să ne aducem aminte că cine 
iubeşte pe Dumnezeu iubeşte şi pe fratele lui, cum spune loan Teologul [1 In 
4, 21]; şi atunci când cineva ne supără şi ne ocărăşte trebuie să ne rugăm pen- 
tru el lui Dumnezeu ca pentru noi înşine, şi aşa aceasta va ajunge o obişnuință. 
Noi înşine nu putem face nimic, dar Domnul ne ajută la aceasta, pentru că ne 
iubește mult. 


Cât de mult ne iubeşte Domnul noi nu putem pricepe. Vedem crucea, 
ştim că a fost răstignit pentru noi şi că a murit în chinuri şi, cu toate acestea, 
prin sine însuşi sufletul nu poate înţelege această iubire; ea nu este cunoscută 
decât prin Duhul Sfânt. 


Harul Duhului Sfânt e atât de dulce şi mila Domnului e atât de mare, că e 
cu neputinţă să fie descrise, dar sufletul e atras nesăturat spre EI, căci este 
aprins de iubirea Domnului, cu totul înghițit de Dumnezeu şi are în El mare 
odihnă, şi atunci uită cu desăvârşire lumea. Dar Domnul Cel Milostiv nu dă 
întotdeauna sufletului aşa; uneori îi dă iubire pentru întreaga lume şi atunci 
sufletul plânge pentru întreaga lume şi îl roagă pe Stăpânul Cel Bun şi Milostiv 
să reverse harul Său peste orice suflet şi să-l miluiască cu milostivirea Sa. 


Ce-ţi voi da în schimb Ție, Doamne, pentru atât de multa milă revărsată 
asupra sufletului meu? Dă-mi, rogu-Te, să-mi văd fărădelegile mele şi să plâng 

totdeauna înaintea a, pentru că Tu iubeşti sufletele smerite şi le dai harul 
Sfântului Duh! 


Dumnezeule Milostive, iartă-mă! Tu vezi cum este atras sufletul meu spre 
Tine, Ziditorul meu. Tu ai rănit sufletul meu cu iubirea Ta şi el însetează după 
Tine, atunci şi fără sfârşit tânjeşte şi nesăturat năzuieşte el spre Tine ziua şi 
noaptea şi nu mai vrea să vadă lumea aceasta, deși o iubesc, pentru că mai 
presus decât toate îl iubesc pe Ziditorul, și sufletul meu te doreşte pe Tine. 


O, Ziditorul meu, deşi eu, neînsemnata Ta făptură, Te-am întristat atât 
de mult, Tu nu Ţi-ai adus aminte de păcatele mele. 


Mă întorc înapoi şi încep să vorbesc iarăşi despre aceasta. Aşa cum în 
fiecare zi mâncăm pâine şi bem apă, dar mâine trupul viu vrea să mănânce şi 
să bea iarăşi, aşa şi aducerea-aminte de binefacerile lui Dumnezeu nu oboseşte 
niciodată sufletul, ci îl face să se gândească încă mai mult la Dumnezeu. Sau 
încă: cu cât pui mai multe lemne pe foc, cu atât mai multă dogoare dă; aşa şi cu 
Dumnezeu: cu cât te gândeşti mai mult la EI, cu atât mai mare se face dogoarea 
iubirii şi râvnei pentru EL. 


Dacă ar şti oamenii ce e iubirea Domnului, ar alerga grămadă spre 
Hristos, şi EI i-ar încălzi pe toţi cu harul Lui. Milostivirea Lui e negrăită. Din 
iubirea lui Dumnezeu sufletul uită pământul. 


Domnul iubeşte mult păcătosul ce se pocăieşte şi îl strânge cu drag la 
pieptul Său: „Unde ai fost, copilul Meu? De multă vreme te aştept”. Domnul îi 
cheamă la EI pe toţi prin glasul Evangheliei, şi glasul Lui răsună în lumea în- 
treagă: 


„Veniţi la Mine toţi cei osteniţi şi Eu vă voi odihni pe voi. Veniţi şi beţi 
apa cea vie. Veniţi şi învăţaţi că Eu va iubesc. Dacă nu v-aş iubi, nu v-aş chema. 
Nu pot suferi să se piardă nici măcar una dintre oile Mele. Chiar şi pentru una 
singură Păstorul se duce în munţi să o caute.” 


„Veniţi, deci, la Mine, oile Mele. Eu v-am făcut şi vă iubesc. Iubirea Mea 
pentru voi M-a adus pe pământ şi Eu am îndurat totul pentru mântuirea voastră, 
şi vreau ca voi să cunoaşteţi iubirea Mea şi să spuneţi ca apostolii pe Ta-bor: 
„Doamne, bine este nouă împreună cu Tine!” 

Slavă Domnului Dumnezeu că ne-a dat pe Unul-Născut Fiul Său pentru 
mântuirea noastră [In 3,16]. 


Slavă Fiului Celui Unul-Născut că a binevoit să Se nască din Preacurata 
Fecioară şi să pătimească pentru mântuirea noastră, să dea Preacuratul Lui 
Trup şi Sânge spre viaţa veşnică şi să trimită Duhul Sfânt pe pământ. 


Duhul Sfânt ne descoperă tainele lui Dumnezeu. Duhul Sfânt învaţă 
sufletul să iubească pe oameni cu iubire negrăită. Duhul Sfânt împodobește 
trupul şi sufletul cu frumuseţe până într-atât încât omul se face asemenea 
Domnului în trup şi va trăi veşnic cu Domnul în cer şi va vedea slava Lui. în 
viaţa cea veşnică toţi oamenii vor fi asemenea Domnului. Dar nimeni n-ar fi 
putut cunoaşte această taină dacă nu i-ar fi descoperit-o Duhul Sfânt. 


Domnul e plin de bucurie şi strălucire, şi oamenii vor fi strălucitori ca şi 
EI, aşa cum însuși Domnul a zis: „lar drepţii vor străluci ca soarele” [Mt 13, 
4], iar Apostolul loan Teologul spune că „vom fi asemenea Lui” [1 In 3,2]. 


Prin Duhul Sfânt Tu ai atras la Tine sufletele sfinţilor, Doamne, şi ele 
curg spre Tine ca nişte pârâiaşe liniștite. 


Mintea sfinților s-a alipit de Tine, Doamne, şi e atrasă spre tine, Lumina 
Şi bucuria noastră, 


Inimile sfinților Tăi s-au întărit în iubirea Ta, Doamne, şi nu Te pot uita 
nici pentru o singură clipă, nici măcar în somn, căci dulce e harul Duhului 
Sfânt. 


Domnul Cel Milostiv ne-a dat nouă, păcătoşilor, pe Duhul Sfânt şi n-a 
cerut de la noi nici o plată, dar fiecăruia dintre noi îi spune ca Apostolului Petru: 
„Mă iubeşti tu pe Mine?” [In 21, 15]. Astfel, Domnul vrea de la noi numai 
iubire şi se bucură de întoarcerea noastră. Milostivirea Domnului față de om 
e aşa: de îndată ce omul încetează să mai păcătuiască şi se smereşte înaintea lui 
Dumnezeu, Domnul îi şi iartă milostiv totul şi-i dă harul Duhului Sfânt şi 
puterea de-a birui păcatul. 


Lucru uimitor: omul se scârbeşte de fratele lui atunci când acesta e 
sărac sau nespălat, deşi este un om ca şi el, dar Domnul ne iartă totul ca o 
mamă iubitoare copilului ei şi nu se scârbeşte de nici un păcătos, ba mai mult, 
îi dă darul Sfântului Duh. 

Dacă oamenii ar cunoaşte iubirea Domnului pentru noi, s-ar preda cu 
desăvârşire voii Lui sfinte şi ar trăi într-o asemenea odihnă în Dumnezeu ca 
nişte copii de împărat, împăratul poartă de grijă de toate: şi de împărăție, şi de 
familie, şi de copii, iar fiul său trăieşte liniştit în palat, toţi îl slujesc şi el se 
bucură de toate fără nici o grijă. Tot aşa, eel ce s-a predat voii lui Dumnezeu 
trăieşte în pace, mulțumit de soarta lui, chiar dacă ar fi bolnav, sărac sau pri- 
gonit. Are odihnă pentru că harul Duhului Sfânt e cu el, şi dulceaţa Duhului îl 
mângâie, şi se întristează numai de faptul că I-a supărat mult pe Domnul său 
preaiubit. 


Ah, cum trebuie să trăim pe pământ ca sufletul să simtă întotdeauna că 
rămâne cu Dumnezeu. Domnul a zis: „Nu vă voi lăsa orfani!” [In 14,18] şi ne-a 
dat Duhul Sfânt şi sufletul trebuie să simtă că Duhul Sfânt viază în el; chiar 
dacă harul e mic, sufletul simte totdeauna iubirea Domnului, simte că Domnul 
e al nostru şi noi ai Lui. Dar dacă în suflet nu e aşa, înseamnă că el a pierdut 
harul. 


Sufletul simte că Domnul îl iubeşte şi El nu se uită la mulțimea 
păcatelor. Ca în ziua în care Domnul 1-a spus lui Zaheu: „Zahee, astăzi trebuie să 
fiu în casa ta” [Le 19, 5], şi aceasta numai pentru că voia să vadă pe Hristos; aşa 
e şi acum cu păcătosul când sufletul lui se întoarce la Dumnezeu. Acum însă, 
norodul a rătăcit de la calea cea bună, şi oamenii s-au făcut nemiloşi, s-au 
împietrit cu toţii şi nu mai e iubire; de aceea, nici nu mai simt iubirea lui Dum- 
nezeu. Din pricina împietririi inimii lor oamenii cred că şi Dumnezeu e ca ei, şi 
adeseori îşi pierd credinţa în Dumnezeu. 


Ah! dacă ar fi cu putinţă, le-aş arăta pe Domnul şi le-aș spune: „Priviţi 
cum este Domnul! în faţa iubirii Lui sufletul omului se topeşte ca ceara”. Dar 
această iubire nu se poate vedea numai cu mintea simplă; ea este cunoscută 
prin Duhul Sfânt. 


Doamne, dă-mi să vărs lacrimi pentru mine însumi şi pentru întreaga 
lume, ca noroadele să “Te cunoască şi să trăiască veşnic împreună cu Tine. 
Doamne, fă-ne vredmci de darul smeritului Duh Sfânt ca să înţelegem slava Ta. 


Sufletul meu e întristat până la lacrimi multe: mi-e milă de oamenii care 
nu cunosc dulceaţa străpungerii sfinte [a inimii]. Sufletul meu doreşte cu putere 
ca mila Domnului să fie cu toți, ca lumea întreagă, toți oamenii, să ştie cât de 
fierbinte ne iubeşte Domnul, ca pe nişte scumpi copil. 

Partea III 


Suntem copii ai lui Dumnezeu şi asemenea Domnului 


Din pulberea pământului I-a zidit Domnul pe om, dar ne iubeşte ca pe 
propriii Săi copii şi ne aşteaptă cu dor la El. Domnul ne iubeşte până într-atât, 
încât de dragul nostru S-a întrupat, Şi-a vărsat Sângele pentru noi şi ni L-a dat 
băutură, şi Trupul Lui Preacurat ni l-a dat spre mâncare; şi aşa ne-a făcut copiii 
Lui, din Trupul şi Sângele Lui, şi asemenea Domnului în trup, aşa cum oricare ar 
fi vârsta lor, copiii sunt asemenea tatălui lor, iar Duhul lui Dumnezeu dă 
mărturie duhului nostru că vom fi veșnic împreună cu EL. 


Domnul ne cheamă neîncetat la EI: „„Veniţi la Mine şi Eu vă voi odihni 
pe voi”. Ne hrăneşte cu Preacuratul Lui Trup şi Sânge. Ne povăţuiește cu 
milostivire prin Cuvântul Său şi prin Duhul Sfânt. Ne-a descoperit taine. Viază 
în noi și în Tainele Bisericii şi ne duce acolo unde vom vedea slava Lui. Dar 
fiecare va vedea această slavă pe măsura iubirii lui. Cine iubeşte mai mult, acela 
năzuieşte cu putere să fie împreună cu Domnul Cel lubit şi de aceea se va alipi 
mai mult de EI; cine iubeşte puţin, acela doreşte puţin, iar cine nu iubeşte nu 
doreşte şi nu năzuieşte să vadă pe Domnul şi rămâne în întuneric. 


Până la lacrimi mi-e milă de oamenii care nu cunosc pe Domnul, care nu 
cunosc milostivirea Lui. Dar nouă Domnul ni S-a arătat prin Duhul Sfânt, şi noi 
trăim în lumina sfintelor Sale porunci. 


Lucru minunat: harul mi-a dat să înţeleg că toţi oamenii care iubesc pe 
Dumnezeu şi păzesc poruncile Lui sunt plini de lumină şi asemenea Domnului; 
dar cei ce se împotrivesc lui Dumnezeu sunt plini de întuneric şi asemenea 
vrăjmaşului. 


Şi e firesc aceasta. Domnul e Lumină [| In 1, 5] şi EI luminează pe robii 
Săi, dar cei ce slujesc vrăjmaşului au primit de la el întunericul. 


Am cunoscut odată un băieţel. Era ca un înger: ascultător, conştiincios şi 
blând, alb şi îmbujorat la faţă, cu ochi luminoşi, adânci, buni şi liniştiţi. Dar 
când a crescut, a început să trăiască în necurăţie și a pierdut harul dumnezeiesc; 
iar când a ajuns de treizeci de ani semăna în acelaşi timp cu un om şi cu un 

demon, cu o fiară sălbatică şi un tâlhar, şi toată înfăţişarea lui era aspră și 
înfricoşătoare. 


Am cunoscut şi o fată foarte frumoasă, cu o față atât de luminoasă şi 
plăcută, că multe fete pizmuiau frumuseţea ei. Dar păcatele au făcut-o să 
piardă harul, şi abia de te mai puteai uita la ea. 


Dar am văzut şi altceva. Am văzut oameni care veneau în monahism cu 
fețe urâţite de păcate şi de patimi, dar care prin pocăință şi printr-o viaţă 
cucernică s-au schimbat şi au ajuns foarte plăcuţi la vedere. 


Odată Domnul mi-a dat să văd la Vechiul Russikon un ieromonah 
duhovnic la vremea mărturisiri în chipul lui Hristos. Stătea în picioare în locul 
în care se ascultă mărturisirile, strălucind în chip negrăit şi, deşi părul său era 
cu totul alb din pricina vârstei înaintate, faţa lui era frumoasă şi tânără, ca a 
unui băiat. Am văzut un asemenea chip şi la un episcop în timpul Liturghiei. L- 
am văzut aşa şi pe părintele loan din Kronştadt, care prin fire era un om obişnuit 
la înfăţişare, dar prin harul lui Dumnezeu faţa sa strălucea ca un înger şi voiai să 
te uiţi la ea. 


Astfel, păcatul îl urâţeşte pe om, dar harul îl face frumos. 


Omul a fost făcut din pământ, dar Dumnezeu l-a iubit atât, încât l-a 
înfrumusețat cu harul Său şi omul s-a făcut asemenea Domnului. 


E dureros că sunt atât de puţini cei care ştiu acest lucru, şi aceasta 
pentru că suntem mândri. Dar dacă am fi smeriți, Domnul ne-ar descoperi 
această taină, fuindcă ne iubeşte mult. 


Domnul a zis apostolilor: „Copii, aveţi ceva de mâncare?” [In 21, 5]. Ce 
iubire se vede în aceste cuvinte. Dar Domnul iubeşte aşa nu numai pe apostoli, 
CI şi pe noi toţi. 


Când 1 s-a spus Domnului: „lată mama Ta şi fraţii Tăi au venit să Te vadă”, 
EI a răspuns: „Cel ce face voia lui Dumnezeu, acela îmi este mamă şi soră şi 
frate” [Mt 12,47-50]. 


Sunt oameni care zic că nu există Dumnezeu. Ei vorbesc aşa pentru că în 
inima lor viază duhul mândriei, care le insuflă minciuni împotriva Adevărului şi 
împotriva Bisericii lui Dumnezeu. Ei cred că sunt inteligenţi şi deştepţi, dar în 

fapt nu înţeleg nici măcar că aceste gânduri nu sunt ale lor, ci vin de la 
vrăjmaşul; dacă cineva le primeşte în inima lui şi le îndrăgeșşte, acela se înrudeşte 
cu duhul cel rău şi se face asemenea lui. Şi să nu dea Dumnezeu nimănui să nu 
moară în această stare. 


Dar în imimile sfinților viază harul Duhului Sfânt care îi înrudeşte cu 
Dumnezeu, şi ei simt lămurit că sunt copii duhovniceşti ai Tatălui Ceresc, şi de 
aceea zic: „Tatăl nostru” [cf. Rm 8,15-16; Ga 4, 6-7]. 


La aceste cuvinte, sufletul se bucură şi se veseleşte. Prin Duhul Sfânt el 
ştie că Domnul e Tatăl nostru. Deşi suntem zidiţi din pământ, Duhul Sfânt viază 
în noi şi ne face asemenea Domnului lisus Hristos, aşa cum copiii seamănă cu 
tatăl lor. 


Omul a fost zidit din pământ: ce lucru bun poate fi în el? Dar iată că mila lui 
Dumnezeu l-a înfrumusețat pe om cu harul Sfântului Duh şi el s-a făcut 
asemenea lui lisus Hristos, Fiul lui Dumnezeu. 


Mare este taina aceasta, mare e şi mila lui Dumnezeu faţă de om. 


Dacă toate noroadele pământului ar şti cât de mult îl iubeşte Domnul pe 
om, toţi L-ar iubi pe Hristos şi smerenia Lui şi ar dori să se asemene Lui întru 
toate. Dar, prin el însuşi, omul nu poate aceasta, fundcă numai în Duhul Sfânt 
se face omul asemenea lui Hristos. Omul căzut se curăţeşte prin pocăință, se 
înnoieşte prin harul Duhului Sfânt şi se face întru totul asemenea Domnului. 


Atât de mare e mila lui Dumnezeu faţă de noi. 


Îţi mulţumesc, Doamne, că ne-ai dat pe pământ pe Duhul Sfânt şi EI 
învaţă sufletul cunoştinţa a ceea ce niciodată n-ar fi visat să cunoască. 


Duhul Sfânt ne învaţă smerenia lui Hristos, ca sufletul să poarte în el 
mereu harul lui Dumnezeu care veseleşte sufletul; dar, în același timp, Domnul 
dă sufletului să plângă pentru oameni şi să se roage cu lacrimi ca toți oamenii să 
cunoască pe Domnul şi să guste dulceaţa iubirii Lui. 


Cine a cunoscut iubirea lui Dumnezeu prin Duhul Sfânt, acela nu cunoaşte 
odihnă nici ziua, nici noaptea şi chiar dacă trupul lui e neputincios şi doreşte 
să se întindă pe pat, chiar şi pe pat sufletul lui neobosit este atras cu toată 
puterea spre Dumnezeu, Tatăl lui. Domnul ne-a înrudit cu EI. „Tu, Părinte, în 

Mine, şi Eu în Tine, ca şi ei să fie una întru Noi” [In 17, 21]. Aşa, prin Duhul 
Sfânt, Domnul face din noi o singură familie cu Dumnezeu- Tatăl. 


Despre Maica Domnului 


Când sufletul e în iubirea lui Dumnezeu, cât de bune, cât de plăcute şi 
vesele sunt atunci toate. Dar, chiar și în iubirea lui Dumnezeu sunt întristări şi, 
cu cât e mai mare iubirea, cu atât mai mari sunt şi întristările. Maica Domnului 
n-a păcătuit niciodată, nici măcar cu un singur gând, nici n-a pierdut vreodată 
harul, dar şi în ea au fost mari întristări, iar când stătea lângă cruce, atunci 
întristarea ei a fost nemăsurată ca oceanul, şi chinurile sufletului ei au fost 
neasemănat mai mari decât chinurile lui Adam la izgonirea din rai, pentru că şi 
iubirea ei era neasemănat mai mare decât iubirea Lui Adam în rai. Și dacă a 
rămas în viaţă, e numai pentru că a întărit-o puterea Domnului, fiindcă 
Domnul a vrut ca ea să vadă învierea Lui şi, după înălţarea Lui, să rămână pe 
pământ spre mângâiere şi bucurie apostolilor şi noului popor creştin. 


Noi nu ajungem la deplinătatea iubirii Maicii Domnului şi de aceea nu 
putem înţelege pe deplin întristarea ei. lubirea ei era desăvârşită. Ea iubea 
nemăsurat de mult pe Dumnezeul şi Fiul ei, dar iubea cu o mare iubire şi noro- 
dul. Şi ce n-a trăit ea atunci când oamenii pe care-i iubea atât de mult şi a 
căror mântuire o dorea până la capăt, au răstignit pe Fiul ei preaiubit? 


Nu putem pricepe aceasta, pentru că în noi iubirea de Dumnezeu şi de 
oameni e MICĂ. 


Așa cum iubirea Maicii Domnului e nemăsurată şi neînțeleasă, aşa şi 
întristarea ei e nemăsurată şi neînţeleasă pentru noi. 


O, Fecioară Preacurată, Maica lui Dumnezeu, spune-ne nouă, copiilor tăi, 
cum iubeai pe Fiul şi Dumnezeul tău când trăiai pe pământ? Cum se veselea 
duhul tău de Dumnezeu, Mântuitorul tău [Le 1, 47]? Cum priveai faţa Lui 
preafrumoasă cu gândul că El este Cel pe Căruia îi slujesc cu frică şi dragoste 
toate puterile cereşti? 

Spune-ne, ce simţea sufletul tău când ţineai în braţele tale Pruncul 
minunat? Cum L-ai crescut? Care au fost durerile sufletului tău când, împreună 
cu losif, L-ai căutat vreme de trei zile în Ierusalim? Ce chinuri ai trăit atunci 
când Domnul a fost dat spre răstignire şi a murit pe cruce? Spune-ne, care a fost 
bucuria ta la înviere şi cum tânjea sufletul tău după înălțarea Domnului? 


Sufletele noastre sunt atrase să cunoască viaţa ta împreună cu Domnul 
pe pământ, dar tu n-ai vrut să aşterni aceasta în scris şi ai învăluit în tăcere 
taina ta. 


Multe minuni şi mile am văzut de la Domnul şi de la Maica Domnului şi 
nu pot să dau nimic în schimb pentru această iubire. 


Ce aş putea da Preasfintei noastre Stăpâne pentru că nu s-a scârbit de 
mine în păcat, ci m-a cercetat şi luminat cu milostivire? N-am văzut-o, dar 
Duhul Sfânt mi-a dat să o cunosc din cuvântul ei cel plin de har, şi mintea mea 
se bucură şi sufletul meu este atras spre ea cu atâta iubire, că şi numai chemarea 
numelui ei e dulce inimii. 


Intr-o zi, pe când eram un tânăr frate sub ascultare, mă rugam înaintea 
icoanei Maicii Domnului şi rugăciunea lui lisus a intrat în inima mea şi a 
început să se rostească de la sine. 


Într-o zi ascultam în biserică o citire din prorocul Isaia, iar la cuvintele: 
„Spălați-vă şi vă veţi curaţi” //s 7,16], mi-a venit gândul: „Poate că Maica 
Domnului a păcătuit vreodată, chiar şi numai cu gândul”. Și, lucru uimitor, în 
inima mea, deodată cu rugăciunea, un glas mi-a spus lămurit: „Maica 
Domnului n-a păcătuit niciodată, nici măcar cu gândul”. Astfel, Duhul Sfânt a 
dat mărturie în inima mea curăţiei ei. Dar în timpul vieții ei pământeşti şi în ea 
a fost o oarecare nedeplinătate şi unele greşeli, dar fără de păcat. Se vede 
aceasta din Evanghelie atunci când, întor-cându-se de la Ierusalim, nu știa 
unde era Fiul ei şi L-a căutat împreună cu losif vreme de trei zile [Le 2,44-46]. 


Sufletul meu se înfricoşează şi se cutremură când se gândeşte la slava 
Maicii lui Dumnezeu. 


Mintea mea este slabă şi inima mea e săracă şi neputincioasă, dar 
sufletul meu se bucură şi e atras să scrie despre ea măcar un cuvânt. 

Sufletul meu se înspăimântă de o asemenea îndrăzneală, dar iubirea mă 
împinge să nu ascund recunoştinţa mea faţă de milostivirea ei. 


Maica Domnului nu şi-a aşternut în scris gândurile, nici iubirea ei 
pentru Dumnezeul şi Fiul ei, nici durerile sufletului ei în vremea răstignirii, 
pentru că nu le-am fi putut nicicum înţelege, căci iubirea Ei pentru Dumnezeu e 
mai puternică şi mai arzătoare decât iubirea serafimilor şi a heruvimilor, şi toate 
puterile cereşti ale îngerilor şi arhanghelilor sunt mute de uimire în faţa ei. 


Chiar dacă viața Maicii Domnului e ca învăluită într-o tăcere sfântă, 
Bisericii noastre Ortodoxe Domnul i-a dat să cunoască că iubirea ei îmbrăţişează 
întreaga lume şi că, în Duhul Sfânt, ea vede toate noroadele de pe pământ şi, 
asemenea Fiului ei, îi este milă de toţi şi miluieşte pe toți. 


Ah, dacă am şti cum iubeşte Preasfânta pe toţi cei ce păzesc poruncile lui 
Hristos şi cât îi este de milă şi se întristează pentru cei ce nu se îndreaptă. Am 
simţit acest lucru pe mine însumi. Nu mint, spun adevărul înaintea feţei lui 
Dumnezeu, pe Care sufletul meu îl cunoaşte: cu duhul am cunoscut-o pe 
Preacurata Fecioară. N-am văzut-o, dar Duhul Sfânt mi-a dat să o cunosc pe ea 
ŞI iubirea ei pentru noi. Dacă n-ar fi fost milostivirea ei, aş fi pierit de mult, dar 
ea a vrut să mă cerceteze şi să mă lumineze să nu mai păcătuiesc. Ea mi-a 
spus: „Nu-i frumos pentru Mine să mă uit la tine să văd ce faci!” Cuvintele ei 
erau plăcute, liniştite şi blânde, şi ele au lucrat asupra sufletului meu. Au trecut 
de atunci mai mult de patruzeci de ani, dar sufletul meu n-a putut uita aceste 
cuvinte dulci şi nu ştiu ce i-aş putea da în schimb eu, păcătosul, pentru dra- 
gostea ei față de mine, necuratul, şi cum voi mulţumi bunei şi milostivei Maici a 
Domnului. 


Cu adevărat, ea este Ocrotitoarea noastră la Dumnezeu şi chiar şi numai 
numele ei bucură sufletul. Or, tot cerul şi tot pământul se bucură de iubirea ei. 


Lucru minunat şi neînțeles. Ea viază în ceruri şi vede neîncetat slava lui 
Dumnezeu, dar nu ne uită nici pe noi, sărmanii, şi acoperă cu milostivirea ei tot 
pământul şi toate noroadele. 


Și pe această Preacurată Maică a Sa Domnul ne-a dat-o novă. Ea este 
bucuria şi nădejdea noastră. Ea este Maica noastră după duh şi, ca om, e 
aproape de noi după fire şi tot sufletul creştinesc e atras spre ea cu iubire. 

Despre sfinţi 


„Eu iubesc pe cei ce Mă iubesc și slăvesc pe cei ce Mă slăvesc”, zice 
Domnul [Pr 8,17; 1 Rg 2,30]. 


Dumnezeu e slăvit întru sfinţii Lui, iar sfinții sunt slăviți de Dumnezeu. 


Slava pe care Domnul o dă sfinţilor e atât de mare că, dacă oamenii ar 
putea vedea un sfânt aşa cum este el, ar cădea la pământ de evlavie şi de frică, 
fiindcă omul trupesc nu poate îndura slava unei arătări cereşti. 


Nu vă miraţi de aceasta. Domnul iubeşte făpturile Lui atât, încât a dat 
omului revărsarea Duhului Său Sfânt şi în Duhul Sfânt omul se face asemenea 
lui Dumnezeu. 


Dar de ce iubeşte Dumnezeu atât de mult pe om? Pentru că El este 
Iubirea însăşi, şi această lubire nu e cunoscută decât prin Duhul Sfânt. 


Prin Duhul Sfânt cunoaşte omul pe Domnul, Făcătorul său, şi Duhul Sfânt 
umple de harul Lui tot omul: şi suflet, şi minte, şi trup. 


Domnul a dat sfinților Săi harul Lui şi ei L-au iubit şi s-au lipit de EL 
până la capăt, fiindcă dulceaţa iubirii lui Dumnezeu nu te mai lasă să iubeşti 
lumea şi frumuseţea ei. 


Şi dacă pe pământ e aşa, cu cât mai mult sunt uniţi prin iubire cu Domnul 
sfinţi în cer. Iubirea aceasta e negrăit de dulce şi ea vine de la Duhul Sfânt, şi 
toate puterile cereşti se hrănesc din ea. 


Dumnezeu e iubire [l, In 4, 8]; şi în sfinți Duhul Sfânt e iubire. Prin 
Duhul Sfânt este cunoscut Domnul. Prin Duhul Sfânt este mărit Domnul în 
ceruri. Prin Duhul Sfânt slăvesc sfinţii pe Dumnezeu şi prin darurile Duhului 
Sfânt preaslăveşte Domnul pe sfinţi, şi slava aceasta nu va avea sfârşit. 


Multora li se pare că sfinţii sunt departe de noi. Dar ei sunt departe de cei 
ce s-au îndepărtat ei înşişi şi sunt foarte aproape de cei ce păzesc poruncile lui 
Hristos şi au harul Duhului Sfânt. 


În ceruri toate viază şi se mişcă prin Duhul Sfânt. Dar şi pe pământ este 
acelaşi Duh Sfânt. El viază în Biserica noastră, El viază în Tainele ei, în 
Sfintele Scripturi, în sufletele credincioşilor. Duhul Sfânt uneşte pe toţi şi de 


103 


aceea sfinţii sunt aproape de noi; şi când ne rugăm lor, atunci prin Duhul Sfânt 
ei aud rugăciunile noastre şi sufletele noastre simt că sfinţii se roagă pentru noi. 


Cât de norocoşi şi de fericiţi suntem noi, creştinii ortodocşi, că Domnul 
ne-a dat viaţa în Duhul Sfânt; şi EL veseleşte sufletele noastre. Dar El trebuie 
păstrat cu înţelegere, fiindcă şi numai pentru un singur gând rău El părăseşte su- 
fletul şi atunci iubirea lui Dumnezeu nu mai e cu noi, şi nu mai avem îndrăzneală 
în rugăciune, nici nădejde tare că vom dobândi ceea ce cerem. 


Sfinţi viază în altă lume şi acolo, prin Duhul Sfânt, văd slava lui 
Dumnezeu şi frumuseţea feţei Domnului. Dar în acelaşi Duh Sfânt ei văd 
viaţa şi faptele noastre. Cunosc întristările noastre şi aud rugăciunile noastre 
fierbinţi. Cât au trăit pe pământ, au învăţat de la Duhul Sfânt iubirea lui 
Dumnezeu; iar cine are iubirea pe pământ, acela o ia cu el în viaţa veşnică, în 
împărăţia cerurilor, unde iubirea creşte şi va fi desăvârşită. Şi dacă aici iubirea 
nu poate uita pe fratele, cu cât mai mult nu ne uită pe noi sfinţii şi se roagă 
pentru noi. 


Domnul a dat sfinţilor darul Duhului Sfânt şi în Duhul Sfânt ei ne iubesc 
pe noi. Sufletele sfinţilor cunosc pe Domnul şi bunătatea Lui faţă de om şi de 
aceea duhul lor arde de iubire pentru norod. Când trăiau încă pe pământ, ei nu 
puteau auzi fără întristare de un om păcătos şi în rugăciunile lor vărsau lacrimi 
pentru el. 


Duhul Sfânt i-a ales să se roage pentru întreaga lume şi le-a dat izvoare de 
lacrimi. Duhul Sfânt dă aleşilor Lui atât de multă iubire, că sufletele lor sunt 
ca înflăcărate de dorinţa ca toţi oamenii să se mântuiască și să vadă slava 
Domnului. 


Sfinţii care au bine-plăcut lui Dumnezeu ajung în împărăţia cerurilor şi 
acolo văd slava Domnului nostru lisus Hristos; dar în Duhul Sfânt îi văd şi pe 
oamenii care se chinuie pe pământ. Domnul le-a dat un atât de mare har, încât 
ei îmbrăţişează prin iubire toată lumea. Ei văd şi ştiu cât de neputincioşi suntem 
din pricina întristărilor şi necazurilor, cât a secat lăuntrul nostru, cât de 
mâhnite au ajuns sufletele noastre, şi nu încetează să mijlocească pentru noi la 
Dumnezeu. 


Sfinţii se bucură de pocăinţa noastră şi se întristează când oamenii îl 
părăsesc pe Dumnezeu şi se aseamănă vitelor lipsite de minte. Le este milă că 
oamenii trăiesc pe pământ fără să ştie că, dacă s-ar iubi unu pe alți, ar fi pe 

pământ libertate faţă de păcat; iar acolo unde nu este păcat, acolo e bucurie şi 
veselie de la Duhul Sfânt aşa că, ori încotro te-ai uita, totul e plăcut şi sufletul se 
minunează de ce îi este aşa de bine şi slăveşte pe Dumnezeu. 


Chemaţi cu credință pe Maica lui Dumnezeu şi pe sfinţi şi rugaţi-vă lor! 
EI ascultă rugăciunile noastre şi cunosc chiar şi gândurile noastre. 


Şi nu vă miraţi de aceasta. Cerul şi toţi sfinţii viază prin Duhul Sfânt şi în 
întreaga lume nimic nu e ascuns de Duhul Sfânt. Odinioară, eu însumi nu 
înţelegeam cum sfinţii care viază în cer pot vedea viaţa noastră, dar când Maica 
Domnului m-a vădit în păcate, atunci am înţeles că în Duhul Sfânt ei ne văd şi 
cunosc toată viaţa noastră. 


Sfinţii ascultă rugăciunile noastre şi primesc de la Dumnezeu puterea 
de a ne ajuta. Aceasta o ştie tot neamul cel creştinesc. 


Părintele Roman, fiu duhovnicesc al părintelui Dosifei, mi-a povestit că, 
pe când era băiat în lume, a trebuit odată să traverseze Donul iarna şi calul lui a 
căzut într-o crăpătură deschisă în gheaţă şi se cufunda târând după el sub 
gheaţă şi sania. Atunci micuțul băiat a strigat: „Sfinte Ni-colae, ajută-mă să scot 
calul afară!”, a tras de hamuri şi a izbutit să scoată calul şi sania de sub gheaţă. 


Părintele Matvei, care era din acelaşi sat cu mine, păştea, fiind copil, ca 
şi prorocul David, oile tatălui său. Nu era mai înalt decât un berbec. Fratele lui 
mai mare lucra de cealaltă parte a unui câmp mare. Deodată, vede o haită de 
lupi năpustindu-se asupra lui Misa - acesta era numele părintelui Matvei în lume 
-, dar micuțul Misa a strigat; „Sfinte Nicolae, ajută-mă!” şi de-abia ce a strigat că 
lupii au bătut în lături fără a face nici un rău nici lui, nici turmei. Multă vreme 
la noi în sat se râdea şi se spunea: „Misa s-a speriat tare de lupi, dar Sfântul Nicolae 
l-a izbăvit pe el!”. 


Cunoaştem o mulţime de cazuri în care sfinţii au venit în ajutorul nostru, 
de îndată ce i-am chemat. Din aceasta se vede că toate cerurile ascultă 
rugăciunile noastre. 


Sfinţii se duc la Domnul, dar şi toţi oamenii care păzesc poruncile lui 
Hristos se duc la EI, însă cei ce trăiesc după patimile lor şi nu se căiesc se duc 
la vrăjmaşul. Cred că dacă această taină s-ar descoperi oamenilor, ei ar înceta să 
mai slujească vrăjmaşului şi fiecare ar năzui cu toată puterea să cunoască pe 
Domnul şi s-ar duce la EI. 

Sfinţii au fost oameni ca noi toţi. Mulţi dintre ei au fost mari păcătoşi, 
dar prin pocăință au ajuns în împărăţia cerurilor. ŞI toți cei ce intră aici intră prin 
pocăinţa pe care Domnul Cel Milostiv ne-a dăruit-o prin pătimirile Sale. 


In împărăţia cerurilor, unde viază Domnul şi Preacurata Lui Maică, 
viază Şi toţi sfinţii. Acolo sunt sfinţii strămoşi şi patriarhii care au mărturisit cu 
bărbăţie credinţa lor. Acolo sunt prorocii, care au primit pe Duhul Sfânt şi prin 
cuvântul lor au chemat poporul la Dumnezeu. Acolo sunt apostolii, care au 
murit pentru că au propovăduit Evanghelia. Acolo sunt mucenicii, care şi-au 
dat viaţa cu bucurie pentru iubirea lui Hristos. Acolo sunt sfințiţii ierarhi, care 
au urmat pe Domnul şi au luat asupra lor povara turmei lor duhovniceşti. Acolo 
sunt cuvioşii nevoitori şi nebuni pentru Hristos, care au luptat lupta cea bună şi 
au biruit lumea. Acolo sunt toţi drepţii, care au păzit poruncile lui Dumnezeu şi 
şi-au biruit patimile. 


Acolo, în această minunată şi sfântă adunare, pe care a strâns-o Duhul 
Sfânt, e atras şi sufletul meu. Dar, vai mie! Pentru că n-am smerenie, Domnul 
nu-mi dă putere spre nevoinţă (lupta duhovnicească), şi duhul meu neputincios 
tremură ca flăcăruia unei candele, în vreme ce duhul sfinţilor ardea cu flacără 
arzătoare şi nu numai că nu se stingea sub vântul ispitelor, dar se aprindea cu 
şi mai multă putere. Cu picioarele ei mergeau pe pământ şi cu mâinile lucrau, 
dar duhul lor rămânea mereu în Dumnezeu şi mintea lor nu voia să se 
dezlipească de amintirea lui Dumnezeu. Pentru iubirea lui Hristos ei au suferit 
toate întristările şi necazurile pe pământ şi nu se temeau de nici o suferinţă, ci 
în acestea preamăreau pe Domnul. De aceea Domnul i-a iubit şi i-a preamărit şi 
le-a dat în dar împărăţia veşnică împreună cu El. 

Despre păstori şi despre duhovnici 


După înălțarea Domnului, apostolii s-au întors, cum se spune în 
Evanghelie, „cu bucurie mare” [Le 24,52]. 


Domnul ştia ce fel de bucurie le-a dat, şi sufletul lor trăia această 
bucurie. 


Prima lor bucurie era aceea că au cunoscut pe adevăratul Domn, lisus 
Hristos. 


A doua bucurie, că L-au iubit. 
A treia, că au cunoscut viața veşnică şi cerească. 
Și a patra bucurie, că doreau mântuirea lumii ca şi a lor înşişi. 


În sfârşit, ei se bucurau pentru că au cunoscut pe Duhul Sfânt şi vedeau 
cum lucra EI în ei. 


Apostolii umblau pe pământ şi spuneau noroadelor cuvânt despre 
Domnul şi despre împărăţia cerurilor, dar sufletele lor tânjeau şi însetau să vadă 
pe Domnul Cel lubit şi de aceea ei nu se temeau de moarte, ci mergeau cu bu- 
curie în întâmpinarea ei şi, dacă doreau să trăiască pe pământ, era numai pentru 
norodul pe care-l iubeau. 


Apostolii iubeau pe Domnul şi de aceea nu se temeau de nici o suferinţă. 
Ei iubeau pe Domnul, dar iubeau şi norodul, şi această iubire depărta de la ei 
orice frică. Nu se temeau nici de chinuri nici de moarte şi de aceea Domnul i-a 
trimis în lume ca să lumineze pe oameni. 


Până în ziua de astăzi sunt monahi care au experiența iubirii 
dumnezeieşti şi năzuiesc după ea ziua şi noaptea. Și ei ajută lumea prin 
rugăciune şi scrieri. Dar această sarcină apasă mai mult asupra păstorilor 
Bisericii, care poartă în ei un har atât de mare, că dacă oamenii ar putea vedea 

slava acestui har, lumea întreagă s-ar minuna de el; dar Domnul a ascuns-o, 
ca slujitorii Lui să nu se trufească, ci să se mântuiască în smerenie. 


Domnul cheamă episcopi să păstorească turma Sa şi le dă în dar harul 
Sfântului Duh. Duhul Sfânt, se spune, a aşezat în Biserică episcopi [FA 
20,28], şi în Duhul Sfânt ei au puterea de a lega şi dezlega păcatele [In 20, 21- 
22]. lar noi suntem oile Domnului, pe care EI le-a iubit până la capăt [In 13,1], 
şi ne-a dat sfinţi păstori. 


E1 sunt moştenitorii apostolilor şi, după harul dat lor, ne duc la Hristos. 
Ne învață pocăinţa, ne învaţă să păzim poruncile Domnului. Ne vorbesc 
cuvântul lui Dumnezeu, ca să cunoaştem pe Domnul. Ne povăţuiesc pe calea 
mântuirii şi ne ajută să ne ridicăm la înălțimea duhului smerit al lui Hristos. 
Adună în staulul Bisericii oile întristate şi rătăcite ale lui Hristos, ca sufletele 
lor să-şi găsească odihna în Dumnezeu. 


Se roagă lui Dumnezeu pentru noi, ca să ne mântuim toţi. Pot, ca nişte 
prieteni ai lui Hristos, să roage pe Domnul şi să ceară pentru cel vii smerenia şi 
harul Duhului Sfânt, pentru cei morţi iertarea păcatelor, iar pentru Biserică 
pacea şi libertatea. 


Poartă în ei pe Duhul Sfânt şi prin Duhul Sfânt ne iartă păcatele. Au 
cunoscut pe Domnul prin Duhul Sfânt şi, asemenea unor îngeri, văd cu mintea 
pe Dumnezeu. Au destulă putere să desfacă şi mintea noastră de pământ şi să o 
statornicească în Domnul. 


Se întristează când văd că întristăm pe Domnul şi nu-L lăsăm pe Duhul 
Sfânt să vieze întru noi. Asupra lor apasă necazurile şi întristările întregului 
pământ, şi sufletele lor sunt atrase de iubirea lui Dumnezeu şi se roagă 
neîncetat ca să dobândim mângâiere în întristări şi necazuri şi pace pentru 
întreaga lume. 


Prin rugăciunile lor fierbinţi ei ne atrag şi pe noi să slujim lui Dumnezeu 
în duh smerit şi iubire. 


Pentru smerenia şi iubirea lor de norod îi iubește pe ei Domnul. Se află 
în mare osteneală și luptă duhovnicească şi de aceea se îmbogăţesc în 
înţelegerea sfinţilor, pe care-i imită în vieţile lor. 

Domnul ne-a iubit până într-atât încât a suferit pentru noi pe cruce; şi 
suferințele Lui au fost atât de mari, încât nu le putem pricepe, pentru că iubim 
puţin pe Domnul. Tot aşa, şi păstorii noştri duhovniceşti suferă pentru noi, deşi 
adeseori nu vedem suferinţele lor. Şi pe cât de mare e iubirea păstorilor, pe atât 
de mari sunt şi suferințele lor. Noi, oile, trebuie să înţelegem aceasta şi să-i 
Iubim şi cinstim pe păstorii noştri. 


Fraţilor, să rămânem în ascultare de păstorii noștri şi atunci va fi pace 
obştească şi Domnul va rămâne prin Duhul Sfânt cu noi toţi. 


Mare față este preotul, slujitor la altarul lui Dumnezeu. Cine-l 
întristează întristează pe Duhul Sfânt Care viază în el. 


Ce să spunem atunci de episcop? Episcopilor li s-a dat un mare har al 
Duhului Sfânt; ei stau mai presus decât toţi; ca vulturii ei se ridică în înălțimi şi 
de acolo văd în depărtări nesfârşite şi cu o minte de-Dumnezeu-grăitoare 
[teologică] păstoresc turma lui Hristos. 


Duhul Sfânt, se spune, a aşezat în Biserică episcopi ca să păstorească 
turma lui Hristos [FA 20, 28]; dacă credincioșii şi-ar aduce aminte de aceasta, i- 
ar iubi cu o mare iubire pe păstorii lor şi s-ar bucura din suflet la vederea 
păstorilor. Cine poartă în el harul Duhului Sfânt ştie despre ce vorbesc. 


Un om smerit şi blând mergea odată cu femeia sa şi cei trei copii ai săi pe 
o cale şi au întâlnit un arhiereu care călătorea într-o trăsură, şi atunci, când 
țăranul s-a închinat înaintea lui cu cucernicie, l-a văzut pe arhiereul care-l 
binecuvânta în focul harului. 


Dar poate va întreba cineva: „Dacă Duhul Sfânt a aşezat pe episcopi şi-i 
călăuzeşte, de ce nu este la noi pace şi nu înaintăm |duhovniceşte]?” 


Pentru că nu gândim drept despre puterea aşezată de Dumnezeu şi prin 
aceasta ne facem neascultători. Dar dacă ne-am preda voii lui Dumnezeu, am 
înainta degrabă, fiindcă Domnul iubește sufletul smerit şi ascultător şi-l că- 
lăuzește EI însuşi, iar pe cel ne-ascultător îl aşteaptă cu răbdare şi milostivire ca 
el să se îndrepte. Domnul învaţă în chip înţelept sufletul prin harul Său ca un 
bun învăţător şi un adevărat părinte. Dar chiar şi un părinte adevărat face greşeli 
ŞI un învăţător nu ştie totul, dar Domnul e atotştiutor. 

Toate nenorocirile vin din aceea că nu întrebăm pe „bătrânii” |.„stareţii”] 
care au fost aşezaţi să ne călăuzească, iar păstorii nu întreabă pe Domnul cum 
trebuie să procedeze. Dacă Adam ar fi întrebat pe Domnul atunci când Eva i-a 
dat să guste din rodul oprit, Domnul l-ar fi luminat şi Adam n-ar fi păcătuit. 
Spun despre mine însumi: toate păcatele şi greşelile mele au venit pentru că în 
ceasul ispitei şi nevoilor n-am chemat pe Domnul; dar acum am învăţat să cer în 
rugăciune harul lui Dumnezeu şi Domnul mă păzeşte pentru rugăciunile 
părintelui meu duhovnicesc. 


Tot aşa şi arhierei: deşi au darul Duhului Sfânt, nu înţeleg totul aşa cum 
trebuie şi, de aceea, în ceas de nevoie trebuie să caute luminare de la Domnul; ei 
însă lucrează după mintea lor, fapt prin care întristează milostivirea lui 
Dumnezeu şi seamănă tulburări. Cuviosul Serafim [din Sarov] spune că, atunci 
când dădea sfaturi după mintea sa, se întâmpla să greşească, şi greşelile pot fi 
MICI, dar pot fi şi mari. 


Astfel, noi toţi trebuie să învăţăm să recunoaștem voia lui Dumnezeu; dar 
dacă nu vom învăţa, nu vom cunoaște niciodată această cale. 


Domnul a zis: „Cheamă-Mă în ziua necazului şi Eu te voi izbăvi şi tu Mă 
vei preamări” [Ps 49, 16]. Domnul luminează pe om prin Duhul Sfânt; dar, fără 
Duhul Sfânt, nici un om nu poate judeca drept. Până la venirea Duhului Sfânt, 
apostoli înşişi nu erau nici tari, nici înţelepţi, aşa încât Domnul le-a spus: „Până 
când vă voi mai răbda?” [Mt 17,17]. 


Domnul a dat Sfintei Biserici păstori şi ei slujesc în chipul lui Hristos şi 
lor le-a fost dată puterea de a ierta păcatele prin Duhul Sfânt. 


Dar poate că vei gândi: cum poate cutare episcop sau duhovnic sau preot 
să aibă Duhul Sfânt, când îi place să mănânce şi are atâtea slăbiciuni? Dar eu îţi 
spun: e cu putinţă, dacă nu primeşte gânduri rele; aşa încât, chiar dacă are unele 
defecte, acestea nu împiedică harul să vieze în sufletul lui, aşa cum un pom 
verde poate avea şi ramuri uscate fără ca acestea să-l vatăme, şi el aduce roadă; 
sau, într-o holdă de grâu, chiar dacă grâul este amestecat cu neghină, aceasta 
nu-l împiedică să crească. 

Despre duhovnici 


In Postul Mare, în timpul vecerniei, la Vechiul Russi-kon, Domnul i-a dat 
unui monah să vadă pe ieromonahul Avraamie în chipul lui Hristos. Bătrânul 
duhovnic luase epitrahilul şi se pregătea să-l mărturisească. Când monahui 
acela a venit în locul unde se fac mărturisirile, s-a uitat la duhovnic, un bătrân 
cu părul alb, şi a văzut că faţa lui era tânără ca a unui băiat şi strălucea cu totul 
şi era asemenea lui Hristos. Atunci monahul a înţeles că duhovnicul stă [îşi 
săvârşeşte slujirea sa] în Duhul Sfânt şi că prin Duhul Sfânt îi sunt iertate 
păcatele celui ce se pocăieşte. 


Dacă oamenii ar vedea în ce slavă slujeşte preotul, atunci la această 
vedere ar cădea la pământ; şi dacă preotul însuşi s-ar vedea în ce slavă cerească 
stă [își săvârşeşte slujirea sa], ar deveni un mare nevoitor [ascet], ca să nu 
întristeze cu nimic harul Duhului Sfânt care viază în el. 


Scriu aceste rânduri şi duhul meu se bucură că păstorii noştri sunt 
asemenea Domnului lisus Hristos. Dar şi noi, oile, chiar dacă nu avem decât 
puţin har, suntem însă toţi asemenea Domnului. Oamenii nu cunosc aceste taine, 
dar loan Teologul a spus limpede: „Vom fi asemenea Lui” [1 In 3, 2], şi 
aceasta nu numai după moarte, ci încă de acum, fiindcă Domnul Cel Milostiv 
a dat pe pământ pe Duhul Sfânt şi Duhul Sfânt viază în Biserica noastră; EI 
viază în păstorii cei neprihăniţi, viază în inima credincioşilor şi învaţă sufletul 
nevoinţa [asceza], dă puterea de a împlini poruncile Domnului, ne conduce la 
tot adevărul şi îl face pe om atât de frumos, încât omul se face asemenea 
Domnului. 


Intotdeauna trebuie să ne aducem aminte că duhovnicul îşi săvârşeşte 
slujirea sa în Duhul Sfânt şi de aceea trebuie să avem evlavie faţă de el. 
Credeţi, fraților, că dacă s-ar întâmpla cuiva să moară de faţă cu un duhovnic şi 
cel ce moare spune: „Părinte sfinte, dă-mi binecuvântare să văd pe Domnul în 
împărăţia cerurilor”, iar duhovnicul 
spune: „Du-te, copile, şi vezi pe Domnul”, va fi după bine cuvântarea 
duhovnicului, pentru că Duhul Sfânt în cer şi pe pământ Acelaşi este. 


Mare putere au rugăciunile unui duhovnic. Am suferit mult din partea 
demonilor din pricina mândriei mele, dar Domnul m-a smerit şi m-a miluit 
pentru rugăciunile părintelui meu duhovnicesc, şi acum Domnul mi-a descoperit 
că peste ei odihneşte Duhul Sfânt şi de aceea îi cinstesc mult pe duhovnici. 

Pentru rugăciunile lor primim harul Sfântului Duh şi bucurie de la Domnul 
Care ne iubeşte şi ne-a dat tot ce ne e de trebuinţă pentru mântuirea sufletelor. 


Dacă omul nu spune totul duhovnicului, calea sa e întortocheată şi nu 
duce la mântuire, dar cine spune totul acela merge drept în împărăţia cerurilor. 


Un monah m-a întrebat: „Spune-mi, ce să fac să-mi îndrept viaţa mea?” îi 
plăcea să mănânce mult şi în afara soroacelor rânduite. l-am spus: „Scrie în 
fiecare zi cât ai mâncat şi ce ai gândit, iar seara citeşte ce ai scris duhovnicului”. 
EI însă mi-a zis: „Nu pot să fac aceasta”. Şi aşa el n-a putut trece peste mica 
ruşine de a-şi mărturisi neputinţa şi de aceea nu s-a îndreptat şi a murit de 
dambla. Domnul să-i dea iertare fratelui nostru şi să ne păzească de asemenea 
moarte. 


Cine vrea să se roage neîncetat trebuie să fie curajos şi înțelept şi în toate 
să întrebe pe părintele său duhovnicesc. întreabă-l chiar dacă el însuşi n-a 
trecut prin experienţa rugăciunii şi pentru smerenia ta Domnul se va milostivi de 
tine şi te va păzi de orice nedreptate; dar dacă gândeşti: „Duhovnicul este 
neexperimentat şi prins în zădărnicii; mă voi călăuzi eu însumi după cărţi”, eşti 
pe o cale primejdioasă şi nu departe de înşelăciune. Cunosc pe mulţi care s-au 
amăgit aşa în gândurile lor şi, din pricina dispreţului față de părintele lor 
duhovnicesc, n-au înaintat duhovniceşte. Ei uită că în Sfânta Taină [a 
Mărturisiri] lucrează harul Sfântului Duh, care ne şi mântuieşte. Aşa amăgeşte 
vrăjmașul pe nevoitori [asceţi], ca să nu mai fie rugători, dar Duhul Sfânt 
înţelepţeşte sufletele atunci când ascultăm sfaturile păstorilor noștri. 


In Sfânta Taină [a Mărturisirii] Duhul Sfânt e Cel ce lucrează prin 
duhovnic şi, atunci când vine de la duhovnic, sufletul simte înnoirea lui printr- 
un simţământ de pace şi iubire faţă de aproapele; dar dacă pleci de la duhovnic 
tulburat, aceasta înseamnă că te-ai mărturisit nesincer şi n-ai iertat din suflet 
fratelui tău greşeala lui. 


Duhovnicul trebuie să se bucure atunci când Domnul aduce la el un 
suflet spre pocăință şi, după harul care i-a fost dat, trebuie să tămăduiască 
acest suflet, şi pentru aceasta va primi de la Dumnezeu mare milă ca un 
bun păstor al oilor Sale. 

Despre monahi 


Unii zic că monahii trebuie să slujească lumii, ca să nu mănânce pe 
degeaba pâinea norodului; dar trebuie să înţelegem în ce anume stă slujirea lor 
ŞI cu ce anume vin monahii în ajutorul lumii. 


Monahul e un rugător pentru întreaga lume; el plânge pentru întreaga 
lume şi aceasta e lucrarea lui de căpetenie. 


Cine îl sileşte însă să plângă pentru întreaga lume? 


Domnul lisus Hristos, Fiul lui Dumnezeu. El dă monahului iubirea 
Duhului Sfânt şi din această iubire inima monahului se întristează pururea 
pentru norod, pentru că nu toţi se mântuiesc. Domnul însuşi S-a întristat până 
într-atât pentru norod, încât S-a dat pe Sine morţii pe cruce. Maica Domnului a 
purtat în inima ei aceeași întristare pentru oameni şi, asemenea Fiului ei 
Preaiubit, a dorit până la sfârşit mântuirea tuturor. 


Acelaşi Duh Sfânt L-a dat Domnul apostolilor şi sfinţilor noştri părinţi şi 
păstorilor Bisericii. în aceasta stă slujirea noastră faţă de lume. Şi de aceea, nici 
păstorii Bisericii, nici monahii nu trebuie să se ocupe de treburi lumești, ci să 
urmeze pilda Maicii Domnului Care, în templu, în Sfânta Sfintelor, cugeta ziua 
şi noaptea la legea Domnului şi stăruia în rugăciune pentru norod. 


Nu e treaba monahului să slujească lumii din osteneala mâinilor lui. 
Aceasta e treaba celor din lume [mirenilor]. 


Omul din lume se roagă puţin, dar monahul se roagă neîncetat. 
Mulțumită monahilor, rugăciunea nu încetează niciodată pe pământ; iar 
aceasta este de folos pentru întreaga lume, fiindcă lumea stă prin rugăciune; 
dar când rugăciunea slăbeşte, atunci lumea piere. 


Și ce poate face un monah cu mânnile lui? Pentru o zi de muncă el poate 
câştiga ceva bani, dar ce este aceasta pentru Dumnezeu? în vreme ce un singur 
gând plăcut lui Dumnezeu face minuni. Vedem aceasta din Sfânta Scriptură. 
Prorocul Moise se ruga în gând şi Domnul i-a zis: „„Moise, de ce strigi la 
Mine?” şi i-a izbăvit pe israeliți de la pieire [lş 14,15]. Antonie cel Mare a 
ajutat lumea prin rugăciune, iar nu prin lucrul mâinilor lui. Cuviosul Serghie 
[din Radonej] a ajutat prin post şi rugăciune poporul rus să se elibereze de sub 
jugul tătarilor. Cuviosul Serafim [din Sarov] s-a rugat în gând şi Duhul Sfânt a 

pogorât asupra lui Motovilov. lată care este lucrul monahilor. Dar dacă 
monahul e nepăsător şi sufletul lui n-ajunge să vadă pururea pe Domnul, e bine 
ca el să slujească pelerinilor şi să ajute pe cei din lume la ostenelile lor; şi acest 
lucru e plăcut lui Dumnezeu; dar să ştie că e departe de monahism. 


Monahul trebuie să lupte cu patimile şi, cu ajutorul lui Dumnezeu, să le 
biruiască. Uneori monahul este fericit în Dumnezeu şi trăieşte ca în rai lângă 
Dumnezeu, alteori plânge pentru întreaga lume, fiindcă vrea ca toţi oamenii să 
se mântuiască. 


Astfel, Duhul Sfânt îl învaţă pe monah să iubească pe Dumnezeu şi să 
iubească lumea. Vei zice, poate, că acum nu mai sunt asemenea monahi, care 
se roagă pentru întreaga lume; dar eu îţi spun că atunci când nu vor mai fi pe 
pământ rugători, atunci va 
fi sfârşitul lumii, vor veni mari nenorociri şi ele sunt deja acum. Lumea stă prin 
rugăciunile sfinţilor, şi monahul este chemat să se roage pentru întreaga lume. 
în aceasta stă slujirea lui şi pentru aceasta nu-l încărcaţi cu grijile acestei lumi. 
Monahul trebuie să vieţuiască într-o necontenită în-frânare, dar dacă se lasă 
prins în grijile lumești, va fi silit să mănânce mai mult şi nu se va mai putea 
ruga cum trebuie; căci harului îi place să vieze întrun trup uscat. 


Lumea crede că monahii sunt un neam nefolositor. Dar oamenii n-au 
dreptate să gândească aşa. Ei nu ştiu că monahul e un rugător pentru întreaga 
lume, nu văd rugăciunea lui şi nu ştiu cu câtă milostivire le primeşte Domnul. 
Monahii duc o luptă crâncenă cu patimile şi pentru această luptă vor fi mari la 
Dumnezeu. 


Eu însumi nu sunt vrednic să mă numesc monah. Am trăit mai mult de 
patruzeci de ani în mănăstire şi mă socotesc printre fraţii începători aflaţi sub 
ascultare; dar cunosc monahi care sunt aproape de Dumnezeu şi de Maica 
Domnului. Domnul e atât de aproape de noi, mai aproape decât aerul pe care-l 
respirăm. Aerul intră înăuntrul trupului nostru şi ajunge la inimă, dar Domnul 
viază în însăşi inima omului. „Şi-mi voi face în ei sălaş şi voi umbla în mijlocul 
lor... şi le voi fi Tată, iar ci îmi vor fi fii şi fuce, zice Domnul” [2 Co 6,16-18]. 


Iată, bucuria noastră: Dumnezeu este cu noi şi în noi. 


Știu oare toţi aceasta? Din nenorocire nu toţi, ci numai cei ce s-au smerit 
înaintea lui Dumnezeu și și-au tăiat vo-ile proprii, căci Dumnezeu celor mândri 
le stă împotrivă [| Ptr 5,5] şi EI viază numai într-o inimă smerită. Domnul se 

bucură când ne aducem aminte de milostivirea Lui şi ne facem asemenea Lui 
prin smerenia noastră. 


Aşa cum lui Luca şi Cleopa le ardea inima când Domnul mergea 
împreună cu ei pe cale [Le 24,32], aşa şi acum multor monahi inima le arde de 
iubire pentru Domnul, şi în duh smerit şi în iubire sufletul lor se alipeşte de 
Unul Dumnezeu. Dar sufletul monahului împătimit după bani sau lucruri sau 
îndeobşte după orice lucru pământesc nu poate iubi pe Dumnezeu cum trebuie, 
pentru că mintea lui e împărțită între Dumnezeu şi lucruri, iar Domnul a spus 
că nu putem sluji la doi domni [Mt 6, 24]. Tot aşa şi cu mirenii: mintea lor e 
ocupată de cele pământeşti şi nu pot iubi pe Dumnezeu aşa cum îl iubesc 
monahii. 


Chiar dacă se gândeşte la cele pământeşti, monahul o face numai în 
măsura în care acest lucru e de trebuinţă pentru viaţa trupească, dar duhul lui 
arde de iubire pentru Dumnezeu; deşi lucrează cu mâinile, cu mintea el rămâne 
în Dumnezeu. Aşa cum Sfinţii Apostoli grăiau cuvânt poporului, dar sufletul lor 
era întreg în Dumnezeu, pentru că Duhul lui Dumnezeu era viu în ei şi călăuzea 
mintea şi inima lor, aşa şi monahul, chiar dacă cu trupul sade într-o chilie mică 
şi săracă, cu duhul el vede slava lui Dumnezeu, în toate el își păzește curată 
conştiinţa ca să nu supere pe fratele şi să nu întristeze prin vreun gând rău pe 
Duhul Sfânt Care este în el [cf. Ef 4, 30]. El smereşte sufletul său şi prin 
smerenie îndepărtează pe vrăjmaşi atât de la sine însuşi, cât şi de la oamenii 
care cer rugăciunile lui. 


Sunt monahi care cunosc pe Dumnezeu, cunosc şi pe Maica Domnului, 
pe sfinţii îngeri şi raiul, dar cunosc și pe demoni şi chinurile iadului, şi cunosc 
aceasta din experienţă. 


în Duhul Sfânt sufletul cunoaşte pe Dumnezeu. Duhul Sfânt ne dă, pe cât e cu 
putinţă acest lucru, să cunoaştem încă de aici deplinătatea bucuriei raiului, pe 
care fără harul lui Dumnezeu omul n-ar putea-o purta, ci ar muri. 


Monahul cu multă experienţă duce luptă cu vrăjmașşul mândriei, şi Duhul 
Sfânt îl învaţă, îl povăţuieşte şi-i dă puterea de a-l birui. Monahul înţelept 
izgoneşte prin smerenie orice înălțare şi mândrie. El spune: „Nu sunt vrednic 
de Dumnezeu şi de rai. Sunt vrednic de chinurile iadului şi voi arde veşnic în 
foc. Sunt cu adevărat mai rău decât toți şi nevrednic să fiu miluit”. 

Duhul Sfânt îl învaţă să gândească aşa despre sine însuși; şi Domnul se 
bucură pentru noi când ne smerim şi ne osândim pe noi înşine şi dă sufletului 
harul Său. 


Cine s-a smerit pe sine, acela a biruit pe vrăjmaşi. Dar cel ce se socoteşte 
în inima sa vrednic de focul cel veşnic, nici un vrăjmaş nu se poate apropia şi 
nici un gând lumesc nu pătrunde în sufletul lui, ci toată mintea şi toată inima lui 
rămân în Dumnezeu. lar cine a cunoscut pe Duhul Sfânt şi a fost învăţat de El 
smerenia, acela a ajuns asemenea învățătorului său, lisus Hristos, Fiul lui 
Dumnezeu, şi s-a asemănat Lui. 


Noi toţi, care urmăm lui Hristos, norodul ales de Dumnezeu şi deosebit al 
monahilor, ducem o luptă cu vrăjmaşul. Suntem în război şi straja noastră e de 
fiecare zi şi de fiecare ceas. Pe cel căruia îi place să-și taie voia proprie, pe 
acela vrăjmaşul nu-l răpune; dar pentru a birui pe vrăjmaşul trebuie să ne 
învăţăm smerenia lui Hristos, iar sufletul care are această smerenie, acela a 
biruit pe vrăjmașul.. 


Dar să nu deznădăjduim, pentru că Domnul e nemăsurat de milostiv şi ne 
iubeşte. 


Prin harul Sfântului Duh, Dumnezeu dă sufletului să cunoască ce 
rugăciune este începătoare, care e de mijloc şi care este desăvârşită. Dar şi 
rugăciunea desăvârşită Domnul n-o ascultă pentru că sufletul ar fi desăvârşit, ci 
pentru că E] este milostiv şi vrea, ca o mamă iubitoare de copii, să mângâie 
sufletul, ca el să ardă şi mai mult şi să nu cunoască odihna nici ziua, nici 
noaptea. 


Rugăciunea curată are nevoie de pacea sufletului, dar nu poate fi pace în 
suflet fără ascultare şi înfrânare. 


Sfinţi Părinţi pun ascultarea mai presus decât postul şi rugăciunea, 
pentru că fără ascultare omul poate crede despre sine însuşi că e un nevoitor 
[ascet] şi un rugător, dar cine şi-a tăiat voia sa întru toate înaintea „bătrânului” 
[„stareţului”] şi a duhovnicului său, acela are mintea curată. 


Monahul neascultător nu va şti niciodată ce este rugăciunea curată. 
Omul mândru şi căruia îi place să-și facă voia proprie, chiar dacă a trăit o sută 
de ani în mănăstire, nu va cunoaşte nimic duhovnicesc, pentru că prin neas- 
cultarea sa întristează pe „bătrâni” [,„stareţi”] şi, în ei, pe Dumnezeu. 

Vai monahului care n-ascultă de „bătrâni” [,,stareţi]. Mai bine ar fi fost 
să rămână în lume. Dar, chiar şi în lume, oamenii ascultă de părinţii lor şi în 
cinstesc pe cei bătrâni, se supun stăpânilor şi ascultă de mai-marii lor. 


Vai nouă! Domnul, împăratul cerului şi al pământului şi a toată lumea, 
S-a smerit pe Sine însuşi şi S-a supus Maicii Sale şi Sfântului Iosif, dar noi nu 
vrem să ascultăm de „bătrânul” [.„stareţul”] nostru pe care-l iubeşte Domnul şi 
căruia EI ne-a încredinţat. Dacă „bătrânul” are un caracter rău, măcar că aceasta 
este o mare pacoste pentru ascultător, acesta trebuie să se roage lui Dumnezeu 
pentru el întru smerenia duhului, şi atunci Domnul va milui şi pe ascultător şi 
pe „bătrân”. 


Unii monahi nu au pace şi invocă drept pretext felurite pricini: sau că 
ascultarea [slujirea] nu este bună, sau chilia este rea, sau că „bătrânul” lor are 
un caracter ursuz. Dar ei nu înţeleg că de vină nu e nici chilia, nici „bătrânul”, 
ci sufletul bolnav. Nimic nu e pe plac sufletului mândru, dar toate vor fi bune 
pentru cel smerit. 


Dacă întâi-stătătorul este rău, roagă-te pentru el şi vei avea pace în 
sufletul tău. Dacă chilia e rea sau dacă ascultarea nu-ţi e pe plac sau dacă eşti 
istovit de boală, gândeşte în tine însuţi: „Domnul mă vede şi cunoaşte starea 
mea; să fie cum îi place lui Dumnezeu”, şi vei avea pace. Dacă sufletul nu se 
predă voii lui Dumnezeu, nu-şi va găsi nicăieri pacea, chiar dacă ar păzi 
posturi mari şi ar stărul în rugăciune. Cine învinuieşte pe oameni pentru faptul 
că îi fac reproşuri, acela nu înţelege că sufletul lui e bolnav şi că nu reproșurile 
sunt vinovate pentru suferinţa lui. Cel căruia îi place să-şi împlinească voia sa 
proprie, acela nu e deloc înţelept, dar cel ascultător degrabă va înainta [du- 
hovniceşte], pentru că Domnul îl iubeşte. 


Cel în care este, chiar şi numai puţin, harul Duhului Sfânt, acela iubeşte 
orice stăpânire rânduită de Dumnezeu şi i se supune cu bucurie spre slava lui 
Dumnezeu. în Biserica noastră acest lucru e cunoscut prin Duhul Sfânt, şi 
Sfinţii Părinţi au scris despre acest lucru. 


Este cu neputinţă să ne păstrăm pacea sufletească dacă nu veghem 
asupra minţii noastre, adică dacă nu vom depărta gândurile care nu-l plac lui 
Dumnezeu şi nu le vom păzi, dimpotrivă, pe cele plăcute lui Dumnezeu. Tre- 
buie să priveşti cu mintea în inimă, ce anume se lucrează acolo: lucruri de pace 
sau nu. Dacă nu, atunci vezi cu ce anume ai păcătuit. Pentru pacea sufletească 
trebuie să fii înfrânat, pentru că pacea se pierde şi din pricina trupului nostru. 

Nu trebuie să fii curios; nu trebuie să citeşti nici gazete, nici cărți lumeşti, care 
pustiesc sufletul şi-i aduc urât şi tulburare. Nu osândi pe alţii, fiindcă adeseori 
se întâmplă că, fără să-l cunoaştem pe om, îl vorbim de rău, dar el prin mintea 
lui e asemenea unui înger. Nu te sili să cunoşti treburi străine, ci numai pe cele 
ale tale; nu te îngriji decât de ceea ce ţi s-a poruncit de „bătrâni” şi atunci, 
pentru ascultarea ta, Domnul te va ajuta cu harul Său, şi vei vedea în sufletul 
tău roadele ascultării: pacea şi rugăciunea neîncetată. 


In viaţa de obşte harul lui Dumnezeu se pierde înainte de toate pentru că 
n-am învăţat să iubim pe fratele nostru după porunca Domnului [1 In 4, 21]. 
Dacă fratele tău te întristează şi în clipa aceea primeşti un gând de mânie 
împotriva lui sau dacă-l osândeşti ori îl urăşti, vei simţi că harul te-a părăsit şi 
că pacea a pierit. Pentru pacea sufletească trebuie ca sufletul să se obişnuiască 
să iubească pe acela care I-a întristat şi să se roage de îndată pentru el. Sufletul 
nu poate avea pace, dacă nu va cere cu toată puterea de la Domnul darul de a 
iubi pe toți oamenii. Domnul a zis: „lubiţi pe vrăjmaşii voştri” [Mt 5, 44], şi 
dacă nu-i vom iubi pe vrăjmaşi, nu va fi pace în suflet. Este neapărată nevoie să 
dobândim ascultare, smerenie şi iubire, altfel toate marile noastre nevoinţe şi 
privegheri vor fi doar spre pierzanie. Un „bătrân” a avut următoarea vedenie: un 
om căra apă într-un vas al cărui fund era spart; omul îşi dădea multă 
osteneală, dar toată apa se scurgea şi vasul rămânea gol. Aşa şi noi, trăim în 
nevoinţă [asceză], dar pierdem o singură virtute, şi pentru ea sufletul stă gol. 


Fraţilor, nevoitori [asceţi] ai lui Hristos, să nu slăbim în nevoinţă 
[asceză] şi în rugăciune, ci să ne păstrăm râvna toată viaţa. Am cunoscut mulţi 
monahi care au venit în mănăstire cu sufletul aprins şi mai apoi şi-au pierdut 
râvna de la început; dar cunosc şi unii care şi-au păstrat-o până la sfârşit. 


Pentru a-ţi păstra râvna, trebuie să-ţi aduci aminte neîncetat de Domnul 
ŞI să cugeti: „Sfârşitul meu e aproape şi acum trebuie să mă înfăţişez înaintea 
Judecăţii lui Dumnezeu”. Și dacă sufletul va fi neîncetat gata să moară, el nu 
se va mai teme de moarte, ci în smerita rugăciune va veni pocăinţa, iar de la 
duhul de pocăință mintea ta se va curaţi şi nu se va mai lăsa înşelată de lume şi 
vel iubi pe toţi oamenii şi vei vărsa lacrimi pentru ei. Dar când le vei dobândi 
pe acestea, să ştii că sunt un dar al milei lui Dumnezeu; prin sine însuşi omul nu 
e nimic decât pământ păcătos. 


Am văzut oameni buni când au venit în mănăstire, dar care mai apoi s- 
au stricat; am văzut şi alţii care au venit răi, mai apoi însă s-au făcut smeriţi şi 

blânzi, că e o bucurie pentru suflet să se uite la ei. Cunosc un monah care, 
când era tânăr, înconjura roată satul ca să nu cadă în ispită, dar care, nu de 
mult, a rămas două ceasuri privind cu poftă mulțimea pasagerilor de pe un 
vapor şi mi-a spus el însuşi că iubea lumea. Astfel, sufletul monahului se poate 
schimba şi întoarce spre lume. Şi totuşi, el venise în mănăstire la şaptesprezece 
ani Şi trăise aici treizeci şi cinci de ani. Din aceasta se vede cât.de mult trebuie 
să ne temem să nu se stingă în noi acel foc care ne-a împins să ne lepădăm de 
lume şi să iubim pe Domnul. 


Mulţi monahi cunosc harul Duhului Sfânt. Duhul Sfânt este atât de dulce 
şi iubit sufletului, că Ia vederea unei fete frumoase omul rămâne fără să fie 
luptat de poftă; dar cine n-are numai har în suflet, acela se teme de păcat, 
pentru că simte că păcatul este viu în el şi patimile îl atrag. 


Noi, monahii, ducem un război duhovnicesc. Un soldat care mergea la 
Salonic a venit să mă vadă la magazie. Sufletul meu I-a îndrăgit şi i-am zis: 
„Roagă-te ca necazurile tale să se împuţineze”. Dar el mi-a zis: „Am învăţat să 
mă rog la război. Am luat parte la multe bătălii. Gloanţele plouau în jurul 
meu, dar am rămas în viaţă... lată cum mă rugam lui Dumnezeu: „Doamne, 
miluieşte!”” Mă uitam la el când îmi arăta cum se ruga şi se vedea limpede că 
era cu totul cufundat în rugăciune; şi Domnul I-a păzit. 


Aşa se ruga el în nevoi la război, unde e omorât numai trupul, dar noi, 
monahii, ducem înăuntrul nostru un altfel de război, în care poate pieri sufletul; 
de aceea trebuie să ne rugăm încă şi mai mult şi cu mai multă râvnă ca sufletul 
nostru să fie cu Domnul. Nu trebuie numai să alergăm la EI, ci să fim neîncetat 
în EI; aşa cum îngerii slujesc lui Dumnezeu pururea, aşa şi monahul trebuie să 
rămână totdeauna cu mintea în Dumnezeu şi să cugete la legea Lui ziua şi 
noaptea. 


Legea lui Dumnezeu se aseamănă cu o mare şi preafrumoasă grădină în 
care viețuiesc însuşi Domnul şi toţi sfinţii Lui: prorocii, apostolii, sfinţiţii 
ierarhi, mucenicii, cuvioşii postitori în smerenie; pe toţi i-a strâns în chip 
minunat milostivirea lui Dumnezeu, şi sufletul se bucură de această sfântă, 
mare şi minunată adunare. 


Mulţi vor să cunoască şi să vadă împărați, care sunt nişte oameni 
muritori, dar a cunoaşte pe Domnul, împăratul slavei veşnice, e mai de preţ 
decât orice. 

O, fraulor, citiți mai mult Evangheliile, Epistolele Apostolilor şi scrierile 
Sfinților Părinţi; prin această învăţătură sufletul cunoaşte pe Dumnezeu şi 
mintea e atât de preocupată de Domnul, că uită cu desăvârşire lumea, ca şi cum 
nu s-ar fi născut măcar. 


Domnul ne-a dat Evangheliile şi vrea ca noi să le urmăm, dar, afară de 
aceasta, Domnul ne învaţă prin harul Său; nu toţi pot înţelege aceasta, ci numai 
unii: cei care prin smerenie şi-au tăiat voia lor. Noi, însă, trebuie să-i întrebăm 
pe sfinţii duhovnici şi ei ne vor călăuzi la Hris-tos, pentru că lor li s-a dat 
harul de a lega şi dezlega. Mergi la duhovnic cu credinţă şi vei dobândi raiul. 


E bine pentru monah să fie ascultător şi să se mărturisească sincer, ca 
duhovnicul să ştie ce gânduri îndrăgeşte sufletul lui. Un asemenea monah va 
avea întotdeauna pace în Dumnezeu şi în sufletul lui se vor naşte gânduri 
dumnezeiești şi mintea lui se va lumina de aceste gânduri şi inima lui va afla 
odihnă în Dumnezeu. 


Un asemenea monah trăieşte pe pământ în mijlocul amăgirilor şi 
ispitelor de tot felul, dar nu se teme de nimic, pentru că sufletul lui e întărit în 
Dumnezeu şi-L iubeşte pe EI; toată dorinţa lui e de a şti cum să-şi smerească 
sufletul, căci Domnul iubeşte sufletul smerit, şi sufletul ştie ce aşteaptă de la el 
Domnul, pentru că Domnul e învățătorul său. 


Chiar şi în vremea noastră sunt mulţi nevoitori [asceţi] plăcuţi lui 
Dumnezeu, chiar dacă nu fac minuni văzute. 


Dar iată o minune a lui Dumnezeu pe care o putem vedea în sufletul 
nostru: dacă sufletul tău se smereşte aşa cum se cuvine, Domnul Cel Milostiv 
îi dă o mare bucurie şi străpungere [a inimii]; dar dacă sufletul înclină câtuşi de 
puţin spre mândrie, cade în urât şi în întuneric. Dar ştiu aceasta numai cei ce 
se nevolesc. 


Dacă, venind în mănăstire, iubeşti pe Domnul chiar şi numai într-o mică 
măsură şi dacă crezi că Domnul te-a adus aici şi că EI îi călăuzeşte pe 
„bătrânu” [„stareţu”] tăi, atunci harul lui Dumnezeu se va sălăşlui în tine şi 
Domnul îţi va da pacea şi darul deosebirii binelui şi răului, şi sufletul tău va 
privi spre bine în fiecare zi şi în fiecare ceas, pentru că el se desfătează de legea 
lui Dumnezeu. 

Dacă ai intrat în viaţa de obşte, îmbărbătează-te şi să nu se tulbure 
sufletul tău. 


Dacă slujeşti la arhondaric, fii asemenea lui Avraam care s-a învrednicit 
să primească Trei Pelerini minunaţi. Cu smerenie și bucurie slujeşte-i pe 
părinţi, pe fraţi şi pe pelerini şi vei primi plata lui Avraam. 


Dacă lucrezi printre fraţi şi înduri ispite, fii asemenea nebunilor pentru 
Hristos: ei se rugau pentru cei ce lucrau ispitele, şi pentru această iubire 
Domnul le dădea harul Sfântului Duh şi le era uşor să trăiască cu oamenii şi să 
îndure tot felul de necazuri. Domnul e milostiv faţă de cel ce e în ascultare, 
chiar dacă uneori acela e cu nebăgare de seamă; dar cel ce nu ascultă 
depărtează el însuşi de la el harul lui Dumnezeu. 


Dacă te linişteşti [te dedici isihiei] în chilie, imită liniştirea Marelui 
Arsenie, ca Duhul Sfânt să cârmuiască corabia sufletului tău. 


Dacă îţi este greu, adu-ţi aminte de cuvintele milostive ale Domnului: 
„Veniţi la Mine toţi cei osteniţi şi împovăraţi, şi Eu vă voi odihni pe voi” [Mtn, 
28]. Această odihnă în Duhul Sfânt sufletul o primeşte prin pocăință. 


Domnul iubeşte sufletul care-L caută din toată inima, pentru că El a zis: 
„Llubesc pe cei ce Mă iubesc şi cei ce Mă caută vor afla har” [Pr 8,17]. lar acest 
har atrage sufletul să-L caute pe Dumnezeu cu lacrimi. 


Despre economul mănăstirii 


Mulţi monahi spun că economul n-are când să se roage și că nu poate 
păzi pacea sufletului, pentru că toată ziua el trebuie să fie cu oamenii. Dar eu 
spun că dacă va iubi pe oameni şi va gândi despre muncitorii lui: „Domnul 
iubeşte făpturile Sale”, Domnul îi va da rugăciunea neîncetată, fiindcă la 
Domnul toate sunt cu putinţă. 


Economul trebuie să iubească şi să-i fie milă de muncitorii săi şi să se 
roage pentru ei: „Doamne, veseleşte sufletele întristate ale acestor oameni 
sărmani, trimite-le lor Duhul Tău, pe Sfântul Mângâietor!” Şi atunci sufletul lui 

va trăi ca într-o pustie liniştită şi Domnul îi va da rugăciune, străpungere [a 
inimii] şi lacrimi, şi harul Duhului Sfânt va via în chip simţit în el şi sufletul lui 
va simţi lămurit ajutorul lui Dumnezeu. 


S-a petrecut la noi următoarea întâmplare. Economul mănăstirii a trimis 
un muncitor la un lucru oarecare, dar muncitorul, din lipsă de experienţă, n-a 
vrut să se ducă. Economul i-a zis: „Du-te!” Atunci muncitorul s-a înfuriat şi în 
faţa tuturor celor ce erau acolo, ca la vreo patruzeci de oameni, l-a făcut pe 
econom „câine”. Dar economului i s-a făcut milă de muncitor, i-a dat ceai şi 
zahăr şi i-a spus: „Cheamă-mă întotdeauna „câine””. Şi dintr-o dată munci- 
torul a fost cuprins de o asemenea ruşine, că faţa lui s-a înroşit cu totul şi, mai 
apoi, a fost cel mai ascultător dintre toți. 


E atât de bine să trăieşti cu iubire; atunci Domnul te ajută cu harul Său şi- 
ți dă o rugăciune fierbinte pentru oameni. Dar dacă economul se va înfuria, 
atunci îşi va vătăma sufletul său şi-i va tulbura şi pe alţii prin mânia lui. 


Experienţa multor ani mi-a arătat că economul trebuie să-i iubească pe 
oameni aşa cum o mamă îşi iubeşte copiii, iar dacă cineva nu este ascultător, 
el trebuie să se roage din inimă lui Dumnezeu: „Doamne, luminează pe robul 
Tău, căci îl iubeşti pe el”, şi atunci rugăciunea ta va fi de folos pentru el şi tu 
însuţi vei cunoaşte cât de bine e să te rogi pentru muncitori. 


Toţi vor iubi un econom bun, pentru că tuturor le place când sunt luaţi cu 
blândeţe. Experienţa mi-a arătat că nu trebuie să gândești rău despre nici un 
om, căci pentru aceasta harul Duhului Sfânt pleacă din suflet. Dar dacă îi iubim 
pe oameni, Domnul ne va da rugăciunea aşa încât, chiar şi în mijlocul 
oamenilor, sufletul va putea striga neîncetat către Dumnezeu. 


Despre ascultare 


Rari sunt cei ce cunosc taina ascultării. Cel ce ascultă este mare 
înaintea lui Dumnezeu. El îl imită pe Hristos, Care ne-a dat EI însuşi pilda 
ascultării. Domnul iubeşte sufletul ascultător şi-i dă pacea Lui şi atunci totul 
este bine şi sufletul simte iubire pentru toți. 

Cel ce ascultă şi-a pus toată nădejdea în Dumnezeu şi de aceea sufletul 
său este totdeauna în Dumnezeu, şi Domnul îi dă harul Său şi acest har învaţă 
sufletul tot binele şi-i dă puterea de a rămâne în bine. EI vede răul, dar acest rău 
n-are nici o putere asupra sufletului, pentru că e cu el harul Sfântului Duh, 
care-l păzeşte de orice păcat, şi el se roagă lui Dumnezeu în pace şi ușor. 


Duhul Sfânt iubeşte sufletul celui ce ascultă şi, de aceea, el cunoaşte 
degrabă pe Domnul şi primeşte darul rugăciunii inimii. 


Cel ce ascultă s-a predat pe sine voii lui Dumnezeu şi, pentru aceasta, îi 
sunt dăruite libertatea şi odihna în Dumnezeu şi se roagă cu mintea 
curată; dar cei mândri şi neascultători nu se pot ruga curat chiar dacă se 
nevoiesc mult. Ei nu ştiu cum lucrează harul, nici dacă Domnul le-a iertat 
păcatele. Dar cel ce ascultă ştie limpede că Domnul i-a iertat păcatele, pentru că 
simte în sufletul său pe Duhul Sfânt. 


Ascultarea este de trebuinţă nu numai monahului, ci şi fiecărui om. 
Chiar şi Domnul a fost ascultător. Cei mândri şi cei care trăiesc după rânduială- 
de-sine [în idiorit-mie] nu lasă harul să vieze în ei şi, de aceea, n-au niciodată 
pace sufletească; dar harul Duhului Sfânt intră uşor în sufletul celui ascultător 
şi-i dă bucurie şi odihnă. 


Toţi caută odihna şi bucuria, dar puţini ştiu unde să găsească această 
bucurie şi această odihnă şi ce anume trebuie pentru a ajunge la ele. De 
treizeci şi cinci de ani, iată, văd un monah care e mereu vesel la suflet şi 
plăcut la faţă, chiar dacă e bătrân. ŞI aceasta pentru că el iubeşte ascultarea şi 
sufletul său s-a predat voii lui Dumnezeu şi nu se îngrijeşte de nimic, ci sufletul 
său iubeşte pe Domnul şi-l vede pe EI. 


Cine poartă în sine fie şi numai puţin har, acela se supune cu bucurie 
oricărei stăpâniri. EI ştie că Domnul guvernează şi cerul şi pământul şi cele de 
dedesubt şi pe el însuşi şi treburile lui şi tot ce este în lume, şi de aceca are 
întotdeauna odihnă. 


Cine ascultă s-a predat pe sine voii lui Dumnezeu şi nu se teme de 
moarte, pentru că sufletul lui s-a obişnuit să vieţuiască cu Domnul şi-L iubeşte 
pe El. EI şi-a tăiat voia proprie şi, de aceea, nu are nici în suflet, nici în trup 
acea luptă care îl chinuie pe cel ce nu ascultă şi pe cel ce lucrează după voia sa 
proprie. 

Adevăratul ascultător urăşte voia sa proprie şi îl iubeşte pe părintele lui 
duhovnicesc, şi pentru aceasta primeşte libertatea de a se ruga lui Dumnezeu cu 
minte curată şi sufletul său vede liber, fără gânduri, pe Dumnezeu şi se odihneşte 
întru El. El vine degrabă la iubirea lui Dumnezeu datorită smereniei lui şi 
pentru rugăciunile părintelui său duhovnicesc. 


Viaţa noastră e simplă dar înțeleaptă. Maica Domnului a spus 
Cuviosului Serafim [din Sarov]: „Dă-le lor [monahiilor] o ascultare, şi cine va 
păzi ascultarea şi înțelepciunea va fi cu tine şi aproape de mine”. 


Vedeţi cât de simplă e mântuirea. Dar înţelepciunea trebuie învățată printr- 
o îndelungată experienţă. Ea este dată de la Dumnezeu pentru ascultare. 
Domnul iubeşte sufletul ascultător şi, dacă îl iubeşte, îi dă ceea ce sufletul a 
cerut de la Dumnezeu. Ca şi odinioară, tot aşa şi acum Domnul ascultă 
rugăciunile noastre şi ne împlineşte cererile. 


De ce Sfinţii Părinţi au pus ascultarea mai presus de post şi rugăciune? 


Pentru că din nevoinţe [ascetice] făcute fără ascultare se naşte slava 
deşartă, dar cel ce ascultă face totul așa cum i se spune şi nu are de ce să se 
trufească. Pe lângă aceasta, cel ce ascultă şi-a tăiat întru toate voia sa proprie 
şi-l ascultă pe părintele său duhovnicesc, şi de aceea mintea lui e liberă de 
orice griji şi primeşte darul rugăciunii curate, în mintea celui ce ascultă e 
numai Dumnezeu şi cuvântul „bătrânului” său, dar mintea celui neascultător e 
preocupată de tot felul de lucruri şi de judecarea „bătrânului” şi de aceea nu 
poate vedea pe Dumnezeu. 


Am văzut un frate care făcea o ascultare grea. El avea rugăciunea inimii, şi 
Domnul îi dădea lacrimi să plângă pentru întreaga lume; şi egumenul Andrei i-a 
spus: „Aceasta ţi s-a dat pentru ascultarea ta”. 


Prin ascultare omul se păzeşte de mândrie; pentru ascultare se dă 
rugăciunea; pentru ascultare se dă şi harul Duhului Sfânt. lată de ce 
ascultarea e mai presus decât postul şi rugăciunea. 


Dacă îngerii căzuţi ar fi păzit ascultarea, ar fi rămas în ceruri şi ar fi cântat 
întru slava Domnului. Și dacă Adam ar fi păzit ascultarea, atunci el şi 
neamul lui ar fi rămas în rai. 

Dar chiar şi acum e cu putință să aflăm iarăşi raiul prin pocăință. 
Domnul ne iubeşte mult în ciuda păcatelor noastre, numai să ne smerim şi să-i 
iubim pe vrăjmaşi. 


Dar cine nu iubeşte pe vrăjmaşi, acela nu poate avea pace, chiar dacă ar 
fi aşezat în ral. 


Despre războiul duhovnicesc 


Toţi cei ce au urmat Domnului nostru lisus Hristos duc un război 
duhovnicesc. Acest război l-au învăţat sfinţii printr-o îndelungată experienţă de 
la harul Duhului Sfânt. Duhul Sfânt îi povăţuia, îi lumina şi le dădea puterea de 
a birui pe vrăjmaşi, dar fără Duhul Sfânt sufletul nu poate nici măcar să înceapă 
acest război, pentru că nu ştie şi nu înţelege cine şi unde sunt vrăjmaşii lui. 


Fericiţi suntem noi, creştinii ortodocşi, pentru că trăim sub mila lui 
Dumnezeu. Ne este uşor să ducem acest război: Domnului 1-a fost milă de noi 
şi ne-a dat pe Duhul Sfânt, Care viază în Biserica noastră. Un singur lucru mă 
întristează, că nu toţi oamenii cunosc pe Dumnezeu şi cât de mult ne iubeşte. 
Această iubire se face simțită în sufletul celui ce se roagă, iar Duhul Sfânt dă 
mărturie sufletului de mântuirea lui. 


Lupta noastră se duce în fiecare zi şi în fiecare ceas. 
Dacă faci reproşuri fratelui sau îl judeci sau îl întristezi, i-ai pierdut pacea. 


Dacă ai căzut în slava deşartă sau te înalți deasupra fratelui, ai pierdut 
harul. 


Dacă-ţi vine un gând desfrânat şi nu-l depărtezi de îndată, sufletul tău 
pierde iubirea lui Dumnezeu şi îndrăzneala în rugăciune. 


Dacă iubeşti puterea sau banii, nu vei cunoaşte niciodată iubirea lui 
Dumnezeu. 

Dacă-ţi împlineşti voia proprie, eşti biruit de vrăjmaşul și urâtul intră în 
sufletul tău. 


Dacă urăşti pe fratele tău, înseamnă că ai căzut din Dumnezeu şi un duh 
rău a pus stăpânire pe tine. 


Dar dacă faci bine fratelui, atunci vei afla odihna conştiinţei. 


Dacă-ţi tai voia proprie, vei izgoni pe vrăjmași şi vei dobândi pace în 
sufletul tău. 


Dacă ierţi fratelui tău ocările şi iubeşti pe vrăjmaşi, atunci dobândeşti 
iertarea păcatelor tale şi Domnul îţi va da să cunoşti iubirea Duhului Sfânt. 


lar când te smereşti întru totul, atunci afli odihna desăvârşită în 
Dumnezeu. 


Când sufletul e smerit şi Duhul lui Dumnezeu este în el, atunci omul 
este fericit cu duhul în iubirea lui Dumnezeu. Când simte mila Domnului, 
sufletul nu se mai teme de nimic, de nici o nenorocire pe pământ, ci doreşte să 
fie pururea smerit înaintea lui Dumnezeu şi să iubească pe fratele. Dar dacă 
sufletul cade în slava deșartă, sărbătoarea lui ia sfârşit, pentru că harul 
părăseşte sufletul, şi de acum el nu se mai poate ruga curat, ci gânduri rele vin 
şi frământă sufletul. 


Pentru ce suferă omul pe pământ, pentru ce duce necazuri şi îndură rele? 


Suferim pentru că nu avem smerenie. în sufletul smerit viază Duhul Sfânt 
ŞI EI dă sufletului libertatea, pacea, iubirea şi fericirea. 


Suferim pentru că nu-l iubim pe frate. Domnul zice: „lubiţi-vă unii pe 
alţii şi veţi fi ucenicii Mer” [In 13, 34-35]. Pentru iubirea de frate vine iubirea lui 
Dumnezeu. Dulce e iubirea lui Dumnezeu; ea este un dar al Duhului Sfânt şi în 
deplinătatea ei e cunoscută numai prin Duhul Sfânt. Dar este şi o iubire 
mijlocie, pe care omul o are atunci când se străduieşte să împlinească poruncile 
lui Hristos şi se teme să nu întristeze pe Dumnezeu; şi aceasta e un lucru bun. 
în fiecare zi însă trebuie să ne silim spre bine şi să învăţăm din toate puterile 
smerenia lui Hristos. 


Domnul a zis ucenicilor Lui: „Pacea Mea dau vouă” [In 14,27]. 

Această pace a lui Hristos trebuie să o cerem lui Dumnezeu, şi Domnul o 
dă celui ce o cere; şi când o primim, trebuie să o păzim cu sfinţenie şi să o 
înmulţim; dar cine nu se predă în necazuri voii lui Dumnezeu, acela nu poate 
cunoaşte milostivirea lui Dumnezeu. 


Dacă te loveşte o nenorocire, nu te lăsa abătut, ci adu-ţi aminte că 
Domnul se uită la tine cu milă şi nu primi gândul: „Oare se va mai uita 
Domnul la mine când eu îl întristez?”, pentru că Domnul este prin fire milă, ci 
întoar-ce-te cu credință la Dumnezeu şi spune ca şi fiul cel risipitor din 
Evanghele: „Nu sunt vrednic să mă numesc fiul tău” [Le 15, 21], şi vei vedea 
atunci cât eşti de drag Tatălui şi în sufletul tău va fi atunci o negrăită bucurie. 


Oamenii nu învaţă smerenia şi pentru mândria lor nu pot primi harul 
Duhului Sfânt şi de aceea lumea întreagă suferă. Dar dacă oamenii ar cunoaşte 
pe Domnul şi ar şti cât de milostiv, smerit şi blând este, într-un singur ceas s-ar 
schimba faţa întregii lumi și în toţi şi în toate ar fi o mare bucurie şi iubire. 


Domnul Cel Milostiv ne-a dat pocăinţa şi prin pocăință toate se îndreaptă. 
Prin pocăință câştigăm iertarea păcatelor; pentru pocăință vine harul Duhului 
Sfânt, şi astfel cunoaştem pe Domnul. 


Dacă cineva a pierdut pacea şi suferă, să se pocăiască şi Domnul îi va da 
pacea Sa. 


Dacă un popor sau un stat suferă, trebuie ca toţi să se pocăiască şi atunci 
toate se vor îndrepta de la Dumnezeu. 


Toată lupta noastră este ca să ne smerim pe noi înşine. Vrăjmaşii noştri 
[demonii] au căzut din mândrie şi ne atrag şi pe noi în căderea lor. Dar noi, 
fraților, să ne smerim pe noi înşine şi atunci vom vedea slava Domnului încă de 
aici de pe pământ [Mt 16, 28; Mc 9,1], pentru că celor smerniţi Domnul li Se 
face cunoscut prin Duhul Sfânt. 


Sufletul care a gustat dulceaţa iubirii lui Dumnezeu este în întregime 
născut din nou şi e făcut cu totul altul; iubeşte pe Domnul și e atras cu toată 
puterea spre El ziua şi noaptea şi până la o vreme rămâne odihnindu-se în 
Dumnezeu, după care începe să se întristeze pentru norod. 


Domnul Cel Milostiv dă sufletului uneori odihnă în Dumnezeu, uneori o 
inimă ce suferă pentru întreaga lume, ca toţi oamenii să se pocăiască şi să 

ajungă în rai. Sufletul care a cunoscut dulceaţa Duhului Sfânt doreşte pentru toţi 
aceasta, căci dulceaţa Domnului nu îngăduie ca sufletul să fie iubitor de sine 
[egoist], ci îi dă iubirea care ţâşneşte din inimă. 


Să iubim deci pe Domnul, Care ne-a iubit El cel dintâi şi a pătimit pentru 
noi [In 4,10]. 


Nu vă voi ascunde pentru ce dă Domnul harul Său. Nu vreau să scriu 
multe, ci vă rog numai aceasta: lubiţi-vă unii pe alţii şi veţi vedea atunci mila 
Domnului. Să iubim pe fratele şi ne va iubi pe noi Domnul. Nu gândi, suflete, 
că Domnul te iubeşte, dacă te uiţi la cineva cu duşmănie. O, nu! Mai degrabă 
te iubesc demonii, pentru că te-ai făcut slujitorul lor. Dar nu întârzia, 
pocăieşte-te şi cere de la Domnul puterea de a iubi pe fratele, şi vei vedea atunci 
pace în sufletul tău. 


Din toate puterile cereţi de la Domnul smerenie şi iubire frăţească, 
fiindcă pentru iubirea de frate dă Domnul harul Său. Fă această experienţă cu 
tine însuţi: într-o zi cere de la Dumnezeu iubirea de frate iar într-alta trăieşte 
fără iubire, şi atunci vei vedea deosebirea. Roadele duhovniceşti ale iubirii sunt 
vădite: pace şi bucurie în suflet, şi toţi oamenii vor fi pentru tine neamuri şi 
rude dragi şi vei vărsa lacrimi din belşug pentru aproapele şi pentru toată 
suflarea şi făptura. 


Adeseori, pentru un singur salut sufletul simte în el o schimbare 
binefăcătoare; şi, dimpotrivă, pentru o singură privire duşmănoasă se pierde 
harul şi iubirea lui Dumnezeu. Atunci însă căieşte-te degrabă ca pacea lui 
Dumnezeu să se întoarcă în sufletul tău. 


Fericit sufletul care iubeşte pe Domnul şi care a fost învăţat de EI 
smerenia. Domnul iubeşte sufletul smerit care nădăjduieşte cu tărie în 
Dumnezeu. în fiecare secundă el simte mila Lui, astfel încât, chiar dacă 
vorbeşte cu oamenii, el este absorbit în Domnul Cel iubit şi din îndelungata sa 
luptă cu vrăjmaşii sufletul îndrăgeşte înainte de toate smerenia şi nu lasă pe 
vrăjmaşi să ia de la el iubirea de frați. 


Dacă vom iubi din toate puterile pe fratele şi ne vom smeri sufletul 
nostru, biruinţa va fi a noastră, pentru că Domnul dă harul Său mai cu seamă 
pentru iubirea de frate. 

Am avut experienţa Duhului Sfânt în desăvârşirea ei, dar nu pot să-L am 
în mine. 


Vai mie, că în anii tinereţii mele am trăit rău şi n-am imitat pe acel sfânt plăcut 
lui Dumnezeu Simeon Stâlpni-cul [din Muntele Minunat]. Minunată este viaţa 
lui. Era de şapte ani când i S-a arătat Domnul, şi el a ştiut de îndată că este 
Domnul şi L-a întrebat: „Doamne, cum Te-am mânat?” Domnul a întins mâinile 
şi a zis: „Aşa M-ai mâniat, dar Eu însumi te-am ridicat. Tu însă stăruie la 
Mine în fiecare zi”. 


Aşa trebuie să ne silim spre bine toată viaţa şi, mai cu seamă, să iertăm 
pe cei ce ne greşesc nouă, şi atunci Domnul nu-şi va aduce aminte nici El 
greşelile noastre şi ne va da harul Duhului Sfânt. 


Când eram în lume îmi plăcea să iert din suflet şi iertam uşor şi mă 
rugam cu poftă pentru cei ce mă ocărau, dar când am venit în mănăstire, pe 
când eram încă frate sub ascultare, am dobândit mare har şi el m-a învăţat să-i 
iubesc pe vrăjmaşi. 


Sfântul Apostol loan Teologul spune că poruncile lui Dumnezeu nu sunt 
grele, ci uşoare | In 5, 3]. Dar ele sunt uşoare numai din iubire şi, dacă nu este 
iubire, atunci totul e un chin. De aceea păziţi iubirea, nu o pierdeţi, măcar că 
nu € cu neputinţă să o aducem înapoi, dar aceasta numai cu multe lacrimi şi 
rugăciuni, iar fără iubire viaţa pe pământ e un chin. Dar cine rămâne în rău, 
acela omoară sufletul - lucru de care să ne păzească pe noi Domnul! 


Când sufletul pierde dintr-o pricină oarecare harul pe care i l-a dat 
Domnul cercetându-l, se întristează puternic după el şi doreşte să-l dobândească 
din nou. O, cât îl roagă pe Stăpânul ziua şi noaptea să se milostivească de el şi să 
reverse iarăşi peste el mila Lui. Şi cine poate descrie suspinele sau lacrimile sau 
plecănile genunchilor lui. Şi mulți, mulți ani se chinuie sufletul căutând harul pe 
care l-a gustat şi de care s-a îndulcit. Şi vreme lungă încearcă Domnul sufletul, 
să vadă dacă crede în EI; iar sufletul, nevăzând în el dulceaţa Lui pe care a 
cunoscut-o, iarăşi însetează după ea şi aşteaptă cu smerenie şi este atras nesăturat 
spre Domnul de dogoarea iubiri. 


Cu har e uşor să iubim pe Dumnezeu şi să ne rugăm ziua şi noaptea; dar 
sufletul înţelept rabdă şi uscăciunea şi nădăjduiește cu tărie în Domnul, şi ştie că 
EI nu va ruşina nădejdea şi i-l va da la vremea lui. Harul lui Dumnezeu nu vine 
niciodată degrabă şi niciodată nu se dă pentru multă vreme; dar sufletul înţelept 

se smereşte și iubeşte pe aproapele şi-şi poartă cu blândeţe crucea sa şi aşa biruie 
pe vrăjmaşii care se străduie să-i depărteze de la Dumnezeu. 


Când păcatele ascund de la suflet ca un nor lumina milostivirii lui 
Dumnezeu, atunci sufletul, chiar dacă însetează după Domnul, rămâne 
neputincios şi lipsit de putere, ca o pasăre închisă într-o colivie; chiar dacă 
aceasta ar fi într-o dumbravă înverzită, tot nu poate zbura, ca să cânte în libertate 
cântări de laudă lui Dumnezeu. 


Mult timp m-am chinuit necunoscând calea Domnului, dar acum, după 
mulți ani şi multe întristări am cunoscut prin Duhul Sfânt voia lui Dumnezeu. 
Trebuie împlinite întocmai toate câte a poruncit Domnul [Mt 28, 20], pentru că 
aceasta este calea care duce în împărăţia cerurilor, unde vom vedea pe 
Dumnezeu. Dar nu gândi că vei vedea pe Dumnezeu, ci smereşte-te gândindu-te 
că după moarte vei fi azvârlit în temniţa întunecoasă, în care te vei chinui şi vei 
tânji după Domnul. Când plângem şi smerim sufletul nostru, harul lui 
Dumnezeu ne păzeşte, dar dacă lepădăm plânsul şi smerenia, putem fi amăgiţi 
de gânduri sau de vedenii. Sufletul smerit nu are vedenii şi nici nu le doreşte, ci 
se roagă cu mintea curată lui Dumnezeu; dar o minte căzută în slavă deşartă nu 
va fi curată de gânduri şi de închipuiri şi poate ajunge până acolo încât să vadă 
demoni şi să vorbească cu ei. Scriu despre aceasta, pentru că eu însumi am fost 
în această nenorocire. 


De două ori m-am aflat în înşelare. Prima dată, chiar la început, pe când 
eram încă un tânăr frate sub ascultare, din lipsă de experienţă, şi atunci Domnul 
m-a miluit degrabă. Dar a doua oară a fost din mândrie şi atunci am fost 
îndelung chinuit înainte ca Domnul să mă vindece pentru rugăciunile 
duhovnicului meu. Aceasta s-a întâmplat după ce primisem o vedenie oarecare. 
Am descoperit despre această vedenie la patru bărbaţi duhovniceşti, dar nici unul 
din ei nu mi-a zis că ea era de la vrăjmaşul, deşi înşelarea mă ţinea în ghearele 
slavei deşarte. Dar mai apoi am înţeles cu însumi greşeala mea, pentru că 
demonii au început să mi se arate din nou nu numai noaptea, dar și ziua. 
Sufletul meu îi vedea dar nu se temea, pentru că simţeam cu mine şi mila lui 
Dumnezeu. Şi astfel am pătimit mulţi ani din partea lor; şi dacă Domnul nu mi- 
ar fi dat să-L cunosc prin Duhul Sfânt şi dacă n-aş fi avut ajutorul Prea-sfintei 
şi bunei Stăpâne, aş fi deznădăjduit de mântuirea mea, dar acum sufletul meu 
nădăjduieşte cu tărie în milostivirea lui Dumnezeu, deşi după faptele mele sunt 
vrednic de chinuri şi pe pământ şi în iad. 

Multă vreme n-am putut înţelege ce este cu mine. Imi spuneam: Nu 
judec pe nimeni, nu primesc gânduri rele, îmi fac conştiincios ascultarea, mă 
înfrânez de la hrană, 


mă rog neîncetat, dar atunci de ce şi-au luat demonii obiceiul de a veni la mine? 
Văd că sunt în greşeală, dar nu-mi pot da seama de ce. Când mă rog, ei pier 
pentru o vreme, după care vin din nou. Şi mult timp sufletul meu a fost în 
această luptă. Am vorbit despre aceasta cu unii „bătrâni”, iar ei au tăcut; şi eram 
nedumerit. 


Și iată că într-o noapte şedeam în chilie şi demonii au venit la mine şi s- 
a umplut chilia de ei. M-am rugat din inimă şi Domnul i-a alungat, dar ei au 
venit din nou. Atunci m-am sculat ca să fac închinăciuni la icoane, dar demonii 
erau de jur-împrejurul meu, iar unul dintre ei stătea în aşa fel că nu mă puteam 
închina la icoane fără să mă închin înaintea lui. Atunci am şezut din nou jos şi 
am Zis: 


„Doamne, Tu vezi că vreau să mă rog ie cu mintea curată, dar 
demonii nu mă lasă. Spune-mi ce trebuie să fac ca să se depărteze de la mine.” 


ȘI atunci am primit în sufletul meu acest răspuns de la Domnul: 
„Cei mândri sunt întotdeauna chinuiţi aşa de către demoni.” 


lar cu am zis: „Doamne, Tu eşti milostiv, sufletul meu Te cunoaşte; 
spune-mi ce trebuie să fac ca să se smerească sufletul meu”. 


ȘI Domnul mi-a răspuns în suflet: 
„Ține mintea ta în iad şi nu deznădăjdui! 


O, milostivirea lui Dumnezeu! Sunt un ticălos înaintea lui Dumnezeu şi a 
oamenilor, dar Domnul mă iubeşte, mă luminează şi mă vindecă şi EI însuşi 
învaţă sufletul meu smerenia şi iubirea, răbdarea şi ascultarea şi revarsă peste 
mine toată mila Sa. 


De atunci ţin mintea mea în iad şi ard în focul cel întunecos şi tânjesc 
după Domnul şi-L caut cu lacrimi şi zic: 

„Degrabă voi muri şi mă voi sălăşlui în temniţa întunecată a iadului şi eu 
singur voi arde acolo şi voi tânji după Domnul şi voi plânge: Unde eşti Domnul 
meu, pe Care Te cunoaşte sufletul meu?” 


Şi mare folos am dobândit de la acest gând: mintea mea s-a curăţit şi 
sufletul meu a aflat odihna. 


Lucru uimitor: Domnul mi-a poruncit să ţin mintea mea în iad şi să nu 
deznădăjduiesc. El este atât de aproapj de noi: „lată, Eu sunt cu voi până la 
sfârşitul veacurilor” [Mt 28, 20], şi încă: „Cheamă-Mă în ziua necazului tău, şi 
Eu te voi izbăvi şi tu Mă vei preamări” [Ps 49,15]. 


Când Domnul se atinge de un suflet, acesta se face tot nou, dar lucrul 
acesta e înţeles numai de cel ce l-a cunoscut din experienţă, pentru că fără 
Duhul Sfânt e cu neputinţă să cunoaştem cele cereşti, şi acest Duh e dat pe pă- 
mânt de către Domnul. 


Cine va descrie bucuria de a cunoaşte pe Domnul şi de a năzui neîncetat 
spre El ziua şi noaptea? 


Ah, cât de fericiţi şi norocoşi suntem noi, creştinii! Nu e nimic mai 
preţios decât a cunoaşte pe Domnul şi nu e nimic mai rău decât a nu-L cunoaşte 
pe EI. Dar fericit este şi acela care, chiar dacă nu cunoaşte, totuşi crede. 


Am început să fac aşa cum m-a învăţat Domnul şi sufletul meu a aflat 
odihna în Dumnezeu, şi acum ziua şi noaptea cer de la Dumnezeu smerenia lui 
Hristos. O, smerenia lui Hristos! O cunosc deşi nu pot să o am. O cunosc din 
harul lui Dumnezeu, dar nu o pot descrie. O caut ca pe un mărgăritar scump şi 
scânteietor. E mai plăcută şi mai dulce sufletului decât lumea întreagă. Am 
cunoscut-o din experienţă. Și nu vă miraţi de aceasta. Duhul Sfânt viază în noi 
pe pământ şi EI ne luminează. El ne dă să cunoaştem pe Dumnezeu. El ne dă să 
iubim pe Domnul. El ne dă să ne gândim la Dumnezeu. El ne dă darul 
cuvântului. EI ne dă să preamărim pe Domnul. El ne dă bucuria şi veselia. Duhul 
Sfânt ne dă puterea de a duce lupta cu vrăjmaşii şi de a-i birui. 


Ii rog fierbinte pe toți oameni: Să priveghem cu pocăință şi atunci vom 
vedea mila Domnului. Dar pentru cei ce au vedenii şi se încred în ele mă rog să 
înțeleagă că din aceasta se arată în ei mândria şi împreună cu ea dulceaţa 
tulbure a slavei deșarte, în care nu este pocăinţa unui duh smerit, şi aici e toată 
nenorocirea, pentru că fără smerenie nu putem birui pe vrăjmaşi. 

Eu însumi am fost amăgit de două ori. Prima dată, vrăjmaşul mi-a 
arătat o lumină şi un gând mi-a spus: „Primeşte-o! E harur. A doua oară, am 
primit o vedenie şi am suferit mult pentru ea. Era la sfârşitul privegherii, când 
se cântă: „Toată suflarea să laude pe Domnul”, şi am auzit cum împăratul 
David în cer cânta laude lui Dumnezeu. Stăteam în strană şi mi se părea că nu 
mai era nici acoperiș, nici turlă şi că vedeam cerul deschis. Am vorbit de 
aceasta cu patru bărbați duhovniceşti, dar nimeni nu mi-a spus că vrăjmașul îşi 
bătea joc de mine. Eu însumi credeam că demonii nu pot slăvi pe Dumnezeu şi 
că, prin urmare, această vedenie nu era de la vrăjmaşul. înşelăciunea slavei 
deşarte mă ţinea în gheare şi iarăşi am ajuns să văd demoni. Atunci am 
cunoscut că eram înşelat şi am descoperit totul părintelui meu duhovnicesc şi 
i-am cerut să se roage pentru mine; şi pentru rugăciunile lui acum sunt 
mântuit şi rog totdeauna pe Domnul să-mi dea duhul smereniei. Şi dacă aş fi 
întrebat: „Ce ţi-ai dori de la Dumnezeu, ce dar?” aş răspunde: „Duhul smereniei 
care bucură pe Domnul mai mult decât toate”. Pentru smerenia sa Fecioara 
Maria s-a făcut Maica lui Dumnezeu şi este preamărită mai mult decât toţi în cer 
şi pe pământ. Ea s-a predat cu totul voii lui Dumnezeu: „lată, roaba Domnului” 
[Le 1, 38], a spus ea; şi noi toţi trebuie să imităm pe Sfânta Fecioară. 


Pentru smerenie, sufletul dobândeşte odihnă în Dumnezeu, dar ca să ţină 
această odihnă, sufletul trebuie să se înveţe multă vreme. Pierdem această 
odihnă pentru că nu suntem întăriţi în smerenie. Şi pe mine vrăjmaşii m-au în- 
şelat mult. Gândeam în mine însumi: Sufletul meu cunoaşte pe Domnul, ştie cât 
e de bun şi cât de mult ne iubeşte; cum se face însă că-mi vin gânduri rele? Şi 
multă vreme n-am putut să mă regăsesc, până când nu m-a povăţuit Domnul, 
şi atunci am înţeles că din mândrie se arată gândurile rele. 


Un monah hpsit de experiență suferea din partea demonilor, şi când îl 
năpădeau, el fugea de ei, dar ei îl urmăreau. 


Dacă ţi se întâmplă şi ție ceva asemănător, nu te înspăimânta şi nu fugi, 
ci stai cu bărbăţie, smereşte-te şi zi: „Doamne, miluieşte-mă, că sunt un mare 
păcătos” şi demonii pier; dar dacă vei fugi în chip laş, ei te vor goni în 
prăpastie. Adu-ţi aminte că în ceasul când te năpădesc demonii, se uită la tine 
şi Domnul, să vadă cum îţi pui nădejdea în EI. 


Chiar dacă îl vezi limpede pe Satana şi el te va arde cu focul lui şi vrea 
să înrobească mintea ta, nu te teme, ci nădăjduiește cu tărie în Domnul şi 
spune: „Sunt mai rău decât toţi” şi vrăjmașul se va depărta de tine. 

Nu te spena nici dacă simţi că un duh rău lucrează înăuntrul tău, ci 
mărturiseşte-te sincer şi cere din toată inima de la Domnul un duh smerit [Ps 
50,18] şi negreşit Domnul ţi-l va da, şi atunci, pe măsura smereniei tale, vei 
simţi întru tine harul; iar când sufletul tău se va smeri cu totul, atunci vei găsi 
odihna desăvârşită. 


Acesta este războiul pe care îl duce omul toată viaţa. 


Sufletul care a cunoscut pe Domnul prin Duhul Sfânt şi cade în înşelare să 
nu se înfricoşeze, ci, aducându-și aminte de iubirea lui Dumnezeu şi ştiind că 
lupta cu vrăjmaşii e îngăduită din pricina mândriei şi a slavei deşarte, să se 
smerească şi să ceară de la Domnul să-l tămăduiască şi Domnul va tămădui 
sufletul uneori degrabă, alteori încet, puţin câte puţin. Cel ascultător care crede 
duhovnicului său şi nu crede sieşi se va tămădui degrabă de orice vătămare pe 
care i-au pricinuit-o vrăjmaşii, dar cel neascultător nu se va îndrepta. 


Războiul sufletului cu vrăjmaşii ţine până la mormânt. Și dacă la războiul 
obișnuit este omorât numai trupul, războiul nostru e mult mai chinuitor şi mai 
primejdios, pentru că şi sufletul poate pieri. 


Pentru mândria mea, Domnul a îngăduit de două ori vrăjmaşului să facă 
o asemenea luptă cu sufletul meu, că sufletul meu a ajuns în iad, şi pot spune că 
dacă sufletul e viteaz, va rezista, iar dacă nu, poate să piară pe veci. Scriu tuturor 
celor care, ca şi mine, vor fi într-o nenorocire asemănătoare: staţi bărbăteşte 
şi nădăjduiţi cu tărie în Dumnezeu, şi vrăjmaşii nu vor rezista, pentru că 
Domnul i-a biruit pe ei. Prin harul lui Dumnezeu am cunoscut că Domnul 
poartă de grijă de noi cu milostivire şi nici o rugăciune, nici un gând bun nu se 
pierd înaintea lui Dumnezeu. Adeseori e ca şi cum Domnul nu ne aude; dar 
aceasta e numai pentru că suntem mândri şi cerem ceea ce nu ne este de folos. 
Chimuitor lucru este a recunoaşte mândria în noi înşine, dar Domnul lasă pe cel 
mândru să se zbată chinuindu-se în neputinţa sa până ce se smereşte. Când 
sufletul se smereşte, atunci vrăjmaşii sunt biruiţi şi sufletul află mare odihnă în 
Dumnezeu. 


De două ori am fost în Duhul Sfânt şi de două ori am fost în mare 
nenorocire şi supus unei grele ispite. lar o dată a fost îngăduit să fiu ispitit 
pentru mândrie: harul Sfântului Duh a plecat de la mine şi mă simţeam ca un 
dobitoc în trup omenesc. Cu mintea nu-L uitasem pe Dumnezeu, dar sufletul 
meu ajunsese pustiu ca al unui dobitoc. Am început să mă călesc şi harul s-a 
întors. Aceasta a durat trei zile. 

Am fost ispitit şi la ceasul rugăciunii, încât nu mai ştiam dacă eram în 
trup sau în afară de trup, dar sufletul meu vedea pe Dumnezeu. Şi iată că acum 
ştiu din experienţă ce înseamnă a fi în Duhul Sfânt şi ce înseamnă a fi lipsit de 
EI. 


O, fraţilor, dacă aţi putea înţelege chinul sufletului care a purtat pe Duhul 
Sfânt, dar apoi L-a pierdut. Acest chin e cumplit. Atunci sufletul se află într-o 
întristare şi o mâhnire de nedescris. 


E chinul lui Adam după izgonirea lui din rai. Cine poate înţelege raiul? îl 
poate înţelege în parte cine poartă în el pe Duhul Sfânt, pentru că raiul este 
împărăția Duhului Sfânt, şi Duhul Sfânt în cer şi pe pământ Acelaşi este. 


Gândeam în mine însumi: „Sunt un ticălos şi vrednic de toate 
pedepsele”, dar în loc de pedepse Domnul mi-a dat pe Duhul Sfânt. Duhul 
Sfânt e mai dulce decât tot ce-i pământesc. E hrana cerească, e bucuria 
sufletului. 


Dacă vrei să ai în chip simţit harul Duhului Sfânt, sme-reşte-te ca Sfinţii 
Părinţi. Pimen cel Mare a zis ucenicilor lui: „Credeţi-mă, copiii mei, unde e 
Satana acolo voi fi şi eu”. Un curelar din Alexandria gândea: „Toţi se vor mân- 
tui, eu singur voi pieri”, şi Domnul a descoperit lui Antonie cel Mare că n-a 
ajuns încă la măsura curelarului aceluia. Părinţii au dus o luptă încrâncenată 
cu demonii şi s-au obișnuit să gândească smerit despre ei înşişi, şi pentru 
aceasta 1-a iubit pe ei Domnul. 


Domnul mi-a dat să înţeleg puterea acestor cuvinte. Şi când ţin mintea 
mea în iad, sufletul meu are odihnă, dar când uit de aceasta, atunci îmi vin 
gânduri care nu plac lui Dumnezeu. 


Gândeam: „Sunt pământ, şi pământ păcătos”. Dar Domnul mi-a arătat mila 
Sa şi mi-a dat din belşug harul Său şi se bucură duhul meu pentru că, deşi sunt 
un ticălos, Domnul mă iubeşte şi de aceea sufletul meu e atras spre EI în chip 
nesăturat, iar când îl voi întâlni, voi zice sufletului meu: Uită-te la El! Nu-L 
pierde „ca să nu ţi se întâmple ceva mai rău” [In 5, 14], pentru că sufletul 
îndură mari chinuri atunci când pierde harul Duhului Sfânt. 


Credeţi-mă, scriu înaintea feței Domnului, pe Care sufletul meu îl 
cunoaşte. Pentru a păstra harul, trebuie să ne smerim mereu. 

Iată, Domnul smereşte cu milostivire pe cei care slujesc Lui. Antonie cel 
Mare credea că în pustie era mai bătrân şi mai desăvârşit decât toți, dar Domnul 
I-a îndreptat spre Pavel Tebeul, şi Antonie a văzut pe cel care era mai bătrân şi 
mai desăvârşit decât el. 


Cuviosul Zosima credea că era monah din copilărie şi că nimeni nu 
putea discuta cu el, dar a fost smerit de Maria Egipteanca şi a văzut că era 
departe de a fi ajuns la măsura el. 


Sfântul Tihon [Zadonski] a fost smerit de un nebun întru Hristos, care i-a 
dat o palmă şi i-a zis: „Nu te înălța cu înţelepciunea!” 


Astfel, Domnul Cel Milostiv smereşte pe sfinţi, ca ei să rămână smeriţi 
până la sfârşit. Cu atât mai mult trebuie să ne smerim noi. De aceea, ziua şi 
noaptea cer şi cu de la Dumnezeu smerenia lui Hristos. Duhul meu însetează să 
o dobândească, pentru că este darul cel mai înalt al Duhului Sfânt. în smerenia 
lui Hristos e şi iubire, şi pace, şi blândeţe, şi înfrânare, şi ascultare, şi 
îndelungă-răbdare, şi toate virtuțile sunt cuprinse în ea. 


Sufletul smerit care poartă în sine din belşug harul Sfântului Duh şi-l 
păzeşte pe el, are la o vedenie dumnezeiască multă putere ca să o suporte, dar 
pe cel ce are puţin har, o vedenie îl face să cadă cu faţa la pământ, pentru că în 
el e puţină puterea harului. 


Aşa, pe Muntele Taborului, atunci când Domnul S-a schimbat la faţă, 
Moise şi Ile stăteau în picioare şi vorbeau cu El, dar apostolii au căzut la 
pământ [Mt 17, 6]; mai apoi, însă, când s-a înmulțit în ei harul Duhului Sfânt, au 
rămas şi ei în picioare la arătările Domnului şi au putut vorbi şi ei cu EL. 


Aşa şi Cuviosul Serghie [din Radonej], la arătarea Maicii Domnului stătea 
în picioare înaintea Ei, pentru că avea un mare har al Duhului Sfânt, dar 
ucenicul său Miheia a căzut cu faţa la pământ şi nu putea privi la Maica Domnu- 
lui. Şi Serafim din Sarov a avut mult har al Duhului Sfânt şi stătea în picioare 
când 1 s-a arătat Maica Domnului, dar slujitorul său a căzut cu faţa la pământ, 
pentru că avea puţin har. 


Astfel, dacă sufletul are în el har, nu se teme când vede demoni, pentru că 
simte în el puterea lui Dumnezeu. 

Acum e ceasul al patrulea din noapte. Şed în chilia mea ca într-un 
palat, în pace şi iubire, şi scriu. Dar când vine har mai mult, atunci nu mai pot 
SCrI€. 


Marea ştiinţă 


Cât trăim pe pământ trebuie să ne învăţăm să ducem război cu vrăjmaşii. 
Lucrul cel mai greu dintre toate e a omori trupul pentru Dumnezeu şi a birui 
iubirea de sine. 


Pentru a birui iubirea de sine e nevoie să ne smerim întotdeauna. 
Aceasta este o mare ştiinţă, pe care nu ne-o însuşim degrabă. 


Trebuie să ne socotim mai răi decât toţi şi să ne osândim la iad. Prin 
aceasta sufletul se smereşte şi câştigă plânsul pocăinţei din care se naşte 
bucuria. E bine să ne obişnuim sufletul să gândească: „în focul iadului voi ar- 
de”. Dar, vai, puţini înţeleg aceasta. Mulţi cad în deznădejde şi merg spre 
pierzanie. Sufletele lor se sălbăticesc şi nu mai vor nici să se roage, nici să 
citească, nici chiar să se mai gândească la Dumnezeu. 


Trebuie să ne osândim pe noi înşine în sufletul nostru, dar să nu 
deznădăjduim de mila şi iubirea lui Dumnezeu. Trebuie să dobândim duh 
smerit ŞI înfrânt, ŞI atunci vor 
pieri toate gândurile şi mintea se va curaţi. Dar înainte deaceasta trebuie să ne 
cunoaștem măsura, ca să nu ne chinuim fără folos sufletul. învaţă să te cunoşti 
pe tine însuţi şi să dai sufletului nevoinţa [asceza] după puterile lui. 


Nu toate sufletele sunt la fel de puternice: unele sunt tari ca piatra, 
altele slabe ca fumul. Asemenea fumului sunt sufletele celor mândri; aşa cum 
vântul poartă fumul încotro bate el, tot aşa şi pe ele vrăjmașul le trage unde 
vrea el, pentru că sau n-au în ele răbdare, sau vrăjmașul le amăgeşte uşor. Dar 
sufletele smerite păzesc poruncile Domnului şi stau în ele neclintite ca în mare o 
stâncă de care se sparg valurile. Ele s-au predat voii lui Dumnezeu şi cu 
mintea lor îl văd pe Dumnezeu şi Domnul le dă harul Duhului Sfânt. 


137 


Cine trăieşte după porunci, acela simte în fiecare ceas şi minut harul în 
sufletul său. Dar sunt oameni care nu înţeleg venirea lui. 


Cine cunoaşte iubirea lui Dumnezeu, acela va spune: „N-am păzit 
poruncile. Deşi mă rog ziua şi noaptea şi mă silesc să săvârşesc toată virtutea, 
n-am împlinit porunca iubirii de Dumnezeu. Doar în rare minute mă ridic la 
această poruncă a lui Dumnezeu, deşi sufletul meu vrea să rămână tot timpul 
întru ea”. Când în minte pătrund gânduri străine, atunci mintea se gândeşte şi 
la Dumnezeu şi la lucruri, iar aceasta înseamnă că nu este împlinită porunca 
de-a iubi pe Dumnezeu din tot cugetul şi din toată inima [Mt 22, 37]. Dar când 
mintea e toată în Dumnezeu şi nu în alte gânduri, atunci e împlinită această cea 
dintâi poruncă, deşi nici atunci întru totul. 


Iubirea de Dumnezeu e felurită. Cine se luptă cu gândurile răutăţii, acela 
iubeşte pe Dumnezeu în măsura lui. Cine se luptă cu păcatul şi-L roagă pe 
Dumnezeu să-i dea puterea de a nu păcătui, dar totuşi cade în păcat din pricina 
slăbiciunii lui şi se întristează de aceasta şi se căieşte, acela are harul în adâncul 
sufletului şi minţii lui, dar n-a biruit încă patimile. Iar cine a biruit patimile, 
acela nu mai are luptă, ci numai o atenţie trează asupra lui însuşi întru toate, ca 
să nu cadă în păcat; al lui este harul cel mare şi simţit. Dar cine simte harul şi 
în suflet şi în trup, acela e bărbat desăvârşit, şi dacă păstrează acest har, trupul 
său se va sfinţi şi se va preface în moaşte. 


Despre gânduri şi înşelare 


la aminte la două gânduri şi teme-te de ele. Unul îți spune: „Eşti un 
sfânt!”, altul: „Nu te vei mântui!” Aceste două gânduri vin de la vrăjmaşul şi nu 
este adevăr în ele. Tu însă cugetă: „Sunt un mare păcătos, dar Domnul e mi- 
lostiv, EI îi iubeşte mult pe oameni şi-mi va ierta păcatele mele”. Crede aceasta 
ŞI-ţI va fi aşa: Domnul te va ierta. Dar nu-ţi pune nădejdea în nevoinţele tale, 
chiar dacă te-ai nevoi mult. 


Un nevoitor [ascet] mi-a spus: „Negreşit trebuie să fiu miluit, pentru că 
în fiecare zi am făcut atâtea închinăciuni”; dar când a venit moartea, şi-a rupt 
de pe el cămașa. 

Astfel, nu pentru nevoinţele noastre, ci în dar, pentru bunătatea Sa, se 
milostiveşte de noi Domnul. Domnul vrea ca sufletul să fie smerit şi să ierte 
tuturor cu iubire; atunci şi Domnul îl va ierta cu bucurie. Domnul îi iubeşte pe 
toţi, şi noi trebuie să-L imităm şi să-i iubim şi noi pe toţi; şi dacă nu putem, să 
o cerem, şi Domnul nu va zăbovi să ne ajute cu harul Său. 


Incă fiind frate sub ascultare am cunoscut iubirea lui Dumnezeu; şi ea e 
de nedescris. Sufletul simte că este cu Dumnezeu şi în Dumnezeu, şi duhul se 
bucură de Domnul, chiar dacă trupul este istovit de harul lui Dumnezeu. 


Dar acest har poate fi pierdut chiar şi numai pentru un singur gând rău. 
Impreună cu gândurile rele pătrunde în noi puterea vrăjmaşului, şi atunci sufletul 
se întunecă şi gândurile rele îl chinuie; omul simte atunci pierzania lui şi vede 
că, fără harul lui Dumnezeu, el este pământ păcătos şi neputincios. 


Sufletul care a cunoscut pe Domnul învaţă printr-o îndelungată 
experienţă că, dacă trăieşte după poruncile Lui, atunci, chiar dacă nu mult, va 
simţi în el harul şi va avea îndrăzneală în rugăciune; dar dacă păcătuieşte 
printr-un singur gând şi nu se pocăieşte, harul se scârbeşte, şi atunci sufletul 
tânjeşte şi plânge înaintea lui Dumnezeu. 


Astfel, întreaga viaţă sufletul şi-o petrece în lupta cu gândurile. Tu însă 
nu slăbi în luptă, pentru că Domnul iubeşte pe cel ce luptă cu bărbăție. 


Gândurile rele hărţuiesc sufletul mândru şi, cât timp nu se smereşte, el 
nu va cunoaşte odihnă de la ele. Când gândurile năvălesc asupra ta, strigă către 
Dumnezeu ca Adam: „Doamne, Făcătorul şi Ziditorul meu, Tu vezi că sufletul 
meu e chinuit de gânduri rele... Miluieşte-mă!” Și când stai înaintea feţei 
Stăpânului, adu-ţi aminte cu tărie că El ascultă toate cererile tale şi, dacă îţi sunt 
de folos, le împlineşte. 


A venit un nor, a ascuns soarele şi s-a făcut întuneric. Tot așa, pentru un 
singur gând de mândrie, sufletul pierde harul şi îl năpădeşte întunericul. Dar, 
tot aşa, şi numai pentru un singur gând de smerenie harul vine din nou. Am 
făcut această experienţă pe mine însumi. 


Să ştii că dacă mintea ta înclină spre a-i urmări pe oameni pentru a 
vedea cum trăiesc, acesta e un semn de mândrie. 

la seama la tine însuţi. Cercetează-te pe tine însuţi și vezi: cum se înalță 
sufletul deasupra fratelui tău, cum pentru aceasta şi vine un gând rău care nu 
place lui Dumnezeu şi prin aceasta sufletul se smereşte. Dacă nu se smereşte, 
atunci vine o ispită mică. Dacă iarăşi nu se smereşte, începe lupta curviei. Şi 
dacă tot nu se smerește, cade într-un păcat mic. Şi dacă nici atunci nu se 
smereşte, va veni un păcat mare. Și aşa va păcătui până ce se va smeri. Dar de 
cum sufletul se va pocăi, Domnul Cel Milostiv va da sufletului pace şi 
străpungere [a inimii], şi atunci tot răul va trece şi toate gândurile se vor 
depărta. Ține însă şi pe mai departe smerenia din toate puterile, ca să nu cazi 
din nou în păcat. 


Când vede că sufletul nu s-a întărit încă în smerenie, Domnul îi retrage 
harul. Dar tu nu-ţi pierde curajul pentru aceasta: harul este în tine, dar ascuns. 
Obişnuieşte-te să tai gândurile de îndată ce se ivesc. Dacă însă uiţi şi nu le 
depărtezi de îndată, atunci adu pocăință. Sileşte-te ca aceasta să ajungă o 
obişnuință. Sufletul are obişnuinţe: cum s-a obişnuit, aşa va lucra apoi toată 
viaţa. 


Omul bun are gânduri bune, omul rău are gânduri rele; dar fiecare trebuie 
să înveţe să lupte cu gândurile şi din rele să le facă bune. Acesta e semnul unui 
suflet experimentat. 


Vei întreba, poate: Cum se face aceasta? 


In chipul următor: Aşa cum omul viu simte când îi este frig sau cald, aşa 
şI cel ce a cunoscut din experienţă pe Duhul Sfânt simte când în sufletul lui este 
harul şi când se apropie duhurile rele. 


Domnul dă sufletului înțelegere să cunoască venirea Lui, să-L iubească şi să 
facă voia Lui. Tot aşa, sufletul cunoaște şi gândurile care vin de la vrăjmaşul nu 
după înfăţişarea lor din afară, ci după lucrarea lor asupra sufletului. 


Aceasta se cunoaşte prin experiență; dar pe cel ce n-are experienţă 
vrăjmaşii îl amăgesc uşor. 


Vrăjmaşii au căzut din mândrie şi, ca să ne atragă şi pe noi, ne aduc 
gânduri de laudă. Şi dacă sufletul primeşte laudele, harul îl părăseşte până 
când sufletul se va smeri. Și așa, toată viaţa sa învaţă omul smerenia lui Hristos 
ŞI, până când nu o va fi învăţat, sufletul nu cunoaște odihna de la gânduri şi nu 
se poate ruga cu mintea curată. 

Cine vrea rugăciunea curată nu trebuie nicicum să cunoască ştirile din 
gazete, nu trebuie să citească cărți rele nici, împins de curiozitate, să caute să 
ştie ceva despre viaţa altora. Toate acestea aduc în minte gânduri necurate, şi 
atunci când omul vrea să le descurce şi lămurească, ele se încurcă din ce în ce 
mai mult şi chinuie sufletul. 


Când sufletul învaţă iubirea de la Domnul, atunci îi este milă de 
întreaga lume, de fiecare făptură a lui Dumnezeu şi se roagă ca toţi oamenii să 
se pocăiască şi să primească harul Duhului Sfânt. Dar dacă sufletul pierde harul, 
atunci iubirea îl părăseşte, fiindcă fără har e cu neputinţă a iubi pe vrăjmaşi şi 
atunci se ivesc gândurile rele din inimă, după cum zice Domnul [Mt 15,19; Me 
7,2 1-22]. 


E bine să ştii că dacă te chinuie gândurile rele, aceasta înseamnă că nu 
eşti smerit. Domnul a zis: „învăţaţi de la Mine, că sunt blând şi smerit cu inima, 
ŞI veţi afla odihnă sufletelor voastre” [Mt 11,29]. 


Fără smerenia lui Hristos sufletul nu va afla niciodată odihna în 
Dumnezeu, ci va fi totdeauna războit de felurite gânduri care nu-l lasă să vadă 
pe Dumnezeu. 


Fericit cel care s-a smerit pe sine însuşi, pentru că a aflat odihnă 
desăvârşită în Dumnezeu. în fiecare zi cer de la Domnul smerenia, pentru că 
sufletul meu a învăţat prin Duhul Sfânt ce este smerenia lui Hristos şi de ce 
însetez să oam. 


O, smerenia lui Hristos! Cine te-a gustat, acela se avântă spre 
Dumnezeu nesăturat ziua şi noaptea. 


Cât sunt de neputincios! Scriu puţin şi sunt deja istovit şi trupul meu 
caută odihna. Și Domnul a cunoscut pe pământ în trup neputinţa omenească şi, 
istovit de drum, s-a urcat într-o corabie la vreme de furtună şi dormea; dar 
când ucenicii L-au trezit, a poruncit mării şi vântului să se potolească şi s-a făcut 
linişte mare. 


Tot aşa şi în sufletul nostru, când chemăm sfântul Nume al Domnului, se 
face mare pace. 


O, Doamne, dă-ne să Te lăudăm până la suflarea cea mai de pe urmă. 

Omul cade în înşelare fie din hpsă de experienţă, fie din mândrie. Dacă 
e din lipsă de experiență, Domnul ne va tămădui degrabă; dar dacă e din 
mândrie, atunci sufletul va suferi multă vreme până când se va fi învăţat 
smerenia, și abia atunci îl va tămădui Domnul. 


Cădem în amăgire când credem că suntem mai deştepţi şi mai 
experimentați decât alţii şi chiar decât duhovnicul nostru. Şi eu am gândit aşa 
din lipsă de experienţă şi am suferit pentru aceasta şi sunt foarte mulţumitor lui 
Dumnezeu că prin aceasta m-a smerit şi m-a povăţuit şi nu m-a lipsit de mila 
Sa. Şi acum gândesc că, dacă nu te mărturiseşti duhovnicului, e cu neputinţă să 
scapi de înşelare, şi pentru aceasta s-a dat de la Domnul duhovnicilor puterea de 
a lega şi dezlega. 


Dacă vezi o lumină înăuntrul sau în afara ta, nu te în-crede în ea, dacă 
împreună cu lumina nu simţi în tine zdrobire [de inimă] pentru Dumnezeu, nici 
iubire pentru aproa-pele; dar nici nu te teme, ci smereşte-te şi lumina va pieri. 
Dacă vezi vreo vedenie sau un chip sau ai un vis nu te încrede în aceasta, 
pentru că dacă este de la Dumnezeu, Domnul te va face să înţelegi aceasta. 
Dacă n-a cunoscut după gust pe Duhul Sfânt, sufletul nu poate înţelege de 
unde anume vine vedenia. Vrăjmașul dă sufletului o anumită dulceaţă 
amestecată cu slavă deşartă şi după aceasta se recunoaşte înşelarea. 


Părinţii zic că dacă o vedenie e pricinuită de vrăjmașul, sufletul simte 
tulburare. Dar numai sufletul smerit şi care nu se socoteşte pe sine vrednic de 
vedenii simte tulburare sau frică la lucrarea vrăjmaşilor, iar omul mândru şi 
căzut în slava deşartă nu poate încerca nici frică, nici tulburare, fiindcă el vrea 
să aibă vedenii şi se socoteşte pe sine vrednic de aceasta şi de aceea vrăjmaşul îl 
înşeală uşor. 


Lucrurile cereşti se cunosc prin Duhul Sfânt, iar cele pământeşti prin 
minte: dar cine vrea să cunoască pe Dumnezeu cu mintea lui din ştiinţă, acela e 
în înşelare, pentru că Dumnezeu este cunoscut numai prin Duhul Sfânt. 


Dacă vezi cu mintea demoni, smereşte-te şi sileşte-te să nu-i vezi şi 
mergi degrabă la duhovnicul sau „bătrânul” [„stareţul”] căruia ai fost 
încredinţat. Spune totul duhovnicului şi atunci Domnul te va milui şi vei scăpa 
de înşelare. Dar dacă crezi că ştii mai multe în privinţa vieţii duhovniceşti 
decât duhovnicul tău şi dacă la mărturisire [spovedanie] nu-i spui ce ţi s-a 
întâmplat, atunci pentru mândria aceasta va fi îngăduit unei înşelări să pună 
stăpânire pe tine spre povăţuire. 

Cu vrăjmaşii trebuie să luptăm prin smerenie. 
Când vezi că se luptă altă minte cu mintea ta, smerește-te şi lupta va înceta. 


Dacă ţi se întâmplă să vezi demoni, nu te înspăimânta, ci smereşte-te, şi 
demonii vor pieri; dar dacă te stăpâneşte frica, nu scapi de o nenorocire. Fii 
curajos. Adu-ţi aminte că Domnul te priveşte să vadă dacă-ţi pui nădejdea în El. 


Dacă ţi se întâmplă să cazi în înşelare şi vrei să te izbăveşti de ea, nu 
deznădăjdui, pentru că Domnul iubeşte pe oameni şi-ţi va da îndreptare şi vei 
avea odihnă de la gândurile pe care le aduc vrăjmaşii. Dar pentru ca sufletul să 
afle odihna de la demoni, trebuie să se smerească şi să zică: „Sunt mai rău 
decât toți oamenii, mai rău decât orice dobitoc sau fiară sălbatică” şi îndată să 
se mărturisească [spovedească] cinstit preotului şi atunci demonii vor fi izgoniți. 


Aşa cum oamenii intră şi ies dintr-o casă, aşa şi gândurile iscate de 
demoni vin şi iarăşi pleacă dacă nu le primeşti. 


Dacă gândul îţi spune: „Fură!” şi tu-l asculţi, ai dat prin aceasta 
demonului o putere asupra ta. Dacă gândul îţi spune: „Mănâncă mult!” până 
la ghiftuială şi tu vei mânca mult, demonul a luat din nou putere asupra ta. Şi 
aşa, dacă gândul fiecărei patimi te va stăpâni, vei ajunge un bârlog de demoni. 
Dar dacă înţelegi să te pocăieşti cum se cuvine, vor tremura şi vor fi siliți să 
plece. 


Când plângem pentru păcate şi smerim sufletul nostru, atunci n-avem 
vedenii şi sufletul nostru nu le doreşte, dar când părăsim plânsul şi smerenia, 
atunci putem fi atraşi de ele. 


Multă vreme n-am ştiut de ce trebuie să mă întristez, de vreme ce 
Domnul mi-a iertat păcatele. Şi am cunoscut că cine nu are întristare nu poate 
sta în smerenie, pentru că duhurile rele ne insuflă mândrie, iar Domnul învaţă 
blândeţea, smerenia şi iubirea, prin care sufletul află odihna. 


In lupta noastră trebuie să fim curajoşi. Domnul a zis Prorocului 
Ieremia: „Du-te, vesteşte şi fii curajos, iar Eu îţi voi porunci” [cf. Ir 1, 17]. 


Domnul iubeşte sufletul curajos şi înţelept, iar dacă în noi nu este nici 
una, nici alta, trebuie să le cerem de la Domnul şi să ascultăm de duhovnici: în 
el viază harul Duhului Sfânt. îndeosebi omul a cărui minte e stricată de lucrarea 

demonilor nu trebuie să se încreadă în sine însuşi şi în ei, ci să asculte de 
duhovnic. 


Nenorocirea sufletească ne vine de la mândrie, iar cea trupească este 
adeseori îngăduită de Dumnezeu după iubirea Lui pentru noi, cum a fost cu 
mult-încercatul Iov. 


A recunoaşte în tine însuţi mândria e lucru foarte chinuitor. Dar iată 
semnele ei: dacă te năpădesc vrăjmaşii [demonii] sau te chinuie gândurile rele, 
aceasta înseamnă că în tine nu e smerenie, şi de aceea, chiar dacă n-ai înţeles 
mândria ta, smereşte-te. 


Partea IV 


Plângerea lui Adam 


Adam, părintele întregii lumi, a cunoscut în rai dulceaţa iubirii lui 
Dumnezeu şi de aceea, atunci când pentru păcat a fost izgonit din rai şi a pierdut 
iubirea lui Dumnezeu, a suferit amarnic şi cu geamăt mare suspina în toată 
pustia. Sufletul lui era chinuit de un gând: „Am întristat pe Dumnezeu pe Care 
îl iubesc”. Nu-i părea rău atât de rai şi de frumuseţea lui, cât de faptul de a fi 
pierdut iubirea lui Dumnezeu, care în fiece clipă şi nesăturat atrage sufletul 
spre Dumnezeu. 


Aşa tot sufletul care a cunoscut pe Dumnezeu prin Duhul Sfânt, dar mai 
apoi a pierdut harul, face experienţa chinului lui Adam. Sufletul e bolnav şi în 
pare tare rău atunci când întristează pe Domnul Cel Preaiubit. 


Adam tânjea pe pământ şi suspina cu amar, şi pământul nu-i mai era drag. 
Suspina după Dumnezeu şi grăia: 

„Sufletul meu tânjeşte după Domnul şi îl caut cu lacrimi. Cum să nu-L 
caut? Când eram cu El, sufletul meu era vesel şi liniştit, şi vrăjmaşul n-avea 
intrare la mine; dar acum duhul cel rău a pus stăpânire pe mine, şi el tulbură şi 
chinuie sufletul meu, de aceea sufletul meu tânjeşte după Domnul până la 
moarte; duhul meu se avântă spre Dumnezeu şi nimic de pe pământ nu mă poate 
veseli, şi sufletul meu nu vrea să se mângâie cu nimic, ci vrea să vadă din nou 
pe Domnul şi să se sature de El. Nu-L pot uita nici măcar pentru un singur 
minut şi sufletul meu se chinuie după EI, şi de mulţimea întristării plâng cu 
suspine: Miluieşte-mă, Dumnezeule, pe mine zidirea ta cea căzută!” 


Aşa hohotea Adam şi lacrimile lui curgeau de pe faţa lui pe piept şi pe 
pământ, şi toată pustia răsuna de gemetele lui; dobitoacele şi păsările tăceau 
lovite de durere şi plângeau, iar Adam hohotea, căci pentru păcatul său toate au 
pierdut pacea şi iubirea. 


Mare a fost întristarea lui Adam după izgonirea din rai, dar când a văzut 
pe fiul său, Abel, omorât de fratele său, Cain, întristarea lui s-a făcut şi mai 
mare, şi cu sufletul chinuit de durere hohotea şi gândea: „Noroade vor ieşi şi se 
vor înmulţi din mine şi toate vor suferi şi vor trăi în dușmănie şi oamenii se 
vor ucide unii pe alţii”. Şi această întristare a lui era mare, ca marea, şi o poate 
înţelege numai cel al cărui suflet a cunoscut pe Domnul şi ştie cât de mult El ne 
iubeşte. 


Și eu am pierdut harul şi strig împreună cu Adam: 
„Milostiv fii mie, Doamne! Dă-mi duh de smerenie şi iubire.” 


O, iubirea Domnului! Cine te-a cunoscut te caută neîncetat, ziua şi 
noaptea, şi strigă: 


„Tânjesc după Tine, Doamne, şi cu lacrimi Te caut. Cum să nu Te caut? Tu 
mi-ai dat să Te cunosc prin Duhul Sfânt, şi această cunoaștere a lui Dumnezeu 
atrage sufletul meu să Te caute cu lacrimi.” 


Adam plângea: 
„Nu-mi mai este dragă pustia. Nu-mi mai sunt dragi munţii cei înalți, 


nici câmpiile, nici codrii, nici cântecul păsărilor; nimic nu-mi mai este drag. 
Sufletul meu e într-o mare mâhnire pentru că am întristat pe Dumnezeu. Şi da- 

că Domnul m-ar aşeza din nou în rai, chiar şi acolo aş suferi şi aş plânge pentru 
că am întristat pe Dumnezeu pe Care îl iubesc.” 


După izgonirea din rai, Adam s-a îmbolnăvit cu sufletul şi de întristare a 
vărsat multe lacrimi. Tot aşa, orice suflet care a cunoscut pe Domnul tânjeşte 
după EI şi spune: 


„Unde eşti Tu, Doamne? Unde eşti Tu, Lumina mea? De ce Ţi-ai ascuns faţa Ta 
de la mine? De multă vreme sufletul meu nu Te mai vede şi tânjeşte după Tine şi 
Te caută cu lacrimi.” 


„Unde e Domnul meu? De ce nu-L mai văd în sufletul meu? Ce-L 
împiedică să vieze în mine? lată ce: nu este în mine smerenia lui Hristos şi 
iubirea de vrăjmaşi.” 


Dumnezeu este iubire nesăturată şi cu neputinţă de descris. 


Adam mergea pe pământ şi de multele sale suferinţe plângea din inimă, 
dar cu mintea se gândea la Dumnezeu; şi când trupul lui era neputincios şi nu 
mai putea vărsa lacrimi, chiar şi atunci duhul lui ardea după Dumnezeu, 
pentru că nu putea uita raiul şi frumuseţea lui; dar, mai mult decât orice, Adam 
iubea pe Dumnezeu şi însăşi această iubire îl atrăgea cu putere spre El. 


„O, Adame, scriu despre tine, dar tu vezi: mintea mea slabă nu poate 
înțelege cum tânjeai după Dumnezeu şi cum purtai osteneala pocăinţei. 


O, Adame, tu vezi că eu, copilul tău, mă chinui pe pământ; mic este focul 
în mine şi iubirea de-abia nu se stinge. 


O, Adame, cântă-ne cântarea Domnului, ca sufletul meu să se veselească în 
Domnul şi să se lupte să-L laude şi să-L slăvească cum îl laudă în ceruri 
heruvimii şi serafimii şi cum toate cinurile cereşti ale îngerilor îi cântă 
cântarea întreit-sfântă! 


O, Adame, părintele nostru, cântă-ne cântarea Domnului, ca tot pământul 
să te audă şi toți fini tăi să-şi înalțe mintea spre Dumnezeu şi să se bucure de 
răsunetul cântări cereşti şi să uite amărăciunile lor pe pământ!” 


Duhul Sfânt e iubire şi dulceaţă sufletului, minţii şi trupului. Şi cine a 
cunoscut pe Dumnezeu prin Duhul Sfânt, acela ziua şi noaptea se avântă 
nesăturat spre Dumnezeul Cel Viu, pentru că iubirea lui Dumnezeu e foarte 

dulce. Dar când sufletul pierde harul, atunci caută din nou cu lacrimi pe Duhul 
Sfânt. 


Dar cine n-a cunoscut pe Dumnezeu prin Duhul Sfânt, acela nu-L poate 
căuta cu lacrimi, şi sufletul lui e neîncetat frământat de patimi; mintea lui e 
ocupată cu gânduri pământeşti şi nu poate ajunge la vedere [contemplare], 
nici să cunoască pe lisus Hristos, Care este cunoscut prin Duhul Sfânt. 


Adam a cunoscut pe Dumnezeu şi raiul, şi după cădere îl căuta cu 
lacrimi. 


O, Adame, părintele nostru, vorbeşte-ne nouă, fiilor tăi, despre Domnul. 
Sufletul tău a cunoscut pe Dumnezeu pe pământ, a cunoscut şi raiul, dulceaţa şi 
veselia lui, şi acum tu vieţuieşti în ceruri şi vezi slava Domnului. Spu-ne-ne 
cum este preaslăvit Domnul pentru patima Sa şi ce fel de cântări se cântă în 
ceruri şi cât de dulci sunt aceste cântări, pentru că sunt cântate prin Duhul 
Sfânt. 


Vorbeşte-ne de slava Domnului, cât de milostiv este EI, şi cât de mult 
iubeşte zidirea Sa. 


Vorbeșşte-ne de Preasfânta Născătoare de Dumnezeu, cum este ea mărită 
în ceruri şi cu ce fel de cântări este ea fericită. 


Spune-ne cum se bucură acolo sfinții şi cum strălucesc de har, cum 
iubesc ei pe Domnul şi cu ce smerenie stau înaintea lui Dumnezeu. 


O, Adame, mângâie şi bucură sufletele noastre întristate. Spune-ne ce 
vezi în ceruri?... 


De ce taci?... Doar tot pământul e în întristare... 
Sau din pricina iubirii lui Dumnezeu nu-ţi mai poţi aduce aminte de noi? 


Sau vezi pe Maica Domnului în slavă şi nu te poţi smulge din această vedere şi 
nu vrei să ne spui un cuvânt de mângâiere, nouă, celor ce suntem copleşiţi de 
întristare, ca să uităm amărăciunea ce domnește pe pământ? 


O, Adame, părintele nostru, tu vezi întristarea fiilor tăi pe pământ. De ce 
taci? Şi Adam a zis: 

Copiii mei, lăsaţi-mă în pace. Nu mă pot smulge din iubirea lui 
Dumnezeu şi să vorbesc cu voi. Sufletul meu e rănit de iubirea lui Dumnezeu şi 
se veseleşte de frumuse 
țea Lui, şi cum pot să-mi mai aduc aminte de pământ? Cei ce viază înaintea 
Feţei Stăpânului nu se mai pot gândi la cele pământești. 


O, Adame, părintele nostru, ne-ai părăsit pe noi, or fanii tăi. lar noi 
suntem în amărăciune pe pământ. Spu-ne-ne ce să facem ca să plăcem lui 
Dumnezeu? Priveşte la 
copul tăi împrăştiați pe pământ, împrăștiați şi în gândurile inimii lor. Mulţi au 
uitat pe Dumnezeu, trăiesc în întuneric şi se duc în prăpastia iadului. 


- Nu tulburaţi odihna mea. Văd pe Maica Domnului în slavă şi cum m-aş 
putea smulge din această privelişte şi să grăiesc cu voi? Văd pe sfinţii proroci 
ŞI pe apostoli ŞI 
toți sunt asemenea Domnului nostru lisus Hristos, Fiul lui Dumnezeu. Umblu 
prin grădina raiului şi peste tot văd sla va Domnului, pentru că Domnul este în 
mine ŞI m-a făcut 
asemenea Lui. Aşa îl preamăreşte Domnul pe om, încât în face asemenea Lui. 


O, Adame, suntem doar copiii tăi. Spune-ne nouă, celor copleşiţi de 
întristare pe pământ, cum putem moşteni raiul, ca şi noi să vedem, ca şi tine, slava 
Domnului? Sufletul 
nostru tânjeşte după Domnul, însă tu viezi în ceruri şi te bucuri de slava 
Domnului. Rugămu-te, mângâie-ne pe noi! 


De ce strigaţi la mine, copiii mei? Domnul vă iubeşte şi va dat poruncile 
Lui. Păziţi-le: iubiţi-vă unii pe alţii şi veţi afla odihnă în Dumnezeu. Căiţi-vă în 
tot ceasul de pă 
catele voastre, ca să puteţi fi gata să întâlniți pe Domnul. Domnul a zis: „Llubesc 
pe cei ce Mă iubesc şi-i voi prea, mări pe cei ce Mă preamăresc”. 


O, Adame, roagă-te pentru noi, copiii tăi. Sufletul nostru e mâhnit, 
copleşit de multe întristări. 


- O, Adame, părintele nostru, tu viezi în ceruri. Și vezi pe Domnul şezând 
în slavă de-a dreapta lui Dumnezeu- Tatăl. Vezi heruvimii şi serafimii şi pe toţi 
sfinţii, ŞI auzi 
cântările cereşti, a căror dulceaţă a făcut ca sufletul tău să uite pământul. Dar 
noi suntem mâhniţi pe pământ şi tânjim mult după Dumnezeu. Puţin foc mai 

este în noi, ca să 
iubim fierbinte pe Domnul. Spune-ne: Ce trebuie să facem ca să aflăm raiul? 


Și Adam a răspuns: 


Lăsaţi-mă în pace, copiii mei, pentru că din pricina dulceţii iubirii lui 
Dumnezeu nu-mi mai pot aduce aminte de cele de pe pământ. 


O, Adame, sufletele noastre tânjesc şi întristările ne împovărează. Spune- 
ne un cuvânt de mângâiere. Cântă-ne una din cântările pe care le auzi în ceruri, 
ca tot pământul 
să o audă şi oamenii să uite amărăciunea lor... O, Adame, suntem mâhniţi 
foarte. 


Lăsaţi-mă în pace. Vremea întristărilor mele a trecut. Din pricina 
frumuseţii raiului şi a dulceţii Duhului Sfânt nu-mi mai pot aduce aminte de 
pământ. Dar vă 
spun: Domnul vă iubeşte, trăiţi şi voi în iubire, fiţi ascultători faţă de cei ce vă 
stăpânesc, smeriţi inimile voastre, și Duhul Sfânt va via întru voi. EL vine în 
suflet cu linişte, 
îi dă pacea şi fără cuvinte dă mărturie de mântuirea lui. Cântaţi lui Dumnezeu 
în iubirea şi smerenia duhului, căci de aceasta se bucură Domnul. 


O, Adame, părintele nostru, ce să facem? Cântăm, dar nu este în noi nici 
iubire, nici smerenie. 


Căiţi-vă înaintea Domnului şi cereţi. EI îl iubeşte pe om şi îi dă toate. Şi 
eu m-am căit mult şi m-am întristat mult, pentru că am întristat pe Domnul şi 
pentru păcatul 
meu am pierdut pacea şi iubirea pe pământ. Lacrimile mele îmi şiroiau pe 
faţă şi îmi umpleau pieptul şi pământul; şi pustia auzea gemetele mele. Nu 
puteţi înţelege în 
tristarea mea, nici cum hohoteam după Dumnezeu şi rai. în rai eram bucuros şi 
vesel: Duhul lui Dumnezeu mă veselea şi nu cunoşteam nici o suferință. Dar 
când am fost 
izgonit din rai, frigul şi foamea au început să mă chinuie; fiarele şi păsările care 
în rai erau blânde şi mă iubeau, s-au făcut sălbatice şi au început să se teamă şi 
să fugă de mine. Gândurile rele mă chinuiau; soarele şi vântul mă ardeau; ploaia 
mă muia; bolile şi toate suferințele pământului mă chinuiau, dar am îndurat 
toate şi am nădăjduit cu tărie în Dumnezeu. 

Faceţi şi voi ostenelile pocăinţei: iubiţi întristările, us-caţi-vă trupurile 
voastre, smeriţi-vă şi iubiţi pe vrăjmași, ca Duhul Sfânt să se sălășluiască întru 
Voi, şi atunci veţi cunoaște şi veţi afla împărăţia cerurilor. 


Dar pe mine să mă lăsaţi în pace: acum iubirea de Dumnezeu m-a făcut să 
uit pământul şi tot ce se află pe el, am uitat chiar şi raiul pe care l-am pierdut, 
pentru că văd slava Domnului şi slava sfinţilor, care strălucesc şi ei de lumina 
feţei lui Dumnezeu, asemenea Lui. 


- O, Adame, cântă-ne o cântare cerească, ca tot pământul să o audă şi să se 
desfete în pace de iubirea lui Dumnezeu. Am vrea să auzim aceste cântări: ele 
sunt dulci, pentru că sunt cântate prin Duhul Sfânt 


Adam pierduse raiul pământesc şi îl căuta plângând: „Raiul meu, raiul 
meu, raiul meu minunat!” Dar prin iubirea Sa, Domnul i-a dat pe cruce un alt 
rai, mai bun decât cel dintâi, în ceruri, unde e Lumina Sfintei Treimi. 


Ce vom da în schimb Domnului pentru iubirea Lui faţă de noi? 


Relatări ale unor experienţe trăite şi ale unor întâlniri, şi 
convorbiri cu alţi nevoitori 


In copilărie sufletului meu îi plăcea să cugete cum s-a înălțat Domnul la 
ceruri pe nori şi cum au văzut această înălțare Maica lui Dumnezeu şi Sfinţii 
Apostoli. Dar când am pierdut harul lui Dumnezeu (în anii tinereții mele), 
sufletul meu s-a sălbăticit şi a căzut în robia păcatelor şi arareori îmi mai 
aduceam aminte de înălțarea Domnului. Mai apoi însă, sufletul meu şi-a 
cunoscut păcatele lui şi am fost cuprins de mare mâhnire pentru că am întristat 
pe Domnul şi mi-am pierdut îndrăzneala la Dumnezeu și la Maica lui 
Dumnezeu; îmi era scârbă de păcatele mele şi am luat hotărârea de a intra în 
mănăstire ca să mă rog lui Dumnezeu pentru ca Domnul Cel Milostiv să-mi 
ierte păcatele mele. 


După încheierea serviciului militar am venit în mănăstire şi curând după 
aceasta m-au năpădit gândurile şi ele mă alungau din nou în lume să mă 
căsătoresc; dar mi-am spus cu hotărâre în suflet: „Voi muri aici pentru păcatele 

mele”. Şi m-am apucat să mă rog cu tărie ca Domnul să-mi ierte mulţimea 
păcatelor mele. 


După o vreme m-a năpădit duhul deznădejdii: mi se părea că Dumnezeu 
m-a lepădat cu totul şi nu este mântuire pentru mine, ci în suflet se vede 
limpede o pieire veşnică. Simţeam în suflet că Dumnezeu este nemilostiv şi 
neînduplecat. Această stare a durat un ceas sau ceva mai mult. Duhul acesta 
era atât de copleşitor şi chinuitor, că este înspăimântător şi numai să-mi aduc 
aminte de el. Sufletul n-are putere să-l îndure multă vreme. în aceste minute 
poţi să pieri pentru vecie. Domnul Cel Milostiv a îngăduit ca duhul răului să 
ducă o astfel de luptă cu sufletul meu. 


A trecut puţin timp; m-am dus la biserică pentru vecernie și, privind la 
icoana Domnului, am spus: „Doamne lisuse Hristoase, miluieşte-mă pe mine 
păcătosul!” 


Și o dată cu aceste cuvinte, am văzut în locul icoanei pe Domnul viu şi 
harul Sfântului Duh a umplut sufletul meu şi tot trupul meu. Şi aşa am cunoscut 
prin Duhul Sfânt că Iisus Hristos este Dumnezeu și am fost cuprins de dorința 
dulce de a suferi pentru Hristos. 


Din clipa în care am cunoscut pe Domnul, sufletul meu e atras spre El 
Şi nimic nu mă mai veseleşte pe pământ. Singura mea veselie este Dumnezeu. 
EI e fericirea mea, El e puterea mea, El e înţelepciunea mea, El e bogăţia mea. 


Doamne, luminează-ne prin Duhul Tău Cel Sfânt ca toţi să înţelegem 
iubirea Ta. 


Prin tâlharul de pe cruce şi prin fiul cel risipitor Domnul ne-a arătat cum vine 
EI cu iubire în întâmpinarea păcătosului care se căieşte. Se spune că „tatăl I-a 
văzut de departe şi i s-a făcut milă şi, alergând, a căzut pe grumazul lui şi l-a 
sărutat” [Le 15, 20], nu 1-a făcut nici un reproş, ci a junghiat viţelul cel gras şi a 
poruncit ca toţi să se veselească. Aşa este mila şi iubirea lui Dumnezeu. Dar 
omului păcătos Domnul îi pare neînduplecat, pentru că nu este har în sufletul 
lui. 


Un frate sub ascultare de la noi, de la Athos, din mănăstirea rusească 
Sfântul Panteleimon, obişnuia să se roage neîncetat lui Dumnezeu să-i dea 
iertarea păcatelor lui. A început să cugete la împărăţia cerurilor şi gândea: „Da- 
că-L voi ruga pe Dumnezeu din inimă să-mi ierte păcatele, mă voi mântui poate, 

dar dacă în rai nu voi afla părinţii şi rudele mele, mă voi mâhni pentru ei, 
fundcă îi iubesc. Ce fel de rai va fi însă pentru mine acesta, dacă acolo mă voi 
întrista pentru rudeniile mele ce se vor duce poate în iad?” 


Acest frate păcătos gândea despre împărăţia cerurilor: „Aşa cum pe 
pământ nici un praznic nu este vesel dacă nu sunt de faţă rudele şi cei apropiaţi, 
tot aşa şi în rai voi fi întristat dacă nu voi vedea acolo rudeniile pe care le iu- 
besc”. 


Aşa a gândit el timp de aproape şase luni. Şi într-o zi, în timpul vecerniei, 
fratele şi-a ridicat privirea asupra icoanei Mântuitorului şi a făcut această scurtă 
rugăciune de cinci cuvinte: „Doamne, lisuse Hristoase, miluieşte-mă pe mine 
păcătosul” — şi vede icoana facându-se Mântuitorul viu, şi sufletul şi trupul 
fratelui s-au umplut de o dulceaţă negrăită, şi sufletul lui a cunoscut prin Duhul 
Sfânt pe Domnul nostru lisus Hristos şi a înţeles că Domnul e milostiv, frumos 
şi negrăit de blând şi sufletul a înţeles că iubirea lui Dumnezeu face ca omul să 
nu-şi mai poată aduce aminte de nimeni, şi din acea clipă sufletul lui arde de 
iubire pentru Domnul. 


Slavă, Doamne, milostivirii Tale! Tu ai dat sufletului să cunoască cât 
de mult iubeşti zidirea Ta şi sufletul cunoaşte pe Stăpânul şi Făcătorul său. 


Domnul a dat sufletului omului o cunoaştere îndeajun-să a Lui, şi sufletul s-a 
îndrăgostit de Făcătorul lui şi se bucură foarte. „Milostiv este Domnul 
nostru”. ŞI la acest cuvânt orice gând încetează. 


Sufletul este copleşit de Stăpânul. EI îi dă odihna şi, prin Dumnezeu 
(rămânând în EI), sufletul uită pământul şi iubeşte numai pe Domnul şi nu-şi 
află odihna în nimic decât numai în Ziditorul lui, dar din când în când varsă 
lacrimi fierbinţi: „De ce am întristat pe Dumnezeul Cel atât de milostiv?” 


Domnul a chemat sufletul păcătos la pocăință, şi el s-a întors la Domnul 
iar EI l-a primit cu milostivire şi 1 S-a arătat lui. 


Și sufletul omului a cunoscut pe Dumnezeu, un Dumnezeu milostiv, 
mărinimos şi dulce, şi s-a îndrăgostit de EI până la sfârşit, se avântă spre EI 
nesăturat după mulțimea dogorii iubirii şi nu-L poate uita, pentru că această 
dogoare a iubirii pentru Domnul nu lasă sufletul să-L uite nici ziua, nici 
noaptea, nici măcar pentru o singură secundă. 

Și dacă harul se împuţinează în suflet, nu ştiu cu ce să asemăn atunci 
plânsul sufletului; o, cum cere iarăşi de la Domnul harul pe care l-a gustat. 


E o minune pentru mine că Domnul nu m-a uitat pe mine, zidirea Lui 
cea căzută. Unii cad în deznădejde, socotind că Domnul nu le va ierta păcatele. 
Asemenea gânduri vin de la vrăjmaşul. Domnul e atât de milostiv, că nu putem 
pricepe aceasta. Cel al cărui suflet s-a umplut de iubirea lui Dumnezeu în Duhul 
Sfânt, acela ştie cum iubeşte Domnul pe om. Dar când sufletul pierde această 
iubire, atunci se întristează şi tânjeşte şi mintea lui nu vrea să se oprească, ci 
caută un asemenea Dumnezeu. 


Un diacon mi-a povestit: „Mi s-a arătat Satana şi mi-a zis: «lubesc pe cei 
mândri şi ei sunt ai mei. Tu ești mândru şi eu te iau cu mine». Dar eu i-am 
răspuns Satanei: «Eu sunt mai rău decât toţi», şi Satana s-a făcut nevăzut.” 


ȘI eu am fost ispitit în chip asemănător când mi se arătau demonii. Eram 
puţin înfricoşat, dar am spus: 


- Doamne, Tu vezi că demonii nu mă lasă să mă rog. Spune-mi ce trebuie 
să fac ca demonii să se depărteze de la mine. 


Şi Domnul a grăit în sufletul meu: 
- Sufletele celor mândri suferă pururea din pricina demonilor. 
ȘI eu am spus: 


- Doamne, fă-mă să înţeleg ce trebuie să gândesc pentru ca sufletul meu 
să fie smerit. 


ȘI am primit acest răspuns în sufletul meu: 
- Ține mintea ta în iad şi nu deznădăjdui! 


Din acea clipă am început să fac aşa şi sufletul meu şi-a găsit odihna în 
Dumnezeu. 


Sufletul meu a învăţat de la Domnul smerenia. Domnul mi S-a arătat 
într-un chip neînțeles şi a îndulcit sufletul meu cu iubirea Lui, dar apoi S-a 
ascuns, şi acum sunt atras spre EI ziua şi noaptea. Păstor bun şi milostiv, EI 
m-a căutat pe mine, oaia Sa rănită de lupi, şi i-a alungat. 

Sufletul meu cunoaşte mila Domnului față de omul păcătos şi scriu 
adevărul înaintea feţei lui Dumnezeu, că noi toţi păcătoşii ne vom mântui şi 
nici un suflet nu va pieri dacă se pocăieşte, pentru că nici un cuvânt nu poate 
descrie cât de bun este după fire Domnul. 
întoarce-te suflete la Domnul şi spune: „Doamne, iar-tă-mă!” şi nu gândi că 
Domnul nu iartă: mila Lui nu poate să nu ierte, şi EI iartă şi sfințește degrabă. 
Aşa învaţă Duhul Sfânt în Biserica noastră. 


Domnul este iubire. „Gustaţi şi vedeţi că bun este Domnul”, zice Scriptura 
[Ps 33,9]. Sufletul meu a gustat această bunătate a Domnului, şi duhul meu se 
avântă spre Dumnezeu nesăturat ziua şi noaptea. încep să scriu despre iubirea 
lui Dumnezeu şi nu mă pot sătura de aceasta, pentru că amintirea Dumnezeului 
Celui Atotputernic înrobeşte sufletul meu. 


Din Duhul Sfânt iese iubirea și fără această iubire nimeni nu poate 
gândi despre Dumnezeu aşa cum se cuvine. Prin Duhul Sfânt este cunoscută 
iubirea lui Dumnezeu pentru noi, pe care Domnul o revarsă peste robii Săi, ca ei 
să se roage pentru norod. Și n-aş fi ştiut aceasta dacă nu m-ar fi învăţat harul. Să 
nu credeţi că aş fi într-un mare har sau că sunt în înșelare. Nu. Am cunoscut doar 
harul în desăvârşirea lui, dar trăiesc mai rău decât ultimul şi cel mai întunecat 
bărbat. Sunt schimonah, dar sunt nevrednic de această stare. Nu doresc decât să 
mă mântuiesc, nevo-inţe nu am nici unele. Dar Domnul mi-a dat să gust harul 
Duhului Sfânt, Care a învăţat sufletul meu să cunoască calea lui Dumnezeu ce 
duce în împărăţia cerurilor. 


Sunt mâhnit că nu trăiesc drept, dar nu pot mai mult. Ştiu că sunt sărac 
la minte, că am puţină carte şi sunt şi păcătos, dar Domnul iubeşte şi pe unii 
ca aceștia, şi de aceea sufletul meu e atras din toate puterile lui să lucreze 
pentru EI. 


O, cât de mare este mila lui Dumnezeu! Sunt un om atât de ticălos și 
rău, dar Domnul mă iubeşte atât de mult. EI este însăşi Iubirea şi pe toți îi iubeşte 
aşa şi-l cheamă cu milostivire la EI: „Veniţi la Mine toţi cei osteniţi şi împo- 
văraţi şi Eu vă voi odihni pe voi” [Mt 11, 28]. Această odihnă în Duhul Sfânt 
sufletul o primeşte pentru pocăință. 


Suntem acum ultimii monahi. Dar chiar şi acum sunt încă mulţi 
nevoitori [asceţi] pe care Domnul i-a ascuns, pentru că ei nu fac minuni 
arătate, dar în sufletul lor se săvârşesc în fiecare zi adevărate minuni, numai că 


154 


oamenii nu le pot vedea. Iată o minune: când sufletul înclină spre mândrie, el 
se cufundă în întuneric şi deznădejde, dar când se smereșşte, atunci vin bucuria, 
străpungerea [inimu] şi lumina. 


Cine nu se nevoiește, cine nu se căieşte sincer, acela nu cunoaşte, nu 
simte harul. Dar Domnul a dat cu milostivire oamenilor pocăinţa şi cei ce se 
pocătesc se mantuiesc toţi fără excepţie. 


Celui ce are harul vrăjmaşii îi aduc laude, iar când sufletul se lasă înşelat 
de ele, pierde prin aceasta harul. Şi sufletul simte că harul pleacă, dar la început 
nu înţelege că aceasta este pentru mândrie, şi numai după îndelungate lupte 
învaţă smerenia. 


Când pierd harul, sufletul meu se mâhneşte foarte şi spune: 


- De ce am pierdut prin neascultarea mea pe Domnul? Când se va sătura 
iarăşi sufletul meu de iubirea lui Dumnezeu? Când se va bucura iarăşi de 
Domnul? Când se va veseli iarăşi inima mea şi se va umple de înţelepciunea lui 
Dumnezeu, ca Dumnezeu să mă iubească aşa cum l-a iubit pe prorocul David 
pentru blândeţile lui [Ps 131,1] sau j>e Moise pentru că a fost credincios în toată 
casa Domnuluj |cf.Eur3,5]?” 


Domnul ne iubeşte nesfârşit de mult. Aceasta din Sfânta Scriptură şi din 
experienţa personală. Sufletul meu păcătuieşte cu gândul ziua şi noaptea, dar 
«Jg cum spun: „lartă-mă, Doamne, căci sunt tare neputincios, şi dă-mi pacea 
Ta pe care o dai robilor Tăi!”, sufletul îşi găseşte numaidecât pacea. 


Domnul spune: „Fericiţi făcătorii de pace” [Mt 5, 9]. Şi eu mă gândeam: 
„O parte din timp mă voi linişti [în isihie], iar în restul timpului voi face pace 
între oameni”. Şi m-am aşezat într-o chilie lângă un frate iute la mânie şi, 
vorbind cu el, am început să-l îndemn să trăiască în pace cu toţi şi să-i ierte pe 
toți. El m-a răbdat puţin, apoi a izbucnit la mine atât de năprasnic, încât a 
trebuit să-mi părăsesc chiar şi chilia, şi de-abia am scăpat de el, şi mult am plâns 
atunci înaintea lui Dumnezeu pentru că nu s-a păstrat pacea. Și am înţeles că 
trebuie să căutăm voia lui Dumnezeu şi să trăim așa cum vrea Domnul şi să nu 
născocim nevoinţe [ascetice] pentru noi înşine. Am făcut multe greşeli de acest 
fel. Citeam şi mi se părea că ar fi bine să fac aşa [cum citeam], dar în fapt ieşea 
altceva. 

E un lucru chinuitor să trăieşti fără un „bătrân” |.„stareţ”]. Sufletul 
neîncercat şi lipsit de experienţă nu înțelege voia lui Dumnezeu şi îndură multe 
întristări înainte de a se învăţa smerenia. 


Chiar la început, când eram tânăr frate sub ascultare, am spus 
duhovnicului că primisem un gând de curvie şi duhovnicul mi-a răspuns: 
„Niciodată să nu-l mai primeşti”; şi de atunci s-au scurs patruzeci şi cinci de ani 
şI n-am mai primit un gând de curvie, nici nu m-am mâniat vreodată pe cineva, 
pentru că sufletul meu îşi aduce aminte de iubirea Domnului şi de dulceaţa 
Duhului Sfânt şi uită ocările. 


Acum cincisprezece ani, părintele egumen [arhimandritul Misail] l-a 
trimis pe părintele S. cu ascultare la barca mănăstirii, dar el a zis: „Nu mă duc”. 
Atunci egumenul I-a întrebat: „Unde vrei să te duci?” Părintele S. i-a răspuns: 
„Să tai lemne în pădure”, şi, când s-a dus, la puţin timp a căzut peste el un 
pom şi a rămas mult timp bolind la pat şi s-a căit pentru neascultarea sa. 


Tot aşa şi eu am sfârşit prin a dobândi o ascultare după voia mea. Lucram 
la economat şi doream să mă duc să viețuiesc în liniştire [ca isihast] în Vechiul 
Russikon. Acolose postea post continuu, toată săptămâna se mânca fără ulei, 
afară de sâmbăta şi duminica, şi datorită acestui post puţini mergeau acolo. La 
arhondaric era pe atunci părintele Serapion care mânca numai pâine şi apă; iar 
după el a venit la arhondaric părintele Onisifor. Acesta din urmă atrăgea multă 
lume la sine cu blândeţea, smerenia şi darul cuvântului. Era atât de blând şi 
smerit, că şi fără cuvinte, numai uitându-te la el, te îndreptai; aşa un caracter 
de liniştit şi bun avea. Am trăit multă vreme împreună cu el. Schimonahul 
Savin a stat şapte ani fără să se culce pe pat ca să se odihnească. Părintele 
Dosifei era în toate privinţele un monah model. Părintele schimonah Anatoli 
avea darul pocăinţei. îmi spunea: „Mulţi ani n-am ştiu cum lucrează harul, dar 
acum ştiu”. A primit harul pe când era la trapeză [la masă]. 


Aici era şi părintele Izrail, care o văzuse pe Maica lui Dumnezeu. Era 
foarte bătrân; pe când trăia încă în Rusia, el s-a dus la Cuviosul Serafim din 
Sarov şi l-a văzut în viaţă. Părintele Izrail trăia într-o colibă, acolo unde sunt 
acum grădinile de zarzavat; acolo era şi fânul pe care îl coseam. într-o zi m- 
am dus la el; şedea pe o băncuţă sub un stejar verde; era foarte înalt şi foarte 
slab şi şedea cu mătăniile în mâini. Eu eram un tânăr monah; m-am îndreptat 
deci spre el, m-am închinat adânc, cu evlavie şi am zis: „Binecuvântează, 
părinte”. El mi-a răspuns cu blândeţe: „Dumnezeu să te binecuvânteze, copile al 

lui Hristos!” l-am spus: „Părinte, iată vieţuieşti singur, numai bine ca să te 
ocupi cu rugăciunea minţii”. El mi-a răspuns: „Rugăciune fără minte nu este, 
dar iată că noi suntem fără minte”. M-am ruşinat şi n-am îndrăznit să-l întreb 
mai multe, dar n-am înţeles sensul cuvintelor lui. Mai târziu însă am înţeles ce 
înseamnă „noi însă suntem fără minte”, pentru că nu ştim să vieţuim cum se 
cuvine şi să lucrăm pentru Dumnezeu. Afară de bătrânul Izrail, la noi în 
mănăstire mai erau doi care se duseseră la Cuviosul Serafim: părintele Savin şi 
părintele Serafim; ei erau din Tambov. 


lată la ce nevoitori |asceţi] doream să mă duc să trăiesc împreună cu ei 
ŞI, rugându-mă cu tărie de egumen, am sfârşit prin a-l îndupleca şi am lăsat 
economatul. Dar nu i-a plăcut lui Dumnezeu să viețuiesc acolo şi, după un an şi 
Jumătate, m-a chemat înapoi la vechea ascultare, pentru că aveam experienţă la 
construcţii; dar pentru rânduiala-de-sine |idioritmie], Domnul m-a pedepsit şi 
la Vechiul Russikon am răcit la cap, şi de atunci sufăr neîncetat de dureri de 
cap. 


Astfel e nevoie să cunoaştem voia lui Dumnezeu prin egumen, iar nu să 
stăruim după ceva luându-ne după noi înşine. 


Iubirea lui Dumnezeu dă puterea de a petrece toată noaptea în 
rugăciune, dar iată că eu, neputincios fiind, nu mai pot aceasta din pricina 
durerilor de cap şi trebuie să mă odihnesc. Durerile de cap mi s-au dat fiindcă 
am stăruit în dorinţa mea şi am lăsat economatul pentru pustie, spre a avea mai 
multă lbertate pentru rugăciune; dar Domnul a vrut ca eu să fiu toată viața 
econom în mănăstire. 


De două ori am fost numit responsabil cu construcțiile, o dată econom- 
şef, dar am refuzat şi pentru asta Dumnezeu m-a pedepsit. Mai târziu numai am 
înțeles că de fiecare e nevoie la locul lui şi că toţi se mântuiesc fără nici o 
legătură cu poziţia sau rangul lor. 


Când soborul mănăstirii m-a numit econom în locul părintelui Severin, 
după ce am ajuns în chilie, am început să mă rog; „Doamne, Tu îmi încredințezi 
purtarea de grijă de marea noastră mănăstire, ajută-mă să îndreptez bine acest 
lucru”. 


Și în sufletul meu am primit acest răspuns: „Adu-ţi aminte de harul 
Sfântului Duh şi străduieşte-te să-l ai mereu”. 

Sufletul meu e întristat. Din pricina bolu nu pot sluji Domnului. 
Durerile de cap mă chinuie şi harul care biruie durerile nu este cu mine. Când 
are în el un har mare, sufletul doreşte să sufere. Astfel în mucenici era un mare 
har şi trupul lor se bucura împreună cu sufletul când erau chinuiţi pentru 
Domnul Cel Iubit. Cine a făcut experienţa acestui har, acela cunoaşte acest 
lucru: noi însă trebuie să îndurăm bolile. 


Boala şi sărăcia smeresc pe om până la capăt. M-am dus să-l vizitez pe 
părintele S. care era bolnav, şi i-am zis: „Cum îți merge?” EI însă, înfuriindu-se 
din pricina bolii, în loc de răspuns şi-a aruncat fesul la pământ. l-am spus: 
„Mulţumeşte-l lui Dumnezeu pentru boală; dacă nu, vei muri rău. lată, vei fi 
tuns în schima cea mare, şi atunci harul va veni şi te va mângâia în întristarea 
ta”. 


In ziua în care a fost tuns în schima cea mare, m-am dus să-l văd ca să-l 
felicit şi l-am întrebat: „Cum îți merge?” lar el mi-a răspuns cu bucurie: 


- Ca la Sfântul Botez, mi-a dat Domnul în dar harul Său. Şi începând de 
atunci a îndurat uşor boala lui şi s-a sfârşit în mare pace, pentru că dulceaţa 
Duhului Sfânt covârşeşte toată dulceaţa lumii. 


Domnul dă păcătoşilor harul Duhului Sfânt şi de aceea e tare credinţa 
noastră. Și cum vom mulţumi Domnului pentru iubirea Lui pe care o simţim în 
flecare zi şi în fiecare ceas? 


L-am întrebat pe un tânăr schimonah dacă n-a pierdut harul care i s-a 
dat la tunderea în schima cea mare. Trecuseră douăsprezece zile de la tunderea 
în schima cea mare. Mi-a spus: 


- Deşi sunt bolnav, simt în sufletul meu harul lui Dumnezeu. Au mai 
trecut zece zile şi i-am pus din nou aceeaşi întrebare şi el mi-a răspuns cu fața 
veselă: 


- Slavă lui Dumnezeu, simt mila lui Dumnezeu. 


Am fost ispitit: când sufletul meu a pierdut smerenia, atunci m-am 
făcut arțăgos, dar sufletul meu şi-a adus aminte de smerenia lui Hristos şi a 
însetat după ea; şi am început să mă rog lui Dumnezeu să mă ierte, şi să curețe 
duhul meu de mândrie şi să-mi dea pacea. Şi când sufletul meu a urât păcatul, 
Duhul Sfânt m-a învăţat rugăciunea neîncetată şi iubirea. Şi am cunoscut cât de 

mult iubeşte Domnul norodul Său, şi îndeosebi pe cei morţi, şi în fiecare seară 
vărsăm lacrimi pentru ei. Mi-e milă că oamenii se lipsesc pe ei înşişi de un 
Domn atât de milostiv. într-o zi am spus duhovnicului: 


- Mr-e milă de oamenii care se chinuie în iad şi în fiecare noapte plâng 
pentru ei şi sufletul meu se chinuie atât, încât îi este milă chiar şi de demoni. 


Şi duhovnicul mi-a spus că această rugăciune e de la harul lui 
Dumnezeu. 


Un nevoitor [ascet] m-a întrebat: „Plângi pentru păcatele tale?” l-am 
spus: „Puțin, dar plâng mult pentru cei morţi”. Atunci mi-a zis: „Plânge pentru 
tine însuţi, de ceilalți se va milostivi Domnul. Aşa spunea egumenul Makari”. 
L-am ascultat şi am început să fac cum mi-a spus; am încetat să mai plâng 
pentru cei morţi, dar atunci au încetat şi lacrimile pentru mine însumi. 


Am vorbit despre aceasta cu un alt nevoitor [ascet] care avea darul 
lacrimilor. îi plăcea să se gândească la pătimirile Domnului, cum Domnul, 
împăratul slavei, a suferit atât de mult pentru noi, şi în fiecare zi vărsa multe 
lacrimi. L-am întrebat pe acel nevoitor: 


- Să mă rog pentru cei morţi? EI a suspinat şi a zis: 


- Dacă mi-ar fi cu putință i-aş scoate pe toţi din iad şi numai atunci 
sufletul meu şi-ar găsi pacea şi s-ar bucura. 


Zicând aceasta a făcut o mişcare cu braţele ca și cum ar aduna snopi pe 
câmp, şi lacrimi picurau din ochii lui. 


După aceea nu m-am mai oprit din rugăciunile pentru morţi; lacrimile s-au 
întors şi suspinam mult rugându-mă pentru ei. 


Mi-am petrecut viaţa în lucruri bune şi în păcate, şi timp de şaizeci de 
ani am cunoscut ce putere are obişnuinţa. Și sufletul, şi mintea pot dobândi 
obişnuinţe. lar omul face ceea ce este obişnuit să facă. Dacă e obişnuit cu 
păcatul, va fi necontenit atras de păcat, şi demonii îl vor împinge spre el; dar 
dacă s-a obişnuit cu cele bune, Dumnezeu îl va ajuta cu harul Său. 


Tot aşa, dacă te obişnuieşti să te rogi neîncetat, să iubeşti pe aproapele şi 
să plângi în rugăciune pentru întreaga lume, atunci sufletul va fi atras spre 
rugăciune, lacrimi şi iubire. Şi dacă te obişnuieşti să dai milostenie, să fii tot- 

deauna deschis faţă de părintele duhovnicesc la spovedanie, atunci vei lucra 
totdeauna aşa şi îţi vei găsi odihna în Dumnezeu. 


Sufletul căruia îi place să osândească pe oameni sau care e neascultător 
sau neînfrânat sau care a lăsat pocăinţa, nu poate să scape de cursele demonilor 
şi să se elibereze de gândurile rele; dar dacă plânge pentru păcatele sale şi 
iubeşte pe fratele, Domnul îi va da lacrimi pentru întreaga lume. 


„Doamne, dă-mi lacrimi ca sufletul meu să plângă din iubire pentru 
fratele ziua şi noaptea!” 


ŞI, iată, Domnul ascultă rugăciunea şi dă sufletului lacrimi mari. 


Domnul ne iubeşte atunci când în rugăciune vărsăm lacrimi din iubire şi 
ne ascultă cu milostivire. 


Mergeam într-o zi de-a lungul unui câmp, ducân-du-mă de la tabăra 
Ustijorsk, unde staționa batalionul nostru de geniu, spre satul Kolpino, ca să 
pun la poştă niște bani pe care voiam să-i trimit la Sfântul Munte; dar pe 
drum s-a repezit drept spre mine un câine turbat şi, când a ajuns aproape de 
mine, am spus numai: „Doamne, mi-luieşte!”, şi la aceste cuvinte o putere 
nevăzută a împins câinele deoparte, ca şi cum s-ar fi izbit de ceva şi, ocolin-du- 
mă, s-a îndreptat spre Kolpino. Acolo a mușcat pe mulți şi a pricinuit mult rău 
la oameni şi la oi. 


p> 


Din această întâmplare am înţeles cât de aproape este Domnul de omul 
păcătos şi cât de repede ascultă rugăciunea lui. 


Intr-o zi, fără vreo nevoie anume am omorât o muscă şi ca, nenorocita, 
se ţâra în chinuri pe pământ; trei zile după aceea am plâns pentru cruzimea mea 
față de o făptură a Domnului, şi din acea clipă îmi aduc aminte pururea de 
această întâmplare. 


La mine în magazie, pe balconul depozitului, erau nişte lilieci, şi într-o zi 
am vărsat peste ei apă clocotită, şi iarăşi am vărsat multe lacrimi pentru aceasta, 
ŞI de atunci n-am mai făcut rău nici unei făpturi. 


Intr-o zi, mergând de la mănăstire spre Vechiul Russi-kon, am văzut pe 
cărare un şarpe tăiat în bucăţi şi fiecare din ele se zbătea încă în convulsii, şi 

am fost cuprins de milă pentru întreaga zidire, pentru fiecare făptură care 
suferă şi am suspinat mult înaintea lui Dumnezeu. 


Duhul lui Dumnezeu învaţă sufletul să iubească tot ce-i viu, aşa încât el nu 
vrea să mai vatăme nici măcar o frunză verde dintr-un pom şi nu mai vrea să 
strivească nici o floare a câmpului. Astfel, Duhul lui Dumnezeu ne învaţă 
iubirea pentru toate şi atunci sufletul suferi împreună cu fiece funţă, iubeşte 
chiar şi pe vrăjmaşi şi plânge chiar şi pentru demoni, pentru că au căzut din 
bine. 


De aceea, Domnul ne-a poruncit să-i iubim pe vrăjmași şi Duhul lui 
Dumnezeu ne dă puterea de a-i iubi. Şi dacă suntem neputincioşi şi nu este în 
noi iubire, să rugăm fierbinte pe Domnul, pe Preacurata Lui Maică şi pe toţi sfin- 
ţii şi întru toate ne va ajuta Domnul, Care ne iubeşte atât de mult; şi când 
atinge EI sufletul şi trupul, totul în noi se schimbă şi este mare bucurie în suflet, 
fiindcă îl cunoaşte pe Făcătorul Său şi milostivirea Lui cea neînţeleasă. 


Sunt oameni care se leagă de vieţuitoare şi le privesc, le mângâie şi 
vorbesc cu ele. Ei au lăsat iubirea lui Dumnezeu şi, prin aceasta, se pierde în ei 
şi iubirea de fraţi, pentru care Hristos însuşi a murit în mari chinuri. A face 
aceasta e un lucru lipsit de minte. A hrăni animalele şi vietăţile şi a nu le bate - în 
aceasta stă mila omului față de ele; dar a te lega de ele, a le iubi, a le privi şi a 
vorbi cu ele - acestea le face un suflet lipsit de minte. 


Sufletul care a cunoscut pe Domnul stă pururea înaintea Lui cu frică şi iubire, şi 
atunci cum mai este cu putinţă ca el să iubească şi să vorbească cu animalele din 
ogradă, cu pisici şi câini? Aceasta înseamnă că omul a uitat porunca lui Hristos 
de a iubi pe Dumnezeu „din toată inima, din tot sufletul şi din tot cugetul său” 
[Mt 22,37]. 


Fiarele sălbatice, animalele din ogradă şi toate vieţuitoarele sunt pământ, 
şi noi nu trebuie să ne legăm mintea de pământ, ci să iubim cu toată puterea 
minţii pe Domnul, pe Maica Sa Preacurată, Ocrotitoarea noastră şi pe sfinţi, şi 
să-l cinstim; ei se roagă pentru noi şi se întristează atunci când călcăm 
poruncile lui Dumnezeu. 


Intr-o zi mi-a venit gândul să cumpăr nişte peşte proaspăt. N-aveam la 
mine banii mei, ci numai pe cei ai mănăstirii. Aş fi putut să cumpăr, dar nu 
voiam să încalc regula vieţii mele. Dar gândul mă urmărea într-atât, încât chiar 
ŞI în biserică, la liturghie, nu-mi ieșea din minte. Am înţeles atunci că aceasta 

venea de la vrăjmaşul şi mi-am dat seama prin mila lui Dumnezeu că harul ne 
ajută să mâncăm puţin, demonii însă ne împing să mâncăm mult şi să ne 
procurăm mâncăruri căutate. 


Trei zile m-a chinuit acest gând şi numai cu anevoie l-am alungat prin 
rugăciune şi lacrimi. Atât de chinuitor este să lupţi chiar şi împotriva unui gând 
atât de mic. 


Pe când eram la metoc mi s-a întâmplat aceasta: mâneam pe săturate, 
dar după două ore puteam mânca din nou aceeaşi cantitate. Am început să-mi 
supraveghez greutatea pe un cântar şi ce văd? în trei zile am pus patru ki- 
lograme. Şi am înţeles că aceasta era o ispită, pentru că noi, monahii, trebuie 
să ne uscam trupurile, ca în ele să nu mai fie nici o mişcare care să tulbure 
rugăciunea. Un trup sătul e o piedică pentru rugăciunea curată şi Duhul Sfânt 
nu vine într-un pântece ghiftuit. Pe de altă parte, trebuie postit cu măsură, ca 
trupul să nu slăbească înainte de vreme și să rămână în stare să-şi facă 
ascultarea. Am cunoscut un frate sub ascultare care se uscase de atâta post, dar 
care a slăbit şi a murit înainte de vreme. 


Imi aduc aminte că stăteam odată la vecernie în biserica Acoperământului 
Maicu Domnului, şi părintele N. citea acatistul. Privindu-l mă gândeam: 
„leromonahul e gras, nu se poate închina decât cu anevoie”. în secunda aceea 
am început eu însumi să fac o metanie şi cineva mi-a dat nevăzut o lovitură 
peste rinichi; am vrut să strig: „Țineţi-mă!”, dar n-am putut din pricina tăriei 
durerii. 


Aşa m-a pedepsit cu milostivire Domnul şi prin aceasta am înţeles că nu 
trebuie să judecăm pe nimeni. 


Intr-o zi, după rugăciune, şedeam şi mă gândeam: „Nu vreau să mor”. Şi 
ziceam: „Doamne, Tu vezi inima mea, că nu vreau să mor. Când cineva nu şi-a 
văzut multă vreme rudele, merge cu bucurie la ele, dar pe Tine, Milostive 
Doamne, sufletul meu Te cunoaşte şi, cu toate acestea, nu vreau să mor”. Şi am 
primit acest răspuns în inima mea: .Aceasta pentru că Mă iubeşti puţin”. 


Și într-adevăr, iubesc puţin pe Domnul. 


Povestea părintele Lazăr - un căpitan [în lume]. 

Un mujic mergea în pădure după lemne. Obosit de muncă, s-a aşezat sub 
un stejar mare să se odihnească şi, privind la crengile stejarului, a văzut o 
mulţime de ghinde mari şi s-a gândit întru sine: „Ar fi fost mai bine dacă în 
stejar ar fi fost dovleci”. O dată cu acest gând şi-a fixat privirea şi deodată a căzut 
o ghindă şi l-a lovit tare peste buze. Atunci mujicul a zis: „Am greşit, Doamne, 
cu mintea mea, bine ai făcut ca în stejar să crească ghinde, iar nu dovleci. Dacă 
aceasta ar fi fost un dovleac, m-ar fi omorât cu greutatea sa”. 


Astfel, adeseori noi judecăm făpturile lui Dumnezeu în loc să ne predăm 
voii lui Dumnezeu. Cine se predă pe sine voii Lui sfinte, acela află odihnă, dar 
cine îşi chinuie mintea să priceapă toate, acela e neiscusit în viaţa duhovni- 
cească. Ca să cunoască voia lui Dumnezeu, trebuie să se supună ei, şi atunci 
Domnul îl va povăţui prin harul Său şi viaţa îi va fi uşoară. Chiar dacă acel om 
ar fi bolnav sau nenorocit, va fi bucuros în sufletul lui pentru că e sănătos la 
suflet şi la minte şi vede cu mintea pe Domnul şi îl iubeşte în smerenia 
duhului, iar din pricina iubirii Lui uită lumea şi chiar dacă îşi aduce aminte de 
ea, iubirea lui Dumnezeu îl învaţă să se roage pentru lume, şi aceasta până la 
lacrimi. 


Atât de plăcută e calea Domnului pentru duhul nostru. 


Nu de mult a fost un foc la Chilia Sfântul Ștefan. Monahul acelei chilii 
era afară când clădirea luase foc, dar, vrând să salveze unele lucruri, s-a repezit 
înăuntru şi a ars şi el. Dacă s-ar fi rugat însă Domnului şi ar fi zis: „Doamne, aş 
vrea să salvez cutare sau cutare lucru, spune-mi ce să fac?”, Domnul i-ar fi zis 
negreşit: „Du-te”, dacă aceasta ar fi fost cu putinţă, sau „Nu te du”, dacă nu se 
putea. Atât de aproape de noi este Domnul şi atât de mult ne iubeşte. 


In viaţa mea am întrebat de multe ori pe Domnul in ceas de nenorocire 
ŞI întotdeauna am primit răspuns. 


Această iubire o înţelegem nu cu mintea noastră, ci prin milostivirea lui 
Dumnezeu de la harul Duhului Sfânt. Poate cineva va spune: „Aşa ceva se 
întâmplă numai cu sfinţii”, dar eu spun că Domnul iubeşte şi pe cel păcătos şi-i 
dă mila Sa; numai să se întoarcă sufletul de la păcat şi Domnul îl primeşte cu 
mare bucurie în brațele Sale şi-l duce la Tatăl, şi atunci se bucură de el tot 
cerul. 


Pe 14 septembrie 1932 a avut loc la Muntele Athos un puternic cutremur 
de pământ. EI s-a produs în timpul nopţii, la ceasul al patrulea [din noapte], în 

timpul privegherii praznicului înălțării Sfintei Cruci. Mă găseam în strană 
alături de părintele egumen, iar acesta stătea chiar lângă locul unde spovedea. 
O cărămidă s-a desprins din tavan şi a căzut în acest loc împreună cu mult 
moloz. La început am fost puţin înfricoşat, dar repede m-am liniştit şi am zis 
egumenului: „lată că Domnul Cel Milostiv vrea ca noi să ne pocăim”. Şi m-am 
uitat la ceilalți monahi aflaţi în biserică şi puţini se temeau; şase oameni au 
ieşit din biserică, dar ceilalți au rămas la locul lor, iar privegherea a continuat 
după rânduială la fel de liniştit, ca şi cum nimic nu s-ar fi întâmplat. Și m-am 
gândit: „Cât de mare este harul Duhului Sfânt în monahi!” Pentru că avusese 
loc un puternic cutremur de pământ, întreagă uriaşa clădire a mănăstirii se 
zdruncina, tencuiala cădea, candelabrele, candelele şi lumânările se legănau, 
clopotele din clopotniţă începuseră să sune şi însuşi marele clopot s-a auzit 
sunând şi el o dată din cauza puterii năprasnice a zdruncinăturilor, iar ei 
stăteau liniştiţi. Şi m-am gândit iarăşi: „Sufletul care a cunoscut pe Domnul nu 
se teme de nimic, afară de păcat, şi îndeosebi de păcatul mândriei. El ştie că 
Domnul ne iubeşte, iar dacă EI ne iubește, de ce să ne temem? Domnul Cel 
Milostiv ne-a trimis prin aceasta povața: « Copiii mei, pocăiţi-vă şi trăiţi în 
iubire, fiţi ascultători şi înfrânaţi, învăţaţi de la Mine smerenia şi blândeţea şi 
veţi afla odihnă sufletelor voastre » [Mt 11, 28]. 


Intr-o zi m-am dus la mănăstirea sârbească Hilandar. Mi s-a alăturat 
părintele Nikolai, de la arhondaricul schitului nostru al Tebaidei. Mergeam 
noaptea printr-o pădure verde; drumul era plăcut, asemenea şi conversaţia. Vor- 
beam despre iubirea de aproapele şi părintele Nikolai mi-a povestit o întâmplare 
remarcabilă. 


In sudul Rusiei, în împrejurimile Rostovului, lucra o echipă de douăzeci 
de oameni. Unul din ei, pe numele lui Andrei, avea un caracter şi o purtare rea, 
astfel că era greu de trăit împreună cu el. Un altul, cel mai tânăr dintre toţi, era 
un om foarte bun; iubea pe Dumnezeu şi păzea poruncile Domnului; numele lui 
era Nikolai. Cum Andrei făcuse multe rele şi tot felul de neplăceri tovarășilor 
lui, aceştia s-au hotărât să-l omoare, dar tânărul Nikolai n-a fost de acord cu 
această fărădelege şi i-a îndemnat ca în nici un caz să nu ucidă. Muncitorii 
echipei nu l-au ascultat pe Nikolai şi l-au ucis pe Andrei. Crima a fost 
descoperită. Afacerea a ajuns la poliţie. Atunci Nikolai, văzând nenorocirea lor, 
le-a zis: „Voi toţi aveţi soţie şi copii, eu însă sunt fecior şi singur. Spuneţi că eu 
l-am omorât, şi eu voi spune acelaşi lucru. Mie nu-mi este greu să merg la ocnă 
ŞI, oricum, mă voi duce acolo fiind singur. Dar dacă vă condamnă pe voi, câtă 
lume va suferi!” La început muncitorii n-ati răspuns nimic, căci se ruşinau de 


164 


Nikolai care-i îndemnase să nu ucidă, dar până la urmă acesta a reuşit totuşi să- 
1 convingă şi s-au înţeles să spună că Nikolai a omorât. 


Au venit la locul faptei procurorul, judecătorul de instrucţie şi jandarmii, 
şi au început ancheta: „Cine a omorât?” Nikolai spune: „Eu am omorât”. Au 
fost interogaţi şi ceilalţi; aceştia au spus şi ei că Nikolai era făptașul. Nikolai 
avea o faţă blândă şi un caracter smerit şi vorbea liniştit şi tihnit. Judecătorul de 
instrucţie a făcut interogatorii foarte lungi, căci nu se putea convinge că un om 
atât de blând şi paşnic era un ucigaş. Dar afacerea şi-a urmat cursul 


ei şi a fost înaintată tribunalului. Și la tribunal toţi s-au minunat cum a putut omori un om atât 
de smerit şi liniştit, şi nici un judecător n-a vrut să-l creadă, deşi Nikolai susținea sus şi tare că 
el a ucis. Multă vreme judecătorii n-au putut da o sentinţă. Nimeni nu voia să semneze 
condamnarea lui. Atât Nikolai, cât şi toţi ceilalți au fost interogaţi din nou pentru a elucida 
misterul şi au fost conjuraţi să spună adevărul.Iîn cele din urmă, Nikolai, acuzatul nevinovat, a 
declarat că, dacă adevăratul vinovat nu va fi pedepsit, va spune adevărul. In timpul anchetei, a 
ieşit la iveală că Andrei era un om rău, astfel că toţi, procurorul şi judecătorul, au fost de acord 
să claseze afacerea dacă li se va face cunoscut adevărul. Şi atunci, nu Nikplai, ci ceilalţi au 
povestit cum se petrecuseră lucrurile şi cum Nikolai hotărâse să 1a totul asupra lui, ca să-i salveze 
de pedeapsă. Judecata a fost suspendată şi s-a spus că crima lui Nikolai n-a fost stabilită, iar 
unul din judecători a spus: „Andrei a fost un om rău şi după faptă şi răsplată, dar aceştia sunt 
oameni buni: să trăiască în pace”. 


Din această întâmplare se poate vedea ce putere are iubirea de aproapele. 
în inima tânărului Nikolai era harul lui Dumnezeu şi el se oglindea pe faţa lui 
şi lucra asupra tuturor celorlalți. 


Părintele loan din Kronştadt 


Pe părintele loan l-am văzut în Kronştadt. Slujea Sfânta Liturghie. Am 
fost izbit de puterea rugăciunii lui şi până astăzi, deşi s-au scurs aproape 
patruzeci de ani de atunci, n-am mai văzut pe nimeni slujind ca el. Norodul îl 
iubea şi toţi stăteau cu frica lui Dumnezeu. Şi nu e de mirare: Duhul Sfânt 
atrage la Sine inima oamenilor. Vedem din Evanghelii câte mulţimi veneau 
după Domnul. Cuvântul Domnului îi atrăgea pe oameni, pentru că era rostit 
prin Duhul Sfânt şi de aceca el era dulce şi plăcut sufletului. 


Când Luca şi Cleopa mergeau spre Emaus şi pe drum s-a apropiat de ei 
Domnul şi le-a vorbit, inimile lor erau aprinse de iubire pentru Dumnezeu [Le 
24,32]. 

Și părintele loan avea în el din belşug pe Duhul Sfânt Care aprindea sufletul 
lui să iubească pe Dumnezeu, şi acelaşi Duh lucra prin el asupra oamenilor. 
Am văzut cât norod năvălea după el, ca la un foc, pentru a-i primi bine- 
cuvântarea, iar după ce o primeau, se bucurau pentru că Duhul Sfânt este plăcut 
şi dă sufletului pace şi desfătare. 


Unii gândesc rău despre părintele loan şi prin aceasta întristează pe 
Duhul Sfânt Care via întru el şi viază întru el şi după moarte. Ei spun că era 
bogat şi se îmbrăca bine. Dar ei nu ştiu că bogăţia nu dăunează celui întru 
care viază Duhul Sfânt, pentru că sufletul acesta e cu totul în Dumnezeu şi este 
preschimbat de Dumnezeu şi uită de bogăţie și haine. Fericiţi oamenii care îl 
iubesc pe părintele Ioan, pentru că el se va ruga pentru noi. lubirea lui pentru 
Dumnezeu este fierbinte; el însuși era cu totul într-o iubire aprinsă. 


O, mare părinte loane, tu eşti rugătorul nostru! Mulţumesc lui 
Dumnezeu că te-am văzut şi-ţi mulţumesc şi ţie, bunule şi sfântule păstor, căci 
prin rugăciunile tale am lăsat lumea şi am sosit la Sfântul Munte al Athosului, 
unde am văzut mare milă de la Dumnezeu. Şi acum scriu cu bucurie, că 
Domnul mi-a dat să înţeleg viaţa şi nevoinţa acestui bun păstor. 


E o mare nevoinţa [asceză] să trăieşti cu o femeie tânără şi să nu te 
atingi de ea. Pot aceasta numai cei ce poartă în ei în chip simţit pe Duhul 
Sfânt. EI este dulce şi biruie iubirea unei soții drăguţe. Mulţi sfinţi se temeau de 
apropierea femeilor, dar părintele Ioan, deşi era înconjurat de femei, avea pe 
Duhul Sfânt, a Cărui dulceaţă covârşeşte iubirea trupească. 


Mai adaug şi aceasta: era atât de smerit, că nu pierdea harul Duhului 
Sfânt, şi de aceca îl iubea atât de mult norodul, iar el ducea minţile oamenilor 
spre Dumnezeu. 


Vezi în el puterea Duhului Sfânt? Când citeşti cartea sa Viaţa mea în Hristos, 
sufletul simte în cuvintele lui puterea harului lui Dumnezeu. Tu zici: „Eu însă o 
citesc şi o găsesc fără gust”. Dar te întreb: „Oare aceasta nu este pentru că eşti 
mândru?” lar harul nu se atinge de inima omului mândru. 


Părinte Ioane, acum viezi în cer şi vezi pe Domnul, pe Care sufletul tău îl 
iubea încă de pe pământ. Te rugăm: Roagă-te pentru noi, ca şi noi să iubim pe 
Domnul şi să aducem roade de pocăință care bucură pe Domnul. 

Bunule şi sfântule păstor, ca un vultur ce zboară în înălțimi te-ai ridicat 
deasupra marii Rusii şi din această înălțime la care te-a suit Duhul Sfânt Care 
viază întru tine, ai văzut nevoile norodului tău. Prin puterea Duhului Sfânt ai 
atras norodul spre Dumnezeu, iar oamenii, auzind din gura ta cuvântul lui 
Dumnezeu, suspinau şi aduceau pocăință fierbinte. 


O, mare şi bunule păstor, deşi cu trupul ai murit, dar cu duhul ești împreună cu 
Noi Şi, stând înaintea lui Dumnezeu, ne vezi în Duhul Sfânt din cer. lar noi cu 
smerenie te cinstim pe tine. 


Vulturul şi cocoşul 


Un vultur zbura în înălțimi, se desfăta de frumuseţea lumii şi gândea în 
sinea lui: „Trec în zbor peste depărtări întinse: peste văi şi munţi, mări şi râuri, 
câmpii şi păduri, văd mulţime de fiare şi păsări; văd oraşe şi sate şi cum 
trăiesc oamenii. Dar cocoşul de la ţară nu cunoaşte nimic în afara ogrăzii în 
care trăiește şi nu vede decât câţiva oameni şi câteva dobitoace. Voi zbura la el 
ŞI-I voi povesti despre viaţa lumi”. 


ŞI vulturul a venit să se aşeze pe acoperişul gospodăriei şi a văzut cât de 
țanţoş şi de vesel se plimba cocoşul în mijlocul găinilor lui şi s-a gândit: 
„înseamnă că e mulțumit cu soarta lui; dar, cu toate astea, îi voi povesti cele ce 


»» 


CUNOs . 


Și vulturul a început să-i vorbească cocoşului despre frumuseţea și 
bogăția lumii. La început cocoşul l-a ascultat cu atenţie, dar nu înţelegea 
nimic. Văzând că nu înţelege nimic, vulturul s-a mâhnit şi 1-a fost greu să mai 
vorbească cu cocoşul. La rândul lui, cocoşul, neînţelegând ceea ce-i povestea 
vulturul, se plictisea şi-i era greu să-l asculte. Şi fiecare a rămas mulţumit de 
soarta lui. 


Aşa se întâmplă atunci când un om învăţat vorbeşte cu unul neînvăţat şi, 
încă şi mai mult, atunci când un om duhovnicesc vorbeşte cu unul 
neduhovnicesc. Omul duhovnicesc este asemenea vulturului, dar cel 
neduhovnicesc este asemenea cocoşului. Mintea omului duhovnicesc cugetă 
ziua şi noaptea la legea Domnului [Ps 1, 2] şi se înalţă prin rugăciune spre 
Dumnezeu, dar mintea celui neduhovnicesc e lipită de pământ sau e bântuită 

de gânduri. Sufletul celui duhovnicesc se desfătează de pace, dar sufletul celui 
neduhovnicesc stă gol şi împrăștiat. Omul duhovnicesc zboară ca vulturul spre 
înălțimi, simte cu sufletul pe Dumnezeu şi vede lumea întreagă, chiar dacă s-ar 
ruga in întunericul nopţii; dar omul ne-duhovnicesc se bucura sau de slava 
deşartă, sau de bogății, sau caută desfătările trupeşti. Și atunci când un om 
duhovnicesc se întâlneşte cu unul neduhovnicesc, legătura amândurora e lucru 
plictisitor şi anevoios. 


Părintele Stratonik 


De două ori a vizitat Sfântul Munte un pustnic din Munţii Caucaz - 
părintele Stratonik. Era de neam din gubernia Harkov; în lume fusese târgoveţ 
şi avea un magazin; a avut şi copii. Dar sufletul lui s-a aprins de focul unei mari 
pocăinţe şi, lăsându-și familia şi averile, s-a retras în Caucaz. 


Era un bărbat minunat. La vederea lui sufletul era cuprins de un 
freamăt. Ochii lui erau în permanenţă inundaţi de lacrimi, iar când începea să 
vorbească despre Dumnezeu, vorbea cu mare simţire şi cu o înfăţişare smerită, şi 
toți cei ce-l ascultau primeau bucurie şi mângâiere. Cuvântul lui era puternic, 
pătruns de frica lui Dumnezeu şi iubire; era, într-adevăr, ca un vultur printre 
părinţi. în contact cu el, sufletele oamenilor se preschimbau şi, văzându-i viaţa 
sfântă, se smereau. Prin cuvântul lui călea sufletele şi pe mulţi i-a ridicat din 
cădere. Ascultându-l, sufletul uita de pământ şi se întorcea cu înflăcărare spre 
Dumnezeu. 


Statura lui era puţin peste cea mijlocie, avea o față plăcută, părul închis la 
culoare; plăcea la toată lumea. Nevoitorii din Caucaz îl cinsteau, şi el era 
vrednic de această cinstire. împlinea nevoinţe [ascetice] grele: îndura căldura 
şi frigul, iarna mergea desculț suferind din dragoste de Dumnezeu şi niciodată 
n-a avut pe buze vreun murmur împotriva lui Dumnezeu, ci sufletul său era 
predat în întregime voii lui Dumnezeu şi purta toate suferințele cu bucurie. 
Propovăduia o pocăință fierbinte şi pe mulți i-a ridicat dintr-o adâncă 
descurajare la nevoinţe pline de râvnă. în cuvintele lui se simţea limpede harul 
lui Dumnezeu, şi el renăştea minţile oamenilor dezlipindu-le de pământ. 


Intr-o zi, nevoitorii din Caucaz l-au dus la un demoni-zat, şi când l-a 
văzut, din multa iubire, părintele Stratonik a plâns şi a zis: „Nenorocită făptură 

a lui Dumnezeu, cât eşti de chinuită de demon!” şi a făcut asupra lui semnul 
Crucii cu aceste cuvinte: „Domnul lisus Hristos să te tămă-duiască!” şi bolnavul 
s-a vindecat în clipa aceea. Atât de mare era puterea credinţei şi rugăciunea 
acestui bărbat. 


Unde eşti acum, dragul nostru părinte Stratonik, care iubeai atât de 
minunat plânsul? Vino la noi şi-ţi vom zidi o chilie pe un munte înalt, vom privi 
la sfânta ta viaţă şi pe măsura puterilor noastre vom imita marile tale nevoinţe 
[ascetice]. Vremea lacrimilor tale a trecut, părinte. Acum auzi în ceruri 
cântările heruvimilor şi vezi slava Domnului, pe Care sufletul tău îl iubea pe 
pământ şi, avântân-du-te spre EI, se preda plânsului pocăinţei. Domnul iubeşte 
pe om Şi i-a dat acest plâns, ca sufletul său să se spele în apa aceasta şi să poată 
vedea curat pe Domnul în duh de iubire şi în frică plină de cucernicie. 


Părintele Stratonik mai zicea că va veni o vreme când monahii se vor mântui în 
haine lumești. 


Din toate puterile şi până la sfârşitul vieţii trebuie păstrată râvna de la 
început, căci mulţi au pierdut-o şi n-au mai găsit-o. Pentru aceasta trebuie să 
ne aducem aminte neîncetat de moarte; şi dacă sufletul este gata de moarte, 
chiar şi numai în parte, el nu se mai teme, vine la smerenie şi pocăință, uită tot 
ce e lumesc, îşi păzeşte mintea neîmprăştiată şi se roagă din toată inima. 


Cine îşi aduce aminte de moarte nu mai este înşelat de lume, iubeşte pe 
aproapele, ba chiar şi pe vrăjmaşi, este ascultător şi înfrânat; prin aceasta îşi 
păstrează în suflet pacea şi vine în el harul Sfântului Duh. lar când cunoşti pe 
Dumnezeu prin Duhul Sfânt, atunci sufletul tău se va desfăta de Domnul şi-L vei 
Iubi, îţi vei aduce aminte totdeauna de dulceaţa Duhului Sfânt, şi aceasta este cu 
adevărat o hrană cerească. 


Am vorbit mult despre toate acestea cu marele nevoitor care a fost 
părintele Stratonik. El mi-a povestit că în Cau-caz întâlnise şapte bărbaţi care 
gustaseră harul Sfântului Duh, dar unii dintre ei nu cunoşteau calea Domnului, 
nu ştiau cum povăţuieşte Domnul sufletele şi de aceea au slăbit mai apoi. 
Despre aceasta se vorbeşte în Scriptură şi la Sfinţii Părinţi, dar trebuie să 
trăieşti mult ca să cunoşti toate acestea din experienţă. 


La început, când omul vine să lucreze pentru Domnul, Domnul dă 
sufletului harul Său şi o râvnă puternică pentru bine, şi totul pentru el este 
atunci uşor şi plăcut; iar când sufletul vede în el aceasta, atunci, în lipsa lui 

de experienţă, îşi spune: „Voi avea toată viaţa această râvnă”. Şi prin aceasta se 
înalță mai presus de cei ce trăiesc în nepăsare şi începe să-i judece; şi aşa 
pierde harul care I-a ajutat să împlinească poruncile lui Dumnezeu. Şi sufletul 
nu înţelege cum s-a întâmplat aceasta — totul mergea atât de bine, dar acum 
totul e atât de chinuitor şi nu mai vrea să se roage. Dar nu trebuie să se 
înfricoşeze: este Domnul Care povăţuieşte cu milostivire sufletul. De îndată ce 
se înalță mai presus de fratele său, chiar în acel minut sufletului îi vine un 
gând rău care nu-i place lui Dumnezeu, şi dacă sufletul se smereşte, harul nu-l 
părăseşte, dar dacă nu se smereşte, se iveşte o mică ispită, ca sufletul să se 
smerească. Dacă iarăşi nu se smereşte, atunci începe lupta curviei. Dacă tot nu 
se smereşte, atunci cade într-un păcat oarecare. Și dacă nici atunci nu se 
smereşte, atunci vine o mare ispită şi el va săvârşi un păcat mare. Şi aşa ispita 
se va face tot mai puternică, până ce sufletul se va smeri; atunci ispita se duce 
ŞI, dacă se smereşte mult, vine străpungerea inimii şi pacea şi tot răul piere. 


Astfel, tot războiul se duce pentru smerenie. Mândria a pricinuit căderea 
vrăjmaşilor şi ei ne-au tras în adânc şi pe noi. Vrăjmaşii ne laudă, și dacă sufletul 
primeşte lauda, harul se retrage de la el până ce se pocăieşte. Astfel, toată 
viaţa învaţă sufletul smerenia lui Hristos şi, până ce nu va avea smerenia, va fi 
întotdeauna chinuit de gânduri rele. Dar sufletul smerit găseşte odihna şi pacea 
de care vorbeşte Domnul [In 14, 27]. 


Postul şi înfrânarea, privegherea şi liniştirea [isihia] şi celelalte nevoinţe 
[ascetice] ne ajută, dar puterea de căpetenie stă în smerenie. Măria Egipteanca 
şi-a uscat trupul prin post într-un singur an, pentru că nu avea nimic de 
mâncare, dar cu gândurile a trebuit să lupte timp de şaptesprezece ani. 


Smerenia nu se învaţă dintr-o dată. De aceea a zis Domnul: „învăţaţi de la 
Mine smerenia şi blândeţea” [Mt 11,29]. Ca să înveţi ai nevoie de timp. Unii au 
îmbătrânit în nevoinţe şi totuşi n-au învăţat smerenia şi nu pot înţelege de ce nu 
le merge bine, de ce n-au pace şi sufletul lor e mâhnit şi abătut. 


A venit la mine părintele T. - un pustnic. Știind că acest „bătrân” 
[„„stareţ”] era un mare nevoitor [ascet], credeam că-i place să vorbească despre 
Dumnezeu. Am avut o lungă convorbire cu el, după care l-am rugat să spună un 
cuvânt sufletului meu, ca să-și îndrepte greşelile. A tăcut puţin, apoi mi-a zis: 
„în tine se vede mândrie... De ce vorbeşti atât de mult despre Dumnezeu? 
Sfinţii îşi ascundeau dragostea de Dumnezeu în sufletul lor, în schimb vorbeau 
bucuros despre plâns.” 

Părinte T., tu ai smerit sufletul meu care iubeşte pe Ziditorul. Sufletul 
meu iubește pe Domnul şi cum voi ascunde acest foc care s-a aprins în sufletul 
meu? 


Cum voi ascunde mila Domnului, Care a răpit sufletul meu? 


Cum voi uita mila Domnului, prin care sufletul meu a cunoscut pe 
Domnul? 


Cum voi putea să nu vorbesc despre Dumnezeu, dacă sufletul meu a fost 
înrobit de EI? 


Cum voi tăcea despre Dumnezeu, când duhul meu arde ziua și noaptea 
din iubire pentru EI? Fi-voi atunci un potrivnic al lacrimilor? 


Pentru ce, părinte, ai zis sufletului meu: „De ce vorbeşti atât de mult 
despre Dumnezeu?” 


Dar sufletul meu îl iubeşte şi cum să ascund dragostea Domnului pentru 
Mine? 


Sunt vrednic de chinurile veşnice, dar El m-a iertat şi mi-a dat harul Său, 
care nu poate rămâne ascuns în suflet. 


Nu ştii oare că te iubesc şi că am început să vorbesc de Dumnezeu 
gândindu-mă că şi sufletul tău îl iubeşte pe Dumnezeu și că e aprins de iubirea 
lui Dumnezeu? 


Dar ce să spun sufletului meu? Ascunde în tine cuvintele Domnului? 
Dar toate cerurile cunosc aceasta şi voi fi întrebat: De ce ai ascuns mila 
Domnului şi n-ai vorbit de ea oamenilor, ca toţi să-L iubească pe Dumnezeu şi 
să-şi găsească odihna în El? 


Dar Stăpânul ne cheamă cu milostivire pe toţi: „Veniţi la Mine toţi cei 
osteniţi şi împovăraţi şi Eu vă voi odihni pe voi” [Mt 11,28]. 


Sufletul meu cunoaşte această odihnă în Dumnezeu şi de aceea, iubind pe 
Dumnezeu şi pe frați mei, vorbesc despre milostivirea lui Dumnezeu. 


Gândeam că sufletul tău se veseleşte, ca şi al meu, de Domnul, dar tu ai 
smerit sufletul meu spunând: „De ce vorbeşti atât de mult despre Dumnezeu?”. 

Dar spun adevărul, că Domnul nostru e milostiv şi iartă oamenilor 
păcatele lor. 


Astfel însă voi porunci buzelor mele tăcere şi voi cânta cântare lui Dumnezeu în 
suflet, ca Domnul nostru să se veselească, pentru că nemărginită este dragostea 
Lui pentru noi şi şi-a vărsat sângele Său şi ni L-a dat pe Duhul Sfânt. 


Părintele Kassian spunea că toţi ereticii vor pieri. Nu ştiu aceasta, dar 
cred numai în Biserica Ortodoxă: în Ea este bucuria mântuirii întru smerenia 
lui Hristos. 


îți mulțumesc, Domnul meu şi Ziditorul meu, că ai smerit cu milostivire 
sufletul meu şi mi-ai descoperit calea pe care au mers sfinţii Tăi. Tu iubeşti pe 
cei ce plâng, şi pe calea plânsului au venit la Tine sfinţii Tăi. Tu iubeşti pe cei 
smeriţi şi prin harul Tău îi înveţi iubirea şi smerenia de care se tem vrăjmaşii 
noştri, demonii. Tu Te bucuri, Doamne, de sufletul smerit; dă-mi să vin la Tine 
pe calea sfinților Tăi, calea plânsului smerit, pe care mi-ai arătat-o. 


Era la noi în mănăstire un frate care căzuse dintr-un pom la strânsul 
măslinelor şi nu mai putea merge pe picioarele lui. Pe când era la infirmerie în 
corpul de clădiri al bisericii Schimbării la Faţă, monahul care era alături de el, 
în patul vecin, a murit. Infirmierul a început să pregătească trupul mortului 
pentru îngropăciune şi i-a cerut fratelui să-i ţină o clipă acul. Bolnavul i-a 
răspuns: „De ce-mi tulburi odihna?” Dar după acest cuvânt sufletul său şi-a 
pierdut pacea, şi atunci a chemat pe duhovnic şi i-a mărturisit păcatul 
neascultării sale. 


Cel înţelept înţelege de ce sufletul fratelui şi-a pierdut pacea, dar cel 
neînţelept spune că sunt fleacuri. 


La 1 iulie 1932 am primit vizita părintelui Pantelimon de la Vechiul 
Russikon. L-am întrebat cum îi merge, şi el cu o faţă bucuroasă mi-a răspuns: 


- Sunt foarte bucuros. 
De ce te bucuri?, l-am întrebat. 
Toţi fraţii mă iubesc. 


ȘI de ce te iubesc? 

Ascult de toată lumea, a spus el, oricine ar fi şi ori unde aş fi trimis - a zis 
si A 


Şi m-am gândit: „Uşoară este calea care duce în împărăţia cerurilor. 
Acesta şi-a găsit odihna prin ascultarea pe care o face pentru Dumnezeu, şi de 
aceca îi este bine sufletului său.” 


Părintele ieromonah I. mi-a povestit că la noi, la Krumitza, un monah 
trăgea să moară, dar nu putea muri. I s-a spus: „Nu ţi-ai mărturisit păcatele şi de 
aceea nu poţi muri”. El a răspuns: „M-am mărturisit de două ori, dar cred că 
păcatele mele nu-mi sunt iertate şi aş vrea să mă spovedesc egumenului 
Makarr”. S-a făcut după dorinţa sa: egumenul Makari a venit din mănăstire şi 
l-a spovedit pe schimonah, şi atunci acesta s-a sfârşit în pace şi odihnă. 


Părintele ieromonah I. m-a întrebat de ce s-a întâmplat aceasta şi i-am 
răspuns că, deşi se mărturisise, el nu credea că păcatele lui i-au fost iertate, ba 
chiar că trebuia să fie aşa după starea lui duhovnicească, adică după necredinţa 
lui. Noi însă trebuie să avem credinţa tare că în Biserica noastră toate au fost 
aşezate de Duhul Sfânt şi atunci, după credinţa lui, omul primeşte harul de la 
Domnul. 


Un monah tânăr 


Ii mulţumesc, Doamne, că ai trimis azi la mine pe robul Tău, un tânăr 
monah, al cărui nume îl ascund ca să nu cadă din pricina slavei deşarte şi viaţa 
lui sfântă să se irosească. Vorbeam împreună despre iubire şi acest tânăr 
monah mi-a spus că în cel treizeci de ani ai vieţii sale nu întristase pe nimeni. 
L-am privit şi sufletul meu s-a smerit până în ţărână înaintea lui. 


Din copilărie sufletul lui iubea pe Dumnezeu, şi el, văzând cu duhul pe 
Domnul, n-a întristat niciodată pe nimeni şi de aceea Domnul l-a ferit de 
păcate. 


Pentru astfel de oameni, cred, ţine Domnul lumea, pentru că sunt atât de 
dragi lui Dumnezeu, şi Dumnezeu ascultă pururea pe robii Săi cei smeriţi şi 
nouă tuturor ne merge bine pentru rugăciunile lor. 


Iţi mulțumesc, Doamne, că mi-ai făcut cunoscut pe robul Tău. Și câţi 
sfinţi nu sunt pe care nu-i putem cunoaşte, dar sufletul simte apropierea sfinţilor 


173 


şi se preschimbă în smerenia Duhului lui Hristos. în sfinţi viază Duhul lui 
Dumnezeu, şi sufletul simte venirea Lui. 


Doamne, fă ca toți oamenii să fie asemenea acestui tânăr monah. 
Lumea întreagă ar străluci atunci de slavă, pentru că harul lui Dumnezeu ar 
prisosi în lume. Duhul Sfânt dă sufletului să cunoască iubirea lui Dumnezeu şi 
dragostea de oameni. Duhul Sfânt învaţă sufletul blândeţea şi smerenia, şi în 
Dumnezeu el îşi găseşte odihna şi uită toate amărăciunile acestei lumi, pentru 
că îl mângâie Duhul Sfânt. Sufletele sfinților gustă Duhul Sfânt încă de pe 
pământ. Aceasta e „împărăția lui Dumnezeu” care este „înăuntrul nostru”, după 
cum spune Domnul [Le 17,21]. 


Astăzi am vorbit cu părintele... despre noblețea [boieria] sufletului. El 
este într-adevăr nobil, pentru că a primit noblețea de la Domnul însuşi, Care i-a 
dat-o pentru că o iubea. Şi noi trebuie să o păstrăm; dar să păstrăm înainte de 
toate acea nobleţe pe care o dă sufletului Domnul. 


Când, după înviere, Domnul S-a arătat ucenicilor Lui şi a început să 
vorbească cu Petru, nu 1-a făcut nici un reproş, ci l-a întrebat cu mărinimie: „Mă 
iubeşti tu pe Mine?” [In 21,15]. Acest cuvânt blând de iubire părintească al 
Domnului ne învaţă să facem la fel cu oamenii, când cmeya ne supără. în 
aceasta stă noblețea |boieria] lui Hristos, şi ea e de neînțeles pentru om şi se 
face cunoscută numai prin Duhul Sfânt. 


Slavă Domnului şi milostivirii Lui că ne povăţuieşte prin Duhul Sfânt, 
altfel n-am şti cum este Domnul nostru. 


Convorbiri cu nişte copii 


Nişte copii drăguți alergau prin luncă, culegeau flori, cântau şi se 
bucurau, pentru că în ei sălăşluia harul lui Dumnezeu. Dar iată că au văzut un 
monah şi i-au spus: 


- Priveşte! Domnul a împodobit cerul cu stele şi pământul cu râuri şi 
grădini; vulturi zboară în înălțimi dea supra norilor şi se desfată cu frumuseţea 
naturii, păsările cântă vesele în dumbrăvi şi în poieni, dar tu, monabhiile, şezi 
în chilie şi nu vezi toată frumuseţea lui Dumnezeu. Şezi şi plângi. De ce 


174 


plângi în mica ta chilie când soarele străluceşte şi luminează toată lumea în 
frumuseţe şi pre tutindeni e bucurie pe pământ? 


Aşa au întrebat nişte copii pe un monah, iar el le-a răspuns: Copii, voi nu 
înţelegeţi plânsul meu. Sufletul meu plânge pentru voi, că nu-L cunoaşteţi pe 
Domnul Care a făcut toată această frumuseţe. Sufletul meu îl cunoaşte şi aş 
vrea ca şi voi să cunoaşteţi aceasta şi de aceea sunt trist şi mă rog lui Dumnezeu 
pentru voi, pentru ca şi voi să-L cunoaşteţi pe Domnul prin Duhul Sfânt. Ce 
înseamnă a cunoaşte pe Domnul prin Duhul Sfânt? 


E cu neputinţă, copii, a-L cunoaște pe Domnul cu mintea. Dar citiţi 
dumnezeieştile Scripturi, în care viază harul care vă va îndulci, şi aşa veţi 
cunoaşte pe Domnul şi-i veţi fi robi Lui cu bucurie, ziua şi noaptea. Când însă îl 
cunoaşteţi pe Domnul, atunci vă părăseşte dorinţa de a vă mai uita la această 
lume, iar sufletul se va strădui să vadă slava Domnului în ceruri. Dar nouă ne 
plac florile şi să hoinărim şi să ne veselim. 


Vă place să hoinăriţi prin poieni şi să culegeţi flori, vă place să cântaţi şi 
să ascultați cântecele păsărilor, dar în cer sunt lucruri mai frumoase decât toate 
acestea: e raiul, unde viază Domnul împreună cu îngerii şi cu sfinţii. Şi acolo 
este veselie şi se cântă cântări, dar mai frumoase, şi când sufletul ascultă aceste 
cântări nu le mai poate uita niciodată şi nu-l mai atrag cântecele pământeşti. 


Dar nouă ne place să cântăm. Cântaţi, copii, Domnului prin Duhul Sfânt; 
cântaţi în 
smerenie şi iubire. Dar tu de ce plângi? Nu înţelegem. Plâng pentru voi, copilaşi. 
Mă uit la voi, mi-e milă de voi şi rog pe Domnul să vă păzească ca să 
cunoaşteţi pe Făcătorul şi Domnul vostru. Mă uit la voi şi voi semănaţi cu 
Copilul Hristos, şi vreau ca voi să nu pierdeţi harul lui Dumnezeu şi să nu vă 
asemănaţi, când vă mâniaţi, vrăjmaşului, pentru gândurile cele rele. Vreau ca 
Vol să fiți totdeauna asemenea Fiului Preacuratei Maicii lui Dumnezeu. Aceasta 
v-o doreşte sufletul meu. Pentru aceasta mă rog. Mi-e milă de toţi copiii de 
pe pământ şi de aceea plâng pentru toţi copiii nevinovaţi şi orfani. Plâng, 
copil, pentru lume şi jelesc pentru tot norodul lui Dumnezeu. 


Doamne, trimite mila Ta peste copiii pământului pe care îi iubeşti şi dă-le 
să Te cunoască prin Duhul Sfânt şi să înveţe să Te slăvească.. Cu lacrimi Te rog, 
ascultă rugăciunea mea şi dă tuturor să cunoască slava Ta prin Duhul Sfânt. 


- Copii, iubiţi-L pe Dumnezeu, cum îl iubesc îngerii. 

- Noi nu L-am văzut niciodată pe Dumnezeu cum putem să-L iubim? 


Copilaşii mei iubiţi, credeţi totdeauna despre Dumnezeu că vă iubeşte şi 
vă dă viaţă pentru ca să vieţuiți veşnic împreună cu EI şi să vă îndulciţi 
[desfătaţi] de iubirea Lui. 


Cum putem şti noi că Dumnezeu ne iubeşte? 


După roade, copilași, se cunosc iubirile: când suntem în iubirea lui 
Dumnezeu, am biruit păcatul, şi în suflet e odihnă şi veselie şi vrem să ne 
aducem aminte de Dumnezeu în toată vremea, vrem să ne rugăm şi în suflet 
sunt gânduri bune. Cum să ştim ce fel de gânduri viază în noi, şi care din ele sunt 
bune şi care sunt rele? 


Ca să deosebiți gândurile bune de cele rele, trebuie să ţineţi mintea 
voastră curată în Dumnezeu. Nu înţelegem, cum putem să ne ţinem mintea la 
Dumnezeu, când nu L-am văzut pe Dumnezeu şi nu L-am cunoscut, şi ce 
înseamnă: minte curată? 


Copilaşi, voi să vă gândiţi că Dumnezeu vă vede, chiar dacă voi nu-L 
vedeţi. Aşa veţi umbla totdeauna înaintea feţei Domnului. Chiar dacă aceasta 
e o iubire mică, dar dacă păziţi cuvântul meu, ea vă va duce la o mai mare iu- 
bire, şi atunci, prin Duhul Sfânt, veţi cunoaşte toţi ceea ce vă spun şi în ceasul 
acesta nu înţelegeţi. 


Gânduri, sfaturi şi observaţii ascetice 


Gândurile mele m-au frământat ani îndelungaţi, dar mila Domnului a 
fost cu mine fără sfârşit. Şi dacă Domnul nu m-ar fi povăţuit ca un Bun Păstor 
cu harul Său, vrăjmaşii m-ar fi înghițit. 


Scriu despre mila Domnului și îmi este uşor să scriu, fiindcă sufletul meu 
cunoaşte pe Domnul prin Duhul Sfânt şi ştie cât de mult îl iubeşte EI pe om. 
După mulţimea iubirii şi blândeţii Lui, El nu-şi aduce aminte de păcatele 
noastre. 

Duhul meu doreşte nesăturat când să se roage, când să scrie sau să 
vorbească despre Dumnezeu, dar sufletul meu nu vrea să audă nimic din cele ale 
lumii. 


Dacă vorbeşti sau scrii despre Dumnezeu, roagă-te şi cere de la Domnul 
să te ajute şi să-ţi lumineze înţelegerea, și Domnul te va ajuta şi povăţui. Dacă 
este în tine o nedumerire, închină-te de trei ori până la pământ şi zi: „Milostive 
Doamne, Tu vezi că sufletul meu e în nedumerire şi mi-e frică să nu greşesc. 
Luminează-mi înţelegerea, Doamne”. Și Domnul te va lumina negreşit, căci El 
este foarte aproape de noi. Dar dacă te îndoieşti, nu vei primi ceea ce ceri. Aşa a 
zis Domnul lui Petru: „Pentru ce te-ai îndoit, puţin credinciosule?” [Mt 14, 31] 
atunci când acesta începea să se scufunde în valuri. Aşa şi sufletul, când se înd 
ieste, începe să se scufunde în gândurile cele rele. 


„Doamne, dă-ne credinţă neclintită în Tine prin Duhul Sfânt !”. 


Când cel căruia nu i s-a dat să înveţe pe alţii învaţă totuşi, el întristează 
pe marele Dumnezeu. 


Sunt oameni, şi chiar oameni mari, care atunci când se ivește o 
nedumerire, nu se întorc spre Domnul; or atunci trebuie să spună deschis: 
„Doamne, sunt un om păcătos şi nu înţeleg ce trebuie să fac, dar Tu, Milostive, 
luminează-mi înțelegerea cum şi ce trebuie să fac!” Domnul Cel Milostiv nu 
vrea ca sufletul nostru să se cufunde în zăpăceala care vine de la vrăjmaşul şi ne 
insuflă ce trebuie să facem şi ce nu trebuie să facem. 


Când ştim multe, să mulţumim Domnului pentru cunoaşterea dată. Dar 
numai cunoașterea singură nu e de ajuns; trebuie să fie în suflet şi roadele 
Duhului [Ga 5, 22] sau măcar un grăunte mic care la vremea lui să crească şi să 
aducă roadă multă [In 12,24]. 


Scriu şi îmi este uşor să scriu, pentru că sufletul meu cunoaște pe 
Domnul. Dar e mai bine să te rogi fără îm-prăștiere, pentru că rugăciunea e 
mai de preţ decât orice. Dar sufletul n-are putere să se roage necontenit cu 
aceeaşi aprindere, şi de aceea trebuie să i se dea răgaz de odihnă de la osteneala 
rugăciunii; atunci putem citi, sau cugeta, sau scrie despre Dumnezeu - după cum 
ne insuflă Domnul. 

Bun lucru este a cugeta la legea Domnului ziua şi noaptea. Prin aceasta 
sufletul îşi găseşte odihna în Dumnezeu şi Domnul îmbrăţişează tot sufletul, şi 
atunci pentru el nu mai e nimic altceva afară de Dumnezeu. 


Când sufletul este în Dumnezeu, el uită cu totul lumea şi atunci sufletul 
vede pe Dumnezeu. Alteori însă, Domnul mișcă prin harul Său sufletul să se 
roage pentru toată lumea, şi uneori chiar şi pentru un singur om. Când şi cum 
vrea Domnul. 


Dar ca să vedem tainele lui Dumnezeu, trebuie să cerem necontenit de la 
Domnul să ne dea duh smerit, şi atunci le vom cunoaşte prin Duhul Sfânt. 


Cunoaşte că atunci când o nenorocire loveşte un norod şi sufletul tău 
plânge pentru el înaintea lui Dumnezeu, Dumnezeu se va milostivi de el. 
Pentru aceasta, Duhul Sfânt se atinge de suflet şi îi dă rugăciune pentru oameni, 
ca ei să fie miluiţi. Aşa iubeşte Domnul Cel Milostiv zidirea Sa. 


Poate va spune cineva: „Cum să mă rog pentru lumea întreagă, când nu 
mă pot ruga nici pentru mine însumi?” Dar aşa vorbeşte cine n-a înţeles că 
Domnul ascultă rugăciunile noastre şi ia aminte la ele. 


Roagă-te simplu, ca un copil, şi Domnul va asculta rugăciunea ta, pentru 
că Domnul nostru este un Părinte atât de milostiv că noi nu putem să înţelegem 
sau să ne închipuim aceasta, şi numai Duhul Sfânt ne descoperă marea Lui 
iubire. 


Celui ce iubeşte pe cei întristați, Domnul îi dă o rugăciune fierbinte 
pentru oameni. El se roagă cu lacrimi pentru norodul pe care-l iubeşte şi pentru 
care se întristează, şi această întristare a lui este plăcută lui Dumnezeu. 


Domnul îşi alege rugători pentru întreaga lume. Nevoitorului [ascetului] 
Parfeni din Kiev [secolul XIX], care dorea să ştie ce este „schima cea mare” a 
monahilor, Maica Domnului 1-a spus: „Schimnicul e un rugător pentru în- 
treaga lume”. 


Domnul vrea să-i mântuiască pe toţi oamenii şi în bunătatea Lui cheamă 
la EI lumea întreagă. Domnul nu ia voinţa de la suflet, ci prin harul Său Elo 
îndreptează spre bine şi o atrage spre iubirea Lui. Când Dumnezeu vrea să 
miluiască pe cineva, atunci insuflă altora dorinţa de a se ruga pentru acesta şi- 
1 ajută în rugăciunea aceasta. De aceea, trebuie ştiut că atunci când se iveşte 

dorinţa de a te ruga pentru cineva, e semn că Domnul însuşi vrea să miluiască 
acest suflet şi ascultă cu milostivire rugăciunile tale. Nu trebuie însă 
confundată această dorinţă de a te ruga insuflată de Domnul cu dorinţa iscată 
de legătura pătimaşă faţă de cel sau cea pentru care te rogi. 


Când rugăciunea izvorăşte numai din întristare față de cineva aflat în 
Viaţă sau care a murit, ea este liberă de orice legătură pătimașă. în această 
rugăciune sufletul se întristează pentru acesta şi se roagă din inimă, iar aceasta 
e un semn al milei lui Dumnezeu. 


Sufletul meu a făcut experienţa şi a văzut o mare milă față de mine şi 
faţă de cei pentru care m-am rugat. Şi am înţeles aşa că atunci când Domnul ne 
dă întristare pentru cineva şi ne insuflă dorinţa de a ne ruga pentru el, aceasta 
înseamnă că Domnul vrea să miluiască acel om. De aceea, dacă te întristezi 
pentru cineva, trebuie să te rogi pentru el, fiindcă atunci Domnul vrea să-l 
miluiască pentru tine. Tu roagă-te şi Domnul te va asculta şi vei preamări pe 
Dumnezeu. 


Orice mamă când află de copiii ei că sunt în nenorociri suferă greu sau 
chiar şi moare. Ceva asemănător am încercat şi eu. Un copac doborât şi cu 
toate crengile tăiate a început să se rostogolească cu repeziciune pe coastă spre 
un om. îl vedeam dar, din pricina marii spaime care m-a cuprins, n-am putut să 
strig: „Repede, fereşte-te!” Inima mi s-a strâns într-un hohot de plâns şi 
copacul s-a oprit. Omul era un străin pentru mine; nu-l cunoșteam, dar, dacă ar 
fi fost rudenie cu mine, nu cred că aş mai fi rămas în viaţă. 


Rugăciunea celor mândri nu e plăcută Domnului, dar atunci când se 
întristează sufletul unui om smerit, Domnul îl ascultă negreşit. 


Un bătrân ieroschimonah, ce trăia la Muntele Athos, a văzut cum urcau 
la cer rugăciunile monahilor - şi nu mă mir de aceasta. Acelaşi „bătrân” 
[„stareţ”], în copilărie, văzând supărarea tatălui său din pricina unei mari 
secete care ameninţa să nimicească întreaga recoltă de grâne, s-a dus pe un 
câmp cu cânepă din grădină şi a început să se roage: 


„Doamne, Tu eşti bun, Tu ne-ai făcut, ne hrăneşti şi îmbraci. Tu vezi, 
bă 9 

Doamne, cum se întristează tatăl meu pentru că nu plouă. Fă să cadă ploaie pe 
pământ.” 


Și îndată s-au strâns nori şi a căzut ploaie, şi pământul s-a umplut de apă. 

Un alt „bătrân” [,„stareţ”] ce trăia pe malul mării, lângă un liman, mi-a 
povestit următoarele: „Era o noapte întunecată. Limanul era plin de bărci de 
pescari. S-a pornit însă o furtună, a cărei tărie creştea cu repeziciune. Bărcile 
au început să se lovească unele de altele. Oamenii încercau să le lege de mal, 
dar lucrul era cu neputinţă pe întuneric şi pe furtună. Toţi se tulburau. Pescarii 
strigau cu voce tare şi era groaznic să auzi strigătele înspăimântate ale 
oamenilor. Am simţit o adâncă durere pentru norod şi m-am rugat cu lacrimi: 
„Doamne, potoleşte furtuna, linişteşte valurile, ai milă de oamenii Tăi chinuiţi 
ŞI scapă-1!” 


ȘI îndată furtuna a încetat, marea s-a liniştit şi oamenii, liniștindu-sc, 
au mulţumit lui Dumnezeu. 


Odinioară, credeam că Domnul face minuni numai la rugăciunile 
sfinţilor, dar acum am cunoscut că Domnul face minuni şi pentru cel păcătos, de 
îndată ce sufletul lui se smereşte, fiindcă atunci când omul învaţă smerenia, 
Domnul ascultă rugăciunile lui. 


Mulţi zic din lipsă de experienţă: Cutare sfânt a făcut o minune, dar eu am 
cunoscut că Duhul Sfânt Care viază în om săvârşeşte minunile. Domnul vrea ca 
toți să se mântuiască şi să fie veşnic împreună cu EI, şi de aceea ascultă 
rugăciunile omului păcătos pentru folosul altora sau al celui ce se roagă. 


Cu lacrimi îl rog pe Domnul pentru cei ce îmi cer să mă rog pentru ei: 
„Doamne, dă-le Duhul Tău Cel Sfânt, ca ei să Te cunoască prin Duhul Sfânt!”. 


Domnul ne iubeşte fără sfârşit pe noi, păcătoşii, şi dă omului pe Duhul 
Sfânt, şi prin Duhul Sfânt sufletul cunoaşte pe Domnul şi îşi găseşte fericirea 
în EI, îi mulţumeşte şi-L iubeşte, şi în marea lui bucurie îi este milă de întreaga 
lume şi doreşte cu tărie ca toţi oamenii să cunoască pe Dumnezeu, pentru că 
Domnul însuşi doreşte aceasta pentru toţi. însă, într-adevăr, aceasta este cu pu- 
tință numai prin har, chiar şi într-o mică măsură. Dar, fără har, sufletul e 
asemenea unui dobitoc. 


Cât îmi e de milă de oamenii care nu cunosc pe Dumnezeu. Dar noi, 
creştinii ortodocşi, suntem norocoşi pentru că îl cunoaştem pe Dumnezeu. Ne- 
a învăţat Duhul Sfânt. EI ne învaţă să-i iubim şi pe vrăjmași. 


Până când nu cunoaşte mai mult, omul e mulţumit cu puţinul pe care-l 
are. Seamănă cu un cocoş de la ţară, care trăieşte într-o mică ogradă, vede câţiva 

oameni şi câteva dobitoace, cunoaşte câteva zeci de găini şi e mulțumit cu viaţa 
lui, pentru că nu ştie mai mult. 


Dar vulturul ce zboară sus în nori, care îmbrăţişează cu privirea-i ageră 
depărtările, care respiră de departe miresmele pământului, care se desfată de 
frumuseţea lumii și cunoaște multe ţări, mări şi râuri, care vede o mulţime de 
animale şi de păsări, acest vultur n-ar fi mulţumit dacă ar fi pus într-o mică 
ogradă laolaltă cu cocoşul. 


Tot aşa şi omul, câtă vreme nu cunoaşte mai mult, se mulţumeşte cu 
puţinul pe care-l are. Astfel, adeseori țăranul sărac e mulţumit să aibă ceva 
hrană şi haine de îmbrăcat şi pentru aceasta mulţumeşte lui Dumnezeu. Dar 
omul învăţat şi cu ştiinţă multă nu se va mulţumi cu o asemenea viaţă şi va căuta 
spaţii vaste pentru mintea lui. 


Tot aşa e şi în viaţa duhovnicească. Cine n-a cunoscut harul Duhului 
Sfânt, acela se aseamănă cocoşului care nu cunoaște zborul vulturului în 
înălțimile cerului, nu înțelege dulcea străpungere a inimii şi iubirea 
dumnezeiască. Cunoaşte pe Dumnezeu din natură şi din Scriptură; se 
mulţumeşte cu pravila şi aceasta îl mulţumeşte, ca şi cocoşul care e mulţumit cu 
soarta sa şi nu se întristează că nu este vultur. 


Dar cine a cunoscut pe Domnul prin Duhul Sfânt, acela se roagă ziua şi 
noaptea, pentru că harul Sfântului Duh îl atrage să iubească pe Domnul şi 
dulceaţa iubirii lui Dumnezeu îl ajută să poarte uşor toate întristările 
pământului, şi sufletul lui tânjeşte neîncetat după Domnul, şi caută totdeauna 
harul Duhului Sfânt. 


Cine vrea să se roage neîncetat, acela trebuie să fie în toate înfrânat și 
ascultător „bătrânului |[„stareţului”] pe care-l slujeşte. Trebuie să-i 
mărturisească şi gândurile, pentru că, prin duhovnicul şi „bătrânul” lui, Domnul îl 
îndreptează prin harul Său, şi atunci nu va avea gânduri rele potriva lui. Pentru 
ascultarea lui sfântă un asemenea om va fi învăţat de har gânduri bune şi va 
înainta în smerenia lui Hristos. Dar dacă gândeşte: „N-am nevoie să mă sfă- 
tuiesc cu cineva” şi lasă ascultarea, va ajunge arțăgos şi nu numai că nu va 
înainta, dar va pierde şi rugăciunea. 


Ca să ţii rugăciunea, trebuie să iubeşti pe oamenii care te ocărăsc şi să te 
rogi pentru ei, până ce sufletul tău se va fi împăcat cu ei, şi atunci Domnul îţi va 

da rugăciune neîncetată, pentru că El dă rugăciunea celui ce se roagă pentru 
Vrăjmaşi. 


învățătorul în rugăciune e însuşi Domnul, dar cel ce se roagă trebuie să 
smerească sufletul său. în sufletul celui ce se roagă cum se cuvine e pacea lui 
Dumnezeu. Inima rugătorului trebuie să fie plină de milă pentru toată făptura. 
Rugătorul iubeşte pe toţi şi are milă de toţi, pentru că harul Duhului Sfânt I-a 
învăţat iubirea. 


Rugăciunea e un dar al Duhului Sfânt. Demonii se străduiesc din toate 
puterile lor să depărteze pe om de la aduce-rea-aminte de Dumnezeu şi de la 
rugăciune. Dar sufletul care iubeşte pe Domnul tânjeşte după EI şi se roagă Lui aşa 


„Sufletul meu tânjeşte după Tine şi cu lacrimi Te caut”. 


In inima care se roagă rugăciunea ţâşneşte fără nici o constrângere; 
harul însuşi săvârşeşte rugăciunea din inimă. Tu însă, smereşte-te cât poţi de 
mult; ţine mintea ta în inimă şi în iad. Cu cât mai mult te vei smeri, cu atât mai 
multe daruri vei dobândi de la Dumnezeu. 


Slavă milostivirii Domnului, că El ne dă nouă, păcătoşilor, să fim în 
Dumnezeu. Ca să rămâi în Dumnezeu, mulţumeşte-te cu ce ai, chiar dacă n-ai 
avea nimic. Fu mulțumit şi mulţumeşte lui Dumnezeu pentru că n-ai nimic. Să- 
ți fie de ajuns faptul de a sluji lui Dumnezeu şi EI te va aşeza împreună cu sfinţii. 


Cine vrea să iubească pe Domnul, acela trebuie să iubească pe vrăjmaşi 
şi să fie lipsit de răutate; atunci Domnul îți dă bucuria de a-L slăvi neîncetat, 
ziua şi noaptea, şi mintea ta va uita lumea şi, dacă întorcându-te în tine însuți 
îti vei aduce aminte din nou de ea, te vei ruga din inimă pentru lume. 


Aşa vieţuiau sfinţii, fiindcă Duhul Sfânt învaţă sufletul să se roage pentru 
oameni. 


Duhul Sfânt ne învaţă să iubim pe Dumnezeu, iar iubirea păzeşte poruncile. 
Domnul a zis: „Cel ce Mă iubeşte păzeşte poruncile Mele” [In 14, 15-23]. Dacă 
Adam ar fi iubit pe Domnul aşa cum L-a iubit Maica Domnului, ar fi păzit 
porunca Lui. Şi vedem din experienţă că mintea celui ce iubeşte pe Dumnezeu e 
îndreptată de harul lui Dumnezeu şi vede subțire toate vicleniile vrăjmaşului. 

Când însă Domnul mângâie sufletul, atunci el nu-i mai vede pe vrăjmași, ci vede 
numai pe Domnul. 


Cine ascultă de legea lui Dumnezeu va înţelege cât de bune sunt toate 
poruncile Domnului. Orice poruncă ai lua, ea îţi aduce bucurie şi veselie. la, de 
pildă, prima poruncă: Să iubeşti pe Dumnezeu. Dacă gândeşti că Dumnezeu ne 
iubeşte, pentru acest gând ţi se va da pacea. la a doua poruncă: Să iubeşti pe 
aproapele tău. Dacă gândeşti că Domnul îi iubeşte pe oamenii Săi şi că în ei 
viază Duhul Sfânt, sufletul tău se va desfăta de legea lui Dumnezeu şi vei cugeta 
la ea ziua şi noaptea [Ps 1, 2] şi ţi se va da darul deosebirii binelui şi răului. 


Când Domnul vrea să mângâie un suflet întristat, îi dă bucurie, lacrimi, 
străpungerea inimii şi pacea sufletului şi a trupului; şi uneori Se arată pe Sine 
însuşi sufletului. 


Apostolii au văzut pe Domnul în slavă când S-a schimbat la față pe 
Tabor, dar mai apoi, în timpul pătimirii Lui, au fugit ca nişte laşi. Aşa de 
neputincios este omul. într-adevăr, suntem pământ, şi încă pământ păcătos. De 
aceea a şi zis Domnul: „Fără de Mine nu puteţi face nimic” [In 15, 5]. Aşa şi 
este. Când harul este în noi, suntem într-adevăr smeriţi, suntem înţelegători, 
ascultători, blânzi şi plăcuţi lui Dumnezeu şi oamenilor, dar când pierdem ha- 
rul, ne uscam ca o mlădiţă ruptă dintr-o viță. 


Cine nu iubeşte pe fratele pentru care însuşi Domnul a murit în mari 
chinuri, acela s-a tăiat din Viţa care este Domnul [In 15,1]; dar pe cel ce luptă 
cu păcatul Domnul îl va ajuta. 


Uneori omul e atât de neputincios că n-are putere nici să alunge o muscă 
şi nu poate alunga din suflet gândurile cele rele, dar chiar şi în această neputinţă 
mila lui Dumnezeu îl păzeşte pe om: gândurile rele pier şi singur Dumnezeu 
este în suflet, în minte şi peste tot. 


Prin el însuşi omul e firav ca o floare a câmpului: toţi o iubesc şi toţi o 
calcă în picioare. 


Aşa e şi omul: uneori e în slavă, alteori în necinste. Dar cine iubeşte pe 
Dumnezeu, acela îi mulţumeşte pentru orice întristare şi rămâne liniştit atât în 
cinstire, cât şi în înjosire. 

Socotesc că trebuie să mâncăm atât încât, după ce am mâncat, să mai 
vrem să ne rugăm; încât duhul să fie întotdeauna aprins şi să năzuiască 
nesăturat spre Dumnezeu ziua şi noaptea. Trebuie apoi să trăim simplu ca 
pruncii; atunci harul lui Dumnezeu va fi totdeauna în suflet: pentru iubirea lui, 
Domnul i-l dă fără a-i cere nimic în schimb şi, cu acest har, sufletul trăieşte ca 
şi cum ar fi în altă lume, iar iubirea lui Dumnezeu îl atrage atât încât nu mai 
vrea să se uite la această lume, deşi o iubeşte. 


Cum să cunosc dacă Domnul mă iubeşte sau nu? 


Iată câteva semne. Dacă te lupţi cu tărie cu păcatul, Domnul te iubeşte. 
Dacă iubeşti pe vrăjmaşi, eşti şi mai mult iubit de Dumnezeu. lar dacă-ţi pui 
sufletul pentru oameni, eşti mult iubit Domnului, Care şi-a pus El însuşi 
sufletul pentru noi. 


Odinioară nu ştiam ce înseamnă să ai sufletul bolnav, dar acum văd 
aceasta limpede şi în mine, şi în alţii. Când sufletul se smereşte şi se predă voii 
lui Dumnezeu, atunci el se face iarăşi sănătos şi este într-o mare odihnă în Dum- 
nezeu, şi din pricina acestei bucurii se roagă ca toţi să cunoască pe Domnul prin 
Duhul Sfânt Care dă mărturie limpede sufletului de mântuirea lui. 


„Domnul din cer a privit peste fii oamenilor să vadă de este cel ce 
înţelege sau cel ce-L caută pe Dumnezeu” [Ps 13,2]. 


Monahul cugetă la legea Domnului ziua şi noaptea; de asemenea, el duce 
zi şi noapte un război necontenit cu neprietenul. EI trebuie să cucerească şapte 


băii 


„întărituri 
Prima întăritură - să-şi taie voia proprie. 
A doua întăritură - să se predea ascultării de „bătrânul” [,,stareţul”] său. 
A treia întăritură - să se usuce pe sine însuşi de dragul lui Dumnezeu. 
A patra întăritură - să iubească sărăcia. 
A cincea întăritură - să-şi biruie iubirea de sine. 


A şasea întăritură - să se smerească. 

A şaptea întăritură - să-şi predea sufletul lui Dumnezeu, adică să lase 
orice lucru pe seama voii lui Dumnezeu. 


Să vedem acum ce „decoraţii” pentru biruinţă primeşte monahul de la 
Domnul încă de pe pământ: 


Prima - pacea conştiinţei. 
A doua - sufletul şi trupul au pacea care vine de la Domnul. 


A treia - sufletul iubeşte pe Domnul şi văzându-L, gândeşte că Domnul ne 
iubeşte. 


A patra - din iubirea lui Dumnezeu sufletul iubeşte pe aproapele lui ca pe 
sine însuşi. 


A cincea - sufletul își găseşte odihna în Dumnezeu şi vede măreţia lui 
Dumnezeu şi mila Lui. 


A şasea - sufletul merge pe pământ şi lucrează cu mâinile, dar mintea e 
în Dumnezeu şi văzându-L, uită pământul, pentru că iubirea lui Dumnezeu 
atrage sufletul să iubească pe Cel Iubit. 


A şaptea - sufletul simte harul lui Dumnezeu în gândurile lui. 
A opta - sufletul simte harul în inima lui. 
A noua - sufletul simte harul şi în trupul lui. 


A zecea - iubirea lui Dumnezeu îi deschide împărăţia cerurilor şi sufletul 
cunoaşte prin Duhul Sfânt cum este Domnul nostru. 


Pentru cele scrise de mine, vouă, celor ce mă veţi citi, vă cer iertare 
pentru toate greşelile mele şi vă cer să vă rugaţi pentru mine. 


Dar am scris acestea atras de iubirea lui Dumnezeu de care nu mă ştiu 
sătura. Şed la masă şi tot sufletul meu e ocupat de Dumnezeu şi nici un gând 
viclean nu se apropie de mine şi nu-mi împiedică mintea să scriu despre Dom- 
nul pe Care-L iubesc. Când scriu un cuvânt, nu ştiu care va fi următorul, ci 
acesta se naşte în mine şi eu îl scriu. Dar când sfârşesc de scris, gândurile vin 

din nou şi tulbură mintea mea cea slabă şi neputincioasă, iar atunci plâng 
Domnului Cel Milostiv şi Domnul mă miluieşte pe mine, zidirea Sa cea căzută. 


Gânduri de pe urmă 


Cu trupul zac pe pământ, dar duhul meu se avântă să vadă pe Domnul în 
slavă. Deşi am păcătuit mult, Domnul mi-a dat să-L cunosc prin Duhul Sfânt şi 
sufletul meu îl cunoaște şi ştie cât de nemăsurat de milostiv este şi ce bucurie 
este în EI. 


Până n-a cunoscut harul dumnezeiesc, sufletul se teme de moarte. Se 
teme şi de Dumnezeu, pentru că nu ştie cât de smerit, de blând şi de milostiv 
este. Şi nimeni nu poate înţelege iubirea lui Hristos, dacă n-a gustat harul 
Duhului Sfânt. 


Fraţii mei preaiubiţi întru Domnul, Domnul Cel Milostiv însuși e martor 
pentru sufletul meu că scriu adevărul. Să ştiţi aceasta, fraţilor, şi nimeni să nu se 
amăgească: cine nu iubeşte pe fratele nu iubeşte nici pe Dumnezeu. Scriptura 
vorbeşte precis despre aceasta [In 4, 20-21], iar noi trebuie să împlinim 
întocmai acest cuvânt şi atunci vei vedea tu însuţi în sufletul tău mila Domnului 
care înrobeşte sufletul tău, pentru că dulce este harul Domnului. 


Flăcăul își caută o mireasă iar fata îşi caută un mire. Aceasta e viaţa 
pământească, binecuvântată de Dumnezeu. 


Dar pentru sufletul pe care şi I-a ales Domnul şi căruia 1-a dat să guste 
dulceaţa iubirii lui Dumnezeu, viaţa pământească nu stă pe acelaşi plan cu 
iubirea lui Dumnezeu, ci el se îngrijeşte numai de Dumnezeu şi nu se alipeşte 
de nimic pământesc. Şi dacă se apropie de el gânduni pământeşti, el nu se 
desfată în ele, pentru că nu poate iubi cele pământeşti, ci năzuieşte cu toată 
dorirea sa spre cele cereşti. 


Bolnavi, L-au căutat pe Hristos Maica Domnului împreună cu Iosif 
când Acesta a rămas la Ierusalim discutând în templu cu bătrânii; şi l-au găsit 
numai după trei zile. 

Cât de întristat trebuie să fi fost sufletul Maicii Domnului în acele zile! 
Ea gândea întru sine: „Unde eşti Fiul meu prea iubit? Unde ești scumpa mea 
Lumină? Unde eşti pântecul meu preaiubit?” 


Aşa trebuie să caute fiecare suflet pe Fiul lui Dumnezeu şi Fiul Fecioarei, 
până ce-L va găsi. 


Sufletul care a cunoscut iubirea lui Dumnezeu în Duhul Sfânt încearcă 
în ceasul morţii o anume frică atunci când îngerii îl duc spre Domnul, 
deoarece, trăind în lume, se ştie vinovat de păcate. Dar când vede pe Domnul, 
se bucură de Faţa Lui milostivă şi blândă, căci după mulţimea blândeţii şi iubirii 
Lut, Domnul nu-și mai aduce aminte de păcatele sale. 


De la prima privire spre Domnul, în suflet pătrunde iubirea Domnului, şi 
de la iubirea lui Dumnezeu şi dulceaţa Duhului Sfânt se preschimbă cu totul. 


Părinţii noştri s-au mutat de pe pământ în cer. Ce fac ei acolo sus? 
Rămân în iubirea lui Dumnezeu şi văd frumuseţea Feţei Lui. Frumuseţea 
Domnului umple tot sufletul de bucurie şi iubire. Aceeaşi frumuseţe e 
cunoscută şi pe pământ, dar numai în parte, căci trupul slăbănog nu poate 
purta iubirea desăvârşită. Pe pământ Domnul dă sufletului să o poarte numai 
pe cât o poate purta şi pe cât va voi să i-o dea mâna darnică a Domnului. 


Sufletul meu se apropie de moarte şi doreşte cu tărie să vadă pe Domnul 
şi să rămână cu EI în veci. 


Domnul mi-a iertat mulțime de păcate şi mi-a dat să cunosc prin Duhul 
Sfânt cât de mult iubeşte EI pe om. 


Cerul întreg se minunează de întruparea Domnului: cum EI, Stăpânul 
Cel Mare, a venit să ne mântuiască pe noi păcătoşii, şi să ne câştige odihnă 
veşnică prin pătimirile Sale, şi sufletul meu nu mai vrea să se gândească la 
nimic pământesc, ci e atras acolo unde e Domnul. 


Dragi inimii sunt cuvintele Domnului, când Duhul Sfânt dă sufletului să le 
înţeleagă. Când Domnul trăia pe pământ, mulțimi de oameni mergeau după El; 
zile întregi ei nu se puteau dezlipi de Domnul, ci ascultau flămânde dulcile Sale 
cuvinte. 

Sufletul iubește pe Domnul şi tot ceea ce-l împiedică să se gândească la 
Dumnezeu îl întristează. Și dacă încă de pe pământ sufletul gustă atât de tare 
dulceaţa Duhului Sfânt, cât de mare va fi atunci desfătarea lui acolo! 


„O, Doamne, cum iubeşti zidirea Ta!” 
„Privirea Ta liniştită şi blândă sufletul n-o poate uita.” 


Ziva toată şi noaptea întreagă sufletul meu se îngrijeşte de Tine, Doamne, 
şi Te caut pe Tine. Duhul Tău mă atrage să Te caut şi amintirea Ta veseleşte 
mintea mea. Sufletul meu Te-a iubit şi se bucură că Tu eşti Dumnezeul şi 
Domnul meu, şi până la lacrimi tânjesc după Tine. Chiar dacă totul ar fi frumos 
în lume, de nimic pământesc nu mă îngrijesc şi sufletul meu doreşte numai pe 
Domnul. 


Sufletul care a cunoscut pe Dumnezeu nu mai poate fi mulţumit cu 
nimic de pe pământ, ci, ca un prunc care s-a pierdut de mama sa, se avântă 
necontenit spre Domnul şi strigă: 


„Sufletul meu tânjeşte după Tine şi cu lacrimi Te caut.” 


Din iubire pentru Domnul sufletul ajunge ca unul ce şi-a pierdut 
mințile: sade, tace şi nu mai vrea să vorbească; se uită la lume şi n-o doreşte şi 
NICI nu 0 vede. Şi oamenii nu ştiu că el vede pe Domnul Cel Iubit; sufletul nu 
mai vrea să se gândească deloc la lumea lăsată în urmă şi uitată, pentru că în ea 
nu € nici o dulceaţă. 


Aşa se întâmplă cu sufletul care a cunoscut dulceaţa Duhului Sfânt. 


„Doamne, dă această iubire în toată lumea Ta!”. „Duhule Sfinte, vino şi 
Te sălăşluieşte în noi, ca toți cuun glas să slăvim pe Făcătorul nostru, Tatăl, 
Fiul şi Sfântul Duh. Amin.” 

Insemnări pe marginea unui catalog de plante de grădină şi 


flori 


Sufletul blând şi smerit e mai bun decât aceste flori, şi aroma şi 
parfumul său sunt mai bune şi mai frumoase. Domnul a făcut frumoase aceste 
flori, dar EI iubeşte încă şi mai mult omul şi i-a dat Duhul Sfânt, iar EL este 
mai dulce decât lumea întreagă şi plăcut sufletului. 


Dumnezeu a făcut florile pentru om, pentru ca sufletul să proslăvească 
pe Făcătorul în făpturi şi să-L iubească. Nu trebuie să-L uităm pe Dumnezeu 
nici măcar pentru o singură secundă din zi şi noapte, pentru că El ne iubeşte. 
Să-L iubim şi noi din toate puterile noastre şi să-i cerem milostivirea şi puterea 
de a împlini sfintele Sale porunci. 


lubeşti florile, dar îl iubeşti pe Domnul şi îi iubeşti oare pe vrăjmaşii 
care te mâhnesc? Dacă îi iubești, atunci eşti un om bun. 


Sfinţilor le plăcea să verse lacrimi în faţa lui Dumnezeu, pentru că se 
veseleau cu duhul; dar se întristează pentru noi, fiindcă trăim rău. 


E bine dacă sufletul s-a obişnuit să se roage pentru toată lumea şi să 
verse lacrimi pentru lumea întreagă. Sunt mulți asemenea monahi care plâng 
pentru lumea întreagă: o ştiu şi o cred. Maica Domnului îi iubeşte pe monahii 
ascultători care se mărturisesc des şi nu primesc gândurile rele. Maica Domnului 
se întristează foarte atunci când cineva duce o viaţă fără rânduială şi necurată, 
şi Duhul Sfânt nu va veni în acel suflet. Şi atunci în suflet va fi întristare, urât şi 
mânie. 


Dumnezeu e cunoscut prin Duhul Sfânt şi nu numai cu mintea. Omul 
nu-L cunoaşte pe Dumnezeu în felul unui dobitoc lipsit de minte. Monabhii ştiu 
cât îl iubesc ei pe Domnul şi cât îi iubeşte pe monahi Domnul. „Cel ce Mă 
iubeşte pe Mine va fi iubit de Tatăl Meu şi-l voi iubi și Eu” [In 14, 21], zice 
Domnul. „îi voi slăvi pe cei ce Mă slăvesc” [1 Rg 2, 30]. Bun lucru este să fii cu 
Dumnezeu: sufletul îşi găsește odihnă în Dumnezeu. Semnul iubirii faţă de 
Dumnezeu e împlimirea poruncilor Lui. Cel mândru nu poate iubi pe 

Dumnezeu. Cine iubeşte multa mâncare nu poate iubi pe Dumnezeu cum 
trebuie. Pentru a iubi pe Dumnezeu e nevoie să te lepezi de tot ce-i pământesc, 
să nu te alipeşti de nimic, ci să te gândeşti mereu la Dumnezeu, la iubirea Sa şi 
la dulceaţa Duhului Sfânt. 


Ascultarea ne smereşte; postul şi rugăciunea însă dau naştere uneori 
gândurilor rele care ne fac să postim şi să ne rugăm cu mândrie. Dacă un frate 
sub ascultare se obișnuieşte să gândească: „Dumnezeu îl îndreptează pe „bătrâ- 
nul” [,.stareţul”] meu”, atunci se va mântui uşor pentru ascultare. Pentru cel ce 
ascultă, totul e virtute, ca şi rugăciunea inimii, care îi este dată pentru ascultare, 
zdrobirea inimii şi lacrimi. EI iubeşte pe Domnul şi se teme să nu-L supere prin 
vreo încălcare [a poruncilor]; pentru că Domnul Cel Milostiv îi dă gânduri sfinte 
şi smerite şi el iubeşte lumea întreagă şi înalță pentru lume rugăciuni cu lacrimi 
- aşa învaţă harul sufletul pentru ascultare. 


Trebuie să gândim: Domnul m-a adus în acest loc şi la acest „bătrân” 
[„stareţ”]: dă Doamne să ne mântuim. Vrăjmaşul ne întinde multe curse, dar cel 
care îşi va mărturisi gândurile, acela se va mântui, pentru că părintelui duhov- 
nicesc 1 se dă Duhul Sfânt pentru mântuirea noastră. 


Domnul se face cunoscut ascultătorilor simpli. Regele David era fratele 
mai mic şi păstor [ef. 1 Rg 16, 11], şi Domnul l-a iubit pentru blândeţea sa; 
cei blânzi sunt întotdeauna ascultători. El a scris pentru noi Psaltirea în 
puterea Duhului Sfânt Care era viu întru el. Şi Prorocul Moise a fost păstor la 
socrul său [cf. Iş 3,1]: iată ascultarea. Şi Maica Domnului era ascultătoare şi 
sfinţii Apostoli. Aceasta e calea pe care ne-a arătat-o însuşi Domnul; să ne ţinem 
de ea şi vom primi pe pământ roadele Duhului Sfânt. 


Cei neascultători sunt chinuiţi de gândurile cele rele; Domnul vrea să ne 
înveţe să fim ascultători şi să vedem bogata Sa milostivire încă de pe pământ. 
Mintea noastră va fi mereu ocupată în Dumnezeu, sufletul nostru va fi mereu 
smerit. 


Când eram în lume, oamenii mă lăudau și eu credeam că sunt bun. Dar 
când am venit la mănăstire, atunci într-adevăr am întâlnit oameni buni - eu nu 
fac nici cât degetul lor cel mic sau cât un şiret de la încălțămintea lor. lată cum 
se poate greşi, cum se poate cădea în mândrie şi rătăci. Oamenii buni strălucesc 
de bucurie şi veselie, nu ca mine. 

Noi trăim după voia noastră şi ne chinuim pe noi înşine. Cine trăieşte 
după voia lui Dumnezeu e bun, vesel şi are odihnă. Spune-mi, o, Adame, cum să 
fugi de întristare pe pământ? Nu e mângâiere pe pământ: numai tristeţe care 
macină sufletul. 


Predă-te voii lui Dumnezeu: întristarea se va împuţina şi va fi mai 
uşoară, pentru că sufletul va fi în Dumnezeu şi va afla în El mângâiere, fiindcă 
Domnul iubeşte sufletul care s-a predat pe sine voii lui Dumnezeu şi părinţilor. 


Sufletul închis în sine nu se deschide părintelui duhovnicesc şi cade în 
înşelare. Vrea să dobândească cele înalte, dar aceasta este o dorinţă drăcească, 
spune Cuviosul Serafim [din Sarov]. Trebuie să izgonim patimile din suflet şi 
din trup şi să fugim de înşelare. Domnul se arată celor simpli şi fără răutate [cf. 
Mt n, 25] nu numai sfinților, dar şi păcătoşilor: iată cum ne iubeşte Domnul. 


Trăim în război. Dacă ai căzut în înşelăciune (ispită, păcat, tulburare), 
fugi degrabă la părintele tău duhovnicesc şi povesteşte-i totul, pentru ca să te 
acopere cu epitrahilul său. Crede că ai fost îndreptat, şi demonul primit de tine 
pentru greşeala ta s-a dus de la tine. Dacă însă nu te căieşti, nu te vei îndrepta 
înainte de mormânt. Ei [demonii] intră şi ies din trupul nostru. Dacă omul se 

mânie, demonul intră în el; dar dacă se smereşte, demonul îl lasă. 


Dacă începi să te rogi lui Dumnezeu şi demonul stă împotriva ta şi nu-ţi 
îngăduie să te închini, smereşte-te şi spune: „Nimeni nu e mai rău decât mine 
pe pământ”, şi în acel ceas demonul va pieri; ei se tem tare de smerenie, de 
străpungerea inimii şi de mărturisirea sinceră. Dacă simți că sunt demoni în 
tine şi îi auzi vorbind între ei, nu dez-nădăjdui: ei viază în trupul tău, dar nu 
în sufletul tău. Smereşte-te, iubeşte postul şi nu bea vodcă şi nici vin. Dacă n-ai 
ascultat de „bătrânul” [,„stareţul”] tău, atunci e un demon în tine: şi aşa pentru 
fiecare păcat. 


Dacă cineva se mărturiseşte nesincer şi îşi face voia proprie, atunci 
chiar dacă se împărtăşește cu Sfintele Taine, demonii viază în trupul său şi îi 
tulbură mintea. Dacă vrei ca demonii să nu vieze în tine, atunci smereşte-te, fii 
ascultător şi neagonisitor, îndeplineşte-ţi cu dragoste şi întocmai ascultănile şi 
mărturiseşte-te sincer. Când îmbracă epitrahilul în Duhul Sfânt, părintele 
duhovnicesc e asemenea Domnului nostru lisus Hristos şi străluceşte în Duhul 
Sfânt: iată, când părintele duhovnicesc vorbeşte, Duhul Sfânt alungă păcatul 
prin cuvintele lui. Părintele duhovnicesc şi preoții au pe Duhul Sfânt. Un bătrân 

I-a văzut pe părintele său duhovnicesc în chipul lui Hristos - iată cât de mult ne 
iubește Domnul! 


Domnul iubeşte sufletul curajos, pentru că el îşi pune cu tărie nădejdea 
în Domnul. Trebuie să-l imitam pe Adam în pocăință şi în răbdare. Trebuie să-i 
iubim pe păstori şi să avem evlavie față de ci. Dacă nu vedem prin ce har al 
Sfântului Duh au ajuns ei păstori, e pentru mândria noastră şi pentru că nu ne 
iubim unii pe alţii. 


Sufletului care se căieşte Domnul îi dă, pentru pocăință, darul Duhului 
Sfânt. Sufletul îl iubeşte pe Dumnezeu şi nimeni nu-l va putea smulge din 
această iubire. Domnul vrea să-L iubim şi, din iubire pentru el, să ne smerim. 
Domnul vrea să i ne rugăm simplu ca un copil mamei sale [cf. Ps 131,2]. Dacă 
suntem mândri, trebuie să cerem de la Dumnezeu smerenie şi Domnul va da celui 
smerit să vadă cursele vrăjmaşului. Domnul ne iubeşte mult şi ne dă să ştim 
ceea ce se întâmplă în cer şi cum trăiesc fraţii noştri care au fost înainte de noi 
şi au bine-plăcut lui Dumnezeu prin smerenia și iubirea lor. Domnul a arătat 
raiul sfinților smeriţi. 


Impărăţia lui Dumnezeu e în noi [cf. Le 17, 21]. Trebuie să cercetăm 
dacă nu cumva păcatul e viu în noi. Când părintele duhovnicesc spune un 
cuvânt, păcatul este ars în suflet şi sufletul simte libertatea şi pacea. Şi dacă apoi 
sufletul face pocăință, atunci Domnul îi dă să cunoască bucuria şi veselia în 
Dumnezeu. Atunci va fi în noi împărăția lui Dumnezeu. 

Sinaxar 


Acest Siluan, cetatean al Ierusalimului cel ceresc, s-a ivit din parinti 
cucernici de pe pamântul Rusiei în satul numit Sovsk, tinând de Mitropolia 
Tambovului. S-a nascut în anul al 1866-lea de la nasterea dupre trup a 
Cuvântului lui Dumnezeu, si din tinerete a fost chemat la pocainta de Însasi 
prealaudata Nascatoare de Dumnezeu si pururea Fecioara Maria.Ajungând cu 
vârsta la al 27-lea an, a parasit grijile lumii si întarindu-se la drum cu 
rugaciunile celui între sfinti Parintele loan din Kronstadt, a ajuns în Grecia, la 
vestitul Munte Athos, luând asupra-si jugul cel monahicesc în Mânastirea 
Sfântului Mare Mucenic si Tamaduitor Pantelimon. 


Daruindu-se din tot sufletul lui Dumnezeu, în putina vreme nu numai a 
primit rugaciunea cea neîncetata în dar de la Preasfânta de Dumnezeu 
Nascatoare, dar si negraitei dumnezeiesti aratari în slava a Domnului nostru 
lisus Hristos s-a învrednicit, în cinstita biserica a Sfântului Prooroc Ilie care 
se afla în moara zisei mânastiri. 


Stingându-se însa primul har si cuprins fiind cel preacuvios de plâns 
mare, si de multe ori fiind parasit de Dumnezeu si dat ispitirilor vrajmasilor 
celor întelegatori, vreme de 15 ani urmând pasilor lui Hristos, “cereri si 
rugaciuni catre Cela ce putea sa-l mântuiasca pre dânsul din moarte, cu 
strigare tare si cu lacrami aducând” (Evr 5,7), învatat de Dumnezeu fiind 
(vezi In 6,45), de Sus a auzit glasul Datatorului de Lege: “Tine-ti mintea în 
iad si nu deznadajdui”, pre carele pazind ca pre un nemincinos îndreptar, 
alergat-a în calea lui Antonie, lui Macarie, lui Sisoe, lui Pimen si a celorlalti 
preaslaviti dascali ai pustiei, a caror masura si ale caror daruiri a atins, 
aratându-se un învatator apostolicesc si proorocesc, viu fiind si dupre moarte. 


Lasat-a si scrieri pline de har si de Duhul Sfânt, pre care le-a facut 
aratate ucenicul si învatacelul lui, Staretul Sofronie, întemeietorul si 
arhimandritul celei din insula Britaniei mânastiri a binecredinciosilor 
ortodocsi. Si ce nevoie este aici de a înmulti cuvinte despre atotcuviosul 
Siluan? Caci mai înainte venind acel Avva Sofronie, însemnat-a si a scris 
viata si învatatura aceluia pre larg si cu de-amanuntul la începutul cartilor 

dumnezeiestilor si preadulcilor lui scrieri. Carea carte învata, precum este cu 
putinta celor ce citesc sa cunoasca si sa vaza, ce fel a fost acest nevoitor al 
Domnului, si cum, pazind Poruncile cu scumpete, murind vietii întru totul, 
dobândit-a pre Hristos, precum zice Sfântul Pavel, viind într-însul (Ga 2, 20); 
carte, altfel de Dumnezeu insuflata, fund scrisa cu con-deiul Duhului. 
Adeveresc cuvântul acesta cei multi cari printr-însul “dintru tot neamul ce 
este sub cer” (FA 2, 5) “la cunostinta adevarului” (1 Tim 2, 4) au venit, si 
înca si acuma vin. Caci a fost acest minunat barbat “blând si smerit cu inima” 
(Mt 11, 29), înflacarat rugator catre Dumnezeu pentru mântuirea tuturor 
oamenilor, si un propovaduitor neasemuit al dragostei pentru vrajmasi, carea 
este întarirea cea mai neîndoielnica cu putinta a venirii Duhului, cu adevarat 
Cel dumnezeiesc. 


Mutatu-s-a de la moarte la viata acest fericit Cuvios Siluan, împlinit în 
zile dupre Duhul, în luna lui septembrie, ziua a 24-a, în anul 1938, împaratind 
Domnul nostru lisus Hristos, Caruia slava si stapânirea în vecii vecilor. Amin. 

SLUJBA 
CUVIOSULUI ȘI DE DUMNEZEU 
PURTĂTORULUI PĂRINTELUI NOSTRU 
SILUAN ATHONITUL 
LUNA SEPTEMVRIE 
IN 24 DE ZILE 


Pomenirea Cuviosului şi de Dumnezeu purtătorului Părintelui nostru 
Siluan Athonitul. 


LA VECERNIA MICĂ 
La Doamne strigat-am..., stihirile pe 4, glas 4: 
Podobie: Ca pre un viteaz între Mucenici... 


Floare nouă a înflorit Moştenirii tale, de Dumnezeu Născătoare, suflând 
cea a Duhului dumnezeiască mireazma, Siluan cel minunat, cel întocmai cu 
nevoitorii cei dedemult, şi nebuneşte aprins de iubirea Fiului tău, pre Carele 
cu stăruință roagă să dăruiască, celor ce cinstesc cuvioasă pomenirea lui, ale 
Harului daruri. 


Din Rusia ai răsărit, ca un de Dumnezeu sădit vlăstar, dar ai auzit de 
vestitul Athon, unde ca o vie bineroditoare vinul cel tare al vieţii îngereşti ai 
adus, pre carele îl dai nedeşertat celora ce însetează de ale tale cuvinte de 
Dumnezeu însuflate, Siluane de trei ori fericite, învăţătorule nerătăcit al 
Împărăției. 


De vasul cel de lut al tău nicicum nu te-ai grijit, dor având, Cuvioase, 
să lepezi a celui căzut haina, şi veşmântul cel luminos al Noului Adam să îm- 
braci, împreună-lucrător şi ajutor luând pocăinţei tale dumnezeiesc povăţuitor, 
pre întâi-stătătorul purtătorilor de chinuri, pre marele Panteleimon. 

Ca pre o jertfă de laudă Domnului te-a adus patria ta, Cuvioase, 
prăznuind pomenirile luminării tale şi zicând: Primeşte Tu, Mire lisuse, rodul 
pântecelui meu, pre carele Duhul Tău au zămislit, dar de vesele Bisericii ceri 
sfinte, pre fericitul Siluan. 


Slavă ..., glas al 2-lea: 


Minunatu-te-ai de Domnul, Cuvioase, întru viaţa ta cea dumnezeiască; 
că din pruncie pre Acela cu sete căutând, aflatu-L.-ai în sfârşit prin cercarea 
Duhului Sfânt, şi de dulceaţă umplându-te, a neziditelor daruri, tuturor dai, 
prin cuvintele tale cele de Dumnezeu scrise, plinătatea vieţii Evangheliei, pre 
carea prin smerenie neîncetat ţiindu-o, Siluane, dăruieşte-o şi nouă, celora ce 
pre tine cinstim. 


ȘI acum..., glas acelaşi: 
8 


Toată nădejdea mea spre tine o pun, Maica lui Dumnezeu, păzeşte-mă 
subt acoperământul tău. 


Lumină lină... Prochimenul zilei. Învredniceşte-ne, Doamne... 
LA STIHOVNĂ 
Stihirile, glas al 2-lea: 
Podobie: Casa Efrathului... 


Harul Duhului, Siluane, dăruieşte tuturor celora ce cu dragoste pomeni- 
rea ta săvârşesc, şi cu cântări pre tine cinstesc. 


Stih: Răbdând, am răbdat pre Domnul... 


Setea cea dupre Dumnezeu, cu scrierile tale stinge-o, şi inimile 
rourează, Siluane, precum ştii, cu a Duhului rouă. 


Stih: ŞI au pus pre piatră picioarele mele... 


Plânge-mă, pre cela ce sânt a Strămoşului plângerea, Siluane de trei ori 
fericite, că fărădelegile au covârşit viaţa mea. 


Slavă... A Treimil: 

Slavă Ţic, Dumnezeule, Treime Atotsfântă, Carea acuma dăruieşti 
mângâiere lumu pre Siluan, robul Tău. 


Și acum... A Născătoarei: 
lată acum, Stăpână, floare nouă cu bună mireazmă a venit din 
Moștenirea ta, pre credincioşi cu totul mirezmuind cu mirezmele 
Dumnezeescului Duh. 


Acum slobozeşte... Sfinte Dumnezeule... Şi celelalte. Şi otpust: Că a 
Ta este Impărăția... 


Troparul, glas 3: 
Facerea lui Pavel Ieromonahul 
Podobie: Al Dumnezeeştii credinţe... 


Propoveduitor al iubirii lui Hristos, lumii întregi ai fost dat, de trei ori 
fericite, între cuvântătorii de Dumnezeu cel prea duios, căci pre Cel smerit şi 
blând ai văzut, şi inima Aceluia o ai cunoscut; pentru aceasta, prin graiurile 
tale toţi luminându-ne, Siluane, de Dumnezeu însuflate, proslăvim Duhul, 
Carele pre tine-au proslăvit. 


Altul. Glas 5: 
Podobie: Pre Cuvântul... 


Împodobit-ai, Părinte, Muntele Athonului, mai presus de fire vieţuind, 
şi cea a Duhului ai arătat nouă, dumnezeiasca lucrare; pentru aceasta, cu cu- 
viinţă cinstind pomenirea ta, Siluane, din inimă slăvim pre Cela ce pre tine 
Bisericii mare propoveduitor al lui Hristos te-au dat. 


LA VECERNIA MARE 
La Doamne strigat-am..., stihirile pe 6, glas |: 
Podobie: Ceea ce eşti bucuria... 


Cu veselie acum întru cântări să lăudăm pre noul vlăstar al Athonului, 
carele cu vrednicie la soborul Cuvioşilor s'a adăugat, ale cărora bune- 

săvârşiri întocmai a urmat, pre Siluan de Dumnezeu văzătorul, căutătorul 
Harului, şi aflătorul. 


Pre Dumnezeu, pre Carele din pruncie căuta, Părinte, iată acuma, nu 
prin cunoştinţa cea meșteşugită, ci prin negrăita putere a Duhului Îl ai, şi 
neîncetat aduci rugăciunile tale, Siluane, ca neamurile să se umple de darul 
dumnezeescului Har. 


Împărăţia lui Dumnezeu înlăuntrul omului este, precum nemincinos 
zice al nostru Dătător de Lege; pentru aceea, cu râvnă săpând, Siluane, aflat- 
ai curgerile ei, udând îmbelşugat pământul tău cel înţelegător, şi seminţele 
crescându-le. 


Altele, glas al 2-lea: 
Podobie: Cu ce cântări de laudă... 


Cu ce cântări de mulțămită vom răsplăti ție folosinţa cea de la tine, 
Părinte de Dumnezeu proslăvite, cei cari setea cu scrierile tale ne-am adăpat, 
Şi cu prisosinţă ne-am învăţat în iad a ţine mintea cea de neţinut, şi dobândirea 
mântuirii a avea întru nădejdile cele bune, Siluane de trei ori fericite, căci 
Duhul pre tine, Cuvioase, lumii întregi învăţător te-a aşezat, cu totul nerătăcit. 


Cădere se îngăduie sufletelor bărbătești, a îndreptării iconomie, temei 
cunoașterii de Dumnezeu făcându-se şi pierdere cu totul a vrăjmaşului; căci în 
chip înţelegător, cu dor, celor cereşti toate puterile supunându-şi, şi numai 
către Dumnezeu îndreptându-le, îmbelşugat se împărtăşesc de darurile cele 
nezidite, şi de Adam cel vechi dezbrăcându-se, cu Hristos de un chip a fi se 
arată. 


În dar ai luat de la Născătoarea de Dumnezeu pocăinţa cea mântuitoare; 
căci, când şarpele ai înghiţit, Ea atuncea te-a lepădat, neplăcându-i vieţuirea 
ta, şi dorul de nevoinţă în sufletul tău a aprins, Siluane preafericite; pentru 
aceea, aflat-ai cheia plângerii, cu carea marea milostivirilor Domnului ai 
deschis, cu cea din Athon a ta preaaleasă vieţuire. 


Slavă... Glas al 6-lea: 


Preaiubitorul de oameni Dumnezeu, Hristos Domnul, nouă mângâiere 
în zilele cele de pre urmă, şi Evanghelie însuflată, şi neprihănită icoană a Lui, 

pre Siluan cel preafericit au dăruit nouă. Către carele, ca la un Părinte privind, 
de duhovnicească bucurie ne umplem; şi călăuză tare pre acesta având, calea 
cea către Dumnezeu fără de clătire săvârşim. Pentru aceea, cu mulţumită dând 
glas, către Acela strigăm: Slavă Ţie, Doamne, Cela ce în fieştecare neam pre 
Sfinți Tăi, ca pre nişte stele mult-luminoase îi arăţi, prin carii pre Tine, 
Soarele cel neînserat, văzându-Te, ne luminăm. 


Şi acum... Cine nu te va ferici pre tine..., sau a Praznicului. 
Vohod: Lumină lină... 
Prochimenul zilei şi Paremiile: 
Dela înţelepciunea lui Solomon cetire. 
Cap. 3, stih 1-3. 


Sufletele drepţilor sânt în mâna lui Dumnezeu, şi muncă de dânsele nu 
se va atinge. Părutu-s'a întru ochii celor nepricepuţi a muri, şi s"a socotit pe- 
depsire ieşirea lor, şi mergerea dela noi sfărâmare, iară ei sânt în pace. Că 
înaintea feţei oamenilor de vor lua şi muncă, nădejdea lor este plină de 
nemurire, şi puţin fiind pedepsiţi, cu mari faceri de bine se vor dărui; că 
Dumnezeu au ispitit pre dânşii, şi i-au aflat luiși vrednici. Ca aurul în ulcea i- 
au lămurit, şi ca o jertfă de ardere de tot i-au priimit. Şi în vremea cercetării 
sale vor străluci, şi ca scânteile prin paie vor fugi. Judeca-vor limbi, şi vor 
stăpâni noroade, şi va împărăţi întru dânşii Domnul în veci. Cei ce nădăj- 
duiesc spre dânsul vor înţelege adevărul, şi credincioşii în dragoste vor 
petrece cu dânsul. Că har şi milă este întru cuvioșşii lui, şi cercetare întru aleşii 
lui. 


Dela Înţelepciunea lui Solomon cetire: 
(Cap. 4, 7-15) 


Dreptul, de va ajunge să se săvârşească, întru odihnă va fi; căci 
bătrâneţile sânt cinstite nu cele de mulţi ani, şi nici cele ce cu numărul anilor 
se măsoară. Ci cărunteţea oamenilor este înțelepciunea, şi vârsta bătrâneţii — 
viaţa cea nepângărită. Bineplăcut lui Dumnezeu făcându-se, Domnul l-au 
iubit, şi trăind între păcătoşi, s'a mutat de pre pământ. Răpitu-s'a, ca nu cum- 
va răutatea să schimbe cunoştinţa cugetului lui sau vicleşugul să amăgească 

sufletul lui. Căci vraja răutăţii întunecă pre cele bune şi ameţeala pofiei 
schimbă mintea cea fără de răutate. Săvârşindu-se degrabă, cel drept a plinit 
ani îndelungaţi. Căci plăcut era Domnului sufletul său, pentru aceea au grăbit 
să-l scoaţă din mijlocul vicleşugului. Iar noroadele văzând, nu au chibzuit, 
NICI Şi-au pus în gând una ca aceasta, că harul şi mila lui Dumnezeu sânt întru 
cei cuvioşi al Lui şi purtarea Sa de grijă întru cei aleşi ai Lui. 


Din Prorocia lui Ioil cetire 
Cap. 2, stih 28-31. 


Acestea zice Domnul: Și va fi dupre aceasta, şi voiu turna din Duhul 
Meu preste tot trupul şi vor proroci fiii voştri şi fiicele voastre, şi bătrânii 
voştri vise vor visa, şi tinerii voştri vedenii vor vedea. Şi preste robii Mei şi 
preste roabele Mele în zilele acelea voiu turna din Duhul Meu. Şi voiu da 
semne în cer şi pre pământ, sânge şi foc şi fumegare de fum; soarele se va 
schimba în întuneric şi luna în sânge, mai nainte de a veni ziua Domnului cea 
mare şi strălucită. 


LA LITIE 
Stihirile samoglasnice 
Glas 1 


Ca pre o începătură preacinstită lumea acuma pre tine lui Dumnezeu 
aduce, Siluane de Dumnezeu cinstite, şi ca pre o răsturnare a fărădelegii şi 
dulceaţă pierzătoare a amărăciunii păcatului. Ci mai ales se bucură de tine 
Athonul cel născător de sfinţenie, cel întru cunoştinţa cugetului mare lăcaş de 
nevoinţă, ca cela ce te are pre tine aprig purtător de biruinţă împrotiva 
vrăjmaşului, şi dascăl a toată lumea din cele ce însuţi ai pătimit, prin carele 
Harul aflăm şi Domnului casnici ne facem. 


Glas 2 


Afară din lume ieşind, prin rugăciunile Păstorului lui Dumnezeu, în 
cuptorul iadului ai intrat, Părinte, ca un aur prealămurit, şi de flăcările lui 
arzându-te, aflatu-ţi-ai odihna în locul liniştirii ceii dupre Dumnezeu, în 
Athonul cel de monahi priimitor, unde Lavra Panteleimonului te-a prumit ca 
pre o oaie de Dumnezeu însetată, şi vas preacinstit te-a lucrat, lăcaş al 

Mângâietorului, trâmbiţă a dumnezeieștii iubiri, alăută a pocăinţei, liră a 
dragostei de adevăr, şi al neziditelor lucrări arătător. 


Glas 3 


Pus-ai pre piatra pocăinţei picioarele tale, Siluane, socotind fără de 
amânare că „Aicea voiu muri pentru păcatele mele;” pentru aceasta, prin 
neîncetată pomenirea Domnului, lucrarea rugăciunii de la Maica lui 
Dumnezeu ca pre o răsplată ai priimit, prin carea ale dracilor neruşinatele 
năvăliri ai biruit, ca un înger vieţuind, în priveghere stând, şi înaintea 
Domnului țiindu-te. Căruia har şi pre noi învredniceşte, cei ce cântăm 
pomenirea ta. 


Glas 4 


Cea a Stăpânului venirea pururea înaintea ochilor tăi având, ca un 
credincios iconom al harului Său la moară fraţilor tăi slujeai, unde te-ai şi în- 
vrednicit de cea negrăită a lui Hristos arătarea, a Pâinii Vieţii; din Care, în 
chip tainic gustând, pătruns-ai întru înţelegerea şi desfătarea tainelor, în multe 
chipuri, din iconomie, părăsit fiind, ca şi mai însetat să cauţi Harul; de carele 
şi pre noi părtaşi ne fă, Părinte, Siluane de Dumnezeu văzătorule. 


Slavă... Glas al 5-lea: 


În Duhul Sfânt pre Hristos cel Viu văzând, belşug de viaţă ai luat, Silu- 
ane, preacuvioase. Și asemenea icoanei Lui făcându-te, mulţi paşi abătuţi de 
povara cea greu de purtat a păcatului ai îndreptat, şi prin ispite învierea 
sufletului trăind, cea către Dumnezeu credinţă îţi întăreai, luminat împrejur de 
lumina Thavorului. Pentru aceasta, Părinte, propoveduitor te-ai făcut, precum 
au iconomisit ție Dumnezeu; primeşte dar şi de la noi neputincioasele graiuri 
de mulțămită, pentru carile, cu nebiruitele tale rugăciuni, dăruieşte nouă Harul 
Duhului. 


Și acum... Fericimu-te pre tine..., sau al Praznicului. 
LA STIHOVNĂ 
Stihirile glas 5, însăşi Podobia: 
Podobie: Bucură-te cămara... 


Bucură-te, Siluane preaminunate, a Rusiei lauda cea de Dumnezeu 
răsărită, a Muntelui Athonului slava, al Bisericii lui Hristos propoveduitorule 

cel prea mare al dumnezeescului Har, îndreptarea celor ce cad, mângâierea 
celor ce stau tari în credinţă, întărirea în Hristos a celor fără de nădejde, a 
smereniei carte însuflată, fericite, pentru aceea, pre tine lăudând ne rugăm: Fă 
să lăcuiască, Cuvioase, în inimile noastre Duhul Sfânt, cu sfintele tale 
rugăciuni către Dumnezeu, pre Carele în chip curat cu viaţa ta L-ai slăvit. 


Stih: Răbdând am răbdat pre Domnul... 


Bucură-te cela ce te-ai unit cu Hristos prin lucrarea darurilor Harului, a 
căruia părăsire nicicum ai suferit-o, Siluane, pre carea în viaţa ta în chip 
nemincinos o ai cunoscut, rugăciunea lucrând, până la sânge, Cuvioase, ca pre 
o tânguire pentru întreaga zidire, dar mai ales pentru cei adormiţi, iubitorule 
de suflet; pavăză pre cale ne este, fericite, vieţuirea ta, că suflare nouă a 
Duhului ne dăruieşti, celor lipsiţi de duh carii în lumeştile griji ne zbatem. 


Stih: Lăuda-se-vor cuvioşii întru slavă... 


Bucură-te, risipitorul gândurilor celor înşelătoare şi surparea dracilor, 
păzitorul cel treaz al inimii, luminarea simţirilor, preafericită limpezime şi 
unime, sabie carea tai mişcarea slavei ceii deşarte, cort prealuminos al luminii 
ceii nezidite, lauda cea mare a Muntelui Athonului, fericite, unde ţi s'au arătat 
tainele cele negrăite, pre carile nici ochiul a văzut, nici mintea omului a 
cuprins, gura Domnului, carea vesteşte oamenilor dumnezeiasca voie. 


Slavă... Glas al 8-lea: 


Priimeşte şi nu lepăda, milostive Părinte, această mică laudă a noastră, 
însă de părinţi iubitoare. Căci cu ce cuvinte, Cuvioase, vieţuirea ta cea minu- 
nată voiu lăuda? Că asemenea nevoitorilor de odinioară te-ai făcut, şi ca un 
luceafăr în noaptea adâncă a întunerecului păcatului, sufletele cele rătăcite la 
cunoştinţa de Dumnezeu călăuzeşti. Şi dobândirea Duhului înveţi, nu prin 
cuvinte, ci prin faptele vieţii. Pentru aceea pre tine, Siluane, văzând, ne 
minunăm şi fericim ţinutul carele te-a dăruit nouă, patria ta cea cerească, în 
carea de sfinţenie te-ai umplut. Rugămu-te pre tine, cela ce eşti cea mai de pre 
urmă şi mare slavă a Athoniţilor, roagă pre Domnul pentru noi. 


ŞI acum... Fecioară nenuntită... sau al Praznicului. 


Acum slobozeşte... Sfinte Dumnezeule, şi celelalte. Şi Otpust. 

LA UTRENIE 


La Dumnezeu este Domnul..., Troparul Sfântului, de 2 ori. Slavă... Şi 
acum... A Născătoarei de Dumnezeu. Dupre Cathisma I-a, 


SEDEALNA, glas |: 
Podobie: Mormântul Tău, Mântuitorule... 


De dragostea către Dumnezeu şi de aproapele din belşug te-ai umplut, 
de Dumnezeu cugetătorule, cât şi Harul de a pricepe tainele ai priimit, Silua- 
ne, şi a vedea mai dinainte cele ce au să fie; pentru aceea, toţi cei ce cugetăm 
la vieţuirea ta de Har izvorâtoare, strigăm: Hristoase al nostru, slavă Ţie! 


Slavă..., tot aceasta. Şi acum... 
A Născătoarei: 


Doamnă Marie, a Athonului întâistătătoare, ca pre o floare cugetătoare 
în grădina Ta aceasta pre Cuviosul ai răsărit, şi pre acesta ai mărit, arătându-l 
în ceata Părinților carii mai nainte au aflat aci slava, a îndumnezeirii Stăpână. 


Dupre a 2-a Cathismă, SEDEALNA, 
glas al 4-lea: 
Podobie: Degrab ne întâmpină... 


Se bucură azi în chip luminat a ta Mănăstire, Părinte, carea pre tine te-a 
alăptat, şi ca pre un dar lui Hristos te-a adus, Cuvioase, iar Biserica se bucură 
de vieţuirea ta, mare rugător pre tine avându-te către Dumnezeu şi Stăpânul, 
pre Carele pururea roagă pentru sufletele noastre. 


Slavă..., tot aceasta. Şi acum... 
A Născătoare: 


Sufletele ce se lasă în voia ta, Preacurată, ca ceea ce eşti de suflete mult 
iubitoare, feluritele chipuri prin carile de Hristos să se apropie le înveţi, cum 
şi pre Siluan al tău l-ai călăuzit, Maică, întâi prin pocăință, şi mai apoi prin 
Har, ca pre Domnul să proslăvească în al Athonului Munte. 

Dupre Poleleu, Sedealna, glas al 4-lea: 
Podobie: Pre Înţelepciunea şi Cuvântul 


Înţelepciunea Cuvântului prin cercare deprinzând, Părinte, ne înveţi 
cum se cuvine sufletele Aceluia să ni le încredințăm, şi Harul cel de viaţă pur- 
tător al Duhului să căutăm, şi lucrarea ţiindu-o, de patimi să ne curăţim, și lu- 
mina să primim. Pentru aceea, cu bucurie pomenirea ta săvârşind, ne rugăm, 
Cuvioase, păzeşte-ne cu mijlocirile tale, şi fă ca toţi să sporească întru frica 
preadulcelui Dumnezeu, Carele dăruieşte bogăţie vecinică celora ce cu 
credinţă urmează ţie, Siluane, cela ce ai cuprins cu mintea pre Hristos. 


Slavă... tot aceasta. Şi acum... 
A Născătoarei: 


Ceea ce ai priimit în pântecele tău de Maică pre lubitorul de oameni, 
Domnul lisus, şi milosârdiile tale cele iubitoare de oameni arătând, Stăpână, 
Maică te-ai făcut celui ce voieşte a se mântui, Harul desăvârşirii celor cre- 
dincioşi dăruind. Pentru aceea şi robului tău, carele se roagă înaintea cinstitei 
tale icoane, Mireasă a lui Dumnezeu, rugăciune neîncetată dăruieşte-i, ca 
semn al bunăvoirii, Curată, pre carea va să o priimească, şi a slavei carea o 
are, cu tine împreună petrecând. 


Antifonul 1 al glasului al 4-lea. 
Prochimen glas al 4-lea: 
Răbdând am răbdat pre Domnul, 
şI au căutat spre mine. 

Stih: Pus-au pre piatră picioarele mele, şi paşii mei au îndreptat. 
Toată suflarea... Şi Evanghelia Cuviosului (vezi la 5 Decemwvrie) 
Psalmul 50. 

Slavă... Glas al 2-lea: 


Pentru rugăciunile Cuviosului Tău Siluan, Milostive, curăţește 
mulțimea greşalelor noastre. 

ȘI acum... 


Pentru rugăciunile Născătoarei de Dumnezeu, Milostive, curăţeşte mul- 
țimea greşalelor noastre. 


Suih: Miluieşte-mă, Dumnezeule, dupre mare mila Ta... 
Stihira, glas al 6-lea: 


Plângerea lui Adam celui căzut asupră-ţi luând, Părinte, stricăciunea ai 
lepădat, şi chipul lui Hristos ai luat, cu carele şi pre noi învredniceşte a ne 
îmbrăca, Siluane de Dumnezeu văzătorule, cu rugăciunile tale. 


CANOANELE 


Canonul Praznicului, sau al Născătoarei de Dumnezeu, pe 6, şi ale 
Cuviosului două, pe 8. Cel dintâi, glas 4, cu acrostihul: Siluane, dăruieşte mie 
Dumnezeiescul Duh. A(thanasie) 


Cântarea 1, glas al 4-lea 
Irmos: 
Deschide-voiu gura mea, şi se va umplea de Duh, şi cuvânt răspunde- 
voiu Împărătesei Maici, şi mă voiu arăta, luminat prăznuind, şi voiu cânta 


minunile ei bucurându-mă. 


Umple de înţelepciunea Duhului inima mea, Părinte, ca să îndrăznesc a 
cânta vieţuirea ta cea strălucită, şi cu dumnezeieştile tale mijlociri, Siluane de 
trei ori fericite, înfrânează mintea mea cea neţinută. 


Îndreptează-mi, preafericite, pornirea către Dumnezeu, pre Carele cu 
însetare L-ai căutat, şi să Îl găseşti ai izbutit, de Carele te-ai lipit, şi prin 
Carele ne-ai şi arătat, Părinte, cele negrăite. 


Slavă... 


Socotitu-s'a, Cuvioase, că a tot omul lăcaş lui Dumnezeu inima este, 
precum a zis lisus, unde pre Insuşi Carele căutai ai aflat, dezlegând 
îndoielnicul gând al celui necredincios. 


Și acum... A Născătoarei: 

Naşterea ta, Stăpână, cu focul dragostei a aprins, şi în ceata nevoitorilor 
a călăuzit pre cela ce în vedenie tu ai chemat, Fecioară, duhovnicescul său 
urcuş închipuind. 


Alt canon: 


Alcătuit dupre scrierile Cuviosului Părinte, având acrostihul: Priimeşte 
şi nu lepăda cântarea, o, Athonitule. A(thanasie) 


Glas al 6-lea 
Irmos: 


Ca pre uscat umblând Israil, cu urmele prin adânc, pre gonaciul Faraon 
văzându-l înnecat, a strigat: Lui Dumnezeu cântare de biruinţă să cântăm. 


Ca un lanţ te-a cuprins dragostea cea către Dumnezeu, preaalese şi 
înțelepte Siluane, a căreia cercare desluşit ai priimit, şi cu îmbelşugare o 
dăruieşti celora ce la tine aleargă. 


Sufletul tău cel plin de dor văzând Hristos, de apa dragostei Lui l-au 
umplut, prin Duhul Sfânt taina desluşit arătând ţie, a Întrupării. 


Slavă... 


Revarsă dragoste tuturor lisus, celor ce caută cu credinţă mila Lui cea 
dumnezeiască, şi cu putere de Dumnezeu se alipesc, ca de un Iubitor de 
oameni. 


A Născătoarel: 


Cela ce a ta înălțime a cunoscut, Maica lui Dumnezeu, prin Duhul spre 
Dumnezeu fără de ținere este tras, şi cere ca noroadele să cunoască puterea 
Celuia ce le-au şi plăzmuit. 


Cântarea a 3-a 
Irmos: 


Pre ai tăi cântăreți, de Dumnezeu Născătoare, ca un izvor viu ŞI 
îndestulat, pre cei ce s'au adunat ceată duhovnicească, întăreşte-i întru 
dumnezeiască slava ta, cununilor slavei învrednicindu-. 

Aprins-a Hristos cea strămoşească a ta bunăcinstire, Părinte, către carea 
se avântă voia firii, şi unită fund cu Harul, strălucită lucrarea lui Dumnezeu 
arată. 


Fără de folos socotind a fi vremea cea fără de pomenirea lui 
Dumnezeu, mâinile pre plug îndată ţi-ai pus, Siluane de Dumnezeu 
înţelepţite, de boldul cunoștinței cugetului împungându-te. 


Slavă... 
Căderile tinereţii trepte s'au făcut ţie, Părinte, către Dumnezeu, pre 
Carele odinioară ai întristat, iar apoi, în inima ta, prin pocăință păstrându-L, 
mare bucurie I-ai făcut. 


Și acum... A Născătoarei: 


Semănat-ai, Fecioară, duhul pocăinţei, tânărului Simeon, arătându-i-te 
în vedenie, şi minunat chemându-l, cele plăcute lui Dumnezeu să facă şi a Lui 
Vole să o săvârşească. 


Canonul al 2-lea 
Irmos: 


Nu este sfânt precum tu, Doamne Dumnezeul meu, carele ai înălţat cor- 
nul credincioşilor tăi, bunule, şi ai întărit pre noi pre piatra mărturisiri tale. 


In gândul cel mândru duh de rugăciune nu este, strigă cu mare glas 
Siluan, ci Harul rugăciunii se dă celui smerit, şi celuia ce face a lui Dumnezeu 
voie. 


Inima se uneşte cu mintea prin rugăciune neîncetată şi prostimea purtă- 
rilor, iar prin revărsarea lui Dumnezeu, smerindu-se îndată Domnului, sălăş- 
luirea Harului primește. 


Slavă... 


Prin Sfântul Duh, Hristos sufletului se arată, şi prin dragoste se 
întăreşte în el cu veselie, bucurându-l minunat ca pre o mireasă pre carea şi-a 
ales. 

Și acum... A Născătoarei: 


Milostiv arată pre al tău Fiu, Maică Preacurată, şi cu rugăciunile tale 
dăruieşte celor ce se roagă, precum lui Siluan celui rugător, rugăciunea să 
dobândească. 


SEDEALNA, glas al 3-lea: 
Podobie: De frumuseţea... 


Frumseţea pocăinţei tale văzând Domnul, dumnezeiasca milă cu îm- 
belşugare ţi-a arătat, înțelepte, bărbăţia ta răsplătind, şi desluşit S'au făcut 
cunoscut ţie, dascăl întregii lumii pre tine rânduind; de la Carele prin cercare 
ai deprins a învăţa, Siluane, cum Duhul cel dumnezeiesc în suflete se naşte. 


Slavă..., tot aceasta. Şi acum... 
A Născătoare: 


Făgăduinţa ta având, Fecioară, lăcuitorii Muntelui, cu carea lui Petru, 
nevoitorul cel dintâi şi a Athonului temelia, te-ai făgăduit, se bucură priimind, 
ca Siluan, darurile şi Harurile tale, Curată, şi cu adevărat nădăjduiesc 
Împărăţia Cerurilor să ia. 


Cântarea a 4-a. 
Irmos: 


Cela ce şade în slavă, pre Scaunul Dumnezeirii, pre lemnul Crucii au 
venit lisus cel mai presus Dumnezeu, prin nestricată palmă, și au mântuit pre 
cei ce strigă: Slavă, Hristoase, puterii Tale. 


Mulțimea pocăinţei ţi-a acoperit sufletul, Părinte, ceasul Judecăţii 
înaintea ochilor zugrăvindu-ţi, şi de dorul dumnezeieştii vieţuiri aprinzându- 
te, prin carea se mântuieşte tot cela ce păzeşte poruncile. 


Înțeleptul păstor al Kronştadului prin rugăciune te-a întărit să te lepezi 
de lume, Siluane, prin simţirea iadului, care cu trosnetul flăcărilor sale calea 
ta până în Athon a însoţit. 


Slavă... 

Cu scurtimea graiului câinele cel turbat ai izgonit, Părinte, căci prin 
cercarea Domnului puterea rugăciunii ai cunoscut, prin carea se depărtează 
urâtorii de suflet, şi Incepătorul Păcii în inimă se sălăşluieşte. 


Și acum... A Născătoarei: 


Atinsu-s”a de tine, fericite, a Născătoarei de Dumnezeu bunăvoire, şi în 
Muntele Athonului să lăcuieşti te-a chemat, şi acolo să te desfătezi de 
făgăduinţele carile au dat Cel Preaiubit Fiul ei. 


Altul 
Irmos: 


Hristos este puterea mea, Dumnezeu şi Domnul, cinstita Biserică cu 
dumnezeiască cuviinţă cântă, strigând din cuget curat, întru Domnul 
prăznuind. 


Mare este păzirea Harului, neîncetata zdrobire a inimii, cugetarea la iad 
şi lepădarea deznădejdii din suflet, aşa ai învăţat, Părinte. 


Harul se dă celor cu cuget smerit, iar prin lacrămi cu dumnezeiască 
cuviință înfloreşte, şi sufletul îndată în Rai se preschimbă, cu veşmântul 
îndumnezeirii îmbrăcându-se. 


Slavă... 


Prin Sfântul Duh vine cunoştinţa, a tainelor dumnezeirii, în chip 
desluşit, şi sufletul cel bun pre Iisus simte, precum şi Siluan întru cercare L-a 
aflat. 


Şi acum... A Născătoarei: 


Mai presus de toate eşti, Fecioară Preasfântă, prin smerenie de Cel 
Smerit priimită fiind, ca Maică şi hrănitoare a Lui; pentru aceea, pre cei 
smeriți iubeşti, casnici pre dânşii făcând, ai Stăpânului tău. 


Cântarea a 5-a 


Irmos: 

Spăimântatu-s'au toate de dumnezeiască slava ta, că tu, Fecioară 
neispitită de nuntă, avut-ai în mitras pre cel preste toate Dumnezeu, şi ai 
născut fără de ani Fiu, carele dăruieşte mântuire tuturor celora ce cântă pre 
tine. 


Lăcuit-ai cu priveghere în al Athonului Munte, şi în Lavra Panteleimo- 
nului ca un ostaş al lui Hristos te-ai oştit, mucenic al cunoştinţei cugetului 
arătându-te, Părinte, pavăză având pre Marele Mucenic. 


Impăciuitu-te-ai, Cuvioase, desăvârşită iertare a nelegiuirilor tale întru 
Domnul luând, ci vrăjmaşul foarte asupră-ţi a năvălit, pre carele ai şi alungat 
zicând: Aici îmi voiu afla sfârşitul, pentru păcatele mele! 


Slavă... 


Cu milă au privit la al tău suflet Domnul, dascăl ţie dând pre Fecioara, 
carea a rugăciunii lucrare te-a învăţat, pre carea cel ce pizmuiește cele bune în 
deşert a luat-o, şi cu viclene închipuiri te-a istovit, Părinte. 


Și acum... A Născătoarei: 


O, Preaneprihănită Doamnă, singur să nu mă laşi înaintea celui viclean, 
cel ce asupra mea mare şi greu de trecut război ridică! Pentru aceea, cu Părin- 
tele Siluan împreună, ieşi întru întâmpinarea mea, Stăpână, şi văpaia cea 
arzătoare îmi stinge. 


Altul 
Irmos: 


De noapte mânecând, cântăm pre tine, Hristoase, cela ce eşti împreună 
fără de început cu Tatăl, şi Mântuitorul sufletelor noastre: Pace lumii dăru- 
ieşte, iubitorule de oameni. 


Cela ce iubeşte a face voia sa, departe va alunga a sufletului pace, pre 
carea o dăruieşte Duhul, precum al păcu sălaş, Siluan, din cercare învaţă. 


Aşa grăieşte, în Duh, Cuviosul: Pacea în suflet prin dragoste vine, şi 
prin cunoştinţa dumnezeiescului cuvânt, împărăţind în el Hristos, Incepătorul 
Păcii. 

Slavă... 


Întărit fiind sufletul meu prin Duhul, Doamne, Ţie mă rog, pace să dai 
noroadelor, ca să se umple de frumseţea Feţei Tale, strigă din adâncuri Siluan. 


Şi acum... A Născătoarei: 


Pre Doftorul ai născut, Preacurată, pre stăpânitorul păcii, Cela ce 
puterile sufletului, odinioară dezbinate, prin mila Crucii întru una le adună. 


Cântarea a 6-a 
Irmos: 


Cu dumnezeiască strălucirea ta, Bunule, sufletele celor ce mânecă la 
tine cu dragoste le luminează, rogu-mă, ca să te vază, Cuvinte a lui 
Dumnezeu, pre adevăratul Dumnezeu, cela ce chemi din negura greşalelor. 


Văzând războiul dracilor şi cunoscându-l urâtor de oameni, aflat-ai, de 
trei ori fericite, răsplătirea lubitorului de oameni, pre Carele odinioară, cu 
cutremur, îl socoteai de neînduplecat. 


lată, Hristos, Pâinea cea preacinstită, la moară ţie, Cuvioase, S'au 
arătat, de cunoştinţa lui Dumnezeu cu totul pre tine umplând negrăit, întru 
Duhul cel Sfânt. 


Slavă... 


Cu focul deopotrivă te-ai făcut, pre carele Hristos l-au adus prin Întru- 
pare, pre toți răcorind, şi de lumină te-ai acoperit, de trei ori fericite, cum pre 
Thavor dumnezeieştii Apostoli. 


Și acum... A Născătoarei: 


Intr'alt chip cugetă, Mireasă a lui Dumnezeu, cela ce în lume de Duhul 
se împărtăşeşte, Dumnezeu pământesc prin iubirea de oameni făcându-se, 
căci Siluan dovedirea cuvântului este. 


Altul 


Irmos: 

Marea vieţii văzându-o înălțându-se de viforul ispitelor, la limanul tău 
cel lin alergând, strig către tine: Scoate din stricăciune viaţa mea, Multmi- 
lostive. 


Mângâietorule Sfinte, vas ai aflat curat, pre Siluan de Dumnezeu 
cugetătorul, pre carele cu Harul Tău umplut-ai de mărturisire, a cugeta 
gătindu-l, şi nebuneşte a înseta de dorul lui Hristos. 


Din Har căzând, spăimântează-se sufletul meu, şi văduvit strigă: Nu mă 
lăsa orfan, Mângâietorule, că viaţa mea cu adevărat Tu eşti, şi departe de tine 
singură moartea este. 


Slavă... 


Plin este tot pământul de mila Ta, Stăpâne, întru Carele toată făptura 
viază, şi trasă fiind spre Tine, Ţie urmează, şi ca un prunc, prin Har hrănindu- 
se, către desăvârşire creşte. 


Și acum... A Născătoarei: 


Marie Preacurată, norodului Tău spune, cum pre Hristos L-ai iubit tu, şi 
cum, rugându-te, ai suferit de EI să te desparţi, când L-ai văzut la Tatăl 
înălţându-Se. 


CONDACUL, glas al 4-lea: 
Podobie: Arătatu-te-ai astăzi... 


Precum mult ai iubit, şi mult ai aflat, Harul cel dumnezeiesc al 
Duhului, Siluane, de la Hristos; pentru aceasta neamurile strigă ție: Bucură-te 
Părinte, podoaba Părinților. 


Altul, glas 8: 
Facerea lui Pavel Ieromonahul 
Podobie: Când s'au pogorât... 


Pre pământ fiind, slujit-ai lui Hristos, pre urmele Aceluia umblând; 
acuma, în ceruri, pre Carele ai dorit priveşti, împreună cu Dânsul petrecând, 

precum au făgăduit. Pentru aceasta, Părinte Siluane, calea mă învaţă, carea ai 
urmat. 


ICOS 


Cercarea Preadulcelui Hristos avându-o, cinstiţii Lui Ucenici Îi ziceau: 
Puterea dragostei nouă ai arătat, şi viaţa aceasta ca pre nimic a o socoti. 
Doamne, unde ne vom duce? Pre cine vom urma? Căci mai presus de cuvânt 
de viaţa Ta ne-am umplut, şi fără Tine nu putem trăi. Acestora, în zilele mai 
de pre urmă, urmând Siluan, uimit-a lumea cu preacuvioasa lui vieţuire. Căci 
pre Hristos, mai presus de fire, văzându-L, şi din cercare tainele Harului 
cunoscând, către dragostea lui Dumnezeu acuma noroadele călăuzeşte, pentru 
carile pururea se şi roagă, ca să se umple de cunoştinţa de Dumnezeu şi 
Duhului părtaşe să se facă. Pentru aceea, neamurile toate, ca unui dascăl, cu 
mulțămită să-i strigăm: Bucură-te, Părinte, podoaba Părinților. 


Sinaxarul zilei şi apoi acesta: 


Întru această zi, pomenirea Cuviosului şi de Dumnezeu purtătorului 
Părintelui nostru, Siluan Athonitul, carele s'a nevoit în Sfântul Munte, în 
Mănăstirea Rusească a Sfântului Mare Mucenic Panteleimon, şi cu pace s'a 
săvârşit întru Domnul, la 24 Septemvrie, anul mântuirii 1938. 


Stihuri 
Pre Hristos, pre Carele mai nainte în viaţă L-ai văzut, Siluane, 
Pre Acela acuma ÎI priveşti, dar nu ca prin oglindă. 
Se veseleşte cu firea patria ta, Părinte, 
se bucură Athonul, carele te-a hrănit întru Duhul. 
Priimească cerul pre marele Athonit. 


Acest Siluan, cetăţean al Ierusalimului ceresc, s'a ivit din părinţi 
cucernici de pre pământul Rusiei, în satul numit Şovsk, ţiind de Mitropolia 
Tambovului. S'a născut în anul al 1866-lea de la naşterea dupre trup a 
Cuvântului lui Dumnezeu, şi din tinereţe a fost chemat la pocăință de Însăşi 
preacântata Născătoare de Dumnezeu şi pururea Fecioara Maria. Ajungând cu 
vârsta la al 27-lea an, a părăsit grijile lumii, şi întărindu-se la drum cu 

rugăciunile celui între sfinţi Părintele loan din Kronştadt, a ajuns în Grecia, la 
vestitul Munte al Athonului, luând asupră-şi jugul cel monahicesc în Mănăs- 
tirea Sfântului Mare Mucenic şi Tămăduitor Panteleimon. Dăruindu-se din tot 
sufletul lui Dumnezeu, în puţină vreme nu numai a priimit rugăciunea cea 
neîncetată în dar de la Preasfânta de Dumnezeu Născătoare, dar și negrăitei 
dumnezeieşti arătări în slavă a Domnului nostru lisus Hristos s'a învrednicit, în 
cinstita biserică a Sfântului Proroc Ilie, carea se află în moara zisei Mănăstiri. 
Stingându-se însă cel dintâi Har, şi cuprins fiind cel preacuvios de plâns mare, 
şi de multe ori fiind părăsit de Dumnezeu şi dat ispitirilor vrăjmaşilor celor 
înţelegători, vreme de 15 ani urmând paşilor lui Hristos, „cereri şi rugăciuni 
către Cela ce putea să-l mântuiască pre dânsul din moarte, cu strigare tare şi cu 
lacrămi aducând” (Evr. 5, 7), învăţat de Dumnezeu fiind (vezi loan 6, 45), de 
Sus a auzit glasul Dătătorului de Lege: „Ţine mintea ta în iad, şi nu 
deznădăjdui,” pre carele păzind ca pre un nemincinos dreptar, alergat-a în calea 
lui Antonie, lui Macarie, lui Sisoe, lui Pimen şi a celorlalți preaslăviți Dascăli 
ai pustiei, a cărora măsură şi ale căror dăruiri a atins, arătându-se învăţător 
apostolicesc şi prorocesc, viu fiind şi dupre moarte. Lăsat-a şi scrieri pline de 
Har şi de Duhul Sfânt, pre carile le-a făcut arătate ucenicul şi învăţăcelul lui, 
Starețul Sofronie, întemeietorul şi arhimandritul ceii din ostrovul Britaniei 
mănăstiri a binecredincioşilor ortodocşi. Şi ce nevoie este aici a înmulţi cuvinte 
despre atotcuviosul Siluan? Căci mai nainte venind acel Avva Sofronie, 
însemnat-a şi a scris viaţa şi învăţătura aceluia pre larg şi cu de-amăruntul, la 
începutul cărţilor dumnezeieştilor şi preadulcilor lui scrieri. Mutatu-s'a dela 
moarte la viaţă acest fericit Cuvios Siluan, împlinit în zile dupre Duhul, în luna 
lui Septemvrie, ziua a 24-a, în anul 1938, împărăţind Domnul nostru lisus 
Hristos, Căruia slava şi stăpânirea în vecii vecilor. Amin. 


Cu ale lui sfinte rugăciuni, Doamne lisuse Hristoase, miluieşte și 
mântuieşte pre noi. Amin. 


Cântarea a 7-a 
Irmos: 


Nu au slujit zidirii cugetătorii de Dumnezeu, fără numai Ziditorului; ci 
îngrozirea focului bărbăteşte călcându-o, se bucurau viersuind: Preacântate, al 
Părinților Doamne şi Dumnezeu, bine eşti cuvântat. 

Gustat-ai, Cuvioase, din bunătatea lui Dumnezeu cel Milostiv, Carele 
belşug de viaţă asupra vieţii tale au revărsat, pentru aceea ai strigat: Doamne 
al Părinților, Insuţi m'ai cercetat. 


Pildă a fost viaţa ta celor ce se sârguiesc, lucrarea Duhului a lua, de 
carea cu dor apropiindu-ne, slăvim pre Dumnezeu, Cela ce un astfel de mare 
martor al iubirii Sale de oameni au arătat. 


Slavă... 


Negrăită este puterea pocăinţei tale, Siluane minunate, căci te-ai silit, 
Părinte, a nu întrista pre lubitorul de oameni Dumnezeu, pacea cunoștinței 
cugetului lucrând prin dragostea de Dumnezeu iubitoare. 


Și acum... A Născătoarei: 


lad este Stăpână, şi pieire, fără de Cel Născut al tău, Viaţa cea 
adevărată; pentru aceea roagă-L, să nu se depărteze de la inima mea, ci viaţa 
mea toată să o veselească în veci. 


Altul. Irmos: 


Cuptorul cel răcorit cu rouă, chipul minunii ceii mai presus de fire a în- 
chipuit, că nu a ars pre tinerii pre carii a priimit, precum nici focul dumne- 
zeirii nu a ars pântecele Fecioarei în carele a intrat. Pentru aceasta, cântând să 
zicem: Să cânte toată făptura pre Domnul, şi să-l preaînalţe întru toţi vecii. 


Slobod sufletul se cunoaşte, poruncile lui Dumnezeu făcând, şi prin 
Har se întăreşte duhul, şi de grijile lumeşti se leapădă, temelie de aramă 
zidului voii punând. 


Tulburarea gândurilor se risipeşte când lăcuieşte în suflet smerema, şi 
mulțămirea izvorăşte, veghind asupra noastră Dumnezeu şi iertare dând noro- 
dului celui ce de greşale se căieşte. 


Slavă... 


Se tânguieşte inima ce pătimeşte, şi cu cât iubeşte pre Dumnezeu mai 
mult, dulceaţa Lui simțind, neîncetat spre înţelegere se avântă, ca degrab să 
nesocotească a patimilor plăcerea. 

ȘI acum... A Născătoarei: 


Unindu-te cu voia Fiului tău, te-ai întărit, Preacurată, sabia crucii şi 
moartea a răbda; tot astfel, împreună-ajutător facă-se mie Dumnezeu, precum 
tuturor celor ce strigă Lui: lată roaba Ta, sufletul meu. 


Cântarea a 8-a 
Irmos: 


Pre cuvioşii Tineri în cuptor, naşterea Născătoarei de Dumnezeu i-a 
mântuit; atunci adică închipuindu-se, iară acum lucrându-se, pre toată lumea 
ridică a viersui: Pre Domnul cântaţi, lucrurile, şi-l preaînălțaţi întru toţi vecii. 


Nu este capăt al bunei-săvârşiri, căci Dumnezeu cel nevăzut se urmează 
în ea, pentru aceea, Părinte Cuvioase, grăbindu-te spre EI, cu frică alergai, în 
vremea părăsirii Harului, cu care întrarmat ai fost. Ci mai vârtos pre Cel iubit 
căutai, prin osteneli de Dumnezeu iubitoare. 


Munte de rugăciune roditoare s'a dat ţie smerenia, înțelepte, şi 
pogorârea minţii în împărăţiile iadului, şi iadul deznădejdii, calea mântuitoare 
a Părinților, pre carea, cu credință păşind, de Dumnezeu purtătorule, la 
măsurile Cuviosului Antonie ai ajuns. 


Slavă... 


Vrând Preabunul Stăpân să lucreze celor muritori cale uşoară spre El, a 
aşezat mântuirea, ca pre un dumnezeu pământesc, prin care la unirea cu 
Acesta sântem traşi aproape, precum prin scrieri Siluan ne-a învăţat, cela ce în 
dragoste de frați a vieţuit. 


Și acum... A Născătoarei: 


Nebuna înţelepciune voind Hristos a alunga, Preacurată, înțelepciunea 
Duhului pescarilor au dat, de carea împărtăşindu-se robul tău Siluan, luminat 
ca soarele s'a arătat lumii, părtaşi luminii făcând pre cei întunecaţi. 


Altul. Irmos: 


Văpaia răcorind pre sfinţi, iar pre cei necinstitori arzând, Ingerul lui 
Dumnezeu cel puternic o a arătat Tinerilor, şi pre Născătoarea de Dumnezeu 

o a făcut Izvor de viaţă începător, stricarea morţii, şi viaţă izvorând celor ce 
cântă: Pre unul Făcătorul să lăudăm cei izbăviţi, şi să-l preaînălțăm în veci. 


O, Harul Tău cel preamare, Multmilostive, Carele ştergi păcatele de 
şaptezeci de ori câte şapte, şi Duhul norodului îl dăruieşti, şi a iertării Tale 
dulceaţă, precum a zis Siluan. 


Altă cunoaştere a lui Dumnezeu vine din credinţă, şi alta din cercare, 
de Acela apropiindu-ne, pre carea oamenii cei muritori, prin Harul Duhului au 
dobândit, şi carea numai celor desăvârşiţi moştenirea le este. 


Slavă... 


Tânguire cântă inima Strămoşului Adam, la măreţia Domnului 
cugetând, și pururea pomenirea păcatelor purtând, şi al Edemului dorind cel 
vecinic Harul. 


Și acum... A Născătoarei: 


O, Fecioară, a lumii întregi mijlocitoare, păzeşte-mă fără de păcat, cu 
ale tale rugăciuni, că ştim adâncul dragostei Tale şi-al îndrăznelii spre dulcele 
tău Fiu. 


Cântarea a 9-a 
Irmos: 


Tot neamul pământesc sălteze, cu duhul fiind luminat, şi prăznuiască 
firea Minţilor celor nematerialnice, cinstind sfântul praznic al Maicii lui 
Dumnezeu, şi strige: Bucură-te, preafericită Născătoare de Dumnezeu Curată, 
pururea Fecioară. 


la aminte la norodul tău, Preacuvioase al lui Dumnezeu, Siluane, şi 
auzi plânsul lui Adam, şi înalță mâinile tale şi-ţi pleacă genunchii, şi Duhul 
cel Sfânt dăruieşte cu ale tale rugăciuni, celora ce dupre El tânțesc, şi 
mijlocitor pre tine către Fiul şi Tatăl te au. 


Unde sânt cetele Îngerilor sălăşluiești acuma, şi de departe vezi 
strălucirea tainelor lui Dumnezeu, pre carile ca prin oglindă priveai cât în 
lume ai vieţuit, şi rugăciunea ţi-o uneşti cu smerenia tuturor Sfinţilor, tu, cel 
preadulce, îndată de dragoste topindu-te. 

Slavă... 


Tânăr fiind, pre Părinţii cei din vechime i-ai ajuns, proroce mărite, şi 
prin vieţuirea ta marginile lumii luminezi, şi prin învăţăturile cuvintelor tale 
inimile înalţi, către cele mai presus de lume; pentru aceea toţi pomenirea ta 
cinstim. 


Și acum... A Născătoarei: 


Auzi pre mine, Împărăteasa Muntelui celui Sfânt, şi nu mă lepăda, că 
urâciunea pustiirii m-am făcut, ticălosul; ci, îndrăznind, vin către tine şi fier- 
binte strig ţie: Dă-mi şi mie, Stăpână, ocrotirea Ta, precum odinioară lui 
Siluan ai dăruit! 


Altul. Irmos: 


Pre Dumnezeu a-l vedea nu este cu putință oamenilor, spre carele nu 
cutează a căuta cetele îngereşti; iară prin tine, Preacurată, s'au arătat 
oamenilor Cuvântul întrupat; pre carele mărind, dimpreună cu Oştile cereşti, 
pre tine te fericim. 


A cugeta slava lui Dumnezeu nu este cu putinţă oamenilor, şi tot aşa a 
Sfinţilor Lui, celora ce au ochi trupeșşti şi cuget întunecat de patimi; şi toată 
dăruirea Harului neîmpărtăşită rămâne fără de curăţie. 


Tăria Harului dă-o robilor Tăi, lisuse, cu rugăciunile celuia ce s'a 
învrednicit de ea, mare mijlocitor înaintea scaunului Tău fund, şi lumii 
arătând că Tu eşti pururea, Dumnezeu cel lubitor de oameni. 


Ce voiu zice, Părinte, eu cel cu totul fără de ruşine, văzând lucrarea 
vieţii tale, smerenia, prin carea plinătatea Harului ai luat, asemenea făcându- 
te Celui ce S'au smerit, lui lisus, de Carele m'am înstreinat? 


Slavă... 


Trupurile Sfinţilor Harul lui Dumnezeu izvorăsc, celora ce pururea spo- 
resc întru credinţă, căci întru aceasta este arătarea lămurită a dragostei 
desăvârşite, de carea te-ai împărtășit şi tu, Siluane, dupre cum şi noi prin 
cercare am aflat. 


Și acum... A Născătoarei: 

Stinge-mi neostoita sete, Fecioară Curată, căci dupre Domnul cel 
Preadulce tânjesc, în Carele răscumpărarea cea din păcate aflu, şi Duhul mi se 
dă, precum încredinţează Siluan cel preasfânt. 


Luminânda 
Glas 2, Podobie: Cu ucenicii să ne suim... 


De darurile Duhului umputu-te-ai, Părinte, Siluane de trei ori fericite; 
pentru aceea, către Domnul cel lubitor de oameni, prin ale tale dulci cuvinte 
mulțimile călăuzeşti, ale celor aprinşi de dorul dragostei, şi carii pre Acesta, 
cu sete, în Duhul Sfânt Îl caută; pentru aceea, toţi învăţăceii tăi te fericim. 


Slavă..., glas al 3-lea: 
Podobie: Lumina cea nestricată... 


Prin lumina Duhului ai cunoscut, Siluane, pre Stăpânul, şi în această 
lumină rămâind, soare te-ai arătat, luminând cu dumnezeiasca lumină a 
învățăturilor tale, moştenitorule al luminii lui Hristos. 


Și acum... A Născătoarei: 


Roadă gata culeasă dai, Maică Fecioară Doamnă, a Celuia ce lumea 
cuprinde, pre Siluan, slujitorul Tău, slava cea mare a Athonului, şi al întregii 
lumi rugător. 


La Hvalite 
Stihirile pe 4 şi cântăm stihirile podobnice. 
Glas 8, Podobie: O, preaslăvită minune... 


Părinte de o cinste cu Părinţii, Siluane minunate, învăţătorule al întregii 
lumi, Apostolilor părtaş al darului Duhului, cel de o cinste cu Mucenicii în 
dragostea Bisericii, slavă şi laudă către al tău Părinte, cel rânduit prin Duhul, 
neîncetat pomeneşte pre cei ce cinstesc preacinstită pomenirea ta. 


Asemănatu-te-a1 chipului celui dintâi, Siluane minunate, pre lubitorul 
de oameni şi multmilostiv prin Duhul cunoscând, Cuvioase; pentru aceca, 
neîncetat te roagă, ca neamurile toate cunoaşterea să dobândească, a lui 

Dumnezeu Celuia ce le-au plăzmuit, pre Carele, Părinte, fă să Il aflăm mai 
presus de fire, ca pre Cela ce este comoara cea statornică, şi a sufletelor 
dulceaţa. 


Plinirea Legii şi a Harului este dragostea lui Dumnezeu, pre carea, prii- 
mindu-o în inima ta, Dumnezeu te-ai făcut cu aşezarea, în toate zilele arzând, 
şi jertfă aducând cu ardere de tot, nesfârşite rugăciuni şi mulțime de lacrămi, 
pre carile Domnul, ca pre nişte miruri de gând priimindu-le, cununa sfinţeniei 
ție au dăruit. 


Știutor al ştiutorilor, dupre dreptate pre tine cunoaştem, cela ce ai aflat 
înţelepciune smerenia, veşmântul îndumnezeirii, Cuvioase, prin care în Duhul 
te-ai unit cu Domnul, în mijlocul mulțimii vieţuind precum alţii în pustie 
lăcuiau; pentru aceasta proslăvim pre tine, Siluane, racla Moaştelor tale 
sărutând. 


Slavă... glas al 5-lea: 


Mare este mila Ta, întreit-sfinte Doamne! Şi cum vom spune dupre 
vrednicie puterniciile Tale? Căci plăzmuit-ai pre noi din nou cu Duhul Tău 
cel Sfânt, şi pre cei ce s'au depărtat întru nestâmpărare de la părinteasca cină, 
iarăşi înlăuntru îi aduci, cu porfira Harurilor îmbrăcându-i. Pentru aceea, 
martor nou având al darului Tău, pre Siluan cel preavestit, minunându-nc, 
prin glasul lui Te rugăm: Dă noroadelor cunoaşterea Ta cea mântuitoare, dă 
noroadelor dragostea Ta cea mai presus de cuvânt, ca pre aceasta aflându-o, 
cu un glas să Te slăvim cu toţii în veci, pre Tine, Făcătorul nostru, lubitorule 
de oameni, Cela ce ne-ai învrednicit a ne face dupre al Tău chip. 


ȘI acum... Fericimu-te pre tine... 
Slavoslovia mare, troparele, ecteniile şi Otpust. 
LA LITURGHIE 


Tipica. La Fericiri, Cântarea a 3-a din Canonul întâi şi a 6-a din 
Canonul al doilea. Apostolul şi Evanghelia, vezi la 5 Decemvrie. 


CHINONICUL 


Intru pomenire vecinică va fi dreptul, de auzul viclean nu se va teme. 

Mărimurile 


Pre al Rusiei vlăstar minunat, şi a Muntelui Athonului binepriimită cu- 
vântătoare jertfă, pre a Duhului Sfânt cea de Dumnezeu purtătoare gură, pre 
Siluan cel mare cu cântări să-l cinstim. 


Dănţuieşte şi saltă, Mănăstire a Marelui Mucenic, că minunat din pân- 
tecele tău ai dat Bisericii, dascăl şi cunoscător al tainelor, pre dumnezeescul 
Siluan, propoveduitorul Harului. 


Harul Duhului Sfânt cu îmbelşugare dăruieşte mie, Părinte, 
cutezătorului tău cântăreţ, căci râvna şi puterile adesea mi se împuţinează; 
pentru aceea, iartă mie, câte am greşit ţie. 

Tomosul de canonizare 


Tomosul de canonizare a Sfântului Siluan Athonitul 


Iar aceea ca S-a suit ce altceva inseamna decat ca S-a pogorat in cele 
mai de jos ale pamantului?” (Efeseni 4, 9). 


Cuvios si preafolositor lucru pentru plinatatea Bisericii este a venera si 
cinsti cu evlavie si dupa plecarea lor din aceasta viata pe cei ce s-au distins in 
viata lor dupa in trup prin izbanzi deosebite ale virtuti, slavindu-i prin 
praznuiri anvale si imnuri de lauda; aceasta pentru ca, pe de-o parte, lauda 
adusa celor ce au vietuit in virtute trece la Insusi Dumnezeu de la Care vine 
oamenilor toata virtutea, cum arata teologhisind undeva Grigorie cel numit cu 
supranumele Teologiei; iar, pe de alta parte, pentru ca lauda celor bune 
aprinde zelul si imboldeste pe cei usuratici si zabavnici la realizarea virtuti, 
iar pe cel iubitori de osteneala ui face si mai viteji in ostenelile lor. 


Asadar, dat fund ca im asemenea izbanzi exceptionale ale virtutii se 
distinge si monahul Siluan, de obarsie din Rusia, dar care a victuit peste o 
Jumatate de veac in sfanta manastire patriarhala si stavropighiala a Sfantului 
si Slavitului Mare Mucenic si Tamaduitor Panteleimon de la Sfantul Munte al 
Athosului, infatisandu-se pe sine prin cuviosia si sfintenia vietii lui model de 
vietuire dupa Hristos, iar printre feluritele sale scrieri ortodoxe si de suflet 
folositoare dascal apostolic si profetic al Bisericii si plinatatii celor ce poarta 
numele lui Hristos, ajungand la inalte masuri duhovnicesti si facandu-se vas 
al Sfantului Duh, nevoindu-se ca putini altii in iubirea agapica si cinstit fiind 
pentru toate acestea de Dumnezeu cu darurile vindecarii celor bolnavi si 
suferinzi si ale unei uimitoare clarviziuni - smerenia noastra dimpreuna cu 
preasfintii si preacinstitii mitropoliti din jurul nostru, iubiti nostri frati si 

impreuna-liturghisitori, privind la vietuirea lui bine-placuta lui Dumnezeu, la 
faptele si izbanzile lui in virtute si purtand de grija de folosul obstesc al 
credinciosilor, am hotarat in Duhul Sfant, in acord cu dumnezeiestii Parinti 
dinaintea noastra si urmand obiceiului comun al Bisericii, sa 1 se acorde 
cinstea cuvenita barbatilor sfinti si dumnezeiesti. 


De aceea, decretam in mod sinodal si stabilim si poruncim in Sfantul 
Duh ca de acum inainte si pe mai departe in tot veacul, staretul Siluan 
Aghioritul sa fie numarat impreuna cu barbatii cuviosi si sfinti ai Bisericii, 
fiind cinstit cu praznuiri sfinte si ceremonii religioase anuale si slavit cu 
imnuri de lauda in ziua de 24 septembrie, in care a plecat fericit la Domnul. 


Spre dovedire si intarire a acestui fapt s-a intocmit si prezentul nostru 
act patriarhal si sinodal asternut si susemnat in acest sfant Codice al sfintei si 
marii noastre Biserici a lui Hristos si trimis identic si neschimbat si sfintei 
comunitati a Sfantului Munte spre a fi depus in arhivele lor. 


In anul mantuirii 1987, 26 noiembrie, al II-lea al indictionului. 


Dimitrios, 


arhiepiscop al Constantinopolului si patriarh ecumenic, 


membrii Sfantului Sinod al Patriarhiei Ecumenice. 

Acatistul 
PREACUVIOSULUI PARINIE SILUAN 
ATHONITUL 


Dupa obisnuitul inceput, se zic Condacele si Icoasele 
CONDACUL 1 


Tie, alesule nevoitor al Domnului si ingere pamantesc, Preacuvioase 
Parinte Siluane, acum cu bucurie cantare de lauda iti aducem! In veghe 
neincetata, in postire si in smerenie fiindu-le parintilor athoniti prea-ales 
urmas, prin insetarea dupa Dumnezeu si dragostea cea arzatoare catre EI, har 
imbelsugat ai agonisit sufletului tau si urmator facandu-te lui Hristos, Cel ce 
S-a rastingnit, pentru toti oamenii, cu lacrimi te-ai rugat pentru cei ce se 
chinuiesc in iad, pentru cei vii si pentru cei ce vor mai veni pe lume. Nu ne 
lipsi nici pe noi de aceasta dragoste a ta, caci in groapa gresalelor aflandu-ne, 
cerem solirea ta inaintea lui Dumnezeu si cu strapungere strigam: Bucura-te, 
Parinte Siluane, ardere nestinsa de iubire in rugaciunea pentru lume! 


ICOS 1 


Facatorul ingerilor si Domnul Puterilor inca din pantecele maicii tale 
te-a ales pe tine si dupa cuvantul Psalmistului: “inima adanca” ti-a daruit, 
Parinte Siluane, pentru a incapea in ca ca intr-o camara prea-aleasa, 
neincaputul nume al lui Dumnezeu Celui Preainalt, ca prin puterea si 
intelepciunea lui Dumnezeu sa urmezi vietii ingeresti. Pentru acestea, laudand 
minunatele tale fapte si ostenelile pamantesti, cu sfiala te chemam:Bucura-te, 
rod al curatiei din parinti binecinstitori de Dumnezeu; 

Bucura-te, ca ai iubit a parintilor tai cucernicie din tot sufletul tau; 
Bucura-te, ca prin infranare si iubire de Dumnezeu sa te asemeni lor ai voit; 
Bucura-te, ca din pruncie cautandu-ti bucuria in Dumnezeu, minunat te-ai 
inteleptit; 

Bucura-te, ca inima ta sa cunoasca si sa se supuna voii lui Dumnezeu mereu a 
cautat; 

Bucura-te, ca spre izvorul harului dumnezeiesc ca un cerb ai insetat; 
Bucura-te, ca de Cuvantul lui Dumnezeu ca de o miere prea dulce mintea ti-ai 
indulcit din tinerete; 
Bucura-te, floare inmiresmata cu fapte de credinta de o nepieritoare 
frumusete; 

Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 2-LEA 


Vazandu-te pe tine Preabinecuvantata Nascatoare de Dumnezeu 
afundat in prapastia pierzarii, pe cand dulceata pacatului ca un sarpe rau 
mirositor patrundea in sanul tineretii tale, ca o maica indurerata te-a chemat in 
chip minunat: “Fiule, ma doare sa te vad spurcandu-te cu fapte pacatoase” si 
pricepand tu, Preacuvioase Parinte, milostivirea ci, sarpele pacatului cu 
barbateasca intelepciune l-ai izgonit, biruindu-l prin pocainta, smerenie si 
rugaciune, iar Mantuitorului lubitor de oameni cantare de multumire I-ai adus 
pentru Preacurata Sa Maica, pururea strigand: Aliluia! 


ICOSUL AL 2-LEA 


Dumnezeiasca intelepciune te-a umbrit, cand glasul Maicii Domnului 
te-ai invrednicit a-l asculta, alesule al lui Dumnezeu, Siluane, si harul 
Sfantului Duh a umplut inima ta. Prin lucrarea acestuia, ca o caprioara din lat 
scapand, catre gradina Maicii Domnului - Muntele Athos - ai nazuit, fugind 
de desertaciunea lumeasca, caci te-ai lipit de Dumnezeu ca un fiu iubitor. 
Drept aceea, vazand minunata bunavoire a Stapanei lumii fata de tine, cu 
umilinta iti cantam: 


Bucura-te, ca din intunericul pacatului la lumina adevarului lui Hristos 
de INSas1 Preacurata al fost chemat; 
Bucura-te, ca ai fost ales sa fii lucrator credincios al gradinii ei pamantesti, in 
chip minunat; 

Bucura-te, vita dulce a pamantului rusesc care in Muntele Athos imbelsugat ai 
rodit; 

Bucura-te, constiinta neadormita, ca prin smerita rugaciune, boldul pacatului 
l-ai tocit; 
Bucura-te, ca in Sfanta Manastire Pantelimon, lui Dumnezeu in chip ingeresc 
ai slujit; 
Bucura-te, ca prin nevointa, post si isihie pe dusmanul ce lupta impotriva ta 
desavarsit l-ai plecat; 
Bucura-te, ca toate maiestriile diavolului prin smerenie le-ai surpat; 
Bucura-te, ca tanjind dupa Dumnezeu, credinta curata in chip slavit ai 
dobandit; 

Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 3-LEA 


Cu adevarat, de Dumnezeu iubitorule Parinte Siluane, te-a aparat 
puterea Celui Preainalt cand duhul iadului si al mortii te-a napadit si sufletul 
tau il invifora cu momeli pierzatoare si tu, cu totul istovit, cugetai ca 
Dumnezeu este de neinduplecat; dar Domnul cel lubitor de oameni indata te-a 
cercetat prin lumina cea negraita a Taborului si cu focul harului Sfantului 
Apostol Pavel o noua nastere ai primit, cu frica si bucurie cantand lui 
Dumnezeu: Aliluia! 


ICOSUL AL 3-LEA 


Avand bogatia harului, cu duhul la ceruri ai fost inaltat si acolo cuvinte 
de negrait cu adevarat ai ascultat. Bucuria ta cine o va povesti, Preacuvioase 
Siluane? Caci te-ai umplut de dragostea cea negraita a lui Dumnezeu cand, 
fiind in afara de cele ale lumii, intru vederea duhovniceasca a negraitei 
frumuseti dumnezeiesti, te-ai invrednicit a vedea Fata lui Hristos-Dumnezeu 
Cel fara-de-masura iubitor si iertator a toate. lar noi, minunandu-ne de 
negraita vedere a lui Dumnezeu, iti cantam: 


Bucura-te, ca intru credinta nevoindu-te, de cercetarea si mangaierea 


lui Hristos te-al invrednicit; 
Bucura-te, ca ai fost vrednic sa vezi cu ochii tai frumusetea slavei Sale de 
negrait; 


Bucura-te, ca in Ceruri la preaminunata frumusete prin Sfantul Duh ai fost 


226 


inaltat; 

Bucura-te, ca acolo din darurile harului Sfantului Duh Mangaietor te-ai 
adapat; 

Bucura-te, ca de frumusetea de nedescris a Raiului te-ai impartasit; 
Bucura-te, ca fiind iubit de Dumnezeu, de darurile frumusetii ceresti ai fost 
coplesit; 

Bucura-te, ca acelasi har cu lacrimi ai cerut de la Dumnezeu pentru neamurile 
omenesti; 

Bucura-te, ca spre zorii vietii vesnice ca o straja pururea veghetoare ne 
trezesti; 

Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 4-LEA 


Furtuna de aspre ispite a trimis asupra ta diavolul cel ucigas de oameni 
care dintru inceput a cautat sa piarda sufletele dreptilor;, dar tu, Parinte 
Siluane, povatuind fiind de Domnul lisus Hristos sa-ti tii mintea in 1ad si sa 
nu deznadajduiesti, cu darul Duhului Sfant, prin neintrerupta veghe si 
smerenie ai preintimpinat uneltirile vrajmasului desavarsind biruindu-l; iar el, 
rusinat fiind de tine, silit a fost a marturisi ca intru totul este mincinos. Si asa, 
sufletul tau din cursa neprietenului ca o porumbita blanda a fost izbavit de 
Dumnezeu, caruia neincetat I-ai cantat: Aliluia! 


ICOSUL AL 4-LEA 


Auzind despre tine ca in chip minunat ai fost chemat de la 
desertaciunea lumeasca spre nevointa calugareasca si prin harul lui 
Dumnezeu rod bun ai facut, Cuvioase, nu numai calugari tineri, dar si cei 
varstnici, mult incercati in nevointe, catre tine alergau si ca de miere 
indulcindu-se de faptele si cuvintele tale, viata cea ingereasca au urmat si 
Domnului s-au asemanat. lar noi, cu smerita cugetare vazandu-te impodobit, 
cu bucurie iti strigam: 


Bucura-te, ca izvor nesecat de smerita cugetare si infranare in Domnul 
al devenit; 
Bucura-te, ca in Muntele Sfant ai fost ca un crin bine mirositor si nevestejit; 
Bucura-te, ca in nevointa ta jugul cel bun al lui Hristos cu dragoste l-ai purtat; 
Bucura-te, ca mintea, inima si vointa in Dumnezeu prin rugaciune necontenit 

ti-ai intarit; 
Bucura-te, ca plin de ravna, curatia trupeasca si sufleteasca ti-ai pazit; 
Bucura-te, ca prin rugaciune neincetata la inaltimea nepatimirii a urcat; 
Bucura-te, ca  pravila Sfintilor Parinti cu  sarguinta ai urmat; 
Bucura-te, ca despre iubirea lui Dumnezeu si ceresca Patrie neostenit ne-ai 
grait; 

Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 5-LEA 


Ca pe o stea calauzitoare si de minte luminatoare ti-a daruit Domnul 
Harul cel dumnezeiesc, iubitorule de Dumnezeu Parinte Siluane, intarindu-te 
prin aceasta in nevointa cea mantuitoare ca odinioara pe Proorocul Ilie la 
Paraul Horeb si hranindu-te in chip minunat din necheltuitele comori ale 
Sfantului Duh. Si asa, arzand de iubire pentru iubitorul de oameni Dumnezeu, 
din tinerete si pana la batranete priveghind si din straja diminetii pana in 
noapte pentru intreaga lume rugandu-te, ca o alauta dulce cantatoare, 
neincetat I-ai strigat lui Dumnezeu: Aliluia! 


ICOSUL AL S-LEA 


Vazandu-te pe tine, Preacuvioase Parinte Siluane, intru nevointa cea 
buna cautand dragostea lui Dumnezeu cum cauta pruncul laptele mamei sale 
si catre mangaierea Lui cu dor mare tanjind si cu lacrimi strigand: “Ia aminte, 
suflete al meu, la dragostea lui Dumnezeu si incalzeste-te, o inima a mea”, si 
inca “Cine-mi va da mie o astfel de ardere, ca sa nu cunosc odihna nici ziua, 
nici noaptea; de dragostea lui Dumnezeu?” ne cutremuram cu inima si ne 
umilim cu sufletul in fata unei asemenea iubiri catre Dumnezeu cel 
Atotindurat si cu strapungere iti cantam unele ca acestea: 


Bucura-te, ca dreptatea lui Dumnezeu, ca pe o miere mult indulcitoare, 
pururea al cerut; 
Bucura-te, ca in dragostea de Domnul cu ingerii te-ai intrecut; 
Bucura-te, ca din inima, ca dintr-o candela a rugaciunii curate, flacara focului 


launtric spre Domnul ti-ai suit; 
Bucura-te, ca cele de sus si cele de Jos cu frumusetea evlaviei tale ingeresti le- 
al impodobit; 


Bucura-te, ca inima ta s-a asemanat cu vapaia rugului nemistuit; 

Bucura-te, ca precum Moise pentru poporul ales, tu pentru toti oameni inalti 
mainile catre Dumnezeu; 
Bucura-te, ca in toata vremea ai dorit judecatile Domnului si indreptarile Sale 
le-ai cautat cu tot sufletul tau; 
Bucura-te, ca fara incetare ai strigat: “Mantuieste Doamne, poporul tau si 
binecuvinteaza mostenirea Ta!”; 
Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 6-LEA 


Propovaduitor neincetat al isihiei te-ai aratat, cel ce bine ai placut lui 
Dumnezeu, cand Domnul cel lubitor de oameni, incercandu-ti dragostea, te-a 
lipsit de cercetarea Preasfantului Duh. Pentru aceasta, intelegand ca ai pierdut 
harul, precum odinioara Adam cand se tanguia de pierderea Raiului, L-ai 
chemat cu inima mahnita si cu lacrimi: “Doamne, Tu mai inainte m-ai 
cercetat si mai invrednicit de Sfantul Tau Duh si sufletul meu Te-a iubit, dar 
acum sufletul meu tanjeste dupa Tine”; si in acest chip tanguindu-te, dar 
nadajduind in mila lui Dumnezeu, Ii strigai: Aliluia! 


ICOSUL AL 6-LEA 


Stralucit-ai, iubitorule de Dumnezeu Parinte Siluane, ca un nou vazator 
al Tainelor, caci prin smerenie si rugaciune cu lacrimi harul Sfantului Duh ai 
dobandit si de negraita dragoste inima ti s-a umplut. Si gustand tu si 
intelegand puterea harului, cu indraznirea lui Ilie ai strigat: “Doamne! Nu 
numai mie, ci intregii lumi daruieste sa cunoasca dragostea Ta si sa se 
mantuiasca!”. Drept aceea, avandu-te pe tine rugator neadormit inaintea lui 
Dumnezeu, cu umilinta iti cantam: 


Bucura-te, ca cerul ai deschis cand impreuna cu Domnul te rastigneai 
rugandu-te pentru cei morti, pentru cei vii si pentru cei ce pe lume inca nu au 
venit; 

Bucura-te, ca prin aceasta dragoste Imparatia Cerurilor ai dobandit; 
Bucura-te, ca adevarata intrupare a credintei curate si a nerautatii te-ai aratat; 
Bucura-te, ca ai dobandit iertare de la Hristos pentru cei apropiati tie, cazuti 
in pacat; 
Bucura-te, lucrator neadormit in gradina Maicii Domnului, care pe cei istoviti 
in nevointe il intareste; 

Bucura-te, dulce alauta a Muntelui Athos, care despre viata cea viitoare 
vestesti; 

Bucura-te, visterie a darurilor Sfantului Duh si al Preabinecuvantatei 
Egumene ascultator slujitor; 
Bucura-te, cu cei bineplacuti lui Dumnezeu credincios impreuna-nevoitor; 
Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 7-LEA 


Voind lubitorul de oamneni Dumnezeu sa arate in tine o noua faclie a 
harului, Cuvioase Parinte Siluane, ca pe o ramura de maslin cu radacina in 
pamantul rusesc al pustiului Athosului te-a rasadit si cu harul Sfantului Duh 
te-a inrourat, mult roditor facandu-te: ca prin faptele si cuvintele tale, ca 
printr-un untdelemn de viata-datator, spre curatie si infranare, cucernicie si 
iubire de frati pe toti i-ai povatuit - iar ei, uniti fiind prin legatura dragostei, 
supunand cele mai rele prin cele mai bune, cantau lui Dumenzeu: Aliluia! 


ICOSUL AL 7-LEA 


Ca pe un nou impreuna nevoitor cu pustnicii, povatuitor si dascal 
monarhilor si mirenilor te-a aratat pe tine Domnul, Preacuvioase Siluane. 
Caci tu, inca pe cand traiai in lume, pe un oarecare soldat a carui femeie se 
lasase ademenita de caderea in pacat si, pentru aceasta, el spre manie se 
inversunase, l-ai invatat iertarea lui Hristos si astfel, familia lor - mica 
biserica - de destramare o ai izbavit; pe monahii cazuti in intristare la 
dobandirea pacii sufletesti i-ai chemat si frica Domnului invatandu-i, la 
pocainta I-ai adus; si astfel pe toti i-ai pregatit sa devina locuitori ai Raiului. 
Iar noi, stiindu-te pe tine ca te ingrijesti de mantuirea tuturor, cu dragoste iti 
cantam, dupa cuviinta datorata: 


Bucura-te, ca in cautarea lui Hristos impreuna cu iubitorii vietii 
pusnicesti te-ai nevoit; 
Bucura-te, ravnitorule traitor al iubirii fratesti si pentru toti fierbinte rugator; 
Bucura-te, ca pe calea vietii, in dureri si in necazuri, esti celor ce te cheama 


credincios insotitor; 
Bucura-te, ca celor aflati in boli, intristari si mahniri sufletesti le esti 
nefatarnic slujitor; 


Bucura-te, vestitorule al dragostei lui Dumnezeu, care prin cuvantul tau bland 

la impacarea cu Dumnezeu si cu aproapele pe toti i-ai chemat; 
Bucura-te, ca marturisind ca bun este Domnul, sufletele slabanogite de pacate 


cu nadejdea iertarii le-ai imbarbatat; 
Bucura-te, Credinciosule nevoitor care mantuirea pentru toti oamenii cu 
lacrimi O mijlocesti,; 


Bucura-te, ca avand mintea in iad pentru toti pacatosii nepocaiti indurare 
doresti; 

Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 8-LEA 


Minune negraita ti-a descoperit Domnul, Preacuvioase Parinte Siluane, 
cand staretul-duhovnic Avraam ti-a aratat chipul Sau stralucind de nedescris 
si astfel, prin minunata schimbare te-a invatat curat a cinsti Taina Pocaintei; 
iar noi, vazandu-te pe tine ca ti-ai incredintat voia duhovnicescului parinte ca 
Domnul Insusi, taindu-ti prin smerenie si pocainta voirile cele rele, invatam a 
ne incredinta voii lui Dumnezeu celei descoperite prin slujitorii Bisericii lui 
Hristos si prin aceasta, inainte de iesirea noastra din trup, de mania lui 
Dumnezeu si de Judecata ce va sa vina ferindu-ne, cantam lui Dumnezeu 
intreit: Aliluia! 


ICOSUL AL 8-LEA 


Din toata inima si cu tot sufletul cerand, smerenia lui Hristos ai 
dobandit, preaminunate si bineplacut lui Dumnezeu Parinte, si cu Cel iubit 
pentru lume impreuna te rastigneai, cu lacrimi rugandu-te: “O, Preadulce 
Iisuse! Tu ai facut ca sufletul meu sa Te iubeasca pe Tine si sa-l iubesc pe 
aproapele meu. Daruieste-mi sa vars lacrimi pentru lumea intreaga, pentru ca 
toti oamenii sa te cunoasca pe Tine si sa mosteneasca pacea ta si sa vada 
lumina Fetei Tale”. Iar noi, cei ce in pacate ne-am cheltuit viata, dobandind 
mantuire cu rugaciunile tale, te fericim cu graiuri ca acestea: 


Bucura-te, ca nevoindu-te neobosit in rugaciunea pentru oameni pe 


Preaputernica Maica Ocrotitoare al urmat; 
Bucura-te, ca precum odinioara Ieremia plangea pentru popor, si tu in Sfantul 
Munte in lacrimi l-ai inrourat; 


Bucura-te, preaminunate nevoitor al Athosului, care pentru intreaga lume ai 
cerut mantuire ca pentru sufletul tau; 

Bucura-te, parinte iubitor de fii, care cu lacrimi pentru toti cei ce pier in 
pacate mijlocesti inaintea lui Dumnezeu; 
Bucura-te, bucuria si minunarea ingerilor, care esti iubit si bineplacut lui 
Dumnezeu; 

Bucura-te, stralucire luminoasa in pustiul athonit si oglindire curata a 
sfinteniei neamului tau; 
Bucura-te, ca prin smerenie si ascultare ai aratat lumii chipul frumusetii 
ingeresti in trupul tau pamantesc; 
Bucura-te, ca prin caldura rugaciunii tale vrei sa ne faci pe noi camara a 
Duhului Dumnezeiesc; 
Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 9-LEA 


Toate cetele ingeresti si multimea nevoitorilor s-au minunat de 
smerenia si de iubirea ta de oameni, Parinte Siluane, ca savarsindu-ti 
ascultarea ca econom, preasmeritului Iosif in Egipt te-ai asemuit cand nu 
numai de ceata sfintilor impreuna vietuitori, dar si de ostenitorii din lume care 
lucrau in manastire, ca de niste copii a lui Dumnezeu te-ai ingrijit. Pentru 
aceasta lui Dumnezeu Celui ce iubeste intreaga zidire, ai strigat: “Doamne, 
trimite Duhul Tau cel Sfant si mangaie sufletele intristate ale acestor oameni 
necajiti”. Si in orice fiind ai aratat frumusetea smeritei cugetari cantand 
neincetat lui Dumnezeu: Aliluia! 


ICOSUL AL 9-LEA 


Ritorii cei mult graitori nu pot descrie puterea dragostei tale, 
preaminunate Parinte Siluane, ca tu cu lacrimi ai insetat a stinge orice 
vrajmasie si neoranduiala intre oameni i-ai impacat pe toti cu Dumnezeu, 
strigand Stapanului lumii: “Doamne, cu Tine insetez sa fiu si Tie pentru 
intreaga omenire ma rog, ca toti sa fie mantuiti!” si pe oameni invatandu-i : 
“Fulor, rugati-va pentru vrajmasi, ca ei sunt fratii vostri si viata voastra, iar 
dusmanul lumii acesteia numai diavolul este”. Si prin acestea fiind si noi 
calauziti la iubirea de Dumnezeu, de frati si de vrajmasi, iti cantam: 


Bucura-te, ca prin iubirea pentru vrajmasi lui Hristos pe Golgota te-ai 
asemanat; 
Bucura-te, ca ridicandu-ti mainile la rugaciune pentru vrajmasii tai, cu 

sufletul si cu inima pe Cel ce S-a rastingnit pentru noi L-ai urmat; 
Bucura-te, ca de cei apropiati te-ai ingrijit si de frumusetea isihiei harice nu 


te-ai lipsit; 
Bucura-te, ca iubindu-i pe cei de aproape ai tai, puterea neincetata a 
rugaciunii al dobandit; 


Bucura-te, ca prin post si rugaciune sageata celui viclean ai frant pana in 
sfarsit; 

Bucura-te, ca rautatile si maiestrule diavolului sa le biruim ne-ai invatat; 
Bucura-te, ca la moara lui Hristos trupul prin munca ti-ai istovit si inimii spre 
desfatare rugaciunea ca pe o paine sfintita 1-a dat; 
Bucura-te, ca pe lucratorii gradinii Imparatesei Ceresti ti-ai hranit din belsug 
cu painea Preasfantului Nume; 
Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 10-LEA 


Mantuirea sufletului cautand si dorind alipirea de Hristos, din 
pamantul parintilor tai ai plecat smerit la Sfantul Munte, unde petrecand in 
infranare si isihie ai dobandit frumusetea cea intocmai cu a ingerilor, prin 
sarguinta si iubire de oameni. Si astfel intr-o binecuvantata dimineata, cand 
ceilalti vietuitori athoniti inaltau Ziditorului cantari, bun sfarsit ai dobandit si 
sufletul cel hranit cu datatorul-de-viata Trup si Sange al Domnului I-ai 
incredintat in mainile Lui cele dumnezeiesti, ca impreuna cu toti sfintii 
pururea sa-l canti Cuvantului celui fara de inceput si Dumnezeu, al Carui 
Nume in tine s-a sfintit: Aliluia! 


ICOSUL AL 10-LEA 


Imparatului Ceresc, pe Care Il preamaresc heruvimii si serafimii si 
cetele sfintilor, I-ai slujit fara odihna prin viata, credinta si dragostea ta, 
Preacuvioase; iar acum ca un crin binemirositor stai inaintea scaunului 
Preasfintei Treimi impreuna cu toti alesii Preacuratei Nascatoare de 
Dumnezeu. Fii, asadar, Preacuvioase, mijlocitor plin de osardie inaintea lui 
Dumnezeu pentru pacea si buna starea lumii, iar pentru Sfanta Biserica solie 
de necurmata rugaciune si cald ocrotitor, ca izbavindu-ne din nevoi, cu 
multumire sa-ti cantam:Bucura-te, inger in trup din pamantul rusesc, care in 
chip preaales in Sfantul Munte te-ai nevoit; 

Bucura-te, ca pentru pamantul parintilor tai Tronul lui Dumnezeu ai fost 


solitor neobosit; 
Bucura-te, indraznite iubitoare si fierbinte rugator pentru toti cei ce-L cauta 
pe Dumnezeu cu bunacredinta; 
Bucura-te, grabnic ocrotitor al monahilor din gradina athonita si a celor ce te 
urmeaza in nevointa; 
Bucura-te, ca fara cartire incercarile vietii de obste si durerile trupului tau le- 
al purtat; 


Bucura-te, ca sufletul tau curatit cu lacrimi de pocainta Celui Curat l-ai 
incredintat; 
Bucura-te, lucrator credincios al viei lui Hristos, in Muntele Sionului de 


Domnul al fost chemat; 
Bucura-te, ca acolo impreuna praznuind cu sfintii si ingerii, cu slava si cinste 
te-ai incununat; 


Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL II-LEA 


Cantare de lauda aducem tie, celui ce bine ai placut lui Dumnezeu, 
Parinte Siluane, ca arzand de dragoste catre Domnul - care de mantuirea lumii 
a insetat si cu smerenia Sa pe diavol l-a biruit - L-ai urmat cu credinta, si 
pustia Athosului cu rugaciune curata bine o ai inmiresmat, aratandu-ne si 
noua chipul vietii ingeresti impodobit cu darurile cele mult-roditoare ale 
Sfantului Duh. Si asa, in Sfantul Munte ca in Rai vietuind, pe vrajmas l-ai 
rusinat si sufletul tau Imparatia Cereasca a agonisit, iar pe noi ne-ai povatuit 
prin dragoste sa ne alipim de Dumnezeu, cantandu-l: Aliluia! 


ICOSUL AL II-LEA 


În vremurile noastre Domnul te-a aratat lumii intregi, Preacuvioase 
Parinte, purtator al Duhului Sfant si al Luminii celei datatoare de lumina, atat 
in viata cat si dupa moartea ta, privind la tine, cel luminat cu frumusetea 
nevointelor pamantesti si ca un heruvim impreuna rugator cu cetele ceresti, de 
nadejdea mantuirii sa ne incredintam, vietii celei drepte cu toata osardia sa 
urmam, voia noastra s-o lepadam si cu bucurie iubirii lui Dumnezeu sa ne 
supunem, ca sa se intareasca si in trupurile si sufletele noastre proslavirea 
Iubitorului de oameni Dumnezeu si cu dragoste sa-ti cantam unele ca 

acestea:Bucura-te, ca ne-ai intarit pe noi in dragoste de Dumnezeu prin pilda 
vietii tale celei curate si nevoitoare; 


Bucura-te, ca plin de ardoare ai dat in vileag pe cei fara de lege si ne-ai 
invatat sa pastram tainele si  predaniile credintei  dreptmaritoare; 
Bucura-te, ca prin vietuirea ta cea pustniceasca, lui Petru Athonitul te-ai 


sarguit sa-i semeni in post SI isihie; 
Bucura-te, ca Avvei Atanasie cu credinta I-ai urmat prin grija pentru vietuirea 
monahilor in curatie; 
Bucura-te, nou luminator al credintei, ca in zilele noastre calea cea adevarata 
catre Domnul ai aratat; 
Bucura-te, ca de neimputinarea harului Sfantului Duh in Biserica Ortodoxa 
tuturor le dai marturie in chip minunat; 


Bucura-te, ca inaintea Scaunului Slavei stai ca un rob credincios al 
Mantuitorului; 

Bucura-te, ca acolo ceri pentru noi sfarsit crestinesc si raspuns bun la 
Infricosata Judecata a Lui; 
Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 12-LEA 


Inca fiind tu pe pamant, Preacuvioase, ca in ceruri, unde totul viaza si 
se misca intru bucuria Sfantului Duh, Hristos, Dumnezeul nostru, a revarsat 
peste tine puterea negraita a harului, ca astfel luminat sa inalti rugaciuni 
pentru intreaga lume impreuna cu ceata nevoitorilor athoniti si cu toti sfintii. 
Iar noi cunoscand acestea, te rugam: indreapta, Preacuvioase Parinte, fierbinte 
rugaciune catre Domnul ca sa se milostiveasca si Sfanta Sa Biserica s-o 
intareasca in veci spre mantuirea noastra, pe iubitorii de isihie sa-i apere si sa 
le dea tarie ca pururea sa preamareasca Numele lui Dumnezeu, ca impreuna 
cu cetele ingeresti sa cantam si noi: Aliluia! 


ICOSUL AL I2-LEA 


Cantand slavita pomenirea ta, iubitorule de Dumnezeu Parinte Siluane, 
dupa vrednicie fericim durerile si ostenelile tale, ca in priveghere si post 
impreuna cu toti alesii Maicii Domnului, cu osardie te-ai nevoit. Cine oare va 
numara ostenelile voastre si suspinarile din rugaciunile cu lacrimi inaltate 

pentru lume? Ca prin ele pururea intoarceti mania Domnului cea din pricina 
pacatelor noastre intru milostivire, ca prin iubirea Sa de oameni sa pazeasca 
Sfanta Biserica de pustiire pana la sfarsitul veacului dupa cuvantul fagaduit. 
lar noi cunoscand acestea si multimindu-ti pentru mijlocire si ocrotire cu 
umilinta iti cantam: 


Bucura-te, ca povatuirea cea prin Duhul Sfant plin de sarguinta ai 


urmat; 

Bucura-te, ca Hristos - Puterea si Intelepciunea lui Dumnezeu - ochilor tai 
trupesti S-a aratat; 
Bucura-te, smerit nevoitor a lui Hristos, bucuria si lauda Maicii Domnului in 
fata tuturor celor ceresti SI pamantesti,; 
Bucura-te, neadormitule rugator pentru lume, ca mangaiere si nadejde pentru 
mantuire ne esti; 
Bucura-te, mostenitor al Imparatiei lui Hristos, care prin nevointa ta Muntele 
Athos ai impodobit; 
Bucura-te, impreuna lucrator al nadejdii noastre de mantuire, ca ne-ai luminat 
calea catre Dumnezeu SI pe cale ne-ai intarit; 
Bucura-te, trambita aurita, ca impreuna cu toti sfintii si ingerii slava lui 
Dumnezeu 0) vestesti; 
Bucura-te, ca primind de la Domnul cununa biruintei nu ne uiti in rugaciunile 
tale pe noi, cel pamantesti,; 


Bucura-te, Parinte Siluane, ardere nestinsa de iubire in rugaciunea pentru 
lume! 


CONDACUL AL 13-LEA 


O, preaminunate nevoitor al lui Hristos, Siluane, odrasla binecuvantata 
a pamantului rusesc, slava si podoaba iubitorilor de isihie din Sfantul Munte, 
primeste si de la noi aceasta nevrednica rugaciune si cere de la Hristos, 
Dumnezeul nostru, Cel ce S-a rastignit pentru intreaga lume, sa ne miluiasca 
pe toti fii Sai, prin harul Sfantului Duh in unirea dragostei Sale sa ne adune 
laolalta si cu judecatile pe care le stie sa ne aduca la Sine; iar prin rugaciunile 
tale sa nu ne rusineze pe noi in ziua Judecatii inaintea Fetei slavei Sale, ci sa 
ne invredniceasca a-l canta impreuna cu toti sfinti si ingerii cantarea de 
biruinta: Aliluia! 


Acest condac se zice de 3 ori. 

Dupa aceea se zice Icosul intai: Facatorul ingerilor si Domnul 
Puterilor... si Condacul intai: Tie alesule nevoitor al Domnului... 


Dupa aceea se citeste aceasta rugaciune: 


RUGACIUNE 


O, Sfinte Siluane, cu lacrimile tale ai dobandit smerenia lui Hristos in 
Duhul Sfant si dascal al iubiri de vrajmasi ai devenit in acest veac plin de ura 
si de tulburare! O, dulce psaltire a pocaintei si alauta binecantatoare a 
Duhului sfant! 


Noi, cei insufletiti de vietuirea ta cea aleasa, ne plecam genunchii în 
fata sfinteniei tale care rusineaza pe cei ce nu mai cred ca Dumnezeu lucreaza 
in Biserica Sa si iti marturisim ca inimile noastre suspina dupa linistea ta, 
dupa dragostea ta de Dumnezeu, de oameni si de vrajmasi. 


Marturisim ca avem nevoie de mijlocirea ta pentru noi la Dumnezeu, 
Sfinte Siluane, ca mult suntem tulburati in aceasta lume care ne invata sa fim 
ral, lubitori de slava desarta si orbi ai pacatului. Roaga-L, Parinte sfinte, sa ne 
daruiasca si noua blandetea Sa, indelunga - rabdare, tacerea, infranarea si 
iubirea Lui cea dumnezeiasca pentru toate faptura. 


Sfinte Siluane, tu care ai trecut prin atatea incercari duhovnicesti intarit 
de Sfantul Duh, nu ne lasa sa fim inghititi de marea lumii acesteia. Fii calauza 
noastra, fii povatuitorul nostru, mijloceste pururea pentru noi ca sa stingem 
vapaia patimilor, sa biruim raul din inimile noastre si astfel sa ne mantuim 
sufletele. 


Asa, Cuvioase Parinte Siluane, podoaba calugarilor din Sfantul Munte 
al Athosului, cel care te-ai facut pe tine lacas Sfintei Treimi, izbaveste pe cei 
ce cu credinta savarsesc prea cinstita pomenirea ta si pe cei ce saruta cu 
evlavie moastele tale, spre slava Celui ce S-a proslavit in tine si daruieste prin 
tine tamaduire tuturor celor ce alearga la ajutorul tau. Vazand rautatea si 


237 


nimicnicia noastra, Doamne, Dumnezeul nostru, Cel ce l-ai numarat pe 
Sfantul Siluan in ceata alesilor Tai, trimite-l noua ca pe un adevarat Parinte, 
spre a ne povatui cum sa traim o viata cuviincioasa, o viata de nevointa si de 
rugaciune, ca sa Te aflam milostiv in ceasul mortii si la Infricosatoarea 
Judecata, Amin. 


Si se face otpustul. 


Paraclisul 
PARACLISUL 


CUVIOSULUI ŞI DE DUMNEZEU 
PURTATORULUI 


PĂRINTELE NOSTRU 
Siluan Athonitul 
Facere a lui Athanasie Simonopetritul leromonahul 
Dupre obișnuitul început, zicem troparele acestea, Glas 4. 


Mintea ţinându-ţi în cele mai de jos ale iadului şi prin smerenie întru 
înălțime cu vedeniile Harului ridicându-te, cinstite Siluane, priimește pre cei 
ce aleargă către tine în părinteştile tale rugăciuni; dă în Duh trăire gândului de 
pocăință, ca prin cunoașterea lui Dumnezeu să ne învrednicim, Părinte, 
împreună stării celei de Sus. 


Slavă... Şi acum... 


Nu vom tăcea, de Dumnezeu Născătoare, pururea a spune puterile tale, 
noi nevrednicii, că de nu ai fi stătut tu înainte rugându-te, cine ne-ar fi izbăvit 
dintru atâtea primejdii, cine ne-ar fi păstrat până acum slobozi? Nu ne vom 
depărta de tine Stăpână, că pururea mântuieșşti pre robii tăi din toată năpasta. 

Cântarea 1, glas 8: 
Irmos: 


Apa trecând ca pre uscat şi din răutatea Eghiptenilor scăpând 
Israilteanul, striga: Izbavitorului şi Dumnezeului nostru să cântăm. 


Stih: Cuvioase Părinte Siluane, roagă-te pentru noi. 


Insetând dupre Harul lui lisus, cu credinţă alergăm către tine, Părinte 
Siluane; cu rugăciunile tale cele sfinte dăruieste şi nouă darurile 
Dumnezeiescului Duh. 


Milostiv fă, părinte, pre Stapânul Cel Bun, şi dă a păcu înnoire inimilor 
ce caută liniştirea pre carea Duhul Sfânt o dăruieste. 


Slavă... 


Sufletele noastre de patimi curăţeşte, de trei ori fericite Părinte, şi lăcaş 
luminat strălucind, Mângâs:etorului le arată, precum şi sufletul tău desăvârşit 
al curăţit. 


Şi acum... A Născătoarei. 


Smerenia cea adevărată, carea o ai avut, Fecioară, întru cele dinlăuntru 
dăruieşte celor ce te roagă, spre a se face toţi prin har Preadulcelui tăi Fiu 
lăcaşuri. 


Cântarea a 3-a 
Irmos: 


Făcătorul celor mai presus de crugul ceresc, Doamne, şi Ziditorul 
Bisericii, Tu mă întăreşte în dragostea Ta, Cela ce eşti marginea doririlor, a 
credincioşilor întărire, Unule lubitorule de oameni. 


Cea multă a ta iubire către Dumnezeu o ai arătat, fericite, prin pocăinţa 
dreapta înfrânându-te spre a nu mai mâhni pre Acesta prin greşale sau păcate 
CU voia. 


Cea vie chemare a lui lisus mântuitu-te-a, când câinele cel turbat de 
tine, Părinte, s'a apropiat; pentru aceasta, de câinele-diavolul mă izbăveşte, 
rugăciunea neîncetată învațându-mă. 

Slavă... 


Pre cel zdrobit, Părinte, de viclene fapte, iarăşi mă ridică şi mă 
îndreptează cu mijlocirea ta, căci tu în dar ai îndurările iubitoare de oameni, 
pre cari îmi arată, ca să te proslăvesc. 


Si acum... A Nascatoarei. 


Precum pre şarpele cel viclean, Fecioara, de la Simion, în vis, al gonit, 
pururea goneşte de la inima mea gândurile cele necurate, vas preacurat 
arătându-mă. 

Izbăveşte, Siluane, cu rugăciunile tale pre ai tăi rugători din toate 
năvălirile celor vicleni şi în Harul Domnului păstrează pre dânsul. 


Caută cu bunăvoire, întrutot cântată de Dumnezeu Născătoare, asupra 
necazului cel cumplit al trupului meu şi tămăduieşte durerea sufletului meu. 


Preotul zice ectenia, si îndata Sedealna, Glas 2: 


Cu rugăciunile tale îmbogaţindu-ne, întrutot fericite, de primejdii 
pururea ne izbăvim, noi robii tai; şi pre Dumnezeu prin Har cunoscând, ţie din 
suflet cântare înălțăm, Siluane preacuvioase. 


Cântarea a 4-a 
Irmos: 


Auzit-am, Doamne, cea a rânduielu Tale taină, înţeles-am lucrurile 
Tale şi am proslăvit dumnezeirea Ta. 


Precum statornică ai arătat, părinte, dorirea dăruirii tale, aşa pururea pre 
robul tău lui Dumnezeu a vieţui învredniceşte-l. 


Inconjurat-au flăcările iadului, părinte, inima ta ce se pocăia, de a căror 
năpasta ma izbăvește, înrourarea Harului dăruindu-mi. 


Slavă... 


Străin lumii făcutu-te-ai, Cuvioase, crucea dumnezereştii schime 
ridicând, pre Hristos înrudit având, cu Carele cu îndrăzneala ta mă înrudeşte. 

Şi acum... A Născătoarei. 


Ca pre un prinos sfinţit ai arătat, Fecioara, în dumnezeiescul Athos pre 
robul tău, precum o maică cu acoperământul tău acoperindu-l, cu carele şi pre 
mine acoperă. 


Cântarea a 5-a 
Irmos: 


Luminează-ne cu poruncile tale, Doamne, şi cu braţul Tău cel înalt; a 
Ta pace dăruieşte nouă, lubitorule de oameni. 


Arătatu-S-au ţie Hristos, războiul îmblânzind şi sufletul de tărie 
umplându-ţi, pre Carele înduplecând, sprijinitor şi mie ÎL arată. Trupul şi 
sufletul dumnezeiasca vedenie priimind, înnoitu-ţi-s'au îndată, Părinte; şi eu 
strig, către tine, înnoiască-mi-se omul cel lăuntric. 


Slavă... 


Ochiul cel înţelegător precum un înger treaz păzitu-l-ai, în privegheri 
topindu-te, părinte; pentru aceasta, trezviei mă învredniceşte. 


Şi acum... A Născătoarei. 


Mintea şi inima îmi înnoiește, dumnezeiască Mireasă, semănându-mi 
înlăuntru sământa rugăciunii, precum şi Cuviosului, când se ruga, în chip 
străin al semănat. 


Cântarea a 6-a 
Irmos: 


Rugăciunea mea voi vărsa către Domnul, şi Aceluia voiu vesti scârbele 
mele; că de rele sufletul meu s-a umplut, şi viaţa mea de iad s-a apropiat; şi 
mă rog precum Iona: Din stricăciune, Dumnezeule, mă scoate. 


Ca pre a ta viaţă pre fraţi socotind, prin cari ai aflat pre Dumnezeu pre 
Tatăl, Siluane, slujit-ai lor din toată inima, Harul Duhului priimind; pentru 
aceea, şi pre mine, rogu-te, spre toţi asemenea ţie a căuta mă învredniceşte. 


241 


Defăimat-ai firea cea stricăcioasa şi lupte preste măsura ai săvârşit, 
frica în minte având, nu cândva să cazi din a lui Hristos iubire, Cuvioase, 
căreia pururea, prin rugăciunile tale, sufletului meu părtaş a fi dăruieşte. 


Slavă... 


Cugetul păstrându-ți în cele mai de jos ale iadului, preafericite părinte, 
de cea bună a Mântuitorului nădejde a nu te depărta te-ai învrednicit, 
Cuvioase, pentru aceea strig ţie din suflet: lucrării acesteia lucrător pre mine 
mă arată. 


Şi acum... A Născătoarei. 


De mila ta de maică desfătatu-s'a slujitorul tău, Fecioară Doamnă; ci 
nimenea cu dorire căzând ţie înainte, gol de Har nu se întoarce; de carele, 
rogu-mă eu negrijilivul să mă desfătez în toată viaţa mea. 


Condacul: 


Pre pământ fund, slujit-ai lui Hristos, pre urmele Aceluia umblând; 
acuma în ceruri pre Carele ai dorit priveşti, împreuna cu Dânsul petrecând, 
precum au făgăduit. Pentru aceasta, Părinte Siluane, calea mă învaţă, carea ai 
urmat. 


Izbăveşte, Siluane, cu rugăciunile tale pre ai tăi rugători din toate 
năvălirile celor vicleni şi în Harul Domnului păstrează pre dânşii. 


Neîntinată, carea prin cuvânt, pre Cuvântul în zilele cele de pre urmă 
netâlcuit ai născut: înduplecă-L, ca ceea ce ai a maicii îndrăznire. 


Sedealna, glas 2: 


Prin cercare dumnezeieştile taine învaţându-te, dragostea frumos către 
toți o ai arătat, pre carea, Siluane, şi acum celor ce au trebuinţa, 
credincioşilor, şi către a ta mijlocire aleargă, o arată, patimile dela suflete şi 
trupuri departe alungând şi a Duhului bucurie, cea din Har, dăruind. 


Icos, glas 6: 


Cu tot avântul către Dumnezeu tinzând, calea nevoinţei, Părinte 
preacuvioase, o ai străbătut; şi mănunchiurile Harului cu a ta dorire secerând, 


242 


îmbogăţitu-te-ai acum cu adevărat însutit, precum grăieşte Evanghelia. Pentru 
aceasta, şi celor ce aleargă la izvoarele graiurilor tale dăruieşte înrourare 
inimii şi chipuri nemincinoase de pocăință, Siluane, în dumnezeiescul Duh 
întemeietor şi învăţător. 


Cântarea a 7-a 
Irmos: 


Cei din Iudeea tineri ce au ajuns în Vavilon oarecând, cu credinţa 
Treimii văpaia cuptorului o au călcat cântând: al parinților noştri 
Dumnezeule, bine ești cuvântat. 


Sfânta vieţuire monahicească în multa umilinţă o ai străbătut, Părinte, 
pururea arătarea Domnului înaintea ochilor având, pre Carele şi pre mine 
învredniceşte înaintea mea a vedea. 


Mintea păzitu-ți-ai străină de fapte şi cugete lumeşti, de Dumnezeu 
purtătorule, în Duh pogorându-te spre învăluirile lumii şi rugăciuni făcând; 
pentru carea şi acum te roagă. 


Slavă... 


A tânguirii lui Adam trecut-a vremea, Cuvioase, căci acum de Carele ai 
dorit te îndulceşti; ci ca un verhovnic printre cei ce îndrăznire au dobândit, 
preaiubitorule de suflete, pre întreg poporul pomeneşte. 


Şi acum... A Născătoarei. 


Lânga Cruce stând, noian de întristare, curată, ai răbdat; ci umplutu-te- 
ai de bucurie pre Fiul tău înviat văzând, de carea bucurie învredniceşte pre 
poporul ce te cântă. 


Cântarea a 8-a 
Irmos: 


Pre Împaratul Cerurilor, pre Carele cântă oştile îngerești, cântaţi-L şi-L 
preaînălțaţi întru toti vecii. 


Din ceruri ceata tuturor sfinţilor pentru lume rugaţi-vă necontenit, 
acum împreună rugător având pre Siluan cel dumnezeiesc. 


243 


Biruinţa află cela ce până în sfârşit smereşte pornirea inimii spre a se 
înălța, carea biruinţă prin rugăciunile tale, părinte, să aflăm, cei ce pre tine 
cântam. 


Binecuvântăm pre Tatal, şi pre Fiul, şi pre Sfântul Duh, 
Domnul. 


O, cea negrăita iubire de oameni a Stăpânului, Carele dăruieşte 
mângâiere robilor Harul Mângâietorului, pentru rugăciunile sfinților. 


Şi acum... A Născătoarei. 


Iarăşi, Fecioara, mă priimeşte pre cel ce cad cerându-ţi nebiruita 
mijlocire, prin carea şi nădăjduiesc să aflu mântuirea. 


Să lăudăm, bine să cuvântam şi să ne închinăm Domnului, cântându-L 
şi preaînalțând pre Dânsul întru toţi vecii. 


Cântarea a 9-a 
Irmos: 


Cu adevărat de Dumnezeu Născătoare te mărturisim, cel prin tine 
mântuiţi, Fecioară curată, cu cetele celor fără de trup pre tine mărind. 


Comoara iubirii cerşescu-ţi Siluane, întru tot fericite, Cuvioase, îndoit 
pre aceasta dăruieşte-mi prin mijlocirile tale. 


Ridicatu-te-ai mai presus de fire în Duhul Sfânt, şi mai presus de fire ca 
înger vieţuit-ai; astfel şi ai tăi cântăreţi a vieţui, Părinte, te roagă. 


Bucură-mă, de trei ori fericite, la viaţa ta cugetând şi a Domnului mare 
milă văzând, prin carea, Siluane, a mă mântui şi pre mine învredniceşte. 


Slavă... 


De graiuri nepricepându-mă, un glas de rugăciune mai înalț, Părinte 
fericite, ca lumea întreagă să cunoască, în Duhul, pre Domnul. 


Şi acum... A Născătoarei. 


Cerând a ta lumină eu întunecatul, Născătoare de Lumină, o rază 
trimite, şi împărăției Luminii părtaş mă arată. 

Dupre Vrednic este cu adevărat..., stihirile acestea: 


Pre al pocăinţei învăţător, şi al luminii nezidite preaneînşelat tăinuitor, 
al Duhului Sfânt lăcaş şi povăţuitor, pre Siluan întru cântări să 
proslăvim.Semănat-ai în lacrimi din belşug, Părinte, de Dumnezeu 
purtătorule; acum în dar mănunchiurile dumnezeieştilor vârtuți ţinând, 
împarte Siluane, în Dumnezeu înțelepte, celor ce te roagă, rodurile Harului. 


Pre Duhul cel Preasfânt cu rugăciunile tale înnoieşte, Părinte, celor ce 
cu evlavie te cinstesc, şi lumea întreagă învredniceşte a se umple de 
cunoștința Domnului, preafericite. 
Pre cei ce la racla Moaştelor tale ne închinăm, Siluane, de daruri de viaţă 
făcătoare ne umple, şi de căldura dragostei ne aprinde, ca toți cu mulțămită să 
te proslăvim. 
Pre al Rusiei vlăstar minunat, şi a Muntelui Athon binepriimită cuvântătoare 
jertfă, pre a Duhului Sfânt cea de Dumnezeu purtătoare gură, pre Siluan cel 
mare în cântări să cinstim. 


Stih: Toate oştile îngereşti... apoi Sedealna de dupre 
Cântarea a 6-a. 
Iar dupre Apolis, Glas 2: 


Dă mie a Duhului bucurie, dă-mi a iubirii o, Părinte, desăvârşirea, dă- 
mi dorirea preadulcelui lisus, a  vârtuţilor plinătatea, smerenia cea 
dumnezeiască, pentru ca întreg umplându-mă de Duh, pre tine să slăvesc, a 
Muntelui celui Sfânt slavă, şi a Bisericii gură, Siluane, în Dumnezeu fericite. 


Troparul, glas 3. 


Propoveduitor al iubirii lui Hristos, lumii întregi ai fost dat, de trei ori 
fericite, între cuvântătorii de Dumnezeu cel prea duios, căci pre Cel smerit şi 
blând ai văzut, şi inima Aceluia o ai cunoscut; pentru aceasta, prin graiurile 
tale toţi luminându-ne, Siluane, de Dumnezeu însuflate, proslăvim Duhul, 
Carele pre tine-au proslăvit. 


Alt tropar, glas 4. 
Podobie: Dreptar al credinţei.... 


Pre Hristos, Invăţător în calea smereniei, rugându-te, ai aflat, Duhul 
mărturisind în inima ta mântuirea; pentru aceasta, neamurile toate, acum la 

nădejde chemate, se veselesc întru pomenirea ta. Cuvioase Părinte Siluane, 
roagă pre Hristos Dumnezeu, să se mântuiască sufletele noastre. 


Iar în Mănăstiri se cânta: pentru aceasta, călăuza nevoinţei te-ai arătat, 
plin fund de lumina cea dumnezeiască. Cuvioase Părinte Siluane, roagă pre 
Hristos Dumnezeu, să se mântuiască sufletele noastre. 


Condacul, glas 8. 
Podobie: Când s-au pogorât... 


Pre pământ fund, sluţit-ai lui Hristos, pre urmele Aceluia umblând; 
acuma, în ceruri, pre Carele ai dorit priveşti, împreună cu Dânsul petrecând, 
precum au făgăduit. Pentru aceasta, Părinte Siluane, calea mă învaţă, carea ai 
urmat. 

